
Studii  şi  articole 


CONTRIBUŢII  LA  ISTORIA  REVOLUŢIEI  DIN  1848—1849 
ÎN  PĂRŢILE  ARADULUI  ŞI  BIHORULUI 


Se  împlinesc  140  de  ani  de  la  izbucnirea  Revoluţiei  din  1848 — 1849, 
moment  de  seamă  din  istoria  poporului  român  ca  şi  a  altor  popoare 
europene.  Această  Revoluţie  a  fost  semnalul  pentru  începutul  unei  vieţi 
noi,  a  unei  noi  epoci  pentru  bătrîna  Europă,  ca  şi  pentru  lumea  întreagă. 
Vechile  instituţii  feudale  trozneau  din  toate  încheieturile.  Un  vînt  de 
libertate  bătea  peste  tot,  trezind  la  o  viaţă  nouă  popoarele  oprimate  de 
pretutindeni. 

Imperiul  austriac  —  care  cuprindea  între  hotarele  sale  mai  multe 
naţiuni  artificial  unite  într-un  organism  dominat  de  Curtea  din  Viena  — 
nu  putea  rămîne  ferit  de  vîntul  de  libertate  care  sufla  în  Europa.  Acest 
vînt  a  bătut  cu  putere  şi  peste  el,  i-a  zguduit  şubredele  temelii,  şi  dacă 
această  Revoluţie  nu  a  reuşit  să  aducă  îndeplinirea  imediată  a  idealuri¬ 
lor  de  libertate  ale  popoarelor,  faptul  se  datorează  incapacităţii  conducăto¬ 
rilor  acestor  popoare  de  a  opune  politicii  vieneze  de  „divide  et  imperatk 
voinţa  sinceră  de  a  se  uni  în  vederea  cîştigării  libertăţii  pentru  toţi. 

Trebuie  subliniat  faptul  că  această  Revoluţie  nu  a  izbucnit  întîmplă- 
tor.  „Mişcarea  revoluţionară  a  maselor  româneşti  —  desmşurată  în  chip 
unitar  în  toate  provinciile  româneşti  cu  revendicări  identice  —  a  fost 
dezvoltarea  firească  a  luptelor  duse  de  ele  în  anii  precedenţi  împotriva 
jugului  feudal  şi  a  asupririi  naţionale44.1  Antecedentele  acestei  mişcări 
revoluţionare  pot  fi  urmărite  în  tot  cursul  Evului  Mediu,  în  numeroasele 
răscoale  ţărăneşti,  dar  mai  ales  în  Revoluţia  condusă  de  Horea,  Cloşca 
şi  Crişan  (1784)  şi  în  cea  condusă  de  Tudor  Vladimirescu  (1821),  aceasta 
din  urmă  cu  puternice  ecouri  şi  în  Transilvania.  Desfăşurarea  unitară 
a  Revoluţiei  este  atestată  atît  de  programul  unitar  şi  revendicările 
comune  cît  şi  de  participarea  —  în  număr  mai  mic,  e  drept  —  a  unor 
intelectuali,  dar  mai  ales  ţărani  din  părţile  Aradului,  Bihorului  şi  Zaran- 
dului  la  toate  cele  trei  Adunări  naţionale  de  la  Blaj.2  Aspectele  majore 

1  Colectiv,  Istoria  României ,  voi.  IV,  Bucureşti,  1964,  p.  123;  Keith  Hitchins. 
Conştiinţă  naţională  şi  acţiune  politică  la  românii  din  Transilvania  1700 — 1868, 

Ed.  Dacia,  Cluj-Naţpooa.  1987,  Capitolul  Avram  Iancu  şi  revoluţia  europeană  de 
la  1848 ,  p.  152 — 156,  unde  se  afirmă  câ  „Revoluţia  românească  de  la  1848  Sn  Tran¬ 
silvania  a  constituit  o  parte  din  mişcarea  general-europeană  a  oamenilor  şi  ideilor 
în  acel  an  de  mare  însemnătate  istorică**  şi  se  subliniază  caracterul  ei  social,  ală¬ 
turi  de  cel  naţional. 

2  Cornelia  Bodea,  Lupta  romanilor  pentru  unitate  naţională  1834 — 1849,  Bucu¬ 
reşti,  1967,  p.  175.  • 

ale  Revoluţiei  erau  aceleaşi  ca  şi  în  restul  Transilvaniei,3  cu  precizarea 
că,  la  românii  din  Banat  şi  Crişana,  revendicările  de  ordin  politic-naţional 
erau  completate  cu  cele  de  ordin  bisericesc  privind  independenţa  şi 
emanciparea  Bisericii  ortodoxe  din  Transilvania  de  sub  ierarhia  străină 
şi  reactivarea  vechii  Mitropolii  a  Transilvaniei. 

Pregătirea  ideologică  a  Revoluţiei  în  părţile  Aradului  şi  Bihorului 
a  fost  făcută  de  dascălii  Preparandiei  din  Arad,  cercetată  de  tineri  din 
tot  Banatul  şi  Crişana.  îndrumarea  acestor  tineri  —  învăţători  şi  preoţi  — 
pe  calea  luminării  poporului  şi  a  susţinerii  luptei  naţionale  pînă  la  de¬ 
plina  ei  biruinţă,  este  meritul  incontestabil  al  profesorilor  celor  două 
şcoli  româneşti  de  la  Arad  —  Preparandia  şi  Institutul  Teologic.  De  aid 
au  pornit  lozincile  lansate  de  Dimitrie  Ţichindeal,  Paul  Iorgovici,  Ioan 
Mihuţ,  Diaconovici-Loga  şi  alţii,  care  vesteau  că  „a  sosit  primăvara  lumi¬ 
nării  româneşti44.  Aici  a  activat  vreme  de  55  de  ani  vestitul  profesor  de 
origine  din  Bihor  Alexandru  Gavra  (1797 — 1884)  a  cărui  operă  este  stră¬ 
bătută  de  un  cald  patriotism  şi  de  credinţa  puternic  afirmată  într-un  viitor 
mai  fericit  prin  utilizarea  mijloacelor  de  instruire  şi  culturalizare  a  ma¬ 
selor,  prin  privirea  aţintită  spre  Iaşi  şi  Bucureşti,  unde  călătoreau  eroii 
piesei  sale  de  teatru:  Monumentul  Şincai-Clainian . . .  (1844)  spre  a  cu¬ 
noaşte  „ţara44  şi  pe  fraţii  lor  liberi.4 

Părţile  de  vest  ale  ţării  noastre  erau  locuite  din  străvechime,  în 
marea  majoritate,  de  români.  O  statistică  oficială  din  1847  în  judeţul 
Arad  arăta  23.694  familii  de  iobagi  şi  23.267  familii  de  „jeleri44  (munci¬ 
tori  cu  ziua,  fără  pârnînt),  împreună  alcătuind  90%  din  populaţie  în 
marea  ei  majoritate  români  ţărani.5  Această  superioritate  numerică  con¬ 
trasta  în  chip  izbitor  cu  slaba  reprezentare  a  românilor  în  organismele  de 
conducere,  de  la  sate  pînă  la  parlamentul  din  Budapesta,  unde  abia  dacă 
au  putut  pătrunde  cîţiva  deputaţi  români.  Chiar  şi  după  alegerile  din  iunie 
1848  din  Ungaria  ca  şi  cele  ce  au  urmat  în  Transilvania,  puţini  români 
au  putut  fi  aleşi  ca  deputaţi.  Nu  ise  ţinea  de  loc  seamă  de  realităţile 
etnice,  astfel  că  parlamentul  ales  nu  se  deosebea  cu  nimic  de  vechile 
„diete44  de  la  Pojon  (Bratislava).  Guvernul  Bâtthâny  nu  a  arătat  înţele¬ 
gere  nici  faţă  de  revendicările  cele  mai  elementare  ale  românilor.6 

în  străduinţa  sa  pentru  libertate,  poporul  român  din  monarhie  a 
întîmpinat  străduinţele  similare  ale  altor  popoare.  Este  însă  cert  că  po¬ 
poarele  nu  s-au  dovedit  destul  de  pregătite  în  vederea  luptei  pentru 
libertate;  au  lipsit  conducătorii  unora  dintre  aceste  popoare  care  să  le 
înveţe  că  libertatea  este  una  pentru  toţi,  că  nu  pot  exista  unele  popoare 
libere  şi  altele  subjugate.  Deşi  n-au  lipsit  glasuri,  şi  de  o  parte  şi  de  alta, 
între  români  şi  maghiari,  care  cereau  ca  cele  două  popoare  să-şi  dea 
mîna  pentru  cîştigarea  libertăţii;  deşi  Bălcescu,  de  exemplu,  în  peregri- 


3  Eugen  Gllick,  Revoluţia  românească  din  1848 — 1849  în  părţile  Aradului  în 
volumul  „Aradul,  permanenţă  în  istoria  patriei ",  Arad,  1978,  p.  240. 

4  Gh.  Liţiu,  Idei  înaintate  în  opera  cărturarului  arădean  Alexandru  Gavra , 
in  „ Mitropolia  Banatului ",  an  XXXVI,  nr.  3/1986,  p.  65—72. 

5  E.  Gliick,  op.  cit.,  p.  239;  I.  D.  Suciu,  Revoluţia  de  la  1848  în  Banat,  Bucu¬ 
reşti,  1968,  p.  115. 

6  Istoria  României,  op.  cit.,  voi.  IV,  p.  144 

nările  sale  prin  Transilvania  şi  în  scrierile  sale  către  transilvăneni,  era 
pentru  această  politică  de  înţelegere,  totuşi  conducătorul  Revoluţiei  un¬ 
gare  Ludovic  Kossuth  cerea  în  ziarul  „Peşti  Hirlap",  „să  contopim  toate 
naţiunile,  căci  altmitrelea  noi  ungurii  pierim".  Totuşi  o  minte  mai  lumi¬ 
nată,  ca  a  lui  Szâcsenyi  şi  alţii  ca  el  „implorau  pe  Kossuth  şi  pe  toţi 
ungurii  să  nu  constrîngă  la  ungurism  prin  foc  şi  fier ...  ci  să-i  cuprindă 
pe  toţi  în  Constituţie,  pentru  ca  aşa  să  accepteze  şi  dînşii  ungurismuT.7 

Această  mentalitate,  ca  şi  politica  schimbătoare  a  guvernului  lui 
Kossuth  în  timpul  Revoluţiei,  a  determinat  pe  românii  transilvăneni  să 
treacă  în  tabăra  monarhiştilor  crezînd  într-o  Austrie  liberală  în  care 
vor  fi  recunoscute  şi  drepturile  lor,  după  ce  n-au  putut  obţine  aproape 
nimic  de  la  guvernul  nobililor  din  Pesta.® 

Românii  din  Banat  şi  Crişana  au  primit  cu  simpatie  —  cel  puţin  la 
început  —  formarea  guvernului  din  Pesta  în  primăvara  anului  1848. 
„înghit  cu  lăcomie  formulele  libertăţii  lansate  de  acest  guvern,  dar 
cuvîntul  de  îndrumare  îl  aşteaptă  din  partea  conducătorilor  proprii".9  In 
Banat  şi  Crişana  s-au  aplicat,  în  a  doua  jumătate  a  lunii  aprilie,  legile 
votate  de  Dieta  din  Pojon  din  30  martie/11  aprilie  1848,  privitoare  la 
desfiinţarea  servituţilor  feudale,  împărţirea  pămînturilor. 

„Printre  românii  din  comitatele  de  vest  ale  Transilvaniei  a  început 
să  circule  un  manifest  în  limba  română  care  vestea:  „Nu  mai  sînt  astăzi 
iobagi  şi  nobili,  nu  mai  sînt  domni  (stăpîni)  şi  robi,  fără  numai  oameni 
slobozi,  toţi  de  o  potrivă".10  Se  pare  că  ţăranii  au  luat  în  serios  acest 
manifest,  căci  primele  mişcări  din  martie  1848  s-au  datorat  în  primul 
rînd  refuzului  acestora  de  a  mai  presta  robote  şi  împotriva  ocupării  cu 
forţa  de  către  nobili  a  unor  ogoare,  păşuni  şi  păduri,  cum  a  fost  cazul  în 
comuna  Semlac  din  judeţul  Arad.* 11 

Un  alt  motiv  al  tulburărilor  din  acest  timp  l-a  constituit  recrutarea 
şi  înrolarea  cu  forţa  a  tinerilor  români  în  garda  naţională  maghiară.  Se 
vorbea  de  15  recruţi  la  mia  de  locuitori.  Românii  ştiau  că  aceste  recru¬ 
tări  nu  se  făceau  pentru  oastea  împăratului,  ci  pentru  apărarea  neme¬ 
şilor  proprietari  de  moşii  şi  împotriva  atacurilor  ţăranilor  răsculaţi. u 
La  9  septembrie  a  avut  loc  o  mare  răscoală  la  Nădab  şi  în  satele  înve¬ 
cinate,  reprimată  cu  cruzime,  cu  multe  victime.  Au  avut  loc  astfel  de 
răscoale  şi  în  alte  sate  din  judeţele  Arad  şi  Zarand.  Spre  estul  acestor 
judeţe,  participarea  activă  şi  directă  la  Revoluţia  românilor  din  Tran¬ 
silvania,  sub  conducerea  lui  Avram  Iancu,  a  fost  deosebit  de  mare,  fapt 
care  va  cauza  multe  represalii  sîngeroase  din  partea  revoluţionarilor 
maghiari. 


7  Al.  Papiu  Ilarian,  Istoria  românilor  din  Dacia  Superioară,  tom  II,  Viena, 
1852,  p.  CXXIII. 

8  Silviu  Draigomir,  Avram  Iancu,  Bucureşti,  1965,  p.  76—77. 

9  S.  Dragomir,  Revoluţia  românilor  din  Transilvania  şi  Ungaria  In  anii  1848 — 
1849 ,  voi.  V,  Editura  Academiei  Române,  Cluj,  1946,  p.  330. 

10  Istoria  României ,  voi.  IV,  p.  117. 

11  E  Gliick,  op.  cit.,  p.  252. 

12  Ibidem,  p.  254;  I.  D.  Suciu,  op.  cit.,  p.  83 — 85. 

„în  luptele  din  1848,  bihorenii,  cu  excepţia  părţilor  din  sud-est  ale 
judeţului,  au  luptat  alături  de  unguri  în  companiile  şi  regimentele  aces¬ 
tora.  Numărul  soldaţilor  români  însă,  a  fost  redus;  ei  s-au  înrolat  mai 
mult  sub  presiune  decît  din  însufleţire . . .  fapt  care  explica  numărul 
mare  de  dezertori  români  prinşi  cu  arcanul  pentru  armată ...  în  afară 
de  românii  recrutaţi  prin  teroare  în  tabăra  honvezilor,  găsim  un  însemnat 
contingent  de  martiri  condamnaţi  la  moarte  de  tribunalul  revoluţionar 
volant  care  a  funcţionat  cu  schimbul  în  Oradea,  Gurbediu,  Beliu,  Vaş- 
cău,  Aleşd,  adică  In  ţinuturile  vecine  cu  regiunile  stăpînite  de  moţii  lui 
Avram  Iancu.  Nu  găsim  o  listă  completă  a  celor  condamnaţi  la  spînzu- 
rătoare;  cele  cîteva  nume  însă,  ca:  Puşcaş  Gavril  şi  Puşcaş  Alexandru 
din  Căuaşd,  Panea  Petru  din  Tulea,  Forloge  Vasile  din  Pietroasa,  Bon- 
duneş  Mihai  din  Chişcău,  spînzuraţi  pentru  dîrzenia  lor  românească,  ne 
arată  că  şi  în  1848,  ca  şi  mai  tîrziu  cu  şaptezeci  de  ani,  în  1918,  Bihorul 
*  şi-a  dat  prinosul  de  sînge  eliberării  noastre  naţionale*4.13 

Oraşul  şi  ţinutul  Aradului  şi  Bihorului  s-au  resimţit  curînd  după 
izbucnirea  Revoluţiei  din  Viena  şi  Pesta.14  La  ordinul  noii  administraţii 
judeşene,  Consistoriul  ortodox  român  din  Arad  a  emis  o  circulară,  sem¬ 
nată  de  episcopul  Gherasim  Raţiu,  cu  data  de  17/29  aprilie  1848,  prin 
care  îndeamnă  preoţii  să  nu  agite  poporul  şi  să  sfătuiască  la  pace.  „Aşa 
să  puteţi  tocmai  acum  în  vremile  acestea  critice  a  vă  arăta  lumii  că  ştiţi 
şi  sînteţi  în  stare  a  păstori  şi  a  păstra  turmele  voastre  de  toată  primej¬ 
dia  şi  răotatea44.15 

în  30  aprilie  se  organizează  gărzile  naţionale  maghiare  în  Arad,  care 
sînt  aprovizionate  cu  hrană  şi  arme  şi  trimise  împotriva  sirbilor  revol¬ 
taţi  de  la  Kikinda,  Vîrşeţ  şi  Novisad.  în  tot  cursul  lunilor  iunie  şi  iulie 
au  trecut  prin  Arad  spre  Banat  trupe  întregi  de  gardişti  şi  armată  regu¬ 
lată  ca  să  lupte  împotriva  sîrbilor. 

Nu  este  în  intenţia  noastră  să  urmărim  fazele  desfăşurării  revolu¬ 
ţiei  maghiare  pe  teritoriul  Aradului  şi  Bihorului.  Ne  vom  mărgini  la 
expunerea  acţiunilor  româneşti  pentru  promovarea  intereselor  superioare 
ale  neamului  şi  la  pomenirea  celor  ce  au  pătimit  în  această  Revoluţie 
—  aceasta  în  partea  finală  a  studiului. 

Ce  fac  românii  din  părţile  crişene  în  acest  timp?  Ne  putem  uşor 
închipui.  Surprinşi  de  desfăşurarea  evenimentelor,  par  a  nu  şti  îndată 
ce  e  de  făcut,  îneît  Gh.  Bariţiu  se  consideră  îndreptăţit  a  le  făuri  în 
grabă  un  program  în  care,  pe  lîngă  punctele  de  ordin  politic,  nu  lipsesc 
nici  aberaţii  de  ordin  canonic  £n  revendicările  bisericeşti.16 

13  Teodor  Neş,  Oameni'  din  Bihor  1848 — 1918,  Oradea,  1937,  p.  23 — 24. 

14  Pentru  desfăşurarea  evenimentelor  revoluţionare  în  Arad  şi  Bihor  a  se 
vedea:  E.  Gliick,  op.  cit.,  p.  239 — 276;  Gh.  Liţiu,  Eparhia  Aradului  1848 — 1860, 
Teză  de  doctorat,  în  mss.  dactilografiat,  Arad,  1948,  p.  19 — 49.  Pentru  Bihor:  He- 
gyessy  Mârtan,  Biharvărmegye  1848 — 49-ben  (Judeţul  Bihor  în  1848 — 49),  Oradea 
1885;  Colectiv,  Revoluţia  de  la  1848 — 1849  din  Transilvania,  voi.  I,  Bucureşti,  1977, 
mai  ales  Doc.  nr.  55  datat  Arad,  24  martie  1848  şi  nr.  56,  Arad,  24  martie  1848, 
in  care  se  relatează  despre  stările  de  aici  în  primăvara  anului  revoluţionar.  Se 
cere  sprijinul  mitropolitului  din  Carloviţ  pentru  a  ca-lma  poporul. 

15  Arhiva  Episcopiei  Aradului,  nr.  55  din  10  martie  1848;  Protocolul  circula¬ 
relor  parohiei  Arad,  la  anul  1848. 

16  S.  Dragomir,  op.  cit.,  p.  331. 

Semnalul  începerii  unei  acţiuni  solidare  a  românilor  din  Crişana  a 
fost  dat  din  sinul  merituoasei  Comunităţi  a  bisericii  catedrale  din  Arad. 
Exista  aici  un  mănunchi  de  români,  buni  patrioţi  şi  buni  creştini,  însu¬ 
fleţiţi  de  prezenţa  unui  episcop  în  scaunul  Episcopiei  Aradului,  în  per¬ 
soana  lui  Gherasim  Raţiu  (1835 — 1850).  înainte  cu  un  an,  la  1847,  ei  au 
reuşit  să  scoată  din  biserica  lor  limba  slavonă,  cultul  divin  oficiindu-se 
în  exclusivitate  în  limba  poporului  român.  în  casa  avocatului  Ioan  Po- 
povici  —  omul  politic  şi  patriot  cu  strînse  legături  cu  românii  din  Mol¬ 
dova  şi  Ţara  Românească  —  a  avut  loc  la  12/24  aprilie  1848  o  conferinţă, 
în  înţelegere  cu  Emanuil  Gojdu,  avînd  ca  preşedinte  pe  Ioan  Arcoşi  şi 
pe  Vichentie  Babeş  ca  secretar.  Conferinţa  elaborează  o  Chemare , 
adresată  tuturor  comunităţilor  româneşti,  îndemnîndu-le  să  trimită  dele¬ 
gaţi  la  Adunarea  de  la  3/15  mai  1848  în  Pesta.  întrunirea  a  avut  loc, 
după  mărturia  contemporanilor,  în  casa  lui  Emanuil  Gojdu.17  între  comu¬ 
nităţile  care  au  răspuns  de  îndată  Chemării  de  la  Arad  a  fost  aceea  a 
bisericii  „ cu  Lunău  din  Oradea,  centrul  vieţii  româneşti  din  acest  oraş. 
Din  partea  ei  au  mers  la  Pesta  inimosul  patriot  şi  mecenat  al  Bihorului 
Nicolae  Jiga,  împreună  cu  Gheorghe  Fonai  şi  cu  Ioan  Dragoş,  cel  care 
avea  să  sfîrşească  atît  de  trist  în  misiunea  lui  pacificatoare  între  români 
şi  maghiari.  în  petiţia  semnată  de  aceştia  se  spune,  între  altele:  „arătăm 
ungurilor  că  noi  sîntem  adevăraţi  prieteni44  şi  se  prezintă  cunoscutele 
cereri  de  ordin  politic,  cultural  şi  mai  ales  „o  cîrmuire  bisericească, 
neatîrnată  de  Carloviţ44.  Notăm  că  în  Bihor  luptele  naţionale  se  desfă¬ 
şoară  în  zodia  înţelegerii  româno-maghiare,  cu  respect  pentru  integri¬ 
tatea  teritorială  a  Ungariei,  dar  —  după  expresia  lui  Teodor  Neş  — 
atitudinea  lor  era  de  circumstanţă;  în  zările  îndepărtate  ei  vedeau  alipi¬ 
rea  părţilor  ungurene  la  Transilvania,  aşa  cum  o  ceruse  împăratului 
încă  mitropolitul  Andrei  Şaguna  şi  episcopul  Vasile  Erdeli  (1850). 18  Aşa 
se  explică  faptul  că,  deşi  la  Adunarea  naţională  de  la  Blaj  au  participat 
şi  doi  bihoreni,  preotul  Ioan  Munteanu  din  Sarcău  şi  Pop  Dan  din  Sărsig, 
românii  din  Bihor,  ca  şi  cei  din  Arad  şi  Banat,  şi^au  urmat  drumul  pro¬ 
priu  participînd  la  Adunarea  din  Pesta  (3/15  mai  1848)  din  casa  lui  Em. 
Gojdu.19  Şi  în  Bihor,  cu  toate  măsurile  luate  de  autorităţi  pentru  liniş¬ 
tirea  populaţiei  răsculate,  situaţia  s-a  agravat  odată  cu  începerea  recru¬ 
tărilor  forţate  de  tineri  români  pentru  armata  guvernului  din  Pesta. 
Presiunile  exercitate  de  autorităţi  în  acest  scop  au  dat  naştere  la  tulbu¬ 
rări  grave,  soldate  cu  morţi,  răniţi  şi  devastări.20 


17  Literatura  istorică  în  legătură  cu  această  întrunire  şi  cu  hotărârile  luate 
ta:  Ilarion  Puşcariu,  Mitropolia  românilor  ortodocşi  din  Transilvania  şi  Ungaria, 
Sibiu,  1900,  p.  93;  S.  Dragomir,  Studii  şi  documente . . .  voi.  V,  p.  334 — 336;  I.  D, 
Suciu,  op.  cit.,  p.  63  şi  urm.;  E.  Gliick,  op.  cit.,  p.  241  etc. 

18  T.  Neş,  op.  cit.,  p.  7 — 9. 

19  V.  Faur,  Aspecte  ale  desfăşurării  evenimentelor  revoluţionare  din  anii 
1848/49  în  Oradea,  în  „Revista  muzeelor  şi  monumentelor1* ,  nr.  4/1983,  p.  67 — 74; 
Idem,  Participarea  românilor  bihoreni  la  evenimentele  revoluţionare  din  anii 
1848/49,  în  „Revista  de  istorie “,  tom.  36,  nr.  5,  mai  1983,  p.  441—452;  I.  D.  Suciu, 
Revoluţia  de  la  1848 — 1849  în  Banat,  Bucureşti,  1968,  p.  45. 

20  I.  D.  Suciu,  op.  cit.,  p.  83,  171  şi  urm. 

In  10/22  septembrie  1848  s^a  constituit  Comitetul  de  apărare  a 
patriei,  fără  a  se  înlătura  dinastia  habsburgilor.  Cu  toate  acestea,  ies  la 
iveală  din  ce  în  ce  mai  multe  neînţelegeri  între  armata  imperială  şi 
membrii  gărzilor  civile  ale  ungurilor,  care  —  ulterior,  vor  degenera  în 
adevărat  război  civil.  In  Arad  a  izbucnit  conflictul  între  armată  şi  gar¬ 
dişti.  Generalul  Berger  loan,  comandant  al  cetăţii,  a  refuzat  să  dea 
ajutor  două  tunuri  gardiştilor  maghiari  spre  a  le  folosi  în  contra  „revol- 
tanţiloru,  prin  care  înţelegea  pe  români.  Mai  mult,  acelaşi  Berger 
a  „licenţiat*1  din  serviciu  pe  gardiştii  din  cetate  şi  a  ridicat  podul  cetăţii.21 
Aceste  fapte  au  jignit  adine  mîndria  gărzilor  naţionale  din  Arad.  Cu  toate 
acestea,  ministerul  din  Pesta  nu  le-a  permis  să  atace  cetatea.  Conflictul 
deschis  n-a  întîrziat.  Prefectul  Aradului,  Bohus,  a  confiscat  vreo 
9400  (după  alţii  15.000)  cartuşe,  pe  care  vroia  să  le  introducă  în  cetate.22 
O  întîmplare  de  amănunt  a  contribuit  la  agravarea  conflictului:  maghiarii 
au  confiscat  patru  trăsuri  cu  muniţii  sosite  de  la  regimentul  Blomberg 
—  oastea  împăratului  —  din  Timişoara.  Berger  îi  ameninţă  printr-un 
trimis  că  va  bombarda  oraşul  dacă  nu  i  se  restituie  trăsurile.  In  seara 
zilei  de  4  octombrie  el  a  trimis  orăşenilor  manifestul  împărătesc  din 
3  octombrie,  provocîndu-i  să  se  declare  dacă  înţeleg  să  se  supună  împă¬ 
ratului  sau  guvernului  revoluţionar  din  Pesta.  Arădenii,  în  frunte  cu 
primarul  Dimitrie  Haica  —  român  de  origine  —  răspund  că  se  supun 
lui,  dacă  ordinele  sale  le  dă  în  urma  ordinelor  semnate  de  un  Ministru 
răspunzător.  Era  un  răspuns  echivoc.  In  ziua  de  7  octombrie,  a  început 
bombardarea  oraşului  din  cetate.  Orăşenii  au  început  asediul  cetăţii  care 
a  durat  nouă  luni  —  cu  întreruperi  —  pînă  la  1  iulie  1849. 

Intre  timp,  nişte  lăncieri  în  haine  civile  din  armata  lui  Blomberg  au 
cutreierat  satele  româneşti  de  pe  valea  Mureşului,  purtînd  manifeste  de 
la  Berger,  comandantul  cetăţii  Aradului,  în  care  se  spunea  preoţilor  şi 
poporului  român  că  guvernul  maghiar  înrolează  populaţia  în  contra 
regelui,  ba  ei  vreau  să  extermine  şi  armata  din  cetate.  Românii,  dacă 
vor  rămîne  credincioşi  regelui  şi  dacă  vor  apăra  cetatea,  vor  primi 
recompense  bogate,  în  caz  contrar  ungurii  îi  vor  ucide  pe  toţi.23  Mult 
rău  au  făcut  aceste  scrisori  poporului  român.  Mulţi  şi-au  pierdut  viaţa 
numai  pentru  învinuirea  că  au  purtat  sau  citit  aceste  scrisori. 

Armata  din  cetate  a  fost  aprovizionată,  în  noaptea  de  17  spre  18 
octombrie,  printr-o  acţiune  îndrăzneaţă  a  imperialilor,  dar  şi  maghiarii 
nu  încetează  să  atace  cetatea  provocînd  exodul  cetăţenilor  din  oraş. 
„Niciodată  —  scrie  un  contemporan  —  oraşul  n-a  fost  aşa  de  părăsit. 
Cea  mai  mare  parte  a  populaţiei  s-a  refugiat  în  pustele  din  apropiere 
sau  îşi  lua  lumea  în  cap,  fugind  încotro  vedeau  cu  ochii.  Nu  era  deschisă 
nici  o  prăvălie,  nici  un  restaurant.  Pe  stradă  se  puteau  vedea  numai 
grupuri  înarmate  şi  cadavre,  case  descoperite  şi  unele  chiar  în  flăcări**.24 


21  Mârki  S.  Aradvârmegi/e  âs  Arad  szabad  Kirăly  vâros  ttirt&nete  (Istoria 
Judeţului  Arad  şi  a  oraşului  liber  regesc  Arad),  Arad,  1895,  p.  558. 

22  Lakatos  Otto,  A  rad  tortânete  (Istoria  Aradului)  voi.  I,  Arad,  1881,  p.  137. 

23  Mârki  S.,  op.  cit.,  p.  562;  Lakatos,  op.  cit.,  p.  143. 

24  Mârki  S.,  op.  cit.,  p.  578. 

In  duelurile  dintre  orăşeni  şi  militarii  asediaţi  în  cetate,  se  sfîrşeşte  un 
an  trist  pentru  locuitorii  Aradului,  un  an  de  grele  pătimiri  de  care  vor 
mai  avea  parte  însă  şi  în  anul  următor.  Cu  toate  acestea,  în  primele  luni 
ale  anului  1849,  în  sectorul  Aradului  propriu-zis,  au  încetat  pentru 
moment  luptele  de  mai  mare  amploare.  In  schimb,  luptele  iau  amploare 
în  ţinutul  Hălmagiului,  între  români  şi  maghiari,  cu  pierderi  mari  şi  de 
o  parte  şi  de  alta,  dar  mai  ales  cu  represalii  cumplite  împotriva  satelor 
româneşti  acuzate  că  sprijină  oastea  lui  Avram  Iancu. 

In  această  pauză  a  luptelor  în  ţinutul  Aradului,  a  avut  loc  cunoscu¬ 
tul  „sinod"  de  la  Chişineu-Criş  (17 — 19  martie  1849)  din  iniţiativa  şi  cu 
concursul  deputatului  din  Bihor  Ioan  Dragoş.  „Acelaşi  Dragoş  —  scrie 
Mârki,  istoricul  Aradului  de  odinioară  —  pe  care  Szemere,  ministrul  de 
interne,  mai  apoi  l-a  trimis  şi  la  Avram  Iancu,  ca  să  împace  pe  români 
cu  ungurii;  care  în  9  mai  a  trebuit  să  moară,  căci  Hatvani  a  atacat  pe 
neaşteptate  pe  români  şi  în  satul  losaş,  în  23  mai  a  ucis  pe  prefectul 
Ioan  Buteanu".25 

Intre  timp,  la  Debreţin  —  unde  se  afla  guvernul  şi  parlamentul 
kossuthist  refugiaţi  —  la  propunerea  lui  Kossuth,  se  hotărăşte  atacarea 
cetăţii  Aradului  cu  o  armată  mai  puternică,  pentru  a  o  cuceri  cu  orice 
preţ  de  la  austrieci.  Pertractări  de  pace  ca  şi  lupte  alternau  între  oră¬ 
şeni  şi  cei  din  cetate.  Berger  răspundea,  după  năravul  său,  cu  bombar¬ 
damente,  începute  după  miezul  nopţii,  ori  de  cîte  ori  i  se  făceau  propu¬ 
neri  de  capitulare.26  Intre  clădirile  care  au  avut  mai  mult  de  suferit  în 
urma  acestor  bombardamente,  a  fost  şi  biserica  catedrală  situată  pe 
malul  opus  al  Mureşului,  în  faţa  cetăţii,  pe  locul  actualului  liceu  „I.  Sla¬ 
vici".  Ea  a  şi  fost  demolată,  în  1860. 

In  21  aprilie  1849,  viceprimarul  Aradului  Dimitrie  Haica  a  adus 
orăşenilor  la  cunoştinţă  vestea  cea  nouă:  guvernul  maghiar,  în  ziua  de 
14  aprilie,  a  decis  detronarea  casei  de  Habsburg-Lotharingia.  Tot  atunci 
Consiliul  orăşenesc  a  votat  încredere  guvernatorului  Kossuth.27 

După  acest  eveniment,  asediul  cetăţii  Aradului  s-a  scurs  încet  în 
lunile  mai  şi  iunie.  De  fapt,  proviziile  scădeau  din  ambele  părţi.  „In 
Arad  —  scrie  cronicarul  acelor  zile  —  soldaţii  au  ajuns  din  nou  să 
mănînce  carne  de  cal,  şi  aceea  un  sfert  de  kilogram  la  şapte  oameni. 
A  venit  în  curînd  rîndul  măgarilor  de  la  sacalele  de  apă.  Dar  nici  cei 
din  cetate  nu  o  duceau  mai  bine.  Cu  toate  acestea,  ziua  de  1  Mai  a  fost 
sărbătorită  de  arădeni  ca  ziua  libertăţii.  Pe  cîmpul  dinspre  Ceala  (la 
marginea  oraşului)  preoţii  tuturor  confesiunilor  au  slujit  Te-Deum,  în 
semn  de  mulţumită  lui  Dumnezeu  pentru  libertatea  dobîndită.  De  la 
ortodocşi  a  slujit  protopopul  Aradului  Ioan  Raţ".28 

Ziua  de  30  iunie  1849  aduce  capitularea  cetăţii  Aradului.  Comandantul 
Berger,  văzînd  că  nu  va  putea  face  faţă  unui  atac  masiv  maghiar,  fiindcă 
nu  primea  ajutoare  şi  proviziile  îi  erau  pe  sfîrşite,  a  predat  cetatea  după 


25  Hegyesi  M.,  op.  cit.,  p.  185—186. 

26  Mârki  S.,  op.  cit.,  p.  581. 

27  Ibidem,  p.  583. 

28  Ibidem,  p.  586—588. 


10 


MITROPOLIA  ARDEALULUI 


ce  a  apărat-o  vitejeşte  timp  de  nouă  luni,  din  octombrie  1848  pînă  în 
iunie  1849.  Cu  acest  act  se  termină  un  important  capitol  din  istoria 
războiului  civil  din  1848 — 1849.  Evenimentele  care  au  urmat  au  condus 
rapid  spre  deznodâmintul  final:  înfrîngerea  revoluţiei  maghiare.  Efor¬ 
turile  conjugate  ale  armatelor  austriece  şi  cele  ţariste  venite  în  ajutorul 
împăratului,  au  determinat  guvernul  maghiar  să-şi  mute  sediul  consecu¬ 
tiv  în  mai  multe  oraşe.  Aradul  era  ultima  nădejde  şi  ultimul  său  loc  de 
refugiu.  In  30  iulie  guvernul  s-a  mutat  într-adevăr  la  Arad,  spre  uimi¬ 
rea  populaţiei  înţesată  de  refugiaţi  din  toate  părţile  ţării.  în  vederea 
ultimului  efort  combativ  se  fac  noi  recrutări.  Cetatea  este  refăcută  şi 
înzestrată  cu  cele  trebuincioase  spre  a  putea  rezista  chiar  mai  mulţi  ani. 
Toate  semnele  arătau  că  se  apropie  lupta  decisivă,  dar  după  pierderea 
luptei  de  la  Szoreg ,  deputaţii  fug  de  la  Arad  la  Oradea.  Pe  drum  se 
întîlnesc  cu  fugarii  din  Oradea.  O  adevărată  zăpăceală  i-a  cuprins  pe 
toţi.  Mulţimea  îngrămădită  în  Arad  a  produs  o  scumpete  nemaipomenită 
a  vieţii.  Se  fac  pregătiri  pentru  tratative  de  pace  cu  armata  ţaristă. 
Kossuth  demisionează  şi  trece  întreaga  putere  generalului  Gorgyey.  Con¬ 
form  înţelegerii  intervenite,  ungurii  părăsesc  Aradul  în  noaptea  de  11 
spre  12  august  îndreptîndu-se  spre  Şiria.  Aici,  în  castelul  Bohuş,  a  fost 
semnat  armistiţiul,  iar  în  13  august,  lingă  moara  din  Seleuş,  ungurii  au 
depus  armele;  în  17  august  a  fost  predată  şi  cetatea  de  către  Damianici, 
cel  care  avea  să  sfîrşească  trist  peste  cîteva  zile.  Au  urmat  tragicele 
represiuni  între  care  şi  executarea  celor  13  martiri,  între  ei  şi  Damianici, 
adînc  întipăriţi  în  memoria  ungurilor  din  totdeauna.  Dar  şi  dintre  români, 
mulţi  ţărani  au  suferit  pedepse  aspre  şi  chiar  moartea,  în  lunile  ce  au 
urmat  după  înfrîngerea  Revoluţiei.  Mulţi  au  fost  condamnaţi  la  moarte 
şi  executaţi,  intre  ei  şi  Eftimie  Murgu,  a  cărui  execuţie  nu  a  avut  loc, 
întrucît  pedeapsa  i-a  fost  comutată  în  închisoare.  „în  faţa  unor  comisii 
speciale,  organele  Comitetului  au  adus  2476  cetăţeni.  Acţiunea  s-a  lovit 
însă  de  rezistenţa  maselor,  mulţi  ţărani  din  Galşa,  Şiria  şi  alte  sate  fugind 
în  păduri  sau  opunîndu-se  autorităţilor . . .  Cetatea  Aradului  a  fost 
transformată  în  închisoare  atît  pentru  revoluţionarii  români,  cît  şi  pen¬ 
tru  cei  maghiari,  care  sînt  arestaţi  din  ambele  tabere,  în  număr  foarte 
mare . . .  Tribunalul  militar  a  pronunţat  489  de  sentinţe  dintre  care 
219  condamnări  la  moarte.  între  ei  s-au  aflat  şi  13  generali4*.29 

„Cauzele  înfrîngerii  Revoluţiei  sînt  a  se  căuta  mai  ales  în  dezbina¬ 
rea  forţelor  române  şi  maghiare  care,  dacă  ar  fi  fost  unite,  ar  fi  putut 
opune  un  front  puternic  armatelor  imperiale.  Pe  de  altă  parte,  inter¬ 
venţia  contrarevoluţionară  a  armatelor  habsburgice  şi  ţariste  au  dus  la 
înfrîngerea  Revoluţiei.  Conducătorii  revoluţiei  maghiare  în  marea  lor 
majoritate  erau  din  rîndurile  nobilimii.  Ei  n-au  înţeles  că  problema 
naţională  trebuie  rezolvată  în  mod  just  şi  astfel  au  intrat  în  conflict  cu 
năzuinţele  poporului  român  care  forma  majoritatea  populaţiei**.30 

De  la  sinodul  din  martie  1849  pînă  la  încheierea  războiului  civil, 
nici  o  acţiune  nu  se  vede  la  românii  din  părţile  Aradului  şi  Bihorului. 

29  E.  Gllick,  op.  cit.,  p.  275 — 276,  după  acte  din  Arhivele  Statului  Arad,  Fond: 
Actele  comisarului  imperial . 

30  Jbidem,  p.  274. 

Ei  se  aflau  sub  stăpânirea  revoluţionarilor  maghiari,  astfel  că  nu  au  putut 
participa  la  acţiunile  întreprinse,  încă  din  primăvara  anului  1849,  de  dele¬ 
gaţiile  româneşti,  în  frunte  cu  episcopul  Andrei  Şaguna,  la  Viena.  Cu 
toate  acestea,  petiţia  naţională  din  13/25  februarie  1849  este  adresată 
împăratului  în  numele  tuturor  românilor  din  „Marele  Principat  al  Tran¬ 
silvaniei,  din  Banatul  Temişan,  din  părţile  vecine  ale  Ungariei  şi  din 
Bucovina**,31  deşi  este  puţin  probabil  ca  românii  de  aici  s-o  fi  putut  semna, 
în  împrejurările  în  care  se  găseau.  De  asemenea  ei  nu  au  luat  parte  la 
Memorandum-ul  din  5  martie  1849,  din  Olmiitz,  adresat  de  aceiaşi  depu¬ 
taţi  români  „înaltului  Ministru  imperial4*,  redactat  totuşi  şi  în  nu¬ 
mele  lor.32 

La  4  martie  1849,  apare  cunoscuta  Constituţie  imperială,  izvorîtă 
din  trebuinţa  de  a  se  consolida  poziţia  politică  a  monarhiei,  prin  procla¬ 
marea  principiului  egalei  îndreptăţiri  a  tuturor  naţionalităţilor  din  im¬ 
periu.  Cu  toate  asigurările  date  de  împărat  deputăţiei  române,  cu  pri¬ 
lejul  primei  petiţii,  naţiunea  română  n-a  fost  nici  măcar  amintită  în 
noua  Constituţie,  fapt  care  a  determinat  deputăţia  română  să  înainteze 
împăratului,  la  12  martie  1849,  o  plîngere  pentru  nesocotirea  drepturilor 
naţiunii  române  şi  mai  ales  pentru  numirea  de  „pămînt  săsesc**  a  locu¬ 
rilor  din  Transilvania  —  vechiul  „pămînt  regal44,  fundus  regius  —  în 
care  saşii  locuiesc  risipiţi  printre  români.33  Au  urmat  şi  alte  petiţii,  între 
care  cea  din  14/26  iunie  1849  şi  „suplica*4  pentru  instituirea  unui  episcop 
român  la  Vîrşeţ.34 

Odată  cu  înfrîngerea  Revoluţiei,  episcopul  Andrei  Şaguna  a  reluat 
relaţiile  cu  episcopul  Gherasim  Raţiu  —  întrerupte  de  evenimente  — 
căutînd  să  asocieze  la  demersurile  naţionale  ale  românilor  la  Viena  şi  pe 
cei  din  Banat  şi  Crişana.  De  notat  că  şi  alţi  fruntaşi  ai  Revoluţiei  române 
din  Transilvania  şi  din  Ţara  Românească  au  reluat  legăturile  vechi  cu 
cei  din  Arad  şi  Bihor.  Un  raport  din  5  iunie  1850  al  comisarului  guver¬ 
namental  din  Arad  către  comandantul  districtului  militar  din  Oradea 
denunţa  prezenţa  generalului  Magheru  „la  Cuvin**,  la  episcopul  greco- 
neunit  al  Aradului  (e  vorba  de  Gherasim  Raţiu)  „în  compania  avocaţilor 
arădeni  Ioan  Popovici  şi  Grigorie  Popovici,  ulterior  şi  dr.  Şandor  (Ata- 
nasie  —  profesor  la  Preparandia  din  Arad,  n.n.).  De  acolo  acesta  (Ma¬ 
gheru)  cu  ajutorul  cailor  episcopului  a  plecat  în  ziua  următoare,  însoţit 
pînă  la  primul  popas,  spre  Ţara  Românească,  prin  Transilvania44  .35  De 
asemenea  documente  mai  recent  descoperite  atestă  prezenţa  lui  Avram 
lancu  printre  fruntaşii  politici  români  de  la  Arad.  Legăturile  arădenilor 
cu  Avram  lancu  şi  cu  centrul  Transilvaniei  în  anii  de  după  Revoluţie  se 
întreţineau  în  primul  rînd  prin  protopopul  Ioan  Raţiu,  al  Aradului,  nepot 


31  Ilairion  PmşcarLu,  Metrcpolia  românilor  ortodocşi  din  Ungaria  şi  Transilva¬ 
nia,  Sibiu,  1900,  Doc.  nr.  2,  p.  10 — -13. 

32  Ibidem,  Doc.,  nr.  4,  p.  13 — 18. 

33  Ibidem ,  Doc.,  nr.  5,  p.  18 — 20. 

34  Ibidem ,  Doc.,  nr.  6 — 7 — 9,  p.  20 — 25. 

35  Aradul  în  lupta  pentru  eliberare  socială  şi  naţională,  voi.  II,  Arad,  1980, 
Doc.  nr.  1  din  5  iunie  1850,  p.  18 — 19. 

al  episcopului  Gherasim.36  „întoarcerea  lui  Avram  Iancu  de  la  Viena 
prin  Arad  în  aprilie  1850,  a  prilejuit  convocarea  consfătuirii  de  la  Cuvin 
a  fruntaşilor  români  (în  casa  episcopului  Gherasim,  respective  a  fiului 
acestuia  Terentie  Raţiu,  devenit  mai  tîrziu  protopop),  cu  privire  la  fixa¬ 
rea  liniei  politice  comune  de  urmat  în  etapa  următoare.  Vestea  adunării 
a  produs  o  veritabilă  panică  în  rîndurile  autorităţilor,  care  au  luat  mă¬ 
suri  drastice  pentru  a  Împiedica  o  adunare  de  masă".  Consfătuirea  a  avut 
totuşi  loc.  In  acest  scop  s-a  convocat  „sinodul*4  eparhial  pe  ziua  de 
23  aprilie  1850,  menit  a  fi  sincronizat  cu  cel  de  la  Sibiu,  sub  preşedinţia 
lui  Andrei  Şaguna.  Intervenţia  brutală  a  comisarului  împărătesc  al  Ara¬ 
dului,  Ioan  Atz£l  şi  a  organelor  militare,  a  făcut  ca  acest  sinod  să  fie 
mereu  amînat  avînd  loc  abia  la  23  iulie/4  august  1850.  Hotărîrile  acestui 
sinod  sînt  în  plină  concordanţă  cu  cele  ale  sinodului  din  martie  de  la 
Sibiu,  dovedind  şi  prin  aceasta  unitatea  de  vederi  şi  aspiraţii  ale  româ¬ 
nilor  din  monarhia  austriacă.37 

Revoluţia  din  1848 — 1849  a  adus  poporului  român,  ca  şi  altor  popoare 
din  monarhie,  multe  şi  grele  suferinţe,  pagube  şi  pierderi  de  vieţi  ome¬ 
neşti. 

Am  socotit  potrivit  să  facem  pomenire  despre  cîteva  din  suferinţele 
poporului  îndurate  în  cursul  acestor  ani.  însemnarea  acestor  pătimiri  o 
datorăm  spiritului  de  ordine  în  treburile  eparhiale  introdus  de  arhi¬ 
mandritul  Patrichie  Popescu,  locţiitorul  de  episcop  al  Aradului  în  timpul 
sedisvacanţei  din  anii  1850 — 1853. 

Cu  data  de  14/26  decembrie  1850,  el  a  trimis  protopopilor  în  sub¬ 
ordine  din  ţinutul  Aradului  şi  al  Bihorului  următoarea  circulară: 38  „Lipsă 
fiind  în  chip  de  document  pentru  viitorime  a  se  păstra  în  arhivul  diece¬ 
zan  toate  din  daturile  (  =  datele)  cîte  s-ar  putea  culege  despre  suferinţele, 
patimile  şi  jertfele  care  pe  poporul  român  de  religia  răsăriteană  cu  fatali¬ 
tăţile  tulburărilor  din  1848  şi  1849  l-au  ajuns,  preabinecuviinţată  D-Ta 
a  te  provoca  şi  respective  a-ţi  încredinţa  ...  ca  să  pui  necruţată  osteneală 
ca  în  protopresbiteratul  D-Tale,  toate  acele  de  toată  vîrsta  şi  de  amîn- 


36  Andrei  Caciora,  Eugen  Gliick,  Prezenţa  lui  Avram  Iancu  printre  revolu¬ 
ţionarii  arădeni ,  în  t,Cariatide,t  —  Arad,  august,  1972,  p.  7 — 18. 

37  Pentru  relaţiile  dintre  episcopul  Gherasim  Raţiu  şi  episcopul  Andrei 
Şaguna,  peripeţiile  convocării  sinodului  de  la  Arad  şi  hotărîrile  aduse,  a  se  vedea: 
Gh.  Liţiu,  Românii  arădeni  In  frămîntdrile  anilor  1849 — 1850ţ  Arad,  1947,  cu  o  pre¬ 
faţă  de  Dr.  Gh.  Ciuhandu,  Membru  de  onoare  al  Academiei  Române.  Lucrarea  este 
întocmită  pe  bază  de  documente  din  Arhiva  Episcopiei  Aradului,  în  cea  mai  mare 
parte  inedite. 

38  Arhiva  episcopiei  Aradului,  nr.  colectiv  al  dosarului  314/1850.  Patrichie 
Popescu  s-a  dovedit  în  tot  timpul  administrării  eparhiei  un  om  cu  simţul  răspun¬ 
derii  faţă  de  posteritate.  El  a  restaurat  reşedinţa  episcopească  şi  pe  cea  de  la 
Arad-Gai.  A  pus  ordine  în  arhiva  eparhială  şi  în  toate  treburile  bisericeşti.  A  fost 
o  mare  pierdere  pentru  poporul  român  faptul  că  acest  om  de  mare  prestigiu  inte¬ 
lectual  şi  moral  (fost  profesor  de  teologie)  n-a  putut  fi  ales  episcop  al  Aradului, 
aşa  cum  cerea  toată  suflarea  românească  din  aceste  părţi. 

Materialul  adunat  de  el,  prin  preoţii  şi  protopopii  din  cele  două  judeţe  care 
alcătuiau,  pe  atunci,  eparhia  Aradului,  este  de  o  importanţă  covârşitoare  pentru 
cunoaşterea  acestor  triste  evenimente.  Fie  ca  un  omagiu  bine  meritat  adus  memo¬ 
riei  sale  binecuvîntate  publicarea  lui,  cu  prilejul  acestei  aniversări. 

două  sexurile  şi  de  fieştecare  naţionalitate  a  îndividuri  cari  sub  revoluţie 
in  orice  chip  au  pătimit,  precum  şi  deosebi  acelea  care  tot  pe  acel  timp 
prin  puterea  răsculată  s-au  (au  fost)  ucis,  într-o  consemnare  după  for¬ 
mula  aci  adusă  sub  ./.,  deplin  şi  cu  toate  stările  împrejur  să  le  înscrii 
şi  pînă  la  începutul  lui  martie  1851  nesmintit  să  mi-o  trimiţi**. 

Protopopii  au  răspuns,  unii  mai  curînd,  alţii  mai  tîrziu.  Răspunsu¬ 
rile  lor  alcătuiesc  dosarul  mai  sus  citat,  din  care  spicuim  următoarele  date: 

a)  In  părţile  Aradului  şi  Zarandului 

In  oraşul  Arad,  avocatul  Ioan  Claicia  şi  învăţătorul  Gheorghe  Raduc 
au  pătimit  cîte  11  săptămîni  temniţă.  Popovici  Alexie,  Ognan  Costa  şi 
Popovici  Dimitrie,  negustori  din  Arad,  pentru  că  au  aprovizionat  pe 
ostaşii  împărăteşti  din  cetatea  Aradului,  —  pentru  acelaşi  motiv  —  mică- 
lăcenii  Mureşan  Mihai,  Huţ  Alexandru  şi  Pecican  Mitru,  au  pătimit  tem¬ 
niţă  de  la  23  septembrie  1948  pînă  la  26  iulie  1849,  cînd  au  fost  elibe¬ 
raţi  de  oştile  împărăteşti.  ,,Conscrierea“  din  protopopiatul  Aradului  se 
termină  cu  pătimirea  de  moarte  a  celor  trei  români  din  Şoimuş,  Zamfir 
Pop  —  preot,  Gurban  George  —  dascăl  şi  Jivănescu  Georgie  —  sumariu 
(brigadier),  omorîţi  în  28  noiembrie  1848  prin  împuşcare,  din  ordinul 
căpitanului  Asztaloş.  La  tustrei  li  s-au  prădat  avutul  rămîmnd  după  ei 
văduve  cu  copii  mulţi. 

In  satul  Bîrzava,  cinci  locuitori:  Crişan  Toader,  Moldovan  Nicolae, 
Dehelean  Teodor,  Rus  Pavel  şi  Jiva  Gheorghe,  „prin  judecata  răsculaţi¬ 
lor  în  dealul  cu  numele  Ceot  ce  se  află  în  Bîrzava,  în  23  noiembrie  1848, 
au  fost  prin  funie  sugrumaţi  şi  din  averile  şi  bucatele  lor  răsculaţii 
au  luat**. 

In  satul  Câpruţa,  preotul  Ioan  Faur  şi  sătenii  Teodor  Jivi,  Teodor 
Căprucian  şi  Sofronie  Faur  „fiindcă  au  îndemnat  poporul  să  se  împo¬ 
trivească  răsculaţilor  şi  poruncile  (lor)  să  nu  le  primească,  în  27  noiem¬ 
brie  1848,  în  satul  Bîrzava  au  fost  spînzuraţi**.  Alţi  doi:  Gheorghe  Mateiaş 
şi  Ghiţu  Căprucian  „3  luni  temniţă  au  pătimit**. 

In  Monoraştia,  ţăranul  Nicolae  Popovici,  pentru  că  a  îndemnat  pe 
mulţi  să  nu  asculte  de  răsculaţi  şi  nişte  proclamaţii  date  lui  să  le  împartă 
n-au  împlinit,  a  fost  închis  trei  luni  la  Sîntana;  iar  Damaschin  Virişan, 
judele  satului,  pentru  că  a  mers  la  Zam  „pentru  a  lua  sfat  de  la  ostaşii 
milităreşti,  a  fost  robit  trei  luni  la  Sîntana**. 

In  satul  Dumbrâviţa,  Ciucuriţă  Georgie,  zis  dubariu,  „de  la  cătanele 
revoluţionare  s-au  (a  fost)  spînzurat  în  satul  Bîrzava  la  anul  1848,  în  luna 
noiembrie  24,  cînd,  apoi,  şi  iosagul  (vitele)  dînsului  toate  s-au  luat  prin 
comisarii  revoluţionari  şi  prin  soldaţii  lor  care  iosag  s-au  bieiulit  (esti¬ 
mat,  apreciat)  cu  preţul  de  1266  florini  bancă  (hîrtie),  care  iosag  nici 
astăzi  nu  i  s-au  întors  (restituit)  înapoi**.  Judele  satului  Bătuţan  Rusalim 
„pentru  că  a  primit  porunci  împărăteşti  împotriva  revoluţionarilor**,  a 
pătimit  temniţă  din  decembrie  1848  pînă  în  august  1849. 

In  satul  Conop,  în  dealul  numit  Pripor ,  în  ziua  de  16  noiembrie 
1848  au  fost  spînzuraţi:  Vasile  Mârza  „pentru  că  au  legat  cu  funia  pe 
un  domn  Sperlak**;  Olariu  Anastasie  „fiindcă  au  îndreptat  puşca  în  frun- 

tea  lui  Sperlak  fiind  la  el  strajă44  (paznic);  Antonie  Juşca  „pentru  că  au 
adus  vorbe  din  Banat  câ  nu  mai  sînt  domni  (nobili,  nemeşi),  poate  face 
omul  ce  vrea44;  iar  Morariu  Ioviţă  şi-a  sfîrşit  viaţa  în  temniţa  din  Sîntana 
pentru  că  „a  lovit  cu  palma  pe  Sperlak44. 

în  satul  Galşa  a  pătimit  mai  mult  „tutorul44  (epitropul)  bisericii,  pe 
nume  Pora  Ioan,  om  de  50  de  ani.  „Acesta  —  spune  însemnarea  —  a 
fost  ucis  de  răsculaţii  unguri,  de  vizirul  (comandantul)  Gaal  Mikloş. 
Altă  pricină  nu  au  aflat  fără  numai  că  ziseră  că  au  tras  clopotul  într-o 
dungă  (alarmă)  şi  au  zis:  Sculaţi  români  nu  vă  lăsaţi,  ţineţi  cu  înaltul 
împărat44.  Alţi  şapte  locuitori  din  Galşa,  între  care  şi  ţiganul  lăutar  Găl- 
şan  Mitru,  au  suferit  temniţă  din  toamna  lui  1848  pînă  ia  venirea  tru¬ 
pelor  împărăteşti. 

Un  fapt  deosebit  de  trist  prin  semnificaţia  lui,  se  raportează  de  la 
Moroda  —  ecou  al  luptelor  confesionale  dintre  români  —  şi  anume  că 
„uniţii44  din  sat  au  pîrît  pe  preotul  Gornic  Nicolae  şi  pe  învăţătorul  Gor- 
nic  Iacob.  învăţătorul,  ameninţat  cu  spînzurătoarea  a  fost  dat  „cătană 
la  Kossuth44,  iar  preotul  a  fost  jefuit  de  tot  avutul  pînă  şi  de  reverenda 
de  pe  el.  „Taberele  aşezate  în  satul  nostru  —  încheie  raportul  de  la 
Moroda  —  pe  mulţi  i-au  păgubit,  cari  au  rămas  săraci44. 

în  orăşelul  Şiria  —  locul  unde  avea  să  capituleze  armata  revolu¬ 
ţionară  —  s-au  petrecut  de  asemenea  triste  întîmplări.  Tabăra  lui  Gaal 
Mikloş  şi  Boţco,  aşezată  aici,  a  condamnat  la  moarte  prin  împuşcare  pe 
ţăranii  Tămaş  Petru,  Crişan  Nicula,  Codrean  George,  Borlea  Teodor, 
Micălăcean  Savu,  Văgălău  Teodor  şi  Gorcea  Ponta.  De  asemenea  a  fost 
spînzurat  ţăranul  Verdea  Ştefan  „pentru  că  au  mers  la  Covăsinţ  unde 
au  văzut  o  scrisoare  ce  au  fost  trimisă  de  la  Berger  generalul  din  cetatea 
Aradului,  în  care  era  scris  să  nu  se  plece  poruncilor  răsculaţilor  şi  cum 
că  din  cetate  va  trimite  ajutor . . .  întors  acasă  cu  deadinsul  au  îndemnat 
românii  să  nu  se  plece  poruncilor  răsculaţilor44. 

Din  protopopiatul  Chişineului-Criş  au  avut  mai  mult  de  suferit  locui¬ 
torii  români  din  satele  Nădab ,  Zârand  şi  Sintea.  Mari  vărsări  de  sînge 
s-au  întîmplat  în  Nădab  in  ziua  de  29  august  1848  cînd  românii  s-au 
împotrivit  recrutărilor  pentru  armata  maghiară,  iar  de  la  Arad  au  venit 
o  ceată  de  „polgari44  (membrii  gărzilor  civile),  aducînd  cu  ei  40  „lăn- 
cieri44  —  ostaşi  din  armată,  pentru  a-i  „pacifica44  pe  români.  învăţătorul 
Vasile  Olaru  —  martor  ocular  al  acestor  întîmplări  —  povesteşte  cum 
românii  au  spus  răspicat  că  „nu  dau  cătane  decît  numai  la  împăratul44. 
Au  fost  omorîţi  în  lupte:  Albiei  Constantin,  Chirilă  Vasile,  Suciu  Petru 
şi  Crişan  Ioan.  Mulţi  au  fost  duşi  şi  întemniţaţi  la  închisorile  din  Se- 
ghedin  şi  Oradea,  unde  unii  şi-au  sfîrşit  viaţa  în  chinuri  grele.  Zărăn- 
danii  au  primit  poruncă  să  adune  prozivii  pentru  răsculaţi  şi  hrană 
pentru  cai.  Noaptea  au  primit  o  scrisoare  „de  la  mai  marele  pulgărilor44 
şi  îndată  „pulgării  au  luat-o  la  picior44.  Nimeni  n-a  ştiut  de  ce  fug. 

Istoricul  maghiar,  contemporan  cu  evenimentele,  descrie  aceleaşi 
evenimente  numindu-i  pe  români  „răsculaţi44  şi  cu  alte  epitete.  Relaţia 
oficială  a  preoţilor  din  Nădab  enumeră  numai  vreo  20  de  persoane 
omorî  te  sau  rănite  greu  în  „reprimarea44  aceea  din  ziua  de  29  august 

1848,  dar  numărul  lor  trebuie  să  fi  fost  mult  mai  mare.  Românii  n-aveau 
arme,  ci  se  apărau  cu  coase,  furci  şi  topoare  —  armele  lor  din  vechime. 

Raportul  general  al  protopopiatului  Ineu  (numit  pe  atunci  Boroş- 
Lneu),  alcătuit  de  vicarul  protopopesc,  vrednicul  preot  Moise  Ghergariu, 
cunoscut  şi  pentru  dîrzenia  cu  care  a  luptat  împotriva  prozelitismului 
uniat,  aminteşte  grelele  suferinţe  ale  unor  sate  întregi.  Aşa  de  exemplu, 
în  satul  Dulcele ,  „birăul"  satului  Sîrb  Gligor  a  fost  împuşcat  pentru  că  a 
îndemnat  pe  săteni  „să  nu  ţină  cu  răsculaţii,  şi  încheie  raportul  scriind: 
„rămas-au  satul  Dulcele  sărac  de  tot  pentru  unguri  că  tot  au  jefuit 
pe  aici". 

Satele  losaş  şi  losâşel  au  fost  teatrul  celor  mai  cumplite  fărădelegi. 
Documentul  nostru  notează:  „Acolo  s-au  făcut'  judecăţile,  legile  şi  s-au 
spînzurat  oamenii  cei  credincioşi  ai  împăratului".  Satele:  Zimbru ,  Hoit 
(Pescari),  Holtmizieş,  Nâdălbeşti  şi  Kertiş,  aflate  în  vecinătatea  părţilor 
de  vest  ale  Munţilor  Apuseni  unde  se  aflau  oştile  lui  Avram  Iancu,  au 
stat  în  legătură  cu  acestei  şi  le-au  sprijinit.  Pe  de  altă  parte,  în  satele 
acestea  îşi  aveau  tabăra  crudul  des  amintit  Gaal  Mikloş  şi  prietenul  său 
Boţco,  în  anii  1948 — 1949  consumînd  şi  bruma  de  alimente  şi  bunuri 
rămasă  bieţilor  locuitori. 

In  protopopiatul  Buteni,  plugarul  Perva  Ştefan  din  Buteni  şi  Faur 
Ioan  din  Chisindia  au  fost  împuşcaţi  în  ziua  de  6  august  1849,  „cînd  s-au 
retras  husarii  ungureşti  către  Boroş-Ineu". 

în  aceeaşi  zi  au  fost  împuşcaţi  locuitorii  din  Buteni  Bej  am  Teodor 

—  care  se  afla  cu  caii  la  cîmp  —  Brînda  Ioan,  Horga  Igna,  Perva  Ileana 

—  văduvă  de  41  de  ani  cu  fiul  ei  George  de  16  ani,  „pentru  că  nu  le-au 
putut  prinde  un  pui  de  găină".  Toate  aceste  crime  datează  din  zilele 
retragerii  disperate  a  răsculaţilor,  urmată  de  capitularea  lor,  din  august 

1849.  Furia  lor  neputincioasă  s-a  descărcat  atunci  asupra  unor  fiinţe 
nevinovate  şi  fără  apărare,  cum  a  fost  şi  această  femeie  ucisă  pentru  că 
nu  le-a  putut  prinde  în  grabă  un  pui  de  găină. 

Ţinutul  Butenilor  a  avut  de  pătimit  în  toamna  anului  1848.  Ni  s-au 
păstrat  relatările  martorilor  oculari  de  la  supliciul  primarilor  Vesa  Ripea 
din  satul  Zeldişf  Băbuţa  Ioan  din  Saturâu ,  Stănilă  Ioan  din  Mădrigeşti , 
Tolci  Ripea  din  Almaş  şi  a  preotului  Simion  Groza  din  Gurahonţ. 

Despre  primarul  Vesa  Ripea,  scrie  parohul  din  Zeldiş,  după  mărtu¬ 
riile  a  opt  săteni,  că  „i-au  fost  venită  lui  o  scrisoare  de  la  Ardeal,  pe 
care  el  însuşi  o  purta  din  sat  în  sat,  de  la  birău  la  birău.  A  întărit  satul 
cu  străji  cîteva  zile  pînă  s-au  auzit  că  vin  ungurii  (răsculaţii);  atunci 
primarul  a  fugit  din  sat  şi  s-a  ascuns.  Notarul  din  Saturău,  Simon  Mar- 
ton  —  tartorul  şi  pîrîtorul  nefericiţilor  români  —  negăsindu-1  acasă,  a 
arestat  pe  învăţătorul  satului  şi  pe  alţi  cîţiva  săteni  şi  i-au  dus  la  losaş 
pînă  vor  prinde  pe  primarul.  Acesta  a  fost  judecat  în  lipsă  şi  condam¬ 
nat  „să-i  dea  plumb  cînd  l-or  putea  prinde".  în  8  februarie  1849,  prima¬ 
rul,  pîrît  nu  se  ştie  de  cine,  a  fost  prins  şi  împuşcat  în  faţa  casei  sale. 

Băbuţa  Ioan,  primarul  satului  Saturău,  „pîrît  fiind  de  motarăşul 
satului  Simon  Marton,  prin  judecata  lui  Gaal  şi  Boţco,  în  cîmpul  Iosaşu- 
lui  l-au  spînzurat,  în  18  octombrie,  calendar  vechi,  1848". 

Stănilă  Ioan  de  66  de  ani,  primar  în  Mădrigeşti,  a  fost  pîrît  de  ace¬ 
laşi  Simon  Marton  de  tristă  amintire  şi  a  fost  spînzurat  în  aceeaşi  zi  şi 
pentru  aceeaşi  vină  ca  şi  Băbuţa  Ioan  din  Saturău. 

N-a  fost  scutit  de  aceeaşi  pedeapsă  nici  neamţul  Lambert  Nicolae, 
de  48  ani,  catolic,  ispan  (şef)  la  moara  domnească,  „fiind  neamţ  şi  neşti- 
ind  vorbi  cu  husarii,  l-au  şi  împuşcat  şi  două  zile  stînd  în  şanţ  după  aceea 
l-au  îngropat44.  Tot  atunci,  în  6  august  1849,  au  aprins  moara. 

Despre  sfîrşitul  trist  al  preotului  Simion  Groza,  raportează  parohul 
din  Almaş,  Constantin  Copian:  „In  anul  1848,  luna  lui  octombrie,  ziua 
18-a,  tabăra  maghiară  a  cărei  cîrmuitori  erau  Gaal  şi  Boţco,  aşezîndu-se 
la  pod  la  Iosaş,  am  fost  şi  eu  de  dînşii  spre  răspundere  chemat.  In  19 
zile  adecă  marţi,  am  şi  mers,  unde  cele  mai  triste  întîmplări  am  văzut, 
căci  a  le  număra  nu  e  timp;  fără  (era)  pe  la  cinci  ceasuri  după-amiazăzi, 
sentenţie  de  pierzare  grăiră  preotului  de  la  Gurahonţ  Simion  Groza, 
pentru  că  a  primit  neşte  scrisori  de  la  ardeleni  şi  pe  poporenii  săi  i-ar 
fi  provocat  în  sfînta  biserică  să  se  înarmeze  împotriva  maj arilor  (ma¬ 
ghiarilor)  ...  la  şase  ceasuri  îmi  şi  deteră  poruncă  ca  pe  mai  sus  numitul 
preot  Simion  Groza  să-l  gătesc  de  moarte  şi  aşa  l-am  spovedit  şi  cumi¬ 
necat  cu  Sf.  Taine  şi  l-am  petrecut  pînă  la  locul  pierzării,  citindu-i  îngro¬ 
păciunea  preoţilor,  după  ce  am  ajuns  la  locul  hotărît  prin  ştreang  şi 
spînzurători  i-au  stins  viaţa!44 

Aşa  încheie  preotul  Copian  relatarea  despre  martiriul  fratelui  său 
întru  preoţie,  scurt  şi  cutremurător  de  plastic.  Parcă-i  vedem  pe  cei  doi 
preoţi  —  victima  şi  duhovnicul  —  înaintînd  spre  locul  supliciului . . . 

Protopopiatul  Hălmagiului  —  ca  unul  care  era  cel  mai  aproape  de 
Ardealul  propriu-zis  —  a  avut  cele  mai  multe  pierderi  de  vieţi  omeneşti. 
Protopopul  Petru  Moldovan,  neţinîndu-se  de  modelul  indicat  în  circu¬ 
lara  Consistoriului,  se  mărgineşte  să  înşire  pe  sate ,  numele  şi  numărul 
celor  ucişi  în  timpul  Revoluţiei.  Din  raportul  general  se  arată  că  în 
Hălmagiu  au  fost  ucise  opt  persoane;  în  Băneşti  —  cinci;  în  Băiţa  de  Sus 

—  19  persoane,  între  care  şi  un  preot;  în  Prăvăleni  —  o  persoană;  în 
Căzâneşti  —  două;  Ciuci  —  una;  Tălagiu  —  şapte;  Poenari  —  patru; 
Rişculiţa  —  şase;  Toheşti  —  18  persoane;  Dobrota  —  două;  Leauţi  — 
una;  Leasa  —  una;  Hălmăgel  —  15  persoane  între  care  şi  un  preot;  Lazuri 

—  una;  Tomeşti  —  trei;  Temova  —  şase;  Vaţa  de  Jos  —  zece;  Steia  — 
patru;  Cingani  —  una;  Aciuţa  —  şase,  dintre  care  şi  un  preot;  Pleşcuţa 

—  un  preot;  Guravâii  —  una  şi  Aciua  —  una. 


b)  In  ţinutul  Bihorului 

Bihorul,  nu  se  ştie  din  ce  motive,  a  avut  mai  puţin  de  suferit  în  timpul 
Revoluţiei  din  1848 — 1849,  decît  Aradul,  poate  şi  pentru  faptul  că  aici 
curentul  prokossuthist  era  mai  puternic.  Desigur  „cătane44  au  dat  şi  ei, 
hrană  şi  bani  au  dat  şi  ei  pentru  oastea  lui  Kossuth,  dar  rapoartele  pro¬ 
topopilor  nu  pomenesc  de  atîtea  spînzurări  şi  alte  silnicii  ca  în  ţinutul 
Aradului. 

In  protopopiatul  Peşteş,  pricina  suferinţelor  a  fost  refuzul  sătenilor 
de  „a  se  scrie  polgari  (gardişti  în  armata  revoluţiei  maghiare)44.  Doi 
săteni  din  Peşteş ,  Turcu  Simeon  şi  Teodir  Moţan  „au  fost  spînzuraţi  pen¬ 
tru  că  au  zis:  noi  pruncii  noştri  nu  voim  a-i  da  ca  să  se  bată  contra 
împăratului4*.  Alţi  vreo  27  de  oameni  din  satele  Hotar ,  între  care  şi 
preotul  Iona  Popescu,  din  Peşteş ,  din  Tinăud  şi  din  Negreni  (ung.  Fe- 
keteto),  au  pătimit  luni  grele  de  temniţă,  unii  murind. acolo,  precum  şi 
jefuiri  din  avutul  lor. 

Pricina  zîzaniei  între  români  şi  unguri  în  Bihor  a  fost  şi  felul  cum 
nobilimea  maghiară  s-a  comportat  la  alegerile  parlamentare  din  iunie 
1848.  Numărul  covîrşitor  al  românilor  îi  îndreptăţea  pe  aceştia  să  trimită 
mai  mulţi  deputaţi  în  parlamentul  de  la  Budapesta  sperînd  ca  astfel 
interesele  lor  naţionale  să  fie  mai  bine  servite.  Abia  au  fost  aleşi  cîţiva 
şi  aceştia  dintre  cei  mai  devotaţi  guvernului  revoluţionar.  Locuitorii 
protopopiatului  Luncii  au  suferit  temniţă  şi  jefuiri  de  bunuri  din  ace¬ 
leaşi  motive.  Badea  Gavril  din  satul  Burzuc,  om  de  61  de  ani,  a  suferit 
temniţă  30  de  zile  la  Oradea  pentru  că  a  strigat  cu  prilejul  recrutărilor 
pentru  garda  revoluţionară:  „bucuroşi  ne  vom  scrie  atunci  cînd  vom 
vedea  porunca  majestăţii  sale44.  Alţi  zece  locuitori  din  9atu;l  Ciuci  (azi 
Vîrfuri)  au  suferit  temniţă  pentru  refuzul  de  a  depune  jurământul  „de 
polgari44  (membri  ai  gărzilor  civile). 

Cu  prilejul  alegerilor  de  deputaţi  din  Marghita  pentru  „dieta  ţării 
maghiare44,  au  fost  crunt  bătuţi:  preotul  Vasile  Prajă  din  Voivozi ,  Boc- 
şan  Nicolae  şi  Lazar  Ştefan  din  Margine ,  Ardelean  Ilie  din  Satubarbă , 
Fekete  Ioan  din  Săldăbagi ,  Mag  Mihai  şi  Bandi  Ioan  din  Chiraleu. 

Raportul  protopopului  Atanasie  Boţco  din  Oradea  aminteşte  numele 
unui  mare  număr  de  ţărani  din  satele  Fetid,  Cărâsău,  Şoimi ,  Ursad, 
Cociuba ,  Dumbrăviţa,  Tulea ,  Batârf  Fonău  şi  Apateu  care  au  pătimit 
temniţă  şi  amenzi  grele  pentru  refuzul  de  a  se  înrola  în  garda  naţională 
maghiară.  Dintre  motivele  —  aceleaşi  în  toate  cazurile  —  găsim  inte¬ 
resantă  relatarea  referitoare  la  preotul  Pantea  Petru  din  Tulea,  „pentru 
că  a  strigat  în  biserică  să  nu  ajute  Dumnezeu  la  maghiari,  ci  să  aducă 
pe  fraţii  noştri  sîrbi,  că  atunci  ne  va  fi  mai  bine,  s-au  judecat  spre 
spînzurătoare  . . .  care  judecată  s-au  şi  dus  în  sfîrşit  (s-a  executat)  între 
Câoajd  şi  Gurbediu,  în  anul  1848,  octombrie  28-lea44.  Săteanul  Pater 
Moise  din  Apateu  „pentru  că  a  stat  în  contra  celor  ce  recrutau  cătane, 
zicînd  că  acestea  nu  se  fac  din  poruncă  împărătească,  s-au  judecat  spre 
spînzurătoare,  sub  presidiul  lui  Ioan  Ambruş  s-au  dus  în  sfîrşit  în  satul 
Besermeni ,  în  30  octombrie  184844. 

Din  protopopiatul  Beiuşf  Beliut  Pomezău  şi  Meziad  s-au  primit 
rapoarte  despre  bătăi,  temniţe  grele,  amenzi  şi  jefuiri  cu  prilejul  retra¬ 
gerii  armatei  maghiare  în  luna  august  1849. 

Fireşte  aceste  rapoarte  nu  sînt  complete.  Semnificativ  este  raportul 
protopopului  din  Beiuş,  cu  data  de  21  mai  1851,  în  care  se  spune  că 
„preoţii  sînt  băgători  de  seamă  (reticenţi)  ca  să-şi  trimită  poftitele  relă- 
ciuni  (rapoarte),  ba  şi  temere  au  de  a  da  înainte  cauzele  trecute,  ca  nu 
pentru  asemenea  (rapoarte)  de  la  dregătorii  ceia  ce  au  făcut  atunci 
excesuri  şi  acum  încă  în  funcţie  (aflîndu-se),  să-i  ia  în  persecuţie  sub 

deosebite  pretexte44.  Explicaţia  este  plauzibilă.  Există  adică  situaţia  după 
care  tot  cei  ce-i  asupreau  pe  români  în  cursul  Revoluţiei  pentru  vina  de 
a  nu  fi  sprijinit  şi  a  nu  fi  dat  recruţi  pentru  armata  revoluţionară,  men¬ 
ţinuţi  în  funcţii,  îi  judecau  acum  pe  români  ca  foşti  răsculaţi.  Pe  de  altă 
parte,  nici  „dinasticismul44  românilor  prea  afişat  în  rapoarte  nu  trebuie 
luat  în  seamă  prea  mult.  Oamenilor  li  se  spunea  mereu  că  împăratul  va 
fi  recunoscător  şi  va  răsplăti  pe  cei  ce  au  pătimit  în  Revoluţie,  ori  lucru¬ 
rile  nu  s-au  petrecut  aşa.  Bătuţi,  schingiuiţi,  închişi  în  temniţe  sau  chiar 
ucişi  şi  spînzuraţi  în  cursul  Revoluţiei  de  către  feudalii  maghiari  aflaţi 
în  administraţia  de  stat,  neluaţi  în  seamă,  uneori  şi  mai  rău,  au  fost  după 
înfringerea  Revoluţiei  căci  ea  servea  interesele  claselor  exploatatoare, 
ale  nemeşilor  şi  funcţionarilor  din  serviciul  acestora,  şi  foarte  puţin  al 
poporului,  fie  român,  fie  maghiar.  Dovadă  este  faptul  că  în  cunoscuta 
„Constituţie44  din  4  martie  184844  —  ieşită  în  împrejurările  critice  pentru 
monarhia  austriacă  şi  avînd  ca  principiu  „egala  îndreptăţire  a  tuturor 
naţionalităţilor  „gleiche  Berechtigung  aller  Nationalităten44  —  românii  nu 
sint  nici  măcar  amintiţi,  deşi  erau  şi  atunci,  ca  din  totdeauna,  cei  mai  nu¬ 
meroşi  locuitori,  deşi  aduseseră  sacrificii  pentru  interesele  monarhiei.  Una 
dintre  revendicările  româneşti  din  timpul  Revoluţiei  —  Mitropolia  naţio¬ 
nală  independentă  —  a  trebuit  să  aştepte  14  ani  pînă  cînd  să  fie  recu¬ 
noscută,  în  timp  ce  românii  uniţi  cu  Roma,  fără  a  cere  sau  a  fi  visat 
măcar  cineva  dintre  ei,  au  primit  Mitropolie  în  însuşi  anul  1850.  Curtea 
din  Viena  nu  voia  să  supere  nici  pe  feudalii  maghiari  acordînd  româ¬ 
nilor  —  în  marea  lor  majoritate  iobagi  —  egală  îndreptăţire  între  cele¬ 
lalte  naţionalităţi  din  imperiu,  nici  cu  feudalii  civili  şi  eclesiasticii  sîrbi, 
desprinzînd  pe  românii  ortodocşi  de  sub  jurisdicţia  Carloviţului  care,  din 
ocrotitoare  pentru  aceştia,  în  secolul  al  XVIII-lea,  în  cursul  marilor  fră- 
mîntări  religioase,  a  devenit  o  grea  şi  păgubitoare  piedică  pentru  pro¬ 
gresul  social,  cultural  şi  naţional-bisericesc  al  românilor,  în  secolul  ur¬ 
mător. 

Revoluţia  burgheză  din  1848 — 1849  ar  fi  putut  oferi  terenul  pentru 
o  înţelegere  durabilă  între  români  şi  maghiari,  între  toate  popoarele 
asuprite  din  monarhia  habsburgică,  dacă  conducătorii  acestor  popoare  ar 
fi  înţeles  cu  toţii  că  libertatea  este  indivizibilă,  că  nu  pot  exista  popoare 
asupritoare  şi  asuprite.  Curtea  din  Viena  aplica  în  folosul  ei  verificatul 
principiu  de  „divide  et  impera44  învrăjbind  popoarele  unul  împotriva 
celuilalt,  şi  menţinîndu-le  pe  toate  sub  jugul  aceleiaşi  exploatări. 

Cu  toate  acestea,  sîngele  vărsat  n-a  fost  în  zadar,  Revoluţia  din 
1848 — 1849  a  arătat  lumii  întregi  că  de  o  parte  şi  de  alta  a  Carpaţilor. 
în  spaţiul  carpto-dnubiano-pontic,  locuit  fără  întrerupere  de  strămoşii 
geto-daci  şi  de  urmaşii  lor,  există  un  popor,  acelaşi  pretutindeni,  popor 
viteaz  şi  harnic,  iubitor  de  pace  şi  libertate,  dîrz  în  războaie,  care  aşteaptă 
prilejuri  mai  potrivite  pentru  a  se  putea  dezvolta  potrivit  geniului  şi 
aspiraţiilor  sale  fireşti,  într-un  stat  naţional,  liber  şi  independent.  Revo¬ 
luţia,  cu  jertfele  aduse  de  români,  a  însemnat  una  din  treptele  de  înăl¬ 
ţare  spre  realizarea  acestui  ideal,  care  avea  să  se  împlinească  peste  şase 
decenii. 


Prot.  Dr.  Gheorghe  Liţiu 


DIN  FRUMUSEŢILE  CULTULUI  ORTODOX 


Cultul  divin  cuprinde  totalitatea  formelor  şi  actelor  religioase  şi 
rînduielilor  stabilite  şi  consacrate  de  Biserică,  menite  să  pună  pe  omul 
credincios  în  legătură  cît  mai  vie  cu  Dumnezeu,  să-şi  facă  conştiente  şi 
simţite  evenimentele  şi  lucrările  dumnezeieşti,  aşa  cum  ni  le  prezintă 
istoria  mîntuirii. 

Cultul  divin  ortodox  este  de  o  vădită  bogăţie  de  învăţăminte  şi  va¬ 
lori  netrecătoare,  exprimate  prin  frumuseţi  poetice  şi  melodice  de  aleasă 
inspiraţie,  cu  semnificaţii  şi  rosturi  divine,  care  coboară  pentru  cei  bine- 
credincioşi  cerul  luminilor  şi  bucuriilor  divine  pe  pămînt  şi  ridică  ome¬ 
nescul  înmiresmat  de  har  la  cele  cereşti.  Izvoarele  şi  temeiurile  tuturor 
manifestărilor  religioase  ale  cultului  ortodox  sînt  energiile  necreate  ale 
Celei  de  o  fiinţă,  de  viaţă  şi  nedespărţitei  Treimi .  împărăţia  de  har  şi 
iubire  dăruitoare  a  Sfintei  şi  Dumnezeieştii  Treimi  ni  s-a  făcut  cunoscută 
deplin  în  întruparea,  viaţa,  moartea  şi  biruitoarea  înviere  a  Fiului  lui 
Dumnezeu,  Iisus  Hristos  Mîntuitorul  nostru.  Actualizarea  împărăţiei  Sf. 
Treimi  pentru  toţi  cei  credincioşi  se  face  prin  rugăciunile,  slujbele  divine 
şi  Tainele  Bisericii,  Celei  Una  şi  nedespărţite,  în  centrul  cărora  stă  Sf. 
Liturghie. 

Toate  serviciile  divine  ale  Bisericii  Ortodoxe  ce  se  perindă  în  de¬ 
cursul  anului  calendaristic  bisericesc,  au  două  părţi:  una  esenţială  dum¬ 
nezeiască,  instituită  de  Iisus  Hristos  Domnul  nostru  şi  de  Biserica  Sa, 
în  scopul  realizării  în  credincioşi  a  binefacerilor  izbăvitoare  aduse  de 
Mîntuitorul;  alta  omenească,  care  exprimă  şi  cultivă  simţămintele  de 
evlavie  faţă  de  Dumnezeu,  în  rugăciuni  de  preamărire,  mulţumire  şi  ce¬ 
rere.  Partea  dumnezeiască  cuprinde  acele  acte  şi  servicii  de  cult  pe  care 
le  oficiază  persoanele  îndreptăţite  ale  ierarhiei  bisericeşti  (episcopi,  preoţi 
şi  diaconi)  în  scopul  sfinţirii  credincioşilor.  Partea  omenească  cuprinde 
bogăţia  de  rînduieli  bisericeşti,  ce  se  găsesc  în  cărţile  de  cult,  exprimate 
prin  imnuri  şi  rugăciuni  religioase,  întocmite  de  părinţi  şi  scriitori  bise¬ 
riceşti  inspiraţi  prin  harul  credinţei  şi  al  iubirii  divine.  Ambele  părţi  ale 
cultului  divin  ortodox  formează  o  unitate  şi  prin  ele  se  împărtăşeşte  harul 
Sf.  Duh,  care  ne  luminează  mintea  cu  învăţăminte  creştineşti,  ne  încăl¬ 
zeşte  inima  cu  evlavie  dumnezeiască  şi  ne  sporeşte  credinţa  lucrătoare 
în  faptele  dragostei  dăruitoare  şi  jertfelnice,  desprinzîndu-ne  treptat  de 
stăpînirea  egoismului  pătimaş  în  cele  trupeşti  şi  sufleteşti,  de  amăgiri, 
răutăţi  şi  fapte  păcătoase.  Pe  măsură  ce-1  cunoaştem,  îl  simţim  cu  inima 

şi  îl  înţelegem  cu  mintea,  cultul  divin  al  Bisericii  noastre  ne  ajută  la 
înnobilarea  întregii  fiinţe  spre  a  deveni  mai  receptivi  la  prezenţa  şi 
lucrarea  divină  şi  totodată  mai  buni,  cumpătaţi,  generoşi,  iertători  şi 
răbdători  cu  cei  care  vieţuim,  împlinindu-ne  cu  mulţumire  şi  bucurie 
îndatoririle  noastre  familiale  şi  sociale. 

în  continuare,  vom  menţine  două  din  trăsăturile  mai  importante 
şi  specifice  ale  cultului  ortodox,  aşa  cum  se  concretizează  în  bogăţia  de 
semnificaţii  şi  frumuseţi  ale  unor  rugăciuni  din  liturghier  şi  din  cărţile 
stranei,  ale  cîntăreţilor. 

1.  Realismul  liturgic.  Sărbătorile  şi  serviciile  divine  ale  Bisericii 
noastre  nu  sînt  numai  comemorarea  sau  pomenirea  unor  evenimente  sau 
persoane  din  viaţa  şi  istoria  mîntuirii,  ci  actualizarea  lor,  afirmarea  şi 
reînnoirea  lor  pentru  o  participare  vie  şi  duhovnicească  a  preoţilor  şi 
credincioşilor,  devenind  noi  martori  ai  acestora.  Este  vorba  de  o  con¬ 
templare  mai  adîncă,  de-o  pătrundere  şi  trăire  vie  a  lor  cu  toată  fiinţa 
noastră,  ajutaţi  de  harurile  Sf.  Duh,  care  ne  luminează  pentru  ca  per¬ 
soanele  sfinte  şi  evenimentele  divine  să  devină  prezente  spiritual  în  ochii 
credinţei  şi  ai  inimii  noastre.  Astfel,  la  Crăciun  Biserica  se  roagă,  prea¬ 
măreşte  şi  se  bucură  cu  toţi  credincioşii  de  Naşterea  Fiului  lui  Dumne¬ 
zeu,  ca  şi  cînd  asistăm  prin  har  şi  credinţă  la  evenimentul  real  şi  primar 
al  acestei  sărbători.  Cît  de  minunat  exprimă  poetic  şi  melodic  atîtea  imne 
şi  colinde  bisericeşti  această  actualizare  şi  participare  duhovnicească. 
Amintim  versurile  inspirate  ale  condacului:  „Fecioara,  astăzi  pe  Cel  mai 
presus  de  fire  naşte,  pămîntul  peşteră  şi  iesle  Celui  neapropiat  aduce, 
îngerii  cu  păstorii  măresc,  magii  cu  steaua  călătoresc  că  pentru  noi  s-a 
născut  prunc  tînăr,  Dumnezeu  Cel  mai  înainte  de  veci".  Tot  astfel  cîn- 
tarea  din  Catavasii:  „Hristos  se  naşte,  măriţi-L .  . .“,  sau  „Astăzi  s-a 
născut  Hristos  .. (colind).  Acest  prezent,  exprimat  prin  „astăzi",  litur¬ 
gic  arată  că  noi  retrăim  prezenţa  Mîntuitorului  Hristos  Cel  înviat  din 
morţi  în  momentele  însemnate  ale  vieţii  sale  pămînteşti,  că  sărbătorile 
şi  serviciile  divine  sînt  prilejuri  de-a  intra  în  comuniune  de  iubire  şi 
viaţă  prin  Sf.  Duh  cu  Fiul  lui  Dumnezeu  şi  prin  El  cu  Sf.  Treime.  Pen¬ 
tru  aceasta  El  a  asigurat  pe  Apostoli  şi  pe  cei  ce  cred  în  El  la  înălţarea 
Sa  la  cer:  „Iată,  Eu  sînt  cu  voi  în  toate  zilele  pînă  la  sfîrşitul  veacu- 
rilor“  (Mt.  28,  20). 

Acelaşi  realism  liturgic  observăm  la  toate  evenimentele  şi  sărbătorile 
anului  nostru  bisericesc.  Mai  ales  la  Sf.  Paşti,  Mîntuitorul  înviază  cu 
adevărat  şi  noi  sîntem  îndemnaţi  să  ne  rugăm  şi  să  simţim  actualizarea 
învierii  Sale  prin  cuvinte  semnificative,  mtîlnite  în  numeroase  imne  şi 
rugăciuni.  Redăm  doar  icosul  din  canonul  care  se  repetă  în  fiecare  Dumi¬ 
nică,  în  care  prăznuim  dumnezeiasca  înviere:  „învierea  lui  Hristos 
văzînd  să  ne  închinăm  Sfîntului  Domnului  Iisus  .  .  .  Veniţi  toţi  credin¬ 
cioşii  să  ne  închinăm  Sfintei  învieri  a  lui  Hristos,  că  iată  a  venit  bucurie 
prin  cruce  . . 

Ceea  ce  actualizează  în  mod  special  moartea  şi  învierea  Domnului 
Hristos  este  Sf.  Liturghie  prin  Sf.  Taină  a  Euharistiei.  în  atmosfera  de 
har  şi  taină  a  Sf.  Liturghii,  deşi  preotul  aduce  rugăciunile  şi  darurile 
credincioşilor  către  Dumnezeu.  însuşi  Iisus  Hristos  Domnul  este  Cel  ce 

aduce  şi  se  aduce,  Cel  ce  primeşte  şi  se  împarte  (rugăciunea  premergă¬ 
toare  Heruvicului).  Pentru  aceasta  ceea  ce  Biserica  pămîntească  săvîr- 
şeşte  în  Liturghie,  adică  Jertfa  euharistică,  cereştile  şi  netrupeştile  puteri 
ale  îngerilor  oficiază  în  ceruri,  pentru  care  credincioşii  cîntă  „Noi  care 
pe  Heruvimi  cu  taină  închipuim  şi  făcătoarei  de  viaţă  Sf.  Treimi  cîntare 
aducem . . iar  înainte  de  prefacerea  darurilor  credincioşii  cîntă  imnul 
de  biruinţă  întreit  sfînt  al  Serafimilor:  „Sfînt,  sfînt,  sfînt  este  Domnul 
Savaot,  plin  este  cerul  şi  pămîntul  de  mărirea  Lui . . (cf.  Apoc.  5, 
11 — 13).  Cel  ce  vine  întru  numele  Domnului  este  însuşi  Împăratul  şi 
Mielul  înjunghiat,  care  biruind  moartea  şi  iadul,  vine  cu.  trupul  şi  sîn- 
gele  Său,  în  aceeaşi  dumnezeiască  smerenie,  blîndeţe  şi  dragoste,  ca 
împărtăşindu-ne  cu  frică  de  Dumnezeu,  cu  credinţă  şi  cu  dragoste  plină 
de  adîncă  umilinţă  şi  căinţă  pentru  păcatele  noastre,  să  ajungem  şi  noi 
să  biruim  puterile  păcatului,  ale  diavolului  şi  morţii,  spre  a  ne  învred¬ 
nici  de  viaţa  cea  veşnică,  de  calitatea  de  fii  ai  Tatălui  şi  moştenitori 
împreună  cu  Iisus  Hristos  ai  slavei  celei  veşnice. 

2.  Doxologia  şi  bucuria  de  biruinţă  a  vieţii  şi  nemuririi. 

întregul  an  liturgic  cu  toate  sărbătorile  şi  manifestările  cultului 
ortodox  sînt  străbătute  de  un  simţămînt  de  duhovnicească  bucurie  şi 
preamărire  a  Sf.  Treimi,  care  cu  atotputernicia,  înţelepciunea  şi  iubirea 
cea  de  negrăit  ne-a  readus  pe  noi  oamenii  cei  căzuţi,  neascultători  şi 
rătăciţi,  din  nou  în  împărăţia  luminii,  a  iubirii  şi  vieţii  celei  neapuse,  prin 
biruitoarea  înviere  a  Domnului  Hristos. 

Mesajul  şi  solia  bucuriei  pascale  este  legată  în  chip  nemijlocit  de 
nespusa  smerenie  a  Patimilor  şi  Morţii,  prin  care  Domnul  cel  înviat  cu 
moartea  pe  moarte  a  călcat  şi  nouă  ca  şi  celor  din  morminte  viaţă 
ne-a  dăruit. 

Despre  aceste  trăsături  esenţiale  ale  vieţii  şi  experienţei  duhovniceşti 
ortodoxe  ne  vorbesc  imnele  bogate  în  conţinut  şi  frumoase  în  expresii 
şi  melodii  ale  Penticostarului,  Triodului  şi  Octoihului,  care  pot  fi  numite 
fără  exagerare,  cum  potrivit  zice  un  teolog  de-al  nostru:  „Sumrne  poetice 
şi  melodice  ale  teologiei  dogmatice  şi  morale  ortodoxe44.  în  rugăciunile  şi 
imnele  de  mulţumire  şi  cerere  ale  acestor  tezaure  ale  credinţei  şi  vieţii 
creştine,  ideile  şi  învăţăturile  abstracte  sînt  preluate  în  simţirea  inimii, 
arzînd  de  evlavie  prin  metafore  şi  alegorii  poetice.  O  aprofundare  a 
acestora  şi  o  educare  a  celor  ce  le  cîntă  spre  o  înţelegere  cu  mintea  şi 
exprimare  corectă  cu  cîntare  din  inimă  a  acestora,  ar  face  mari  servicii 
pastoraţiei  creştine,  în  întărirea  dreptei  credinţe  şi  a  bunei  vieţuiri  a 
preoţilor  şi  credincioşilor  noştri.  Iată  cîteva  exemple:  ,,Pe  cruce  Te-ai 
pironit,  de  voie,  îndurate,  în  mormînt  Te-ai  pus  ca  un  mort,  Dătătorule 
de  viaţă,  stăpînirea  morţii  ai  zdrobit,  cu  moartea  Ta,  Atotputernice.  Că 
de  Tine  s-au  cutremurat  portarii  iadului.  Tu  împreună  ai  sculat  pe  morţii 
cei  din  veac,  ca  un  iubitor  de  oameni44.  „Ga  un  purtător  de  viaţă,  ca  un 
mai  înfrumuseţat  decît  raiul  şi  decît  toată  cămara  împărătească  mai 
luminat,  s-a  arătat  Hristoase  mormîntul  Tău,  izvorul  învierii  noastre44 
(troparele  din  Săptămîna  Patimilor).  Mai  înainte  de  marea  şi  dumneze¬ 
iasca  bucurie  a  învierii,  Biserica  ne  pregăteşte  prin  „sezonul  plugăriei 
duhovniceşti44  al  bogatelor  mijloace  din  Triod  pe  tot  parcursul  marelui 

Post  al  Paştilor,  pentru  ca  prin  rugăciuni  sporite,  înfrînare  cuprinză¬ 
toare,  umilitoare  pocăinţă  şi  fapte  bune,  să  ne  curăţim,  să  ne  primenim 
sufleteşte  şi  trupeşte  pentru  sporul  desăvîrşirii  noastre,  al  apropierii,  al 
unirii  şi  împărtăşirii  noastre  cu  Domnul  Hristos  Cel  înviat.  „Uşile  pocă¬ 
inţei  deschide-mi  Dătătorule  de  viaţă,  că  mînecă  duhul  meu  la  Biserica 
Ta,  purtînd  locaş  al  „trupului44  (al  firii  adamice)  cu  totul  întinat . .  .4<  — 
sînt  cuvinte  care  se  repetă  continuu,  în  zilele  Triodului,  la  care  se  adaugă 
strigătul  de  trezire  din  somnul  păcatelor  şi  nesimţirea  firii  păcătoase 
din  noi.  „Suflete  al  meu,  suflete  al  meu,  trezeşte-te  pentru  ce  dormi. 
Sfîrşitul  se  apropie  şi  vrei  să  te  tulburi;  scoală  dar  ca  să  se  milostivească 
spre  tine  Hristos  Dumnezeu,  Cel  ce  este  pretutindenea  şi  toate  le  împli¬ 
neşte44.  Cu  accente  de  umilinţă  şi  duioasă  căinţă,  ne  îndeamnă  să  cîntăm 
imnul  Canonului  Mare: 

„Cămara  Ta  Mîntuitorul  meu  o  văd  împodobită  şi  haină  de  nuntă 
nu  am  ca  să  intru  într-însa;  luminează  haina  sufletului  meu,  Dătătorule 
de  lumină,  Mărire  Ţie“. 

Deniile  (privegherile)  Triodului  din  zilele  săptămînii  mari  sînt  deo¬ 
sebit  de  expresive  şi  pline  de  aleasă  semnificaţie  pentru  pregătirea  noas¬ 
tră  de-a  simţi  şi  retrăi  zilele  ultime  ale  Mîntuitcrului,  urmîndu-i  Lui 
înspre  calvarul  Golgotei.  Jeluirea  duioasă  a  evlaviei  şi  pocăinţei  pentru 
declanşarea  răutăţii,  a  invidiei  şi  urii  de  moarte  a  celor  ce-I  pregătesc 
osînda  şi  sfîrşitul  Domnului,  umple  de  întristare  şi  suspinuri  sufletele 
credincioase  care  retrăiesc  clipele  Patimilor  şi  Morţii  Sale  în  Vinerea 
Mare.  într-o  simţire  de  cutremurare  şi  profundă  doxologie,  Biserica 
glâsuieşte:  „Astăzi  s-a  spînzurat  pe  lemn,  Cel  ce  a  spînzurat  pămîntul 
pe  ape;  cu  cunună  de  spini  s-a  încununat  împăratul  îngerilor;  cu  por- 
firă  mincinoasă  s-a  îmbrăcat  Cel  ce  îmbracă  cerul  cu  nori  ...  cu  piroane 
s-a  pironit  Mirele  Bisericii,  cu  suliţa  s-a  împuns  Fiul  Fecioarei  închi - 
nindu-ne  Patimilor  Tale  Doamne ,  arată-ne  nouă  şi  mărită  Învierea  Ta“! 
Cele  12  Evanghelii  ale  Patimilor  intercalate  de  stihul:  „Mărire  îndelung 
răbdării  Tale,  Doamne,  mărire  Ţie44,  sînt  urmate  de  Prohodul  înmor- 
mîntării,  cu  imne  de  multă  întristare  şi  duioasă  jeluire,  la  care  iau  parte 
toate  făpturile  văzute  şi  nevăzute.  Smt  momente  care  copleşesc  pe  toţi 
cei  prezenţi  şi  participă  cu  simţăminte  de  evlavie  şi  umilinţă,  purtînd 
în  mîini  lumini,  semne  ale  nădejdii,  ale  vieţii  şi  nemuririi. 

Sosind  ziua  învierii,  în  noapte  adîncă  credincioşii  se  îndeamnă  să 
ia  parte  cu  toţii  la  sărbătorirea  şi  bucuria  de  biruinţă  a  vieţii,  silindu-se 
la  înconjurarea  Bisericii  cu  luminările  aprinse  şi  cu  regăsirea  fiecăruia 
şi  a  tuturor  în  exprimarea  năzuinţei  celei  mai  profunde  şi  arzătoare  a 
inimii  omeneşti  după  viaţă  şi  nemurire,  ascultând  şi  intonînd  cu  emoţie 
sfîntă  troparul:  „învierea  Ta,  Hristoase  Mîntuixorule,  îngerii  o  laudă  în 
ceruri  şi  pe  noi  pe  pămînt  ne  învredniceşte  cu  inimă  curată  să  o  lăudăm 
şi  s-o  mărim44.  Urmează  Evanghelia  învierii  şi  cîntarea  canonului  Paşti¬ 
lor,  în  care  toate  cele  văzute  şi  nevăzute  sînt  chemate  să  se  bucure  de 
negrăita  biruinţă  asupra  morţii.  „Cerurile  după  cuviinţă  să  se  bucure  şi 
pămîntul  să  se  înveselească,  şi  să  prăznuiască  toată  lumea  cea  văzută  şi 
nevăzută;  că  Hristos  S-a  sculat,  bucuria  cea  veşnică44.  Cele  ce  preînchi- 
puiesc  învierea  din  Vechiul  Testament,  cu  cele  care  o  adeveresc  în 

Noul  Testament  se  împletesc  în  toate  imnele  canonului  pascal,  chemîn- 
du-ne  la  prăznuirea  entuziasmului,  bucuriei  şi  al  dragostei  frăţeşti: 
„Ziua  învierii  să  ne  luminăm  cu  prăznuirea  şi  unii  pe  alţii  să  ne  îmbră¬ 
ţişăm  şi  să  zicem  fraţilor  şi  celor  ce  ne  urăsc  pe  noi,  să  iertăm  toate  pen¬ 
tru  înviere  şi  aşa  să  cîntăm:  Hristos  a  înviat . . .!“ 

Din  cele  expuse  reiese  că  realismul  liturgic,  bucuria  duhovnicească  şi 
doxologia  cultului  Bisericii  Ortodoxe  ne  transpun  pe  o  culme  de  trăire 
anticipată  a  împărăţiei  veşnice  şi  iubitoare  a  Sf.  Treimi.  De  aici,  marea 
importanţă  ce  o  are  cultul  nostru,  rostul  lui  dumnezeiesc  de  har  şi  pu¬ 
tere  cerească,  pentru  care  sîntem  obligaţi  să-l  aprofundăm,  să-l  oficiem 
cu  înţelegere  şi  credinţă,  spre  a  ne  elibera  de  grijile  copleşitoare  ale 
vieţii  şi  adesea  de  o  rutină  şi  rostire  mecanică,  care  ne  sărăcesc  viaţa  şi 
pastoraţia  preoţească.  Cu  adevărat,  anul  bisericesc  cu  bogăţia  şi  frumuse¬ 
ţea  divină  a  cultului  nostru,  ne  dau  cele  mai  potrivite  mijloace  şi  situaţii 
de  har  şi  viaţă  creştină,  prin  care  putem  lucra  mîntuirea  noastră  şi  a 
păstoriţilor  spre  bucuria  noastră  vremelnică  şi  veşnică. 

Cunoscînd  această  bogăţie  de  învăţături,  de  simţăminte  înalte,  de 
frumuseţi  literare  şi  melodice,  cu  un  cuvînt  de  adîncă  şi  ziditoare  spiri¬ 
tualitate,  se  impun  din  partea  noastră,  a  fiilor  Bisericii  noastre,  cu  deo¬ 
sebire  două  lucruri:  4 

Slujitorilor  bisericii  şi  cîntăreţilor  de  la  strană  le  revine  marea  în¬ 
datorire  de  a  pune  în  lumină,  într-un  mod  cît  mai  deplin  toate  aceste 
negrăite  valori,  prin  citirea  şi  intonarea  corectă  a  textelor,  prin  ţinuta 
corespunzătoare,  prin  evlavia  şi  desigur  trăirea  adevărurilor  religios- 
morale  îmbrăcate  în  haina  minunată  a  cultului  nostru. 

Credincioşilor  le  revine  îndatorirea  de  a  le  cunoaşte,  de  a  le  preţui, 
de  a  le  face  vii  în  viaţa  lor  şi,  în  acest  context,  de  a  nu  pleca  urechea  la 
şoaptele  şi  ademenirile  unor  „propovăduitori"  de  ocazie,  care  vor  să  ne 
rupă  de  la  trupul  Bisericii  în  care  şi-a  lucrat  şi.  îşi  lucrează  mîntuirea 
poporul  nostru  de  aproape  două  mii  de  ani. 


Preot  Filaret  Costea 


FAMILIA  PREOTULUI  ŞI  PREOŢIA 


Dragostea  curată  a  mirilor  din  Cana  (In.  2,  1  . . .)  şi  dorinţa  lor  sin¬ 
ceră  de  a  avea  în  mijlocul  lor  pe  Iisus  au  înduioşat  pe  Maica  Sfîntă,  iar 
urmarea  a  fost  mijlocirea  ei  pe  lîngă  dumnezeiescul  Său  Fiu,  ca  să  reali¬ 
zeze  prima  Sa  minune  preschimbînd  apa  în  vin,  pentru  a  se  continua 
veselia  şi  totodată  prin  prezenţa  Sa  a  arătat  tuturor  celor  ce  vor  crede 
în  El  că  înălţarea  omului  din  ordinea  naturală  la  înălţimea  Harului  se 
începe  cu  Taina  Căsătoriei.1 

Din  clipa  aceea  întemeierea  oricărei  familii  la  care  este  solicitată 
prezenţa  lui  Hristos  prin  Biserica  Sa  constituie  ,, Taina  Sfintei  Nunţi“, 
Taină  care  viază  „în  Hristos  şi  în  Biserică44.  Aceasta  rodeşte  din  Taina 
Preoţiei,  al  cărei  exponent  este  preotul  „slujitorul  slujirii  mîntuitoare 
a  lui  Hristos44,2  el  însuşi  fiind  fiul  unei  familii  şi  întemeietorul  fami¬ 
liei  sale. 

Atît  preoţia,  cît  şi  viaţa  de  familie  pot  fi  îndeplinite  la  cel  mai 
înalt  nivel  de  sfinţenie  în  viaţa  aceleiaşi  persoane.  în  ambele  se  aplică 
porunca  „să  iubeşti  pe  Domnul  Dumnezeul  tău  ...  şi  pe  aproapele  tău 
ca  pe  tine  însuţi44  (Luca  10,  27). 

Preotul  căsătorit  împreună  cu  familia  sa  săvirşeşte  opera  misionară 
a  pastoraţiei.  în  vechime  preoţii  români  predicau  credincioşilor  prin 
fapta  vie  a  lor  şi  a  familiilor  lor.3  Deci  în  mare  parte  succesele  sau 
eşecurile  pastoraţiei  atîrnă  şi  de  familia  preotului,  de  unde  rezultă  o 
mare  responsabilitate  care  angajează  în  mod  egal  pe  cei  doi  soţi. 


Pregătirea  în  vederea  întemeierii  familiei  preoţeşti. 

Tînărul  candidat  la  preoţie  va  trece  mai  întîi  prin  Taina  Nunţii. 
El  îşi  va  recruta  mireasa  nu  după  modelul  lumii;  viitoarea  lui  soţie  va 
fi  aleasă  din  familiile  „cu  nume  bun44.  Acest  nume  bun  este  sinteza 
tuturor  virtuţilor  creştine  în  care  în  mod  deosebit  vor  străluci:  buna 
cuviinţă,  credinţa  curată  şi  autentică  a  Bisericii,  fără  compromisuri,  să 


1  Pr.  prof.  Dr.  Dumitru  Stăniloae  —  Teologia  Dogmatică  Ortodoxă  —  voi.  III, 
p.  183. 

2  Idem,  p.  149. 

3  Pr.  prof.  Mi  re  ea  Păcurariu  —  Preoţii  de  mir  în  viaţa  poporului  român  — 
B.O.R.  1982,  nr.  3 — 4,  p.  276. 


STUDII  ŞI  ARTICOLE 


25 


aibă  înalte  şi  respectuoase  păreri  despre  Biserică,  despre  cultul  ei  divin 
şi  despre  slujitorii  ei.  Atmosfera  acestor  familii  să  nu  fie  pătată  de  obi¬ 
ceiuri  de  a  se  complace  cu  umorul  picant  la  adresa  lui  Dumnezeu  şi 
a  celorlalte  realităţi  religioase.  Părinţii  miresei  să  nu  fie  obsedaţi  de 
patima  negustoriei  şi  a  goanei  exagerate  mai  ales  după  cîştiguri  dubioase, 
care  deformează  fondul  curat  al  familiei  preotului.  Criteriul  de  bază  al 
alegerii  soţiei  să  nu  fie  exclusiv  condiţia  materială,  care  pe  de  o  parte 
slăbeşte  calitatea .  spirituală  între  soţi  iar  pe  de  altă  parte  împiedică 
libertatea  firească  a  elanului  preoţiei. 

Mireasa  aleasă  va  fi  o  fecioară,  fiică  credincioasă  a  Bisericii  cu  pur¬ 
tări  morale  bune. 

De  la  început  tinerii  se  vor  încredinţa  unui  duhovnic  spre  povă- 
ţuire  şi  îndrumare.  Cît  priveşte  viaţa  de  familie,  li  se  vor  oferi  sfaturile 
ca  pentru  toţi  tinerii  care  se  pregătesc  pentru  Taina  Cununiei  şi  pentru 
familie,4  dar  în  mod  special  vor  fi  puşi  în  faţa  realităţii  înfricoşătoarei 
Taine  a  Preoţiei  şi  a  marilor  ei  sarcini  şi  răspunderi,  care  vizează  nu 
numai  persoana  preotului,  ci  întreagă  familia,  îndeosebi  pe  soţie,  pre- 
zentîndu-li-se  în  paralelă  viaţa  de  familie  şi  slujba  preoţiei. 

Duhovnicul  le  va  sta  într-ajutor  să  împlinească  cu  sinceritate  măr¬ 
turisirea  vieţii  lor  particulare,  pregătindu-i  pentru  Taina  Sfintei  Euha¬ 
ristii  (I  Cor.  11,  28).  Acum  este  cel  mai  potrivit  prilej  de  a  le  împărtăşi 
sfaturile  privind  chemarea  lor  la  viaţa  de  familie  încadrată  în  misiunea 
Preoţiei. 

a)  Mirelui  îi  va  arăta  marea  lui  slujbă  de  chivernisitor  al  tainelor 
lui  Dumnezeu,  dar  în  paralel  cu  aceasta  şi  a  tainei  familiei  sale.  Căci  a 
nu  fi  soţ  ideal  va  fi  imposibil  a  fi  preot  în  toată  sinceritatea  şi  corectitu¬ 
dinea.  Nunta  şi  Preoţia  ca  taine  dumnezeieşti,  spune  P.C.  Pr.  prof.  D. 
Stăniloae,  fac  vădit  faptul  că  persoana  umană  nu  se  realizează  decât  în 
comuniune  (Dogm.  III.  p.  177).  Comuniunea  în  spaţiul  familiei  se  reali¬ 
zează  între  soţ  şi  soţie  şi  numai  reuşind  aici  ambii  intră  în  comuniune 
cu  Dumnezeu.  Cei  doi,  zice  acelaşi  ilustru  profesor,  privesc  pe  Hristos 
privindu-se  unul  pe  altul.  Aceasta  uşurează  mult  un  proces  de  mare 
valoare  în  favorul  Preoţiei  şi  al  familiei,  adică:  preotul  prin  harul  primit 
slujindu-i  cu  sinceră  conştiinţă  ajută  familia  a  se  purifica  de  elementele 
naturale  şi  comune  ale  vieţii  .luate  ca  biologic,  spre  a  se  înălţa  acolo  şi 
mai  mult  decât  acolo  de  unde  a  căzut  prin  intervenţia  păcatului,  iar  fami¬ 
lia  înălţată  la  acest  nimb  va  oferi  preotului  o  nesfîrşită  bogăţie  de  soluţii 
şi  sugestii  privind  problemele  pastorale  atît  ale  familiei  cît  şi  ale  suflete¬ 
lor  în  complicaţiile  şi  prea  diversele  aspecte  ale  vieţii  lor  morale.  Partea 
cea  mai  mare  de  cîştig  o  are  familia  căci  chivernisirea  ei  morală  se  va 
putea  împlini  la  un  stadiu  înalt  fiind  chemată  a  fi  exemplu  familiilor 
din  parohie.  Astfel  demnitatea  preoţiei  prin  efectele  ei  se  va  revărsa  atît 
cît  se  cuvine  asupra  familiei  preotului.  Cu  aceasta  se  confirmă  afirmaţia  că 
soţia  se  împărtăşeşte  de  o  oarecare  harismă,  bineînţeles  în  măsura  în 
care  ea  colaborează  cu  lucrarea  Sf.  Duh.  Tot  din  aceasta  decurge  pentru 


4  Pr.  Cornel  Dascăl  —  Pregătirea  mirilor  pentru  Sf.  Taină  a  Cununiei  şi 
pentru  familie  —  rev.  Mitropolia  Ardealului  1984,  nr.  3 — 4,  p.  186. 

sot  în  familia  sa  competenţa  dar  şi  datoria  de  a  fi  educatorul  şi  păstorul 
sufletesc  al  ei  precum  şi  al  copiilor  lor. 

Sfîntul  Ioan  Gură  de  Aur  zice  că  familia  creştină  este  Biserica  cea 
mica  a  lui  Hristos.  în  consecinţă  soţul  va  căuta  să  imite  pe  Hristos  în 
dragostea  sa  faţă  de  familie:  Hristos  încălzeşte  Biserica,  o  hrăneşte,  o 
sfinţeşte  (Efes.  5,  29).  Cuprind  aceste  cuvinte  un  bogat  tezaur  de  stări 
sufleteşti  şi  acţiuni  care  proiectate  asupra  familiei  se  concretizează  în- 
tr-un  comportament  patronat  de  gingăşie,  preţuire,  stimă,  bucurie,  însu¬ 
fleţită  slujire  etc.  In  felul  acesta  soţul  nu  se  va  putea  confunda  cu 
soţul  lumesc  care  se  impune  în  familie  ca  stăpîn  înecat  în  cultul  orb 
al  personalităţii,  ţinînd  la  distanţă  soţia,  neacordîndu-i  capacitatea  şi 
vrednicia  de  colaborator  în  problemele  de  viaţă  ale  familiei.  Aşa  era 
familia  veche  cea  „slăbită  şi  desfigurată  în  multe  forme  după  cădere, 
prin  egoismul  descătuşat  de  ea  (care)  a  pierdut  harul  legat  de  starea 
primordială".5  Părerile  preotului  despre  soţie  trebuie  să  se  dovedească 
ca  rezultatul  lucrării  harului  lui  Hristos,  care  realizează  imaginea  uni¬ 
tăţii:  „amîndoi  un  trup". 

în  pastoraţia  sa  asupra  familiei  sale  soţul  va  căuta  a  crea  condiţii 
optime  în  care  soţia  şi  întreaga  sa  familie  să  poată  progresa  în  practi¬ 
carea  virtuţilor  creştine,  temperînd  şi  eliminînd  orice  tensiune  şi’  crize 
sufleteşti.  Hristos,  capul  Bisericii,  să  fie  modelul  lui  în  funcţia  de  cap  al 
familiei. 

b)  Miresei,  îi  va  oferi  duhovnicul  imaginea  adevăratei  soţii  de  preot. 
Ea  trebuie  să  cunoască  şi  să  ştie  cu  înţelepciune  a-şi  chivernisi  casa  şi 
copiii,  paralel  cu  rîvna  aprinsă  a  deveni  prietenul  intim  al  soţului,  aju¬ 
torul  de  prima  mînă  în  rezolvarea  multor  eforturi  şi  greutăţi  în  care 
el  va  fi  solicitat.  Expresia  „maica  preoteasă"  nu  s-a  născut  numai  din 
faptul  că  e  soţia  preotului,  ci  din  misiunea  ei  pe  lingă  misiunea  preo¬ 
tului.  Ea  îşi  are  locul  ei  competent  în  viaţa  parohiei,  care  este  deosebit 
şi  mult  superior  faţă  de  al  oricărei  femei.  Acest  loc  se  menţine  şi  progre¬ 
sează  cu  folos  pentru  Biserică  şi  pentru  casa  sa  numai  dacă  se  împo¬ 
dobeşte  cu  cele  mai  alese  virtuţi  creştine,  ca  buna  cuviinţă,  sfiala,  cu¬ 
minţenia,  modestia  în  cuvînt  şi  îmbrăcăminte,  primind  cu  bucurie  să 
înveţe  pe  femei  ca  să  fie  cu  toată  ascultarea,  fără  înclinarea  de  a-şi 
stăpâni  bărbatul,  stăruind  cu  deplină  înţelepciune  în  credinţă,  în  iubire 
şi  in  sfinţenie,  (I  Tim.  2,  9 — 12;  Tit.  2,  3 — 5),  după  cum  îndrumă  marele 
Apostol  Pavel.  Tot  el  îndeamnă  pe  Tit  a  sfătui  pe  femei  „să  se  silească 
să  aibă  înfăţişare  sfinţită,  nerobite  de  vin,  să  înţelepţească  pe  cele 
tinere,  să  iubească  bărbaţii  şi  copiii  şi  să  fie  bune  gospodine,  plecate  băr¬ 
baţilor  lor  ca  să  nu  fie  defăimat  cuvîntul  lui  Dumnezeu"  (Tit  2,  3 — 5). 
Iar  Sfintul  Apostol  Petru  sfătuieşte  pe  femei,  în  cazul  nostru  pe  preo- 
tese:  „voi  femeilor  supuneţi-vă  bărbaţilor  voştri . . .  podoaba  voastră 
să  nu  fie  cea  din  afară,  cu  împletirea  părului,  cu  podoabe  de  aur  şi 
îmbrăcămintea  hainelor  scumpe,  ci  să  fie  omul  cel  tainic  al  inimii  întru 
nestricăcioasâ  podoabă  a  duhului  blînd  şi  liniştit  .  . .  (apoi  completează 
acestea  cu  imagini  de  vrednice  femei  din  vechime),  că  aşa  se  împodobeau 


5  Pr.  prof.  D.  Stăniloae,  op.  cit.,  p.  182. 

sfintele  femei  care  nădăjduiau  în  Dumnezeu,  supunîndu-se  bărbaţilor 
lor,  precum  Sara  asculta  pe  Avram,  ale  cărei  fiice  sînteţi  dacă  faceţi  ce  e 
bine  şi  nu  vă  temeţi  de  nimic44  (I  Petru,  3 — 6). 

Reflectînd  asupra  ultimelor  cuvinte,  „nu  vă  temeţi  de  nimic44  şi 
fiind  vorba  de  soţia  preotului,  socotesc  a  le  aplica  la  înarmarea  ei 
morală  în  aşa  fel  încît  să-şi  dobîndească  îndrăzneala  împotriva  multor 
tentaţii  ale  vieţii  moderne,  care  impun  o  falsă  justificare  a  patimilor 
veacului.  Să  nu  te  temi  de  critica  îndreptată  împotriva  corectitudinii, 
a  fidelităţii  şi  a  modestiei.  Anumite  cercuri  feminine,  mai  ales  în  oraşe, 
acaparează  femei  tinere,  ademenind  chiar  şi  din  mediul  rural,  iniţiin- 
du-le  în  tainele  multor  patimi,  în  măiestria  fardurilor  exagerate,  a 
îmbrăcămintei  indecente  şi  luxoase,  întrebuinţarea  drogurilor,  a  alcoolu¬ 
lui,  a  fumatului  şi  a  cafelei  savurate  cu  abuz  în  întruniri  numite  „fami¬ 
lii  de  elită44  unde  se  dedau  la  discuţii  indecente,  clevetiri,  adultere, 
critici  fără  de  sfîrşit,  etc. 

Aceste  îndeletniciri  au  desfiinţat  femeia  adevărată,  au  desfiinţat 
familia  ca  operă  a  Harului  Divin,  au  corupt  societatea,  dăunînd  atît 
Bisericii  cît  şi  patriei. 

Maica  preoteasă  nu-şi  poate  permite  să-şi  irosească  timpul  în  ase¬ 
menea  cloace  sufleteşti.  De  la  primul  început  ea  să  se  păzească  de 
acestea.  * 

Sfîntul  Apostol  Pavel  foloseşte  o  expresie  cînd  vorbeşte  despre  căsă¬ 
torie  sau  necăsătorie.  Este  adevărat  că  în  contextul  respectiv  scoate  în 
evidenţă  libertatea  celei  necăsătorite  de  a  sluji  lui  Dumnezeu,  în  opo¬ 
ziţie  cu  cea  căsătorită,  care  „poartă  grijă  de  cele  lumeşti  ca  să  placă 
oârbatului44  (I  Cor.  7.  3 — 4).  Aş  transfera  această  expresie  în  exprimarea 
ideii  privind  viaţa  soţiei  preotului.  Ea  să  dorească  a  sluji  soţului  care 
este  pus  nu  în  slujba  lumii  ci  în  a  lui  Dumnezeu,  slujbă  ce  a  devenit 
dorinţa  şi  sfînta  sa  pasiune.  Soţia  preotului  va  căuta  să  placă  soţului  ei 
încadrîndu-se  în  idealul  lui  şi  prin  aceasta  nu  va  fi  departe  de  cea  ne- 
măritată  care  s-a  dedicat  slujirii  lui  Dumnezeu.  Pe  de  o  parte  aceasta 
promovează  armonia  vieţii  în  familie,  iar  pe  de  altă  parte  slujind  soţu¬ 
lui  ei  slujeşte  lui  Dumnezeu  şi  astfel  viaţa  întregii  familii  se  află  în¬ 
scrisă  pe  drumul  spiritualizării  mai  mult  decît  oricare  altă  familie  din 
parohie.  Deci  pe  cît  de  înaltă  este  demnitatea  pe  atît  de  tragică  va  fi 
osînda  negii jînd  această  chemare. 

In  chestiunea  aceasta  cel  dintîi  lucru  plăcut  şi  folositor  bărbatului 
ei,  preotului  este  pregătirea  şi  cultivarea  fără  întrerupere  în  familia 
sa  a  acelui  climat  în  care  să  se  promoveze  buna  dispoziţie  spre  rugă¬ 
ciune,  spre  slujbă,  spre  învăţătura  în  Biserică  şi  în  parohie.  Liberă  de 
preocupări  compromiţătoare  se  va  putea  îngriji  de  creşterea  copiilor, 
de  educarea  lor  şi  de  a  lucra  necontenit  ceea  ce  place  soţului  ei  în  idea¬ 
lul  Preoţiei.  Ea  va  şti  că  el  trebuie  cu  timp  şi  fără  timp  să  fie  preocu¬ 
pat  de  rîvna  casei  lui  Dumnezeu.  In  consecinţă  se  va  îngriji  ca  soţul  ei 
să  nu  plece  din  casă  spre  slujbă  întristat  şi  amărît  de  îngrijorări  şi 
neînţelegeri.  în  momente  grele  va  căuta  să-l  mîngîie,  să-l  încurajeze 
prin  cuvinte  înţelepte  şi  pline  de  căldura  dragostei  curate,  şi  astfel  îl 

va  abate  de  la  întristare  şi  amărăciune.  El  se  va  îndrepta  spre  Sfîntul 
Altar  înseninat  cu  sufletul  deschis  spre  rugăciune,  dispus  a  asculta  bucu¬ 
riile  şi  durerile  credincioşilor,  turnînd  în  inimile  lor  balsamul  mîngîierii. 

Să  nu  uite  însă  duhovnicul  a  aminti  viitoarei  preotese  că  şi  aceasta 
este  adevărat,  că  dacă  soţia  preotului  nu  posedă  delicateţea  şi  sensibili¬ 
tatea  de  a  se  simţi  datoare  să  asigure  acest  climat  şi  cu  nepăsare  se  va 
manifesta  vulgar,  dur  şi  neînţelegător,  alimentînd  chiar  focul  tulbură¬ 
rilor  prin  discuţii  aspre  şi  scandaloase,  sfidînd  marele  moment  litur¬ 
gic  spre  care  el  trebuie  să  se  îndrepte,  preotul  asuprit  de  tensiune  şi 
coşmar  va  intra  în  Sfîntul  Altar  torturat  în  inima  sa.  Cu  greu  îşi  va 
putea  aduna  firea  spre  a  săvîrşi  lucrul  Evangheliei  cu  evlavie,  cu  trans¬ 
punere  şi  deplina  libertate  a  dragostei  lui  Dumnezeu.  Slujba  lui  devine 
un  simulacru  la  care  soţia  va  avea  partea  ei  de  vină. 

Totodată,  oricîtă  pricepere  şi  hărnicie  ar  dovedi  în  activitatea  ei 
de  gospodină  şi  în  arta  sa  culinară,  oricît  pedantism  ar  depune  in 
curăţenie,  în  dichisirea  şi  cochetăria  aranjamentului  locuinţei,  cu  gîndul 
de  a  impresiona  pe  bărbatul  său,  deşi  toate  acestea  sînt  de  lipsă  şi 
neglijîndu-se  ar  fi  o  lacună  care  nu  poate  fi  completată,  dacă  ea  nu 
sesizează  că  pentru  un  preot  partea  slujirii  lui  Dumnezeu  este  pe  pri¬ 
mul  plan,  ea  n-a  reuşit  să  facă  ceea  ce  place  bărbatului,  a  rămas  doar 
soţia  unui  om,  dar  nu  s-a  realizat  ca  preoteasă.  Ceea  ce  ar  putea  reuşi 
este  doar  cu  timpul  să  atrofieze  zelul  soţului  său  să  scoată  din  luptă 
un  ostaş  al  Bisericii.  Căci  lipsind  din  partea  tovarăşei  lui  de  viaţă 
aprecierea  şi  activa  înţelegere  faţă  de  sfinţenia  şi  demnitatea  Preoţiei, 
familia  poate  să  decadă  moral  şi  trupesc  mai  grav  decît  oricare  altă 
familie.  Maica  preoteasă  trebuie  să  fie  permanent  Marta  şi  Maria  în 
curată  şi  sfîntă  conştiinţă. 

După  acestea,  tinerii  vor  păşi  spre  a  primi  Taina  Sfintei  Nunţi. 
Fiind  vorba  despre  întemeierea  unei  familii  preoţeşti,  care  va  avea 
menirea  de  a  fi  familie  model  ,,în  Hristos  şi  în  Biserică14,  şi  dacă  pre¬ 
gătirea  lor  spre  întemeierea  familiei  s-a  făcut  privind  mereu  spre  slujba 
preoţiei,  se  înţelege  de  la  sine  că  înfăţişarea  lor  în  faţa  Altarului  şi  în 
faţa  credincioşilor  nu  poate  face  abstracţie  de  aceasta.  Nuntaşii  trebuie 
să  vadă  o  nuntă  a  unui  viitor  preot.  Ea  nu  trebuie  să  fie  prilej  de  ispite 
prin  abuzurile  unei  veselii  peste  limitele  bunei  cuviinţe.  Să  fie  păzite 
decenţa  şi  respectul  faţă  de  cei  prezenţi  prin  atmosfera  demnă  de  cele 
două  sfinte  taine  care  leagă  pe  aceşti  doi  tineri,  Taina  Nunţii  care  i-a 
legat  pe  ei  în  faţa  lui  Dumnezeu  şi  Taina  Preoţiei  care  îi  va  aşeza  în 
lucrarea  Evangheliei,  pe  unul  chivernisitor  al  sfintelor  taine  şi  pe  celă¬ 
lalt  slujitor  al  slujitorului.  Cei  ce  vor  lua  parte  la  această  nuntă  intre 
care  e  posibil  a  fi  chiar  viitori  fii  duhovniceşti  să  nu  fie  dezamăgiţi  nici 
derutaţi  din  stima  şi  admiraţia  lor  faţă  de  Altar  şi  slujitorul  lui. 

Este  adevărat  că  Mîntuitorul  luînd  parte  la  Nunta  de  la  Cana 
Galileii  a  înţeles  ca  firească  veselia,  El  însuşi  oferind  celor  ce  se  căsă¬ 
toreau  vinul  iubirii  entuziaste  turnate  de  El  prin  harul  Său.6 


6  Pr.  prof.  D.  Stăniloae,  op.  cit.,  p.  183. 

A  fost  cu  adevărat  un  moment  al  unei  veselii  sublime,  iar  unui 
mire  viitor  slujitor  al  lui  Hristos  nu-i  este  îngăduit  a  sfida  acest  sublim. 

Taina  Sfintei  Cununii  se  prelungeşte  prin  căsătorie  pe  traseul  în¬ 
tregii  vieţi.  Demnitatea  păstrată  cu  acest  prilej  îi  va  însoţi  pe  tot  par¬ 
cursul  convieţuirii  lor,  iar  permiţînd  compromisuri  acestea  vor  fi  per¬ 
manent  pricini  de  nesfîrşite  suspiciuni  şi  îndoieli  atît  în  viaţa  lor  de 
familie  cît  şi  în  raporturile  lor  cu  parohia. 

Cînd  fac  primii  paşi  spre  Altarul  care  îi  va  încorona  ca  miri,  trebuie 
concomitent  să  simtă  cu  înfiorare  că  au  păşit  spre  marea  Taină  a  Preo¬ 
ţiei  care  se  va  revărsa  peste  tînărul  soţ. 


în  faţa  dumnezeiescului  Har 

Urmează  dumnezeiasca  Taină  a  Preoţiei.  în  vederea  acestui  înfri¬ 
coşător  eveniment  tînărul  este  trecut  prin  filiera  de  pregătire  a  Insti¬ 
tutelor  Teologice  şi  ale  duhovnicilor.  Urmare  acestor  pregătiri  va  fi 
ţinuta  lui  demnă.  în  inima  sa  este  împodobit  cu  „semnele  chemării  dum¬ 
nezeieşti  aşa  precum  Pronia  dumnezeiască  pe  unii  i-a  ales  şi  i-a  osebit 
ca  pe  Saul  şi  Vamava  spre  harul  slujbei  şi  le-a  dat  lor  însuşirile  şi 
harurile  trebuincioase  la  aceasta".7  Mare  dezastru  este  a  îmbrăţişa  jugul 
preoţiei  fără  a  simţi  iniţial  chemarea  lui  Dumnezeu.  Este  acelaşi  de¬ 
zastru,  mai  ales  pentru  un  preot  şi  cînd  încheie  o  căsătorie  fără  a  simţi 
sincera  şi  curata  dragoste.  Ce  sminteală  se  produce  zice  Sf.  Grigorie  de 
Nazians1  cînd  se  aleg  de  preoţi  aceia  care  numai  ieri  erau  pîngăritorii 
celor  sfint£  şi  astăzi  îi  vedem  preoţi.8  A  îndrăzni  spre  Taina  Preoţiei  în 
asemenea  condiţii  se  poate  pune  la  îndoială  şi  sinceritatea  iubirii  pe  care 
a  afirmat-o  prin  Taina  Căsătoriei.  Credincioşii  aproape  cu  extaz  asistă 
la  celebrarea  Sfintei  Liturghii  arhiereşti  cu  prilejul  sfinţirii  unui  preot. 
Ar  fi  un  adevărat  sacrilegiu  ca  tocmai  eroul  principal  al  acestui  înfrico¬ 
şător  eveniment  să  nu  simtă  nici  cea  mai  mică  emoţie. 

O  preoteasă  în  vîrstă  îşi  aminteşte  de  sfinţirea  întru  preot  a  soţu¬ 
lui  său.  Ea  declară:  „L-am  văzut  înconjurat  de  mulţi  preoţi.  A  îngenun- 
chiat  la  colţul  Sfintei  Meşe  în  Altar  în  faţa  Arhiereului.  Eu  am  ascultat 
cu  atenţie  rugăciunea:  „dumnezeiescul  Har  cela  ce  totdeauna  pe  cele 
neputincioase  le  vindecă  şi  pe  cele  cu  lipsă  le  împlineşte  . . .  sfinţeşte 
pe  robul  Tău  întru  preot ...  să  se  facă  vrednic  a  sta  fără  prihană  înain¬ 
tea  jertfelnicului  Tău,  a  propovădui  Evanghelia  ...  a  aduce  daruri  duhov¬ 
niceşti  şi  a  înnoi  pe  poporul  Tău".  Am  auzit  pe  Arhiereu  întrebînd 
„vrednic  este?".  Poporul  cu  entuziasm  a  exclamat:  „vrednic  este!".  Apoi 
soţul  meu  a  fost  împodobit  ca  un  înger  prin  mîna  Episcopului  şi  a  preo¬ 
ţilor  cu  nişte  veşminte  îngereşti.  Cînd  a  ieşit  la  rugăciune  în  faţa  Alta¬ 
rului  şi  a  binecuvîntat  spre  noi  am  crezut  că  numai  pentru  mine  a  făcut 
această  binecuvântare.  M-am  pierdut  şi  am  început  a  plînge.  M-am 
retras  intr-un  colţ  al  capelei  să  mă  reculeg.  Atunci  am  rostit  în  cugetul 


7  Prof.  Dr.  Iosif  Hradil,  Chemări  duhovniceşti  —  Sibiu  1936,  p.  9. 

8  Idem  —  Tunderea  clericală  —  Sibiu  1939,  p.  4. 

meu  o  rugăciune  pe  care  m-a  învăţat  tata  „In  Biserica  măririi  Tale 
stînd,  în  cer  mi  se  pare  că  stăm..“.  Mi-am  dat  seama  că  omul  lasă  să 
se  strecoare  din  ochii  lui  nu  numai  lacrimi  de  durere  ci  şi  de  nespusă 
fericire". 9 

Ce  dezastru  sufletesc  s-ar  produce  în  sufletul  unei  preotese  al  cărei 
soţ  primind  povara  Harului  Preoţiei  ar  fi  lipsit  de  cea  mai  mică  consi¬ 
deraţie  şi  emoţie  în  momentul  în  care  ea  numai  asistînd  s-a  simţit  înăl¬ 
ţată  într-o  slavă  cerească? 


Tezaurul  moral  al  familiei  preoţeşti 

Este  de  la  sine  înţeles  că  familia  preotului  trebuie  să  strălucească 
mai  mult  decît  oricare  altă  familie  în  faptele  morale  şi  în  împlinirea 
poruncilor  bisericeşti.  'iVi'O'vM  •• 

Se  spune  adesea  că  locuinţa  preotului  este  construită  din  pereţi  de 
sticlă.  Asta  înseamnă  că  poporul  credincios  priveşte  spre  familia  preo¬ 
tului  cu  dorinţa  de  a  vedea  o  familie  model.  Din  cauza  acestei  dorinţe  îl 
deranjează  cînd  el  surprinde  imagini  negative.  Poate  că  nu  toate  aspec¬ 
tele  de  această  natură  îi  provoacă  la  fel  neplăcere.  Dar  unele  fapte  şi 
călcări  ale  legilor  morale  irită  mai  mult  şi  provoacă  critici  şi  chiar 
revolte. 

Astfel  credincioşii  cunosc  dacă  în  casa  preotului  se  practică  sau  nu 
rugăciunea.  Preotul  credincios  începe  a  practica  împlinirea  poruncilor 
lui  Dumnezeu  pornind  din  cercul  intim  al  familiei.  Rugăciunea  este  cea 
dintîi  care  deschide  porţile  celorlalte  virtuţi.  Dacă  în  casa  sa  nu  se  roagă, 
rugăciunea  în  faţa  Sfintului  Altar  este  dubioasă,  iar  cînd  credincioşii 
depistează  această  lacună,  nu  mai  acordă  nici  un  credit  slujbelor  săvîr- 
şite  de  el.  Rugăciunea  trebuie  să  devină  nu  o  obişnuinţă  ci  o  impe¬ 
rioasă  necesitate  a  întregii  familii. 

Cînd  preoteasa  îşi  dă  seama  de  complicaţiile  şi  greutăţile  pe  care  le 
întimpinâ  preotul  în  activitatea  sa  şi  cărora,  bineînţeles  se  adaugă  şi 
cele  ale  vieţii  de  familie,  s-ar  putea  oare  să  nu  simtă  nevoia  de  a  se 
ruga,  împreunînd  cu  aceste  prilejuri  şi  mînuţele  copilaşilor  sau  stăruind 
a  atrage  la  aceasta  şi  inimile  copiilor  ei  deveniţi  maturi?  Ea  se  roagă 
pentru  soţul  său  pentru  a-şi  înaripa  ruga  sa  spre  cer,  se  roagă  pentru 
credincioşii  Bisericii,  pentru  unii  spre  a  se  îmblînzi,  iar  pentru  alţii  spre 
a-i  întări,  se  roagă  ca  Bunul  Dumnezeu  să  dea  rod  în  strădania  soţului 
la  lucrarea  Evangheliei,  contribuind  şi  ea  prin  smeritele  ei  puteri,  dar 
prin  dragoste  arzătoare,  la  opera  de  mîntuire  a  tuturor. 

Un  indispensabil  rezultat  al  rugăciunii  este  dorinţa  şi  necesitatea 
împărtăşirii  cu  Sfintele  Taine  ale  Spovedaniei  şi  a  împărtăşirii  cu  Hris- 
tos  Euharistie.  Taina  Spovedaniei  este  atit  de  necesară  in  casa  preotului 
şi  în  slujba  preoţiei.  Săvîrşirea  Sf.  Liturghii  cu  inima  încărcată  de  multe 
şi  poate  vechi  păcate  fără  a  fi  şterse  prin  Taina  Spovedaniei,  anchilo¬ 
zează  credinţa,  instaurează  în  inimă  nepăsarea  faţă  de  cele  sfinte  şi  faţă 


9  Din  relatarea  personală  a  unei  preotese. 

de  nevoile  religioase  ale  credincioşilor,  iar  în  familie  se  întunecă  sim¬ 
ţul  de  stimă  şi  de  apreciere.  Acestea  şi  altele  mai  grave  sînt  urmările 
vinovăţiei  faţă  de  Trupul  şi  Sîngele  Domnului  luat  cu  nevrednicie  fără 
cercetarea  conştiinţei  (I  Cor.  11 — 27). 

Soţia  va  solicita  un  duhovnic  din  altă  parohie  care  să  poată  pune 
ia  îndemîna  ei  cele  necesare  şi  folositoare  unei  soţii  de  preot.  De  aseme¬ 
nea  copiii  preotului  să  fie  obişnuiţi  de  mici  a  trece  prin  faţa  scaunului 
spovedaniei  pentru  a  creşte  în  disciplina  credinţei,  a  se  obişnui  cu  spi¬ 
ritul  de  răspundere  a  faptelor  lor,  cu  dragostea  de  Dumnezeu  şi  cu  res¬ 
pectul  faţă  de  părinţi  şi  faţă  de  oameni.  Apariţia  preotesei  împreună  cu 
copiii  îngenunchiaţi  cu  luminările  aprinse  în  mîini,  aşteptînd  primirea 
Sfintelor  Taine  în  mijlocul  credincioşilor  parohiei  este  un  tablou  viu 
care  mişcă,  înduioşează  şi  îndeamnă  spre  urmare. 

La  fel  cu  rugăciunea  postul  lipsind  din  practica  familiei  preotului 
se  face  vădit  printre  credincioşi.  Adormind  postul,  adoarme  rugăciunea 
şi  întreaga  viaţă  morală,  dînd  liber  patimilor,  dezordinei  în  familie, 
pe  care  apoi  le  ambalează  necumpătarea,  neînţelegerile,  beţia,  desfrîul, 
etc.  Postul  şi  rugăciunea  sînt  necesare  tuturor  creştinilor  cu  atît  mai 
mult  familiei  preotului  unde  încercările  patimilor  sînt  mai  sălbatice  şi 
mai  dure,  strategia  lor  mai  greu  de  învins,  iar  ameninţările  mai  înfri¬ 
coşătoare  şi  în  consecinţă  căderile  mai  dezastruoase.  Cunoscînd  credin¬ 
cioşii  cît  şi  potrivnicii  credinţei  noastre,  neglijarea  acestor  două  porunci 
amintite,  observă,  critică,  condamnă. 

Să  ne  amintim  de  ucenicii  lui  Ioan  care  au  venit  la  Iisus  zicînd: 
„Pentru  ce  noi  şi  fariseii  postim  mult,  iar  ucenicii  Tăi  nu  postesc44?. 
Ucenicii  lui  Ioan  şi  fariseii  posteau.  ,  De  nepostirea  ucenicilor  lui  Iisus 
s-au  sesizat  fariseii  dar  şi  ucenicii  lui  Ioan,  care  ca  aspiraţii  de  credinţă 
nu  erau  departe  de  cei  ai  lui  Iisus.  (Matei  9,  14 — 15).  Ucenicii  lui  Ioan 
nu  din  pizmă  obiectau  că  prietenii  lui  Iisus  nu  posteau.  Doreau  doar  o 
lămurire,  mai  ales  că  ei  cunoşteau  apreciabila  opinie  a  lui  Ioan  despre 
Iisus.  Dar  fariseii,  ştim  ce  urmăreau:  să-l  prindă  pe  Iisus  în  cuvînt  în 
învăţătura  sa  şi  în  felul  în  care  aplică  legea  iudaică. 

în  parohie  se  pot  ivi  cazuri  similare.  Credincioşi  cu  suflete  curate 
se  pot  deruta  în  credinţa  şi  în  simţul  lor  religios  şi  moral,  cînd  preotul 
le  dă  ocazia,  iar  cei  străini  de  credinţă  se  folosesc  de  acestea  în  lupta 
împotriva  Bisericii. 

O  altă  virtute  a  cărei  absenţă  atrage  după  sine  osîndă  iar  din  par¬ 
tea  credincioşilor  critici  este  ospitalitatea.  Patriarhul  Avram  a  rămas  în 
conştiinţa  lumii  creştine,  icoana  credinţei  şi  a  ospitalităţii.  Să  ne  întă¬ 
rim  convingerea  că  locuinţa  preotului  este  casa  lui  Avram  de  la  stejarul 
Mamvre,  (Fac.  18,  1  . . .),  unde  este  posibil  a  primi  oricînd  oaspeţi  de 
talia  oaspeţilor  lui  Avram,  prin  care  dacă.sîntem  egoişti  avem  prilejul, 
de  a  respinge  chiar  vizita  lui  Dumnezeu  care .  se  înfăţişează  nu  tot¬ 
deauna  în  straie  boiereşti.  (Evrei  cap.  13,  2).  Ospitalitatea  este  atributul 
cel  mai  de  seamă  al  Bisericii  lui  Hristos,  căci  primeşte  în  sînul  ei  pe 
toţi  cei  care  doresc  mîntuire.  în  familie  ca  şi  în  Biserica  cea  mare  uşa  să 
fie  deschisă.  Casa  zăvorită  pe  dinăuntru  întunecă  pe  credincioşi,  ispi- 
tindu-i  a  bănui  că  în  dosul  lacătelor  se  lăfăiesc  îngîmfarea,  viclenia, 

egoismul  şi  lăcomia.  Ospitalitatea  face  parte  din  milostenie  şi  se  înru¬ 
deşte  cu  generozitatea.  Cine  este  milostiv  este  şi  primitor  de  străini  şi 
săritori  la  a  îmblînzi  pe  omul  necăjit.  Membrii  familiei  preotului  aleargă 
nesolicitaţi  în  casele  credincioşilor,  îi  întîlneşte  pe  oriunde,  le  aţine 
calea  şi  revarsă  peste  rănile  sufleteşti  şi  trupeşti  balsamul  vindecător  şi 
mîngiietor. 

Ce  să  mai  spunem  şi  despre  modestie  sau  smerenie,  fără  de  care 
orice  familie  nu  poate  fi  numită  familie  creştină  sau  Biserica  mică  a  lui 
Hristos?  Pentru  preot  mai  ales  şi  pentru  soţia  sa  este  măsura  dreaptă  a 
părerilor  despre  sine,  o  apreciere  limitată,  corectă  a  dorinţelor  şi  nevoi¬ 
lor  personale,  ea  îmblînzeşte  şi  aşează  amorul  propriu  în  limitele  bunei 
cuviinţe  cu  convingerea  că  în  faţa  lui  Dumnezeu  toţi  sîntem  egalii  Săi 
fii.  Aceasta  nu  permite  îngîmfarea,  slava  deşartă,  trufia  care  în  unele 
cazuri  contaminează  viaţa  familiei  preotului  şi  pe  motivul  falsei  păreri 
ce  ar  decurge  din  demnitatea  preoţiei  (Lev.  10,  1 — 2),  ci  mai  degrabă 
impune  slujirea  tuturor  (Marcu  9,  35;  şi  Luca  22,  26 — 27). 

Preoţia  este  deci  slujire.  Slujirea  nu  este  uşoară  dacă  nu  este  împli¬ 
nită  cu  abnegaţie,  care  dacă  lipseşte  se  instalează  în  locul  ei  comodi¬ 
tatea.  Atunci  slujirea  fie  lui  Dumnezeu,  fie  oamenilor  devine  o  povară 
de  nebiruit.  Ce  vom  mai  zice  cînd  în  viaţă  mai  apar  şi  necazuri;  şi  cît  de 
felurite  sînt  necazurile! 

Credincioşii  Bisericii  lui  Hristos  fără  excepţie  întîmpină  multe  în¬ 
cercări.  Este  de  admirat  bărbăţia  unora  prin  care  se  luptă  ca  ostaşii  în 
război.  Nu-i  întîmpină  numai  necazuri  care  cedează  uşor.  De  la  cele 
mai  mici  senzaţii  de  durere  pe  care  ei  nu  le  iau  în  seamă  pînă  la  cele 
care  se  soldează  cu  boli  grele  şi  chiar  cu  moartea,  ei  le  privesc  în  faţă 
întăriţi  în  simplitatea  credinţei  lor,  cu  nădejdea  în  bunătatea  lui  Dum¬ 
nezeu.  Ei  ştiu  că  Mîntuitorul  a  spus  tuturor  celor  ce  cred  în  El:  „în 
lume  necazuri  veţi  avea,  dar  îndrăzniţi  Eu  am  biruit  lumea"  (Ioan 
16,  33).  Familia  preotului  nu  poate  fi  scutită  de  acestea.  Sfîntul  Ioan 
Gură  de  Aur  spune  că  mai  multe  sint  furtunile  care  bîntuie  viaţa  preo¬ 
tului  decît  furtunile  mărilor. 

între  oamenii  din  vechime  cei  ce  au  suferit  mai  mult  au  fost  cei  mai 
credincioşi  şi  cei  mai  iubiţi  de  Dumnezeu.  Avram  a  părăsit  locurile 
natale  luînd  drumul  pribegiei  spre  Canaan.  Ne  putem  da  seama  că  n-a 
fost  uşoară  această  dezlocare  cu  tot  ceea  ce  avea  să  ducă  cu  el.  A  luat 
cu  sine  pe  nepotul  său  orfan  Lot  de  care  mai  tîrziu  a  trebuit  să  se 
despartă  cu  multă  frîngere  de  inimă  pentru  că  îl  iubea. 

Dar  să  ne  amintim  de  familia  lui  Iacob;  el  a  trebuit  să  încerce  pier¬ 
derea  celui  mai  drag  fiu  al  lui  dintre  cei  12  pe  blîndul  Iosif,  a  suportat 
că  s-a  încrezut  în  Dumnezeu;  dar  bietul  Iov  pe  care  Dumnezeu  a  îngă¬ 
duit  să-l  părăsească  întreg  avutul,  copiii,  sănătatea,  prietenii,  soţia,  pe 
toate  le-a  îndurat,  de  toate  a  mulţumit  lui  Dumnezeu.  Poziţia  lor  sufle¬ 
tească  poate  fi  considerată  ca  o  adevărată  pastoraţie  valabilă  pentru  toţi 
creştinii  tuturor  veacurilor.  Dacă  în  familia  preotului  se  pot  strecura 
evenimente  de  natura  aceasta  nu  va  fi  nimic  neobişnuit.  Prin  felul  in 
care  vor  fi  intîmpinate,  pot  contribui  sau  nu  la  mîntuirea  întregii 
familii  şi  pot  servi  de  pildă  credincioşilor. 

Nu  numai  acestea  ci  toate  virtuţile  creştine  sînt  necesare  pentru 
a  duce  o  viaţă  plăcută  lui  Dumnezeu,  de  aceea  familia  preotului  în  foarte 
mare  măsură  condiţionează  moralitatea  întregii  parohii.  Fiii  Bisericii 
din  parohie  sînt  credincioşi  în  măsura  în  care  e  credincioasă  casa  preo¬ 
tului;  sînt  indiferenţi  faţă  de  învăţătura  Evangheliei  cum  e  şi  familia 
preotului,  iubesc  sau  nu  rugăciunea,  postul,  practică  sau  nu  milostenia, 
ospitalitatea,  în  măsura  în  care  şi  preotul  lor  le  practică.  Credincioşii  nu 
numai  că  imită  cu  uşurinţă  viaţa  morală  sau  imorală  a  familiei  preo¬ 
tului  ci  unii  care  sînt  de  bună  credinţă  se  pot  dezamăgi,  se  pot  ispiti 
şi  prăbuşi  de  la  un  nivel  înalt  de  credinţă,  alţii  se  revoltă,  iar  alţii  se 
declară  pe  faţă  duşmani,  ducînd  o  campanie  de  discreditare  a  preotului 
şi  a  Bisericii  lui  Hristos. 

Înalt  Prea  Sfinţitul  Mitropolit  Antonie  cu  prilejul  unei  conferinţe 
de  lucru  a  adus  la  cunoştinţa  preoţilor  participanţi  unele  plîngeri  ale 
credincioşilor  jigniţi  de  atitudinea  unor  păstori  de  suflete.10  Ei  se  revoltă 
împotriva  lipsei  de  religiozitate,  de  evlavie,  împotriva  necredinţei,  a 
nesincerităţii  şi  incorectitudinei  în  chivernisirea  sfintelor  biserici  şi  a 
bunurilor  ei  materiale,  lăcomiei,  a  zgîrceniei,  a  trufiei  etc. 

Preotul  lipsit  de  virtuţi  şi  înecat  în  vicii  răsfrînge  asupra  credin¬ 
cioşilor  patimile  care  îl  robesc,  dar  cele  dintîi  victime  din  parohie  sînt 
soţia  şi  copiii  lui.  Dacă  preotul  nu  are  credinţă  pînă  la  urmă  şi  copiii 
şi  soţia  lui  o  pierd  dacă  au  avut-o.  Preotul  incorect  şi  abuziv  faţă  de 
bunurile  materiale  ale  Bisericii,  ca  şi  cînd  ar  fi  stăpîn  peste  Biserică 
(I  Petru  5.  3)  este  copiat  de  familia  sa  care  se  complace  alunecînd  la 
risipă  şi  huzur,  jignind  dureros  şi  brutal  sensibilitatea  religioasă  şi  mo¬ 
rală  a  credincioşilor.  Mitropolitul  Nicolae  Bălan  cu  prilejul  împărtă¬ 
şirii  de  sfaturi  duhovniceşti  unei  generaţii  de  tineri  hirotoniţi  spunea: 
credincioşii  Bisericii  noastre  sînt  respectuoşi  faţă  de  preoţi  şi  de  fami¬ 
liile  lor  precum  şi  îndelung  îngăduitori  faţă  de  multe  greşeli  şi  slăbi¬ 
ciuni  ale  lor,  dar  cînd  e  vorba  de  lăcomie  şi  trufie  îi  revoltă  şi  nu-i 
iartă.  Deci  oricît  am  vorbi  de  familia  preotului  el  personal  dă  tonul 
moralităţii  ei.  în  cea  mai  mare  măsură  de  el  depinde  credinţa  şi  credin- 
cioşia  soţiei,  a  copiilor,  a  celor  mai  mulţi  dintre  rudeniile  lui,  a  priete¬ 
nilor,  a  tuturor  care  vin  în  contact  cu  el  şi  în  ultima  consecinţă  a  în¬ 
tregii  parohii. 

Nu  putem  însă  face  abstracţie  nici  de  buna  înţelegere  şi  buna  voinţă 
pe  care  trebuie  să  le  presteze  soţia  preotului  şi  care  poate  contribui  la 
prestigiul  preoţiei  şi  prin  aceasta  a  soţului  ei  sau  poate  să-l  dărîme. 
Sufletele  turmei  duhovniceşti  vor  fi  cerute  la  marea  judecată  din  mîna 
preotului  şi  a  maicii  preotese.  în  contextul  acesta  conştiinţa  şi  simţul 
de  răspundere  au  ultimul  cuvînt. 

•  Pr.  Cornel  Dascăl 

10  I.  P.  S.  Mitropolit  Antonie  —  Cei  ce  învaţă  pe  alţii  să  se  înveţe  mai  întîi 
pe  ei  înşişi  —  îndrum,  bis.,  Sibiu,  1981,  p.  1. 

AVA  DOROTEI  DIN  GAZA 

VIAŢA  CUVIOSULUI  DOSITEI,  EPISTOLE  ŞI  SENTINŢE 

—  PREZENTARE  ŞI  TRADUCERE  — 


I. 

Colecţia  ^scrierilor  duhovniceşti  păstrate  şi  pe  drept  cuvînt  celebre  şi  extrem 
de  răspîndite  şi  apreciate  în  Răsăritul  ortodox  (grec,  arab,  georgian,  slav,  româ¬ 
nesc),  dar  şi  în  Occidentul  latin,  ale  Cuviosului  Avă  Dorotei  din  Gaza  1 * *  (cca.  500 — 
560/580  d.Hr.)  —  alături  de  Sf.  Ioan  Casian  (cca.  360 — 430),  cel  mai  fidel  şi  clasic 
reprezentant  al  spiritualităţii  Părinţilor  egipteni  ai  pustiei  cunoscute  fragmentar 
din  colecţia  de  apoftegme  spirituale  a  Patericonului  (Gheronticonului),  şi  cel  mai  de 
seamă  precursor  al  Sf.  Ioan  Scărarul  (579 — 649)  şi  ca  atare  mediator  între  spiritua¬ 
litatea  egipteană,  palestiniană  şi  sinaită  —  cuprinde  17  învăţături  etic-ascetice  dife¬ 
rite  (didaskaliai  diaphdroi),  16  Epistole  şi  o  mică  colecţie  de  18  Sentinţe  (rhâmata) 
duhovniceşti.  Din  acestea  în  volumul  IX  al  „Filocaliei  româneşti “  (Bucureşti,  1980, 
p.  472 — 642)  păr.  prof.  D.  Stăniloae  a  publicat  în  traducere  esenţialul:  primele  [14 
învăţături,  caracterizate  prin  dimensiuni  mai  ample  şi  analiza  aprofundată  şi  prin 
tratarea,  „sistematică**  a  cîte  unei  teme  fundamentale  ale  vieţii  duhovniceşti  (d.ex.: 
despre  lepădare;  despre  smerita  cugetare;  despre  conştiinţă;  despre  frica  de  Dum¬ 
nezeu;  despre  trebuinţa  de  a  nu  se  încrede  cineva  în  înţelepciunea  sa  şi  necesi¬ 
tatea  unui  povăţuitor,  etc.;  a  se  vedea  cuprinsul  volumului  IX  al  „Filoc.  rom.“)  şi 
primele  2;  Epistole,  mai  lungi  şi  ele,  „către  chilioţi,  despre  întîlniri'4  şi  „către 
întîistătâtori  şi  ucenici,  cum  trebuie  să  povăţuiască  cei  dintîi  pe  fraţi  şi  cum  trebuie 
să  se  supună  cei  din  urmă“. 

In  numărul  trecut  al  revistei  noastre  (M.  A.  nr.  2/1988),  am  publicat  în  tra¬ 
ducere  şi  celelalte  3  învăţături  existente,  mai  scurte,  şi  reprezentînd  de  fapt  omilii 
liturgice  tratînd  despre  Postul  Mare  sau  oferind  o  exegeză  spirituală  a  %  tropare, 
de  la  înviere  şi,  respectiv,  de  la  Sfinţii  Mucenici,  tropare  alcătuite  din  expresii 
preluate  din  Cuvîntârile  corespunzătoare  ale  Sf.  Grigcrie  de  Nazianz;  aceste 
3  învăţături  scot  bine  în  evidenţă  influenţa  profundă  şi  durabilă  a  exegezei  ale¬ 
gorice  şi  anagogice  alexandrine,  de  tip  origenian,  asupra  spiritualităţii  egiptene 
a  Părinţilor  pustiei,  influenţă  evidentă  şi  în  "Conferinţele  Sf.  Ioan  Casian,  dar 
practic  absentă  în  versiunea  păstrată  a  Patericului  egiptean  care  datează  după 
epoca  primelor  controverse  origeniste  (sf.  sec.  IV — înc.  sec.  V). 

In  grupajul  de  mai  jos,  redăm  în  traducere  şi  celelalte  opuscule  păstrate  ale 
avei  Dorotei  din  Gaza.  Este  vorba  de  Epistolele  3 — 16,  scurte  dar  admirabile  bilete 
de  îndrumare  duhovnicească  adresate  unor  fraţi  din  mănăstirea  sa  ca  răspuns  la 
diferitele  lor  probleme,  şi  prin  care  ava  Dorotei  se  arată  un  discipol  şi  continuator 
fidel  al  modelului  marilor  lui  părinţi  duhovniceşti,  Varsanufie  şi  Ioan,  care,  din 
retragerea  lor  în  isihie,  îşi  conduceau  ucenicii  prin  intermediul  unor  asemenea 


1  Pe  larg  despre  viaţa,  opera  şi  doctrina  avei  Dorotei  din  Gaza  în  ampla 

„Introducere**  la  ediţia  critică  a  operelor  acestuia  realizată  de  Dom  L.  Regnault 

şi  Dom.  J.  de  Preville:  Doroth<§e  de  Gaza,  Oeuvres  spirituelles ,  „Sources  Chră- 
tiennes**  (prese.  S.C.)  nr.  Paris,  1962,  p.  9 — 103.  In  româneşte,  introducerea 

pr.  prof.  D.  Stăniloae,  la  traducerea  scrierilor  lui  din  „Filocalia  românească " 
(prese.  F.R.),  IX,  Bucureşti,  1980,  p.  465 — 472;  traducerea,  ibidem,  p.  473 — 642. 


DIN  SFINŢII  PĂRINŢI 


35 


scurte  bilete  de  tipul  întrebare-răspuns  şi  din  care  ni  s-au  păstrat  o  parte  consi¬ 
derabilă;2  şi  de  mica  colecţie  de  18  sentinţe,  care-1  arată  pe  ava  Dorotei  continua¬ 
tor  şi  al  extraordinarului  gen  al  apoftegmelor,  maximelor  şi  aforismelor  duhovni¬ 
ceşti,  consacrat  de  Patericul  egiptean  şi  dus  pe  culmile  perfecţiunii  în  celebra 
„Scară*4 5  a  Sf.  Ioan  Sinaitul  (sec.  VII),  şi  prin  care  ava  Dorotei  apare  nu  numai  ca  un 
ucenic,  dar  şi  ca  un  veritabil  emul  şi  egal  al  marilor  Părinţi  ai  pustiei  din  sec.  IV. 

Din  Epistola-prefaţă ,3  prin  care  un  monah  necunoscut  pe  la  sf.  sec.  VII  tri¬ 
mite  unui  alt  monah,  admirator  şi  el  entuziast  al  avei  Dorotei,  colecţia  celor 
cîteva  scrieri  ale  acestuia  pe  care  le-a  putut  afla  (§4)  redăm  în  deschiderea  grupaju¬ 
lui  de  faţă  frumoasa  şi  în  acelaşi  timp  pătrunzătoarea  caracterizare  a  profilului 
moral-spiritual  al  marelui  Părinte  din  Gaza  Palestinei  şi  a  spiritualităţii  sale, 
caracterizare  cuprinsă  în  ultimele  paragrafe  (§§  5 — 6)  ale  epistolei,  omise  în  tradu¬ 
cerea  românească  din  „Filocalia44  IX. 

Intre  Epistola  sa  prefaţă  şi  colecţia  propriu-zisă  a  scrierilor  avei  Dorotei,  auto¬ 
rul  anonim  al  Epistolei-prefaţă  şi  al  colecţiei  intercalează  sub  titlul  Despre  ava 
Dositei  emoţionanta,  în  simplitatea  şi  concizia  ei  stilistică,  şi  remarcabila,  în  auten¬ 
ticitatea  ei  existenţială  şi  duhovnicească,  istorie  a  scurtei  vieţi  a  tînârului  Dositei, 
cel  dintîi  ucenic  al  avei  Dorotei,  istorie  omisă,  din  păcate,  atît  de  ediţia  Galland- 
Migne  (P.G.  88),  cît  şi  în  „Filocalia  românească44  IX,  şi  pe  care  o  redăm,  de  aceea, 
mai  jos  într-o  nouă  traducere  românească.  Chiar  dacă  acest  text  nu  aparţine 
nemijlocit  Avei  Dorotei,  totuşi,  acesta  poate  fi  considerat,  fără  cea  mai  mică  ezitare, 
drept  „autorul44  lui  moral  şi  spiritual.  Nu  numai  pentru  că  numai  el  a  putut  furniza 
datele  şi  elementele  din  care  este  alcătuită  această  „viaţă44,  ci  în  primul  rînd,  pentru 
că  Dositei  reprezintă  întruparea  umană  concretă  a  idealului  duhovnicesc,  pe  care-1 
găsim  expus  şi  revendicat  în  învăţăturile,  Epistolele  şi  Sentinţele  care  alcătuiesc 
corpusul  scrierilor  sale  păstrate.4 

Exemplaritatea  vieţii  cuviosului  Dositei  o  subliniază  explicit  însăşi  ava  Doro- 
tei,  în  §  21  al  remarcabilei  sale  învăţături  I ?  ce  ar  trebui  analizată  aici  pe  larg  în 
întregime  şi  în  care  învăţătura  eti<>ascetică  a  Părinţilor  pustiei  e  inserată  în  cadrul 
unei  mai  ample  viziuni  asupra  Iconomiei  creaţiei,  căderii  şi  mlntuirii  obiective  a 
omului  în  Hristos,  Iconomie  concentrată  şi  actualizată  în  Botez  şi .  activată,  mani¬ 
festată  şi  dezvoltată  pruTlucrarea  poruncilor  şiimitarea  modelului  Lui  (Mt.  II,  28) 
Toate  aceste  elemente  circumscriu  şi  manifestă  mîntuirea  subiectivă  a  omului  ca 
mister  al  înfierii  lui  în  Dumnezeu.  Dacă  esenţa  păcatului  constă,  pe  de  o  parte, 
în  revolta  şi  neascultarea  faţă  de  Dumnezeu  prin  mindrie  manifestată  în  gînduri 
şi  voinţi  proprii,  ca  şi  în  pornirile  de  îndreptăţire  de  sine  (logismoi,  thelâmata, 
dikaiâmata),  iar  pe  de  alta,  în  ataşamentul  (prospatheia)  excesiv  faţă  de  materiali¬ 
tatea  creaţiei,  ataşament  manifestat  în  patimile  iubirii  de  sine;  iubirea  de  plăcere, 
iubirea  de  arginţi,  şi  iubirea  de  slavă  (cf.  I  In.  2,  16),  esenţa  mîntuirii  stă  în  unirea 
omului  cu  Dumnezeu  prin  rugăciune  şi  ascultare  conjugate  cu  înfrînarea  patimi¬ 
lor,  descoperirea  gândurilor  proprii,  tăierea  voilor  proprii  şi  renunţareă~la  îndreptă¬ 
ţirile  de  sine  arătate  faţă  de  un  părinte  duhovnicesc,  mijloace  prin  care  omul 


2  Editate  de  Sf.  Nicodim  AghiQritul  la  Veneţia  în  1816?  reeditate- de  G.  N. 
Schoina s  la  Voios,  1960.  Din  cele  396  piese  semnate  de  Varsanufie  şi  445/  de  Ioan, 
113  (nr.  247—251,  252—338,  339—343,  344—345,  506—523,  544—545)  sînt  răspunsuri 
la  întrebări  adresate  acestora  tocmai  de  tînărul  ucenic  Dorotei.  Datorită  lor,  putem 
urmări/  caz  unic  în  literatura  duhovnicească,  procesul  de  formare  spirituală  a 
unui  tînăr  frate  care  avea  să  devină  la  rîndul  lui  unul  din  maeştrii  spiritualităţii 
ortodoxe.  Vezi  valorificarea  lor  în  acest  sens  de  către  Regnault-Preville,  S.C.  92, 

p.  10 — 26. 

3  F.R.  IX,  p.  474 — 477.  Această  Epistolă-Prefaţă  este  precedată  în  majoritatea 
manuscriselor  de  o  scurtă  notă  de  avertizare  (p.  473 — 474)  prin  care  un  ucenic  al 
Sf.  Teodor  Studitul,  citind  Testamentul  acestuia  (P.G.  99,  1816)  arată  că  în  Istoria 
Bisericii  au  existat  doi  Dorotei,  unul  ortodox  iar  celălalt  monofizit,  şi  că  scrierile 
duhovniceşti  care  urmează  aparţin  lui  Dorotei  ortodoxul  şi  nu  monofizitul. 

4  Pentru  detalii  trimitem  la  ampla  analiză  a  doctrinei  spirituale  doroteene, 
semnată  de  Regnault-Preville,  din  S.C.  92,  p.  40 — 83. 

5  F.R.  IX,  p.  478—496. 

cîştigâ  smerenia  şi  devine  prin  har  şi  virtuţi  fiu  al  lui  Dumnezeu  şi  frate  al  tutu¬ 
ror  oamenilor  fără  deosebire,  atingînd  desăvîrşirea  idealului  creştin  care  poate  fi 
definit,  astfel,  ca  revelaţia  existenţială  a  paternităţii  divine  a  lui  Dumnezeu  ca 
Tată  şi  a  înfierii  noastre  în  El  prin  har  şi  virtuţi  după  modelul  ascultării  lui  Iisus 
Hristos,  Fiul  lui  Dumnezeu  întrupat  (Mt.  6,  10;  26,  38;  Filip.  2,  5 — 11;  Evr.  5,  7 — 9). 

Desăvîrşirea  creştină,6  deci,  constă  în  esenţă  din  împlinirea  voii  lui  Dum¬ 
nezeu  ca  fii  ai  lui  Dumnezeu  în  iubire  după  modelul  lui  Hristos,  Fiul  prin  excelenţă 
al  Tatălui,  intr-o  supunere  şi  ascultare  de  fiu  faţă  de  voia  lui  Dumnezeu  şi  o 
bunăvoinţă  de  frate  faţă  de  aproapele.  Marele  obstacol  în  realizarea  acestui  ideal 
se  concentrează  în  (voia  proprie  a  omuluijce  reprezintă,  după  cuvîntul  Părinţilor, 
„zidul  de  aramă  dintre  om  şi  Dumnezeu".7 8  Singurul  mijloc  eficace  prin  care  se 
distruge  acest  obstacol  fundamental  este  supunerea  şi  ascultarea  necondiţionată 
şi  absolută  (adiâkritos  hypakob)*  faţă  de  un  părinte  duhovnicesc  privit  ca  ţinind 
locul  lui  Dumnezeu,  şi  căruia  i  se  descopere  în  permanenţă  gîndurile  şi  mişcă¬ 
rile  cele  mai  intime  ale  sufletului.  Născînd  smerenia  şi  smerita-cugetare,9  ascul¬ 
tarea  îl  face  pe  om  „blînd  şi  smerit  cu  inima*',  asemenea  Fiului  lui  Dumnezeu 
(Mt.  11,  28),  şi-l  duce  treptat  prin  eliberarea  de  ataşamentul  pasional  faţă  de  lume, 
sau  despătimire,  şi  nepătimire  (aprospatheia,  apatheia)  la  odihna  (anâpausis)  şi 
pacea  desăvîrşită  a  sufletului  cu  Dumnezeu  şi  cu  tot  aproapele:  „Deci,  de  voim  să 
ne  izbăvim  şi  să  ne  eliberăm  cu  desăvîrşire,  să  învăţăm  să  tăiem  voile  noastre 
proprii,  şi  aşa  înaintînd  puţin  cîte  puţin,  cu  ajutorul  lui  Dumnezeu  vom  ajunge  şi 
la  despătimire.  Căci  nimic  nu  foloseşte  oamenilor  aşa  de  mult  ca  tăierea  voii  lor. 
Din  acest  lucru  înaintează  cineva  aproape  peste  toată  virtutea  (. . .).  Şi  tăind-o  aşa 
mereu,  ajunge  la  obişnuinţa  de  a  o  tăia  şi,  începînd  cu  cele  mici,  ajunge  să  nu 
mai  aibă  peste  tot  voie.  Şi  orice  s-ar  întîmpla  îi  face  odihnă,  ca  şi  cînd  ar  fi  al 
lui  proprie  (după  voia  lui  proprie).  Şi  astfel,  nevoind  să-şi  facă  voia  lui,  întot¬ 
deauna  se  află  făcînd-o  pe  aceasta.  Căci  cel  ce  nu  are  nimic  propriu  întotdeauna 
face  ceea  ce  îi  este  propriu.  Şi  astfel,  se  află  neavînd  o  împătimire,  şi  din  despăti¬ 
mire  vine  la  nepătimire.  Vedeţi  la  ce  fel  de  înaintare  duce  puţin  cîte  puţin  tăie¬ 
rea  voii  proprii:  cum  era  acel  fericit  Dositei,  de  la  ce  fel  de  viaţă,  de  la  ce  desfă¬ 
tare,  de  la  ce  moliciuni  plecînd  el,  un  om  care  nici  măcar  nu  auzise  un  cuvînt  al 
lui  (despre)  Dumnezeu,  şi,  totuşi,  aţi  auzit  la  ce  fel  de  măsură  l-a  dus  pe  el  în 
scurt  timp  (di'oligou  chrbnou),  faptul  de  a  fi  ţinut  cu  tărie  ascultarea  şi  de  a-şi  fi 
tăiat  voia  proprie  (tb  kratbsai  tbn  hypakobn  kai  kbpsai  tb  idion  thâlema);  Cum  l-a 


6  In  concepţia  unanimă  a  Părinţilor,  reprezentată  şi  de  Ava  Dorotei,  exigen¬ 
ţele  etic-ascetice  şi  duhovniceşti  ale  desăvîrşirii  religios-morale  în  sfinţenie  a  per¬ 
soanei  umane  sînt  valabile  în  mod  egal  şi  absolut  pentru  toţi  creştinii  fără  deo¬ 
sebire,  pentru  că  ele  reprezintă  conţinutul  poruncilor  exprese  ale  lui  Hristos. 
Monahii  se  deosebesc  de  credincioşii  laici  simplu  numai  prin  rivna  lor  de  a  aduce 
lui  Dumnezeu  pe  lîngă  păzirea  poruncilor  şi  cele  două  daruri  specifice  votului  lor: 
fecioria  şi  neagonisirea,  sfătuite  numai  de  Domnul  ( Învăţătura  I,  11 — 12;  F.R.  IX, 
p.  487 — 488).  Ln  rest,  „toţi  cei  botezaţi  trebuie  să  lupte  împotriva  patimilor  spre  a 
se  elibera  de  ele,  şi  să  cîştige  virtuţile  în  primul  rînd  smerenia,  frica  de  Dum¬ 
nezeu,  iubirea*4;  toţi  trebuie,  deasemenea,  să  păzească  porunca  rugăciunii  neînce¬ 
tate.  „Ascultarea  de  un  părinte  duhovnicesc,  tăierea  voii  proprii  pentru  a  împlini 
voia  lui  Dumnezeu  în  dispoziţie  de  iubire  filială  şi  predare  totală  Lui  sînt  nece¬ 
sare  pentru  toţi“  (Regnault-Preville,  S.C.  92,  p.  81 — 83  aici  p.  81).  Caracterul  uni¬ 
versalist,  larg  „social*4,  al  învăţăturilor  avei  Dorotei  „le-a  făcut  preţuite  şi  de 
creştinii  dornici  de-a  duce,  chiar  şi  în  mijlocul  lumii,  o  viaţă  de  desăvîrşire.  Dacă 
Dorotei  a  avut  extraordinara  iradiere  pe  care  a  avut-o  nu  este  oare  pentru  că 
spiritualitatea  sa,  înainte  de  a  fi  ascetică,  monastică  şi  răsăriteană,  e,  în  defini¬ 
tiv,  înainte  de  toate,  pur  şi  simplu  creştină?*4  ( ibidem ,  p.  83). 

7  Ava  Pimen  54;  P.G.  05,  333 — 336;  Pateric,  ed.  III,  Rîmnicu  Vîlcea,  1930, 
p.  175. 

8  A  se  vedea  pe  larg  „ învăţătura 44  V,  F.R.  IX,  p.  528 — 536  şi  Sf.  Ioan  Sinaitul 
Scara  IV,  ibidem,  p.  77 — 135. 

9  A  se  vedea  pe  larg  învăţătura  II;  F.R.  IX,  p.  497 — 506  şi  Sf.  Ioan  Sinaitul, 
Scara  XXV ;  ibidem,  p.  296—317. 

preamărit  pa  el  Dumnezeu  şi  nu  a  lăsat  să  intre  în  uitare  o  asemenea  virtute  a 
lui,  ci  a  deacoperit-o  sfîntului  bătrîn  care  l-a  văzut  între  toţi  acei  Sfinţi  desfâ- 
tîndu-se  fericirea  lor*4.10 

Astfel  că,  într-o  măsură  mai  mare  chiar  decît  scrierile  sale,  viaţa  Cuviosului 
Dositei  poate  fi  considerată  fără  nici  o  exagerare,  drept  „capodopera*4  11  prin 
excelenţă  a  Avei  Dorotei,  drept  realizarea  practică  cu  deplin  succes  a  formulei 
tradiţionale  a  Părinţilor  de  mîntuire  şi  realizare  spirituală  deplină  a  omului  prin 
Ascultare ,  Infrînare  şi  Rugăciune.  Formulă  de  mare  echilibru  şi  realism  duhovni¬ 
cesc,  modelul  spiritual  propus  şi  realizat  exemplar  de  ava  Dorotei,  atît  tn  propria 
sa  persoană  (sub  îndrumarea  lui  Varsanufie  şi  Ioan),  cît  şi  în  persoana  tînărului 
Dositei,  cel  dintîi  şi  cel  mai  impresionant  ucenic  al  său,  se  opunea,  în  acelaşi  timp, 
atît  extremei  contemplativist-gnostice  reprezentate  de  monahii  origenişti  aflaţi  sub 
Influenţa  misticii  spiritualist-intelectualiste  alexandrine  a  lui  Origen  şi  Evagrie, 
şi  viguros  combătuţi  şi  de  părintele  lui  spiritual  Varsanufie,12  cît  şi  extremei  unul 
ascetism  dur  şi  radical  practicat  în  exces  de  unele  grupări  monahale  palestiniene 
de  tendinţă  anahoretică,  şi  specific  mediilor  monastice  siriene,  tn  care,  fapt  semni¬ 
ficativ,  scrierile  avei  Dorotei  n-au  fost  niciodată  traduse.  Aşa  cum  reiese  din  §§11 
şi  13  ale  vieţii  Cuviosului  Dositei  monahii  partizani  ai  ascezei  radicale  (a  posturi¬ 
lor,  privegherilor  şi  mortificărilor  extreme)  din  chinovia  Avei  Serid  în  care  a 
trăit  multă  vreme  şi  a  fost  infirmier  ava  Dorotei,  au  fost  puternic  scandalizaţi  de 
elogiul  neaşteptat  adus  de  Marele  Bătrîn  Varsanufie  sfinţeniei  depline  dobîndite 
de  tînărul  Dositei  în  cei  nici  cinci  ani  de  cînd  a  intrat  în  chinovia  avei  Serid  şi 
pînă  la  moartea  sa  prematură,  provocată  de  boală,  printr-o  înfrînare  moderată 
unită  însă  cu  o  ascultare  şi  tăiere  a  voii  absolute  şi  cu  rugăciunea  neîncetată  (§  10 
al  Vieţii  Cuviosului  Dositei  este  una  din  cele  mai  vechi  şi  importante  mărturii  ale 
practicii  rugăciunii  lui  Iisus  din  istoria  veche  a  Bisericii).  Nu  e  greu  de  înţelee 
că  scandalizarea  asceţilor  rigorişti  în  faţa  tipului  de  spiritualitate  reprezentat  de 
Dositei  îl  viza  nu  numai  pe  acesta,  d  şi  pe  povăţuitorul  acestuia  care-1  formase, 
desigur,  după  chipul  şi  asemănarea  sa.  Se  ştie  că  din  pricina  unei  sănătăţi  precara 
ava  Dorotei  a  trebuit  să  ducă  un  regim  de  viaţă  îndeajuns  de  temperat,  în  care 
accentul  cădea  mai  degrabă  pe  asceza  interioară  a  ascultării  dedt  pe  mortificările 
dure  ale  ascezei  exterioare,  şi  care  a  putut  părea  prea  relaxat  în  ochir  marilor 
asceţi  din  chinovia  avei  Serid,  care  par  să-l  fi  invidiat  şi  pentru  educaţia  sa 
aleasă,  cultura  sa  solidă  şi  calităţile  intelectuale  şi  sufleteşti  deosebite.  Dar,  aşa 
cum  se  poate  citi  printre  rînduri  în  viaţa  Cuviosului  Dositei,  ostilitatea  monahilor 
austeri  şi  rigizi  pare  a  fi  vizat  nu  atît  persoana  cît  tipul  de  spiritualitate  pe  care-1 
reprezenta  şi  promova.  De  aceea  nu  e  deloc  exclusă  posibilitatea  ca,  aşa  cum  pre¬ 
supun  editorii  benedictini  ai  operei  avei  Dorotei,  părăsirea  de  către  acesta  a  chino¬ 
viei  avei  Serid  la  moartea  acestuia  şi  a  avei  Ioan  în  jurul  anului  540,  şi  întemeie¬ 
rea  de  către  el  la  cîţiva  kilometri  mai  la  sud  de  chinovia  avei  Serid  de  lingă 
Gaza  Palestinei  a  unei  chinovii  în  care  şi-a  ţinut  celebrele  sale  „învăţături*4,  să 
fi  fost  determinată,  pe  lîngă  situaţia  delicată  în  comunitate  faţă  de  monahii  care-1 
pizmuiau,  creată  odată  cu  dispariţia  sau  retragerea  definitivă  în  singurătate  a 
marilor  lui  Părinţi  duhovniceşti  Ioan  şi,  respectiv,  Varsanufie,  şi  numirea  ca  egumen 
a  unui  oarecare  Elian,  novice  încă,  şi  de  o  diferenţă  în  înţelegerea  idealului  creş¬ 
tin  şi  practicarea  exigenţelor  ascetice  şi  spirituale  ale  vieţii  monahale.13 

Echilibrul  realist  şi  sănătos  în  viaţa  spirituală  preconizat  şi  practicat  de  ava 
Dorotei  între  practic  şi  contemplativ,  chinovie  şi  isihie,  era,  însă,  pe  linia  celei 
mai  bune  şi  autentice  tradiţii  creştine  răsăritene,  şi  avea  să  cucerească,  drept 
compensaţie,  posteritatea.  Prin  intermediul  Sf,  Teodor  Studitul  (759 — 826),  cel  mai 
mare  discipol  al  avei  Dorotei,  şi  care  se  referă  adeseori  în  Catehezele 14  sale  la 
figura  luminoasă  a  cuviosului  Dositei  in  care  vedea  realizat  exemplar  idealul  desă- 
vlrşiril  creştine  şi  monahale,  scrierile  avei  Dorotei  aveau  să  cucerească  întreaga 


10  învăţătura  I,  20—21  (în  S.C.  92),  19—20  în  F.R.  IX,  p.  492—493. 

11  Regnault-Preville,  S.C.  92,  p.  33. 

12  Cf.  P.G.  86,  1,  col.  892—902. 

13  Regnault-Preville,  S.C.  92,  p.  26—29. 

14  Ibidem,  p.  91—92. 

lume  ortodoxă  (greacă,  arabă,  georgiană,  slavă  şi  română)  în  care  ele  s-au  bucurat 
de  o  imensă  popularitate,  fapt  atestat  de  nenumăratele  manuscrise  existente. 

De  o  deosebită  preţuire  s-au  bucurat  scrierile  avei  Dorotei  şi  tipul  de  spiri¬ 
tualitate  pe  care  ele  îl  reprezintă  şi  în  Biserica  şi  în  monahismul  ortodox  româ¬ 
nesc15  al  cărui  simţ,  specific  românesc,  de  echilibru  şi  dreaptă  cumpănire  între  muncă 
şi  rugăciune,  asceză  şi  contemplaţie,  obştesc  şi  pustnicie,  s-a  sprijinit  şi  a  găsit 
o  confirmare  patristică  esenţială  în  remarcabilele  învăţături  ale  marelui  nevoitor 
palestinian  din  sec.  VI,  cărora  li  s-a  dat  o  dezvoltare  şi  nuanţare  particulară  spe¬ 
cifică,  dar  în  spiritul  şi  cadrele  generale  cele  mai  sigure  şi  autentice  ale  experienţei 
ortodoxe  ecumenice.  In  acest  sens,  multe  din  minunatele  „pagini  de  Pateric 
românesc*'  înscrise  cu  mâiestria-i  literară  binecunoscută  de  I.P.  S.  Dr.  Antonie 
Plămădeală,  Mitropolitul  Transilvaniei,  în  extraordinara  şi  unica  sa  carte  de  spiri¬ 
tualitate  ortodoxă  Tradiţie  şi  Libertate  (Sibiu,  1983), 16  par  desprinse  direct  din  cli¬ 
matul  şi  atmosfera  duhovnicească  a  chinoviilor  palestiniene  din  sec.  VI  pe  care 
ni  le  atestă  admirabilele  scrieri  ale  Avei  Dorotei  din  Gaza.  De  aceea,  pe  lingă  un 
ales  omagiu  de  recunoştinţa,  paginile  de  faţă  nu  vor  să  fie  altceva  decît  o  modestă 
contribuţie  la  înţelegerea  şi  aprofundarea  temeiurilor  patristice  ale  spiritualităţii 
româneşti  care  şi-a  găsit  în  I.  P.  S.  Sa  un  prezentator  avizat,  un  subtil  şi  fin 
analist,  ca  şi  un  interpret  de  excepţie. 


II.* 

DIN  EPISTOLA  CĂTRE  FRATELE  CARE  A  CERUT  SA  I  SE  TRIMITĂ 
CUVINTELE  AFLATE  ALE  PREACUVIOSULUI  PĂRINTELE  NOSTRU 

AVA  DOROTEI 


1.  (...)  făcindu-se  imitator  al  Celui  blînd  şi  smerit  cu  inima  ( Mt .  11,  29),  şi 
privind  la  lepădarea  înţelegătoare  a  lui  Petru  şi  a  celor  împreună  cu  el,  (fericitul 
avă  Dorotei)  s-a  dezbrăcat  intr-atît  de  impătimirea  faţă  de  cele  văzute  şi  aşa  s-a 
predat  pe  sine  Părinţilor  lui  după  Dumnezeu  incit  putea  spune  şi  el  cu  îndrăz¬ 
neală  către  Mintuitorul:  „ lată  noi  am  lăsat  toate  şi  am  urmat  ţie“  (Mt.  19,  27). 
De  aceea  „desăvirşindu-se  în  scurtă  vreme  (en  ollgo)  cu  ajutorul  lui  Dumnezeu  a 
împlinit  ani  mulţi “  (înţ.  Sol.  4 ,  13),  nu  petrecînd  în  pustiuri  simţite  (cu  trupul)  şi 
in  munţi  văzuţi,  nici  făcînd  mare  caz  de  stăpînirea  asupra  fiarelor  celor  mincătoare 
de  trupuri ,  ci  îmbrăţişînd  pustia  sufletului  şi  dorind  să  se  apropie  de  „ munţii  cei 
veşnici "  în  care  ştia  că  (Dumnezeu)  „ luminează  în  chip  minunat ‘  (cf.  Ps.  75,  4) 
şi  să  calce  în  picioare  mai  degrabă  capetele  şerpilor  şi  scorpionilor  (cf.  Lc.  10,  19) 
ucigători  de  suflete.  La  care  s-a  învrednicit  să  ajungă,  pe  scurt,  cu  ajutorul  lui 
Hristos,  prin  tăierea  cu  vitejie  a  voii  proprii  care  i-a  deschis  calea  cea  nerătăcită 
a  Părinţilor,  cea  care  i-a  făcut  „ uşoară "  „ sarcina “  lui  fericită  şi  i-a  arătat  ca  ade¬ 
vărat  „ bun "  „jugul"  mîntuitor  al  lui  Hristos  (cf.  Mt.  11,  30). 

2.  De  la  care  (tăiere  a  voii)  a  învăţat  calea  cea  mai  bună  spre  înălţime: 
smerenia,  şi,  însuşindu-şi  cu  fapta  după  cuvîntul  Părinţilor  (porunca):  „Fii  milostiv 


15  Pentru  detalii  vezi  pr.  D.  Stăniloae,  F.R.  IX,  p.  467 — 469,  mai  ales  n.  1021. 
Pe  lingă  multele  manuscrise,  opera  întreagă  a  avei  Dorotei  (Viaţa  Cuv.  Dositei, 
învăţături,  Epistole  şi  Sentinţe)  a  fost  tradusă  după  versiunea  ei  neogreacă  (tipă¬ 
rită  la  Veneţia  in  1667  şi  1770)  şi  publicată  de  Episcopul  Filaret  al  Rîmnicului  în 
Tipografia  acelei  episcopii  în  1784,  traducere  care  adaptată  mai  circulă  încă  în 
mănăstiri  în  diferite  dactilograme.  „Viaţa  Cuv.  Dositei*'  a  mai  fost  tradusă  după 
originalul  grec  de  mitropolitul  de  fericită  pomenire  Grigorie  Dascălul  în  Vieţile 
Sfviţilor  ed.  I,  Neamţ,  1807;  ed.  II  volumul  VI  (19  februarie)  Bucureşti,  1904, 
p.  595—614. 

16  A  se  vedea  mai  ales  p.  292 — 297.  şi  excelentele  consideraţii  concluzive  de 
la  p.  400—406. 

*  Traducerea  şi  notele  s-au  făcut  după  ediţia  critică  Regnault-Preville,  S.C.  92, 
Paris,  1962,  p.  110—112,  116—120,  122—144,  504—530. 

şi  blînd",  s-a  împodobit  pentru  aceasta  cu  toate  virtuţile.  De  aceea,  fericitul  avea 
pururea  în  gură  cuvîntul  Bătrinilor:  „Cel  ce  a  ajuns  să-şi  taie  voia  sa  proprie , 
acela  a  ajuns  la  locul  odihnei Pentru  că  el  a  aflat,  după  cum  a  şi  căutat  cu 
vrednicie,  că  rădăcina  tuturor  patimilor  e  iubirea  de  sine  (philautia),  iar  pe 
aceasta,  care  e  susţinută  de  voit  dulce-amară  a  noastră,  o  veştejeşte  în  întregime, 
în  rădăcina  ei,  folosindu-se  de  acest  leac  eficient  şi  plin  de  putere  şi  odată  cu  ea 
veştejeşte  şi  odraslele  ei  cele  rele.  (. . .) 

5.  Aşa  era,  deci,  fericitul  (avă  Dorotei)  cel  călăuzit  de  Dumnezeu  in  planul 
său  cu  privire  la  viaţa  monahală ,  şi  astfel  de  viaţă  în  armonie  cu  scopul  propus 
a  luat  asuprâ-şi.  Faţă  de  Părinţii  săi  (duhovniceşti):  lepădarea  cea  mai  înaltă  de 
materie,  supunerea  sinceră  ca  lui  Dumnezeu,  curăţia  mărturisirii,  rigoarea  conştiin¬ 
ţei  şi,  mai  cu  seamă,  nedeosebirea  întru  cunoştinţă  în  ascultare,  nedeosebire  întă¬ 
rită  de  credinţă  şi  desăvîrşită  de  iubire.  Faţă  de  fraţii  cei  împreună-nevoitori  cu 
el:  respectul  dimpreună  cu  accesibilitatea,  apoi  lipsa  de  trufie  şi  lipsa  de  îndrăz¬ 
neală,  şi  în  primul  rînd,  lipsa  suspiciunii,  curiozităţii  şi  rivalităţii,  care  sînt  rădă¬ 
cinile  lipsei  de  osîndire  evlavioase  şi  maicile  înţelegerii  celei  dulci  mai  presus 
decît  mierea.  în  lucrurile  sale:  rîvna,  cuminţenia,  netulburarea,  împreună  cu  mode¬ 
raţia,  care  sînt  semnul  distinctiv  al  fermităţii  lui  de  caracter.  In  cele  materiale: 
purtarea  de  grijă,  respectul,  iubirea  de  frumos,  dar  fără  frivolitate,  care  concurg 
unele  cu  altele  printr-un  discemămînt  dumnezeiesc.  Dar  înainte  de  toate  şi  în 
toate:  smerenia ,  graţia  personală,  lărgimea  de  suflet,  veghea  trează,  aplecarea 
spre  meditaţie. 

6.  Dar  ce  trebuie  să  mai  încerc  să  le  spun  pe  fiecare  în  parte?  Fiindcă  acest 
fapt  se  aseamănă  cu  numărarea  picăturilor  de  ploaie  şi  a  valurilor  mării.  Căci 
mi-am  fixat  ca  limită  de  bună-cuviinţă  a  cuvîntului  meu  să  nu  cutez  la  cele 
străine  (de  mine),  pentru  că  mai  degrabă  vouă  vă  revine  sarcina  de  a  purcede  la 
dulcea  cercetare  a  acestor  lucruri,  vouă  dţi  vă  desfătaţi  de  unele  ca  acestea,  şi 
să  învăţaţi  de  la  ce  fel  de  viaţă  şi  purtare  fericită  a  fost  adus,  de  către  Pronia 
(dumnezeiască)  care  pe  toate  le  rînduieşte  bine,  spre  dumnezeiasca  învăţătură  şi 
purtare  de  grijă  a  sufletelor,  acest  Părinte  plin  de  compasiune  şi  iubitor  de  afec¬ 
ţiune,  cu  adevărat  vrednic  să  înveţe  şi  să  lumineze  sufletele,  mare  în  înţelegere 
dar  mai  mare  în  condescendenţă,  mare  în  înţelepciune  dar  mai  mare  în  evlavie , 
înalt  în  contemplaţie  dar  mai  înalt  în  smerenie,  bogat  în  Dumnezeu  şi  sărac  în 
duhul,  dulce  în  cuvînt  dar  mai  dulce  înt  întîmpinare  (personală),  medic  care  ştia 
orice  boală  şi  leacul  ei,  şi  a  înmulţit  talantul  acelei  iconomlsiri  şi  cu  zeci  de  mii 
de  forme,  bogaţilor  şi  săracilor,  înţelepţilor  şi  neînvăţaţilor,  femeilor  şi  bărbaţilor, 
bătrînilor  şi  tinerilor,  celor  în  necazuri  şi  celor  în  fericire,  străinilor  ca  şi  celor  de 
un  neam,  celor  ce  vieţuiesc  în  căsătorie  ca  şi  celor  ce  vieţuiesc  în  singurătate 
( monahilor ),  stăpînilor  şi  celor  stăpîniţi,  robilor  şi  celor  liberi,  pururea  „fâcîndu-se 
tuturor  roate"  şi  dştigînd  pe  cei  mai  mulţi  (cf.  I.  Cor.  9,  22). 

7.  Dar  e  timpul,  iubitule,  să-ţi  înfăţişez  masa  cea  dulce  a  cuvintelor  Părin¬ 
ţilor ,  a  cărxxt  lipsă  de  înfrumuseţare  (retorică)  a  expresiei  lor  face  nu  puţin  pentru 
folosul  Icsr ,  căci,  aşa  fiind  acel  bărbat  cu  adevărat  dumnezeiesc  şi  înalt  la  cuvînt ,  şi 
în  acesta  s-a  lăsat  „dus  spre  cele  smerite “  (Rom.  12,  16)  potrivit  poruncii,  prefe¬ 
rind  peste  tot  simplitatea  expresiei  şi  necăutarea  ( spontaneitatea )  glăsuirii.  Tu,  însă, 
găsind  desfătarea  rivnei  autentice  şi  fericite ,  ia  din  belşug  din  proviziile  mele. 
îmharcîndu-te  în  vieţuirea  sfîntă  a  celui  iubit  de  tine  în  chip  frumos  şi  ruglndu-te 
şi  pentru  lenevirea  mea. 

Mai  întîi,  însă,  voi  grăi  pe  scurt  şi  cele  referitoare  la  fericitul  Dositei,  care  a 
fost  cel  dinţii  ucenic  al  fericitului  avă  Dorotei  încă  pe  cînd  era  el  între  fraţii 
(chinoviei)  avei  Serid  şi  ducea  cu  succes  lupta  supunerii  (şi  ascultării)  celei  după 
Hristos. 


VIAŢA  CUVIOSULUI  DOSITEI 


1.  Cu  adevărat  fericitul  avă  Dorotei,  îmbrăţişînd  cu  harul  lui  Dumnezeiesc 
viaţa  monahicească,  s-a  retras  în  chinovia  avei  Serid.  Aici  a  găsit  mulţi  asceţi  mari 

ce  trăiau  In  isihie  (liniştire)1  Intre  care  se  distingeau  doi  mari  bătrîni:  preasfîntul 
Varsanufie  şi  ucenicul,  sau  mai  degrabă  cel  impreună-nevoitor  (ascet)  cu  el,  ava 
Ioan  cel  supranumit  şi  Profetul  pentru  harisma  clarviziunii  pe  care  o  avea  de  la 
Dumnezeu.  Predîndu-li-se  lor  pe  sine  însuşi  cu  toată  încrederea,  cu  Marele  Bătrîn 
(Varsanufie)  discuta  prin  intermediul  celui  întru  Sfinţi  avă  Serid,  iar  avei  Ioan 
Profetul  a  fost  învrednicit  chiar  şi  să-i  slujească .  Deci  mai  înainte  zişii  sfinţi  bătrîni 
au  hotărît  ca  el  să  facă  acolo  o  infirmerie  şi  să  poarte  de  grijă  de  ea,  căci  mult 
chinuiau  fraţii  cînd  se  îmbolnăveau,  neavînd  cine  să  se  îngrijească  de  ei.  Aşadar, 
cu  împreună-lucrarea  lui  Dumnezeu,  a  făcut  el  infirmeria,  cheltuielile  pentru  ea 
suportîndu-le  chiar  fratele  lui  după  trup ,  căci  acest  bărbat  era  foarte  iubitor  de 
Hristos  şi  iubitor  de  monahi.  Şi,  precum  ziceam,  el,  ava  Dorotei  îngrijea,  împreună 
cu  alţi  cîţiva  fraţi  evlavioşi ,  pe  cei  bolnavi,  şi  tot  el  avea  purtarea  de  grijă  a 
administrării  acesteia. 

2.  Intr-una  din  zile,  însă,  îl  chemă  la  el  egumenul,  ava  Serid.  Şi,  venind  el, 
găseşte  la  el  un  (băiat)  tînăr  purtînd  haine  militare,  foarte  delicat  şi  foarte  plăcut 
la  chip.  Acesta  tocmai  venise  atunci  în  mănăstire  împreună  cu  cîţiva  oameni  ai 
Ducelui,  care  erau  prieteni  iubiţi  ai  avei2  (Serid).  Deci  cînd  a  venit  ava  Dorotei, 
îl  ia  pe  el  deoparte  însuşi  ava  (Serid)  şi-i  zice:  „Oamenii  aceştia  au  adus  pe 
tînărul  acesta  zicând  că  vrea  să  rămînă  aici  la  mănăstire,  şi  mă  tem  ca  nu  cumva  el 
să  fie  al  unuia  dintre  aceste  mărimuri,  şi,  fie  că  a  furat  sau  a  făcut  altceva,  vrea 
acum  să  fugă  aici,  şi  să  ne  aflăm  în  ispită.  Căci  nici  figura  nici  înfăţişarea  lui  nu 
este  a  unuia  care  vrea  să  se  facă  monah".3 

3.  Intr-adevăr,  acesta  făcea  parte  din  anturajul  unui  general  şi  petrecea  in 
multă  desfătare  —  căci  anturajul  unojr  astfel  de  personaje  duce  întotdeauna  o 
viaţă  cu  multe  moliciuni  —  şi  nu  auzise  niciodată  un  cuvînt  despre  (sau  al  lui) 
Dumnezeu.4  Dar  unii  din  oamenii  generalului  i-au  povestit  despre  Sfînta  Cetate  (a 
Ierusalimului)  şi  el  a  poftit  să  vadă  cele  de  acolo.  L-a  rugat ,  deci,  pe  general,  să-l 
trimită  să  viziteze  Locurile  Sfinte.  Acesta,  nevoind  să-l  întristeze,  a  găsit  un  bun 
prieten  al  lui  care  pleca  într-acolo,  şi-i  zice:  „Fă-mi  bunătate  şi  ia  pe  tînărul 
acesta  cu  tine,  ca  să  viziteze  Locurile  Sfinte *\  Iar  acesta,  ca  unul  ce  a  primit 
băiatul  de  la  un  general,  îl  avea  în  toată  cinstea  şi  odihna,  iar  el  mânca  împreună 
cu  el  şi  cu  femeia  lui. 

Deci  cum  au  venit  în  Sfînta  Cetate  şi  s-au  închinat  la  Locurile  Sfinte,  au 
venit  şi  în  Gheţimani.  Iar  acolo  era  o  înfăţişare  a  pedepselor  (iadului).  Deci  cum 
sta  tînărul  privind  cu  luare  aminte  şi  uimire,  vede  el  o  femeie  nobilă  şi  purtînd 
haine  de  purpură  stînd  aproape  de  el  şi  arătîndu-i  pe  fiecare  din  cei  osîndiţi ;  şi 
îl  povăţuia  ca  de  la  sine  însăşi  încă  şi  alte  (lucruri).  Iar  băiatul  ascultînd-o,  a 
rămas  prost  şi  se  minuna,  căci  precum  am  spus,  nu  auzise  niciodată  un  cuvînt  de 
Dumnezeu  sau  că  există  o  judecată.  Deci  i-a  zis:  „Posteşte,  nu  mînca  came  şi 
roagă-te  neîncetat,  şi  vei  scăpa  de  pedepsele  acestea*4.  Iar  după  ce  i-a  dat  aceste 
trei  porunci  nu  i  s-a  mai  arătat,  ci  s-a  făcut  nevăzută.  De  atunci,  deci,  băiatul  a 
rămas  străpuns  (la  inimă)  şi  păzind  cele  trei  porunci  pe  care  i  le-a  dat  lui.  Iar  prie- 


1  Viaţa  monahală  din  sec.  VI  cunoştea  două  forme  de  existenţă:  cel  chino- 
vial,  comunitar,  în  care  trăiau  toţi  începătorii  şi  majoritatea  călugărilor  şi  în  care 
accentul  cădea  pe  ascultare,  asceză  şi  făptuire  morală,  şi  cel  isihast,  singuratic, 
rezervat  monahilor  îmbunătăţiţi,  şi  care,  după  ce  au  atins  o  anumită  treaptă  de 
desăvîrşire  în  viaţa  chinovială,  se  retrăgeau  într-o  viaţă  singuratică,  care  mergea 
uneori  pînâ  la  recluziunea  totală,  şi  dedicată  rugăciunii  neîncetate  şi  contem¬ 
plaţiei. 

2  Uzul  termenului  „Awa44  ca  echivalent  pentru  egumen  apare  frecvent  la 
ava  Dorotei  dar  e  foarte  rar  în  epoca  bizantină.  In  fapt  în  sine  cuvîntul  implică 
cu  necesitate  numai  paternitatea  duhovnicească  şi  nicidecum  calitatea  de  condu¬ 
cător  al  unei  comunităţi  monastice. 

3  Cf.  prescripţia  49  a  regulei  pahomiene:  „De  va  bate  cineva  la  poarta 
mănăstirii  dorind  să  se  lapede  de  lume  şi  să  se  adauge  fraţilor,  să  nu  i  se  îngă¬ 
duie  a  intra  îndată . . .  căci  e  teamă  că,  după  oe  a  făcut  o  nelegiuire  oarecare, 
tulburîndu-se  pentru  o  vreme,  a  părăsit  lumea  de  frică  (să  nu  fie  prins)44. 

4  Cf.  Învăţătura  I,  21;  F.R.  JX,  p.  493  citată  de  noi  mai  sus  în  introducere. 

tenul  generalului  văzîndu-l  postind  fi  nemlndnd  came,  se  necăjea  pentru  general; 
cdci  ştia  că  (acela)  ll  avea  ca  pe  un  lucru  mare.  Dar  soldaţii  ce  erau  împreună 
cu  el,  văzindu-l  ducînd  o  astfel  de  viaţă,  îi  spun:  „Copile,  faptele  pe  care  le  faci 
tu  nu  sînt  ale  unuia  care  vrea  să  fie  în  lume;  dacă  vrei  însă  (să  fii)  aşa,  du-te 
la  mănăstire  şi  vei  mîntui  sufletul  tău" .  Dar  el  nu  ştia  nimic  despre  Dumnezeu , 
nici  ce  este  o  mănăstire  ci  numai  păzea  cele  ce  le-a  auzit  de  la  acea  femeie.  Deci 
le  zice  el  acelora:  „Luaţi-mă  acolo  unde  ştiţi,  căci  eu  nu  ştiu  unde  să  merg*4.  Iar  unii 
dintre  ei  erau,  precum  am  zis,  prieteni  iubiţi  ai  avei  Serid,  şi  ei  au  venit  la  mă¬ 
năstire  aducînd  pe  băiat  împreună  cu  ei. 

4.  Deci  cum  ava  (Serid)  îl  trimise  pe  fericitul  Dorotei  să  vorbească  cu  el,  îl 
cercetă  cu  deamănuntul  iar  el  nu  ştia  să  zică  nimic  altceva  decît:  „ Vreau  să  mă 
mîntuiesc44.  Vine,  deci,  (ava  Dorotei)  şi-i  zice  avei  (Serid):  „ Dacă  vrei  neapărat 
să-l  primeşti,  n-ai  nici  o  teamă;  căci  n-are  nici  o  viclenie  în  el".  Şi  îi  zice  lui 
ava  (Serid):  „Atunci  fă  dragoste  şi  ia-l  la  tine  ca  să  se  mlntuiască,  căci  nu  vreau 
să  fie  printre  ceilalţi  fraţi". 

Dar  el  din  modestie  (şi  teamă)  se  împotrivea  zidnd:  „Este  mai  presus  de 
starea  mea  să  primesc  povara  cuiva".  Şi:  „ Lucrul  acesta  nu  este  pe  măsura  mea", 
li  zice  lui  ava:  „Eu  port  povara  şi  a  ta  şi  a  lui,  pentru  ce  te  necăjeşti?"  Atunci 
îi  zice:  „Deci,  de  vreme  ce  oricum  ai  hotărît  aceasta,  dacă  vrei,  înfăţişează  acest 
lucru  şi  Bătrînului  (Varsanufie)".  Iar  el  îi  zice:  „Bine,  voi  vorbi  eu  cu  el". 

Deci,  merge  el  şi  îi  spune  Marelui  Bătrîn,  iar  Bătrînul  îi  arată  astfel:  „ Pri - 
meşte-l,  căci  Dumnezeu  vrea  să-l  mlntuiască  prin  tine".  Atunci  l-a  primit  pe  el 
cu  bucurie  şi  îl  avea  împreună  cu  el  în  infirmerie.  Iar  numele  lui  a  fost  pus  Dositei. 

5.  Iar  cînd  a  venit  vremea  de  a  mînca,  îi  zice  lui  (ava  Dorotei):  „Măniru:ă 
ca  să  te  saturi,  numai  dă-mi  de  ştire  dt  mănînd".  Iar  el  a  venit  zidndu-i:  „Am 
mîncat  o  pline  şi  jumătate".  Iar  o  pline  avea  patru  litre.5  Şi-i  zice:  „ Ţi-e  bine 
Dositee?"  Iar  el  răspunde:  „Da  mi-e  bine,  doamne".  Şi-i  zice:  „Nu  eşti  flămînd?44 
Iar  el  zice:  „Nu,  stăpîne,  nu  sînt  flămînd".  Atund  îi  zice  iarăşi:  „Atunci  mănîncă 
o  pline  şi  un  sfert  din  cealaltă.  Iar  celălalt  sfert  împarte-l  în  două  jumătăţi  şi 
mănîncă  o  jumătate  din  el  iar  cealaltă  jumătate  las-o".  Şi  a  făcut  el  aşa.  Şi-i 
zice:  „Eşti  flămînd,  Dositei?"  Iar  el  ii  răspunde:  „Da,  doamne,  sînt  puţin  flămînd". 

După  dteva  zile,  iarăşi  îi  zice:  „ Cum  iţi  este  Dositee?  Ai  rămas  flămînd?" 
Iar  el  zice:  „Nu,  doamne,  prin  rugădunile  tale  mi-e  bine".  Şi-i  zice:  trAtund  lasă 
şi  cealaltă  jumătate  din  sfert".  Iar  el  a  făcut  aşa. 

Şi  iarăşi  după  dteva  zile  li  zice:  „Cum  îţi  este  acum?  Nu  eşti  flămînd?"  Iar 
el  răspunde:  „Mi-e  bine,  domnule ".  Şi-i  zice:  „împarte  celălalt  sfert  în  două  şi 
mănîncă  o  jumătate  iar  cealaltă  jumătate  las-o".  Şi  el  a  făcut  aşa.  Şi  astfel,  cu 
Impreună-lucrarea  lui  Dumnezeu,  puţin  dte  puţin  a  coborît  de  la  şase  litre  la 
opt  und;6  căd  există  o  obişnuinţă  chiar  şi  în  faptul  de  a  mînca. 

6.  Iar  acest  tînăr  (Dositd)  era  foarte  bun  (potrivit)  la  orice  lucru  pe  care-l 
făcea.  Slujea  bolnavilor  din  infirmerie  şi  fiecare  se  odihnea  prin  slujirea  lui,  căd 
pe  toate  le  făcea  curat.  Iar  dacă  i  se  întîmpla  să  se  mînie  puţin  faţă  de  unul  din 
bolnavi  şi  să  zică  un  cuvînt  cu  mînie,  lăsa  toate  şi,  intrînd  în  pivniţă,  plîngea. 
Ded  cum  intrau  şi  ceilalţi  slujitori  de  la  infirmerie  ca  să-l  mîngîie  dar  el  nu  se 
consola,  atund  mergeau  şi-i  spuneau  avei  Dorotei:  „Fă  dragoste,  doamne,  şi  află 
ce  are  fratele  acesta,  că  plînge  şi  nu  ştim  de  ce?"  Iar  el  intra  şi-l  găsea  stînd  pe 
pămînt  şi  plîngînd;  şi-i  zicea:  „Ce  este,  Dositee?  Ce  ai?  De  ce  plîngi?"  Iar  el  zicea: 
„Iartă-mă,  doamne,  pentru  că  m-am  miniat  şi  am  vorbit  cu  răutate  fratelui  meu". 
Iar  el  îi  zicea:  „Da,  Dositee,  (plîngi)  pentru  că  te  mînii  şi  nu  ţi-e  ruşine  să  te  mînii 
şi  să  vorbeşti  cu  răutate  fratelui  tău.  Nu  ştii  oare  că  el  este  Hristos  şi  îl  necăjeşti 
pe  Hristos?"  Iar  el  pleca  privirea  lui  in  jos  plîngînd  şi  nimic  zidnd.  Iar  dnd  îl 
vedea  că  a  plîns  destul,  li  zicea  apoi:  ,JDumnezeu  să  te  ierte.  Scoală,  să  punem  de 
acum  început  (de  îndreptare).  Să  ne  sîrguim  de  acum  şi  Dumnezeu  ne  va  ajuta". 
Iar  el  îndată  ce  auzea,  se  scula  alergînd  cu  bucurie  la  slujirea  lui,  ca  unul  care  a 
primit  iertarea  cu  adevărat  de  la  Dumnezeu. 


5  E  vorba  de  1  litră  romană,  alcătuită  din  12  uncii  şi  măsurlnd  327  g.  Deci 
o  pîine  cîntărea  circa  1300  g  iar  Dositei  mînca  zilnic  oca.  2  kg  pîine  pe  zi. 

6  O  uncie = 27,25  g;  8  uncii  =  218  g. 

învăţând,  deci,  cei  de  la  infirmerie  obiceiul  lui ,  cînd  îl  vedeau  plîngînd  îi 
ziceau:  „Ce  ai  Dositee?  Ce  ai  greşit?"  Şi  îi  spuneau  fericitului  Dorotei:  „Doamne, 
intră  în  pivniţă,  căci  ai  acolo  de  lucru".  Deci  acesta  când  intra  şi-l  găsea  şezînd  pe 
pămînt  şi  plîngînd,  înţelegea  că  a  spus  un  cuvînt  rău  şi-i  zicea :  „Ce  este ,  Dositee? 
Iarăşi  ai  necăjit  pe  Hristos?  Iarăşi  tc-ai  mîniat?  Nu  ţi-e  ruşine?  Nu  te  mai 
îndrepţi ?“  Iar  el  rămînea  plîngînd  mult.  Şi  iarăşi  cînd  vedea  că  s-a  săturat  de 
plîns,  îi  zicea :  „Scoală-te.  Dumnezeu  să  te  ierte.  Iarăşi  pune  început.  îndreaptă-te 
de  acum  înainte ".  Iar  el  îndată  scutura  cu  credinţă  întristarea  şi  pleca  la  lucrul  lui. 

7.  El  făcea  foarte  bine  bolnavilor  patul.  Şi  era  atât  de  deschis  în  ce  priveşte 
gîndurile  sale  şi  înclinat  să  le  vestească  celorlalţi  că  adeseori  cînd  aranja  bine  un 
pat  şi  vedea  pe  fericitul  (Dorotei)  trecînd  îi  zicea:  „Doamne,  doamne,  zice  gindul 
meu:  frumos  mai  faci  patul".  Şi  acela  răspundea:  „Vai,  doamne.  Iată  că  eşti  o 
slugă  bună,  te-ai  făcut  un  bun  lucrător,7  dar  nu  încă  şi  un  bun  monah".  Niciodată, 
insă,  nu-l  lăsa  să  se  ataşeze  de  vreun  lucru  sau  de  vreo  materie  oarecare.  Căci  el 
primea  toate  cu  bucurie  şi  credinţă  şi  asculta  cu  osîrdie  întru  toate.  Iar  cînd  avea 
nevoie  de  o  haină  îi  dădea  el  una  şi  el  plecînd  o  cârpea  cu  multă  pricepere  şi 
grijă.  Şi  după  ce  făcea  aceasta  îi  zicea:  „Dositee,  ai  cârpit  haina  aceea?"  Iar  el 
zicea:  „Da,  doamne,  şi  am  şi  împodobit-o  frumos".  Atunci  ava  Dorotei  îi  zicea: 
„Hai,  dă-o  cutărui  frate  sau  cutărui  bolnav".  Şi  el  pleca  şi  i-o  dădea  cu  osîrdie. 
Şi  iarăşi  îi  dădea  o  altă  haină  şi  asemenea,  după  ce  el  o  cârpea  şi  o  împodobea 
frumos,  îi  zicea  lui:  „ Dă-o  cutărui  frate".  Şi  el  o  dădea  şi  niciodată  nu  s-a  necăjit 
nici  n-a  murmurat  zicînd:  „După  ce  mă  ostenesc  cârpind  şi  împodobind,  o  ia  de 
la  mine  şi  o  dă  altuia".  Ci  tot  lucrul  bun  pe  care-l  auzea  îl  făcea  cu  osîrdie. 

8.  Altădată  unul  dintre  apocrisiari  a  adus  un  cuţit  foarte  bun  şi  frumos  la 
înfăţişare.  Iar  el  luîndu-l  l-a  adus  avei  Dorotei  zicând:  „Fratele  cutare  a  adus  acest 
cuţit  şi  l-am  luat  ca,  dacă  porunceşti,  să-l  avem  în  infirmerie  pentru  că  taie  bine 
bucăţelele  (de  pline)".8  Dar  fericitul  acela  (avă  Dorotei)  niciodată  nu  ţinea  pentru 
infirmerie  un  lucru  frumos  la  înfăţişare,  la  care  frumosul  era  mai  mare  decât  folo¬ 
sul.  Deci  îi  zice:  „Adu-l,  că  văd  că  este  bun".  Iar  el  i  l-a  dat  zicând:  „Da,  doamne, 
este  bun  şi  pentru  bucăţelele  mici  de  pâine".  El,  însă,  deşi  vedea  şi  el  că  era 
intr-adevăr  bun  pentru  acel  lucru,  dar  fiindcă  nu  voia  ca  el  să  se  ataşeze  de  nici 
un  obiect  oarecare,  n-a  vrut  ca  să-l  ţină.  Deci  îi  spune:  „Dositee,  atât  îţi  place? 
Vrei  oare  să  fii  rob  al  acestui  cuţit  şi  nu  rob  al  lui  Dumnezeu?  Da,  Dositee?  îţi 
place?  Ca  să  fii  legat  de  ataşamentul  faţă  de  acest  cuţit?  Şi  nu  ţi-e  ruşine  că 
vrei  să  ai  drept  domn  pe  acest  cuţit  şi  nu  pe  Dumnezeu?"  9  Iar  el  îl  asculta  fără 
să  respire  şi  arunca  privirea  în  jos  tăcând.  Iar  după  ce  îl  învinuia  îi  zicea:  „Hai, 
pune-l  la  loc  şi  nu  te  mai  atinge  de  el".  Şi  atît  de  mult  a  păzit  el  faptul  de  a  nu 
se  mai  atinge  de  el  incit  nu-l  lua  nici  măcar  ca  să-l  dea  altuia,  ci,  în  vreme  ce 
ceilalţi  slujitori  se  foloseau  de  el,  numai  el  singur  nu  se  apropia  de  el.  Şi  niciodată 
nu  a  zis:  ,£>e  ce  numai  eu  dintre  toţi?"  Ci  toate  cite  auzea  le  făcea  cu  bucurie. 

9.  Deci  aşa  a  petrecut  puţinul  timp  pe  care  l-a  trăit  la  mănăstire  —  căci  a 
trăit  aici  ca  la  cinci  ani  —  şi  aşa  s-a  sâvîrşit  în  ascultare  fără  să-şi  facă  nici 
măcar  o  singură  voie  a  lui  în  vreun  lucru  sau  să  facă  cîndva  ceva  din  ataşament 
(faţă  de  acel  lucru).  Iar  cînd  s-a  îmbolnăvit  şi  scuipa  sânge  —  căci  a  murit  de 
ftizie  —  a  auzit  el  de  la  cineva  că  ouăle  moi  sînt  de  folos  celor  ce  scuipă  sînge. 
Acest  lucru  îl  ştia  şi  fericitul  Dorotei,  care  ţinea  cu  drag  îngrijirea  lui,  dar  din 
cauza  hărţuielii  sale  (cu  multe  treburi)  nu  i-a  venit  în  minte.  Deci  îi  zice  lui  acela 


7  Literal:  „un  împletitor  de  coşuri44  (brengărios),  termen  specific  limbajului 
Părinţilor  egipteni  ai  pustiei  şi  care,  prin  derivaţie  a  ajuns  să  însemne  „meşte¬ 
şugar44,  „lucrător  priceput44. 

8  Cuvîntul  grecesc  de  aici  klystai  (derivat  de  la  radicalul  klyzo)  nu  există 
ca  atare  în  dicţionare.  Copistul  din  Cod.  Cassinensis  431  (sec.  X — XI)  a  notat  pe 
margine  că  în  Lexicoanele  bizantine  ale  vremii  cuvîntul  era  echivalent  cu  artospon- 
gitai  (literal:  „bureţi  făcuţi  din  pîine44).  E  vorba  de  bucăţele  mici  de  pîine  desti¬ 
nate  de  a  fi  muiate  în  sosuri  şi  pentru  a  curăţi,  în  absenţa  apei  în  deşerturile  în 
care  trăiau  monahi,  fundul  vaselor. 

9  Cf.  învăţătura  l,  14  (F.R.  IX,  p.  489). 

{Dositei):  „ Doamne ,  vreau  să-ţi  spun  că  am  auzit  despre  un  lucru  care-mi  e  de 
folos,  dar  nu  vreau  să-mi  dai  din  el  pentru  că  mi  se  tulbură  gindul  meu  pentru 
el“.  li  zice  atunci  (ava  Dorotei):  „Spune-mi  ce  este,  Dositee.  Spune-mi  ce  este 
acel  lucru?"  Iar  el  îi  zice:  „Dă-mi  cuvîntul  că  n-o  să-mi  dai  acel  lucru  pentru  că, 
precum  ziceam,  mi  se  tulbură  gindul  meu  pentru  el".  Atunci  (ava  Dorotei)  îi  zice: 

„Bine,  voi  face  precum  vrei".  Iar  atunci  ( Dositei )  îi  spune:  „Am  auzit  de  la  unii 
că  ouăle  moi 10  sînt  de  folos  celor  ce  scuipă  sînge.  Ci,  pentru  Domnul,  dacă  porunceşti 
(să-mi  aducă)  fără  să-ţi  fi  venit  de  la  tine  însuţi  (gindul)  să-mi  dai,  să  nu-mi  dai 
ca  pentru  gindul  meu".  îi  zice  atunci  ( ava  Dorotei):  „Bine,  de  vreme  ce  nu  vrei, 
nu-ţi  dau,  nu  te  necăji".  Dar  s-a  străduit  să-i  dea  alte  lucruri  de  folos  lui  în  locul 
ouălor,  pentru  că  el  (Dositei)  îi  zicea:  „Gindul  la  ouă  mă  tulbură".  Iată,  cum  lupta 
împotriva  voii  proprii  chiar  fiind  într-o  asemenea  boală. 

10  Avea,  însă,  pururea  şi  pomenirea  lui  Dumnezeu,  căci  i  se  predase11  să 
zică  pururea:  „Doamne,  Iisuse  Hristoase,  miluieşte-mă"  şi  între  ele:  „Fiule  al  lui 
Dumnezeu,  ajută-mâ".  Deci  avea  întotdeauna  această  rugăciune.  Iar  cînd  s-a 
îmbolnăvit  îi  zicea  lui  (ava  Dorotei):  „Dositee,  poartă  de  grijă  de  rugăciune,  vezi 
să  n-o  pierzi".  Iar  el  îi  răspunde:  „Bine,  doamne,  roagâ-te  pentru  mine".  Iar  cînd  a 
mai  fost  îngreunat  puţin  (de  boală)  îi  zice  iarăşi:  „ Cum  merge  rugăciunea  Dositee?  -  \  o 
Stă  ea  neobosită?"  Iar  el  îi  spune:  „Da.  doamne,  cu  rugăciunile  tale".  Iar  cînd  a  v 
fost  îngreunat  şi  mai  mult  —  căci  a  ajuns  aşa  de  slab  încît  era  purtat  într-un 
giulgiu  —  îi  zice  iarăşi:  „Cum  e  cu  rugăciunea,  Dositee?"  Atunci  el  îi  spune:  „Iar-  y  / 
tă-mâ,  doamne,  nu  mai  am  tăria  să  o  ţin".  Iar  (ava  Dorotei)  îi  spune:  „Lasă,  deci, 
rugăciunea.  Adu-ţi  aminte  numai  de  Dumnezeu  şi  gîndeşte-te  la  El  cum  că  este 
înaintea  ta". 

Se  chinuia,  însă,  mult  şi  (atunci)  îi  arată  Marelui  Bătrîn  ( Varsanufie ):  „Dez- 
leagă-mă,  că  nu  mai  pot!"  Bâtrînul  însă  îi  arată:  „Rabdă,  copilul  meu,  căci  e  aproape 
mila  lui  Dumnezeu".  Iar  fericitul  Dorotei  îl  vedea  suferind  şi  se  îngrijora  că  nu 
cumva  să  se  vateme.  Şi  iarăşi ,  după  cîteva  zile,  îi  arată  Bătrînului:  „Stâpînul  meu, 
nu  mai  pot".  Atunci  îi  arată  lui  Bătrînul:  „Mergi  în  pace,  înfăţişează- te  înaintea 
Sfintei  Treimi  şi  roagâ-te  pentru  noi".12 

11.  Auzind  însă,  fraţii  răspunsul  Bătrînului  au  început  să  se  indigneze  şi  să 
zică:  „Ce  a  făcut  el  de  fapt  sau  care  a  fost  lucrul  lui  pentru  ca  să  audă  unele  ca 
acestea?"  Căci  într-adevăr  nu-l  vedeau  nici  postind  din  două  în  două  zile  cum 
făceau  unii  acolo ,  nici  priveghind  înaintea  privegherii,  ba  chiar  nu  se  scula  nici 
măcar  la  privegherea  însăşi  decât  numai  după  două  stări.13  Nu-l  vedeau  nici  făcînd 
o  singură  asceză  (deosebită),  ci-l  vedeau  mîncînd,  cînd  se  întîmpla,  puţină  zeamă 
din  a  bolnavilor,  şi  ,dacă  prisosea,  un  cap  mic  de  peşte  sau  altceva  asemenea.  Ori 
acolo  erau  unii,  precum  ziceam,  care  de  multă  vreme  posteau  din  două  în  două 
zile,  făceau  privegheri  îndoite  şi  asceze  (deosebite).  Deci,  cînd  au  auzit  un  asemenea 
răspuns  trimis  de  Bătrînul  unui  tînăr  care  n-avea  nici  cinci  ani  de  mănăstire,  s-au 
tulburat  neştiind  lucrarea  lui  şi  ascultarea  lui  întru  toate,  că  niciodată  nu  făcea  o 
singură  voie  a  lui,  şi  ascultarea  lui  fără  deosebire,  că  dacă  se  întîmpla  vreodată  ca 


10  tă  dă  ta  optorphetâ. 

1!  Verbul  paradidonai  are  aici  sensul  tehnic  de  act  al  predaniei  sau  transmi¬ 
terii  de  la  un  maestru  la  ucenic  a  unei  practici  şi  învăţături  aparţinînd  unei 
anumite  tradiţii.  Iniţiat  în  rugăciunea  lui  Iisus  de  către  părinţii  lui  duhovniceşti 
Varsanufie  şi  Ioan,  ava  Dorotei  a  transmis  această  predanie  duhovnicească  creştină 
străveche  şi  ucenicului  său  Dositei.  Alături  de  aluziile  la  rugăciunea  lui  Iisus  din 
Pateric,  din  scrierile  Cuvioşilor  Marcu  Ascetul,  şi  Diadoh  al  Foticeii,  ca  şi  din 
corespondenţa  lui  Varsanufie  şi  Ioan,  acest  pasaj  din  „Viaţa  Cuviosului  Dositei" 
este  de  o  importanţă  capitală  în  istoria  rugăciunii  lui  Iisus,  atestînd  practica  ei 
consacrată  sec.  VI. 

12  Colecţia  epistolelor  lui  Varsanufie  conţine  4  scurte  scrisori  referitoare  la 
boala  şi  moartea  lui  Dositei.  Prima,  adresată  bolnavului  însuşi,  îl  asigură  de  ier¬ 
tarea  deplină  a  păcatelor.  Celelalte  trei  sînt  răspunsuri  adresate  unor  monahi 
care  au  cerut  Marelui  Bătrîn  să  obţină  prin  rugăciunile  lui  vindecarea  acestuia 
(ed.  Schoinas,  Voios,  1960,  p.  147 — 150). 

13  In  grec:  akolouthias= ansamblul  de  psalmi,  citiri,  versate,  răspunsuri,  cîn- 
târi,  ce  alcătuiesc  un  oficiu  liturgic  complet  sau  o  parte  a  lui. 

fericitul  Dorotei  să-i  zică  un  cuuint  ca  luîndu-l  peste  picior,  mergea  alergînd  să-l 
facă  fără  deosebire.  De  pildă:  Acesta  la  început,  ca  deobicei,  vorbea  mai  tare. 
Deci  fericitul  (avă  Dorotei),  ca  lulndu-l  peste  picior,  li  zice  într-o  zi:  „Ai  nevoie  de 
un  dumicat,14  Dositee.  Bine,  mergi  şi  ia  un  dumicat!14  Acela,  auzind  (aceasta),  merge 
şi  ia  un  vas  cu  vin  şi  pline  şi  i  le  dă  avei  Dorotei  ca  să  ia  binecuvîntare.  Acesta, 
însă,  ndnţeleglnd,  ia  seama  la  el  cu  uimire  şi  li  zice:  „Ce  vrei?44  Iar  el  îi  răspunde: 
„Ai  poruncit  să  iau  un  dumicat.  Dă-mi  binecuvîntare44.  Atunci  li  zice  lui  (ava 
Dorotei):  „Nebunule,  pentru  că  strigi  ca  şi  goţii44  —  căci  aceia,  dnd  se  întoarce 
fierea  în  ei  se  înfurie  şi  strigă  —  „de  aceea  ţi- am  zis:  ia  un  dumicat,  pentru  că  şi 
tu  strigi  ca  un  got44.  Deci  dnd  a  auzit  el  acestea,  a  făcut  metanie,  a  plecat  şi  a 
pus  vasul  la  locul  lui. 

12.  Altădată,  iarăşi,  vine  şi-l  întreabă  cuvînt  din  Sfînta  Scriptură,  căd  înce¬ 

pea  din  pridna  curăţiei  lui  să  înţeleagă  unele  lucruri  din  Scriptură.  Dar  acesta 
nu  voia  ca  el  să  se  aplece  pînă  atund  spre  aceste  lucruri,  d  mai  degrabă  să  se 
păzească  pe  sine  însuşi  prin  smerenie.  Ded  dnd  l-a  întrebat,  îi  spune:  „Nu  ştiu44.15 
Acela,  ndnţelegind  nimic,  vine  iarăşi  lntrebîndu-l  despre  un  alt  capitol.  Atund 
li  spune:  „Nu  ştiu,  dar  mergi  şi  întreabă  pe  ava  (Serid)44.  Iar  el  a  plecat  nimic 
socotind  (întru  sine).  Ori  acela  (ava  Dorotd)  vorbise  cu  ava  (Serid)  dinainte 

zidndu-i:  „Dacă  vine  la  tine  Dositei  să  te  întrebe  ceva  din  Scriptură,  ia-l  tare 
puţin".  Ded  dnd  a  venit  el  şi  l-a  întrebat,  a  început  să-l  ia  tare  şi  să  zică:. 

„Nu  ai  linişte,  neştiind  nimic?  Îndrăzneşti  să  întrebi  aceste  lucruri  şi  să  nu  porţi 
de  grijă  de  necurăţia  ta?44  Şi  zidnd  şi  alte  lucruri  asemănătoare  i-a  dat  drumul 
dindu-i  şi  două  palme.  Iar  el  se  întoarce  la  ava  Dorotei  arătîndu-i  obrajii  lui 
aprinşi  încă  de  la  palme  şi  zidnd:  „Le-am  primit  şi  încă  tari44.  Şi  nu  i-a  zis: 
„De  ce  nu  m-ai  îndreptat  tu  însuţi  d  m-ai  trimis  la  ava?44  N-a  zis  nimic  ase¬ 
mănător,  d  toate  de  la  el  le  primea  cu  credinţă  şi  le  făcea  fără  osebire.  Iar  dnd  ' 
îl  întreba  despre  un  gînd,  cu  atîta  încredinţare  primea  cele  ce  auzea  şi  aşa  (de 
bine)  le  păzea,  că  nu  mai  venea  nidodată  a  doua  oară  la  el  pentru  acelaşi  gînd. 

13.  Neştiind,  ded,  ei,  precum  ziceam,  această  minunată  lucrare  a  lui,  unii 

(dintre  fraţi)  murmurau  pentru  dezlegarea  (dată  lui)  de  Bătrînul.  Dar,  dnd  a 
vrut  Dumnezeu  să  arate  slava  gătită  lui  din  acea  sfîntă  ascultare,  şi  darul  pe 
care-l  avea  feridtul  Dorotd  de-a  mlntui  sufletele,  încă  pe  dnd  era  el  ucenic, 
el  care  l-a  călăuzit  pe  acesta  ( Dositd )  atît  de  fără  de  rătădre  şi  pe  scurt  la 
Dumnezeu,  atund,  nu  mult  timp  după  feridtul  lui  sfîrşit,  unul  dintre  marii  sfinţi 
bătrîni,  oaspete  în  trecere  pe  la  acea  mănăstire,  a  poftit  să  vadă  pe  sfinţii  care 
au  adormit  mai  înainte  în  acea  chinovie,  şi  a  cerut  de  la  Dumnezeu  să-i  descopere 
lui  despre  acest  lucru.16  Şi-i  vede  pe  toţi  aceştia  stînd  împreună  ca  într-un  cor  iar 
între  d  stătea  un  tînăr.  Şi  a  zis:  „Oare  dne  este  tînărul  pe  care  l-am  văzut 
împreună  cu  Părinţii?"  Şi  dnd  a  descris  semnele  înfăţişării  lui,  au  cunoscut  toţi 
că  este  Dositd.  Şi  au  dat  slavă  lui  Dumnezeu,  minunîndu-se  de  la  ce  fel  de 
viaţă  şi  conduită  dinţii  la  ce  fel  de  măsură  s-a  învrednidt  să  ajungă,  şi  într-un 
timp  aşa  de  scurt,  pentru  faptul  că  a  ţinut  ascultarea  şi  şi-a  tăiat  voia  proprie .n 

EPISTOLE  DE  ÎNDRUMARE  DUHOVNICEASCA 

III.  (188).  Către  fratele  care  avea  slujirea  de  chelar 

Dacă  nu  i rrd  să  cazi  în  mlnie  şi  ranchiună,  să  nu  ai  In  genere  ataşament 
(împătimire)  faţă  de  lucrurile  materiale,  nid  nu  revendica  pentru  tine  nid  cel  mai 


14  In  grec:  boukakrâtos = bucată  de  pline  muiată  în  vin;  popular:  dumicat. 

15  Cf.  Apophtegmata.  Ava  Antonie  17;  P.  G.  65,  80  D;  tr.  rom.,  nr.  12  (p.  11). 

16  Cf.  ibidem,  28;  col.  84  D;  tr.  rom.,  nr.  30,  p.  13. 

17  Vezi  supra.  nota  4.  După  care,  în  manuscrise  şi  ediţia  critică  Regnault- 
Preville,  începe  nemijlocit  textul  „învăţăturilor4*  introduse  de  importanta  supra¬ 
scriere:  „Ale  Cuviosului  Părintelui  nostru  Dorotei,  învăţături  diferite  către  uce¬ 
nicii  lui,  după  ce  s-a  retras  el  din  chinovia  avei  Serid  şi  a  întemeiat  propria  lui 
mănăstire,  după  săvîrşirea  din  viaţă  a  avei  Ioan  Profetul  şi  tăcerea  desăvîrşită 
a  avei  Varsanufie44. 


DIN  SFINŢII  PĂRINŢI 


45 


mic  lucru,  dar  iarăşi  nici  nu-l  nesocoti  ca  pe  ceva  foarte  mic  şi  neînsemnat;  ci 
dacă-ţi  cere  cineva  de  la  tine,  dă-i  şi  nu  te  îngrijora  chiar  dacă  din  neglijenţă 
sau  nesocotinţă  se  sparge  sau  distruge.  Trebuie  însă  să  faci  aceasta  nu  nesocotind 
lucrurile  mănăstirii,  căci  ai  datoria  de  a  purta  de  grijă  de  ele  cu  toată  puterea  şi 
toată  rîvna,  ci  vrînd  să-ţi  păzeşti  netulburarea  şi  liniştea  interioară  arâtînd  puru¬ 
rea  lui  Dumnezeu  ceea  ce  stă  în  puterea  ta.  Vei  putea,  însă,  să  realizezi  aceasta 
dacă  vei  administra  lucrurile  nu  ca  fiind  ale  tale  proprii,  ci  ca  unele  închinate 
lui  Dumnezeu  şi  încredinţate  numai  purtării  tale  de  grijă.  Ceea  ce  pretinde  ca 
pe  de  o  parte  să  nu  ne  ataşăm  de  ele,  iar  pe  de  altă  să  nu  le  nesocotim.  Dacă , 
însă,  n-ai  acest  scop,  fii  sigur  că  nu  vei  înceta  să  te  tulburi  pe  tine  însuţi  şi  să 
tulburi  (pe  alţii). 


IV.  (189).  Către  acelaşi 


întrebare:  Dacă  gîndul  meu  se  bucură  de  aceste  cuvinte  (ale  tale)  şi  vrea  să 
fie  astfel,  de  unde  vine  atunci  faptul  că  nu  mă  găsesc  gata  in  ceasul  lucrării 
(făptuirii)? 

Răspuns:  Pentru  că  nu  meditezi  la  aceste  lucruri  pururea.  Dacă  vrei  însă 
să  le  ai  la  vremea  potrivită,  meditează  pururea  la  ele  şi  stai  neîncetat  în  ele,  şi 
crede  lui  Dumnezeu  că  vei  progresa.  Uneşte  cu  meditaţia  rugăciunea,  îngrijeşte 
pe  cei  neputincioşi  (bolnavi),  mai  întîi  ca  să  cîştigi  din  aceasta  compasiune,  pre¬ 
cum  îţi  spuneam  adeseori,  apoi,  însă,  pentru  ca,  atunci  cînd  şi  tu  însuţi  vei  fi 
neputincios,  Dumnezeu  să  scoale  pe  cel  ce  te  va  îngriji  pe  tine.  „Căci,  cu  măsura 
cu  care  măsuraţi,  zice ,  vi  se  va  măsura  vouă u  (Mt.  7,  2).  Dacă  rivneşti  să  faci  un 
lucra  cu  conştiinţă  după  puterea  ta,  trebuie  să  ştii  şi  să  te  încredinţezi  pe  tine 
însuţi  că  nu  ştii  încă  calea  adevărată,  şi  trebuie  să  accepţi  fără  tulburare  şi 
fără  supărare,  cu  bucurie,  cînd  auzi  că  ai  greşit  în  ceea  ce  ai  socotit  că  faci  cu 
conştiinţă.  Căci  prin  judecata  celor  mai  înţelepţi  decît  tine  negreşit  fie  se  în¬ 
dreaptă  ceea  ce  e  făcut  prost,  fie  se  face  mai  sigur  ceea  ce  e  făcut  bine.  Sîr- 
guieşte-te  să  progresezi  (duhovniceşte),  pentru  că  dacă  ţi  se  înlkmplă  un  necaz 
fie  trupesc  fie  duhovnicesc  să-l  poţi  purta  fără  supărare,  fără  a-l  simţi  ca  pe  o 
povară,  şi  cu  răbdare.  Dacă  vei  auzi  că  ai  făcut  un  lucru  pe  care  nu  l-ai  făcut 
nu  te  tulbura  nicicum,  nici  nu  te  aprinde,  ci  îndată  pune  metanie  celui  ce-ţi 
spune  (aceasta)  zicîndu-i  cu  smerenie:  „lartă-mă  şi  roagă-te  pentru  mine ",  iar 
pînă  atunci  taci,  precum  ziceau  Părinţii.  Iar  dacă  eşti  întrebat  de  el  dacă  lucrul 
este  adevărat  sau  nu,  atunci  pune-i  metanie  cu  smerenie  şi  zi-i  cum  a  fost  lucrul 
după  adevăr.  Şi  după  ce  ai  vorbit,  pune-i  iarăşi  metanie  cu  smerenie  zicîndu-i 
asemenea :  „lartă-mă  şi  roagă-te  pentru  mine14. 


V.  (190).  Către  acelaşi 

întrebare:  Ce  să  fac,  că  nu  am  aceeaşi  stare  cînd  întîmpin  pe  fraţi? 

Răspuns:  Aceeaşi  stare  cînd  întîmpini  pe  fraţi  nu  o  poţi  avea  încă,  dar  pînă 
atunci  sîrguieşte-te  să  nu  te  sminteşti  în  ceva,  să  nu  judeci  pe  cineva,  să  nu 
vorbeşti  împotriva  cuiva,  şi  să  nu  iei  seama  la  vreun  cuvînt  sau  lucru  sau  miş¬ 
care  a  unui  frate  care  nu-ţi  sînt  de  folos,  ci  mai  degrabă  sîrguieşte-te  să  te 
zideşti  pe  tine  însuţi  întru  toate,  şi  nu  voi  să  pari  (cineva)  în  cuvîntul  sau  lucrul 
tău  şi  să  ai  slavă  deşartă.  Cîştigă  libertate  în  purtarea  şi  cuvîntul  tău,  pînă  în 
lucrul  cel  mai  uşor.  Cunoaşte  că,  dacă  cineva  este  războit  sau  supărat  de  un  gînd 
pătimaş  şi  îl  pune  în  lucrare,  patima  cîştigă  putere  in  el  împotriva  lui,  căci  el 
însuşi  îi  dă  tărie  împotriva  lui,  îi  dă  putere  ca  să-l  războiască  şi  supere.  Dacă 
însă ,  iarăşi,  se  luptă  şi  se  împotriveşte  glodului  lui  şi  pune  în  lucrare  cele  potriv¬ 
nice  lui,  precum  ziceam  adesea,  patima  slăbeşte  şi  devine  neputincioasă  in  a-l 
război  şi  supăra  pe  el;  şi  astfel  luptînd  puţin  câte  puţin  şi  ajutat  fiind  de  Dum¬ 
nezeu,  devine  stăpîn  şi  al  acestei  patimi. 

VI.  (191).  Către  acelaşi 

întrebare:  De  cc  zice  ava  Pimen  că  există  aceste  trei  lucruri  de  căpetenie:  să 
te  temi  de  Domnul,  să  te  rogi  Domnului,  şi  să  faci  bine  aproapelui?  18 

Răspuns:  Zicea  Bătrinul  mai  întii  „să  te  temi  de  Domnul "  pentru  că  frica 
de  Dumnezeu  premerge  oricărei  virtuţi,  „căci  începutul  înţelepciunii  este  frica  de 
Domnul "  (Ps.  110 ,  10),  şi  pentru  că  nimeni  nu  poate  săvîrşi  o  virtute  sau  vreun 
lucru  bun  fără  frică  de  Dumnezeu,  căci  „prin  frica  de  Domnul  se  depărtează 
tot  omul  de  la  rău “  (Prov.  16,  6). 

Zicea  apoi  „să  te  rogi  lui  Dumnezeu "  pentru  că  fără  ajutorul  lui  Dumnezeu 
omul  nu  poate  nici  cîştiga  o  virtute  nici  face  orice  alt  lucru  bun,  precum  ziceam, 
chiar  dacă  îl  vrea  şi  se  sîrguieşte  pentru  frica  lui  Dumnezeu;  căci  e  nevoie 
negreşit  şi  de  rîvna  noastră  şi  de  împreună  lucrarea  lui  Dumnezeu.  Aşadar,  omul 
are  nevoie  în  tot  timpul  să  se  roage  şi  să  cheme  pe  Dumnezeu  să-i  ajute  şi  să 
conlucreze  cu  el  în  tot  lucrul. 

Iar  „să  faci  bine  aproapelui "  este  propriu  iubirii  (agapice).  Deci,  pentru  că 
cel  ce  se  teme  de  Domnul  şi  se  roagă  lui  Dumnezeu  se  foloseşte  în  chip  vădit 
numai  pe  sine  insuşi,  iar  toată  virtutea  se  desăvîrşeşte  prin  iubirea  ( agapică )  faţă 
de  aproapele,  de  aceea  a  zis  bătrînul:  „să  faci  bine  aproapelui" .  Căci  chiar  dacă 
cineva  se  teme  de  Dumnezeu,  chiar  dacă  se  roagă  lui  Dumnezeu,  el  trebuie  să 
fie  de  folos  şi  aproapelui  şi  să-i  facă  bine  şi  lui.  Căci  acest  lucru  e  propriu,  pre¬ 
cum  ziceam,  iubirii  (agapice),  care  este  desăvîrşirea  virtuţilor ,  precum  zice  şi 
Sf intui  Apostol  (Pavel)  (cf.  Rom.  13,  10;  I  Cor.  13,  13). 


VIL  (192).  Către  un  frate  care  l-a  întrebat 
pentru  insensibilitatea  sufletului  şi  răcirea  iubirii 

Pentru  insensibilitatea  sufletului,  frate,  e  de  folos  citirea  continuă  a  dum¬ 
nezeieştilor  Scripturi  împreună  cu  a  cuvintelor  cele  ce  străpung  inima  ale  de 
Dumnezcu-purtătorilor  ( noştri )  Părinţi,  şi  aducerea  aminte  a  judecăţilor  înfrico¬ 
şătoare  ale  lui  Dumnezeu  şi  a  ieşirii  sufletului  din  trup,  şi  a  înfricoşătoarelor 
puteri  cu  care  a  făptuit  răul  in  viaţa  aceasta  scurtă  în  timp  şi  vrednică  de  milă 
şi  care-l  vor  intîmpina  atunci,  împreună  încă  şi  a  faptului  că  se  va  înfăţişa  înain¬ 
tea  scaunului  de  judecată  înfricoşător  şi  nemitamic  al  lui  Hristos,  şi  că  va  da 
seamă  înaintea  lui  Dumnezeu  şi  a  tuturor  îngerilor  lui  şi,  simplu  zis,  a  întregii 
zidiri  nu  numai  pentru  fapte,  ci  şi  pentru  cuvinte  şi  gînduri.  Adu-ţi  aminte,  dar, 
continuu  şi  de  osînda  aceea  pe  care  o  va  grăi  Judecătorul  cel  infncoşător  şi  drept 
celor  de-a  stingă:  „Mergeţi  de  la  mine,  blestemaţilor,  în  focul  veşnic  cel  gătit 
diavolului  şi  îngerilor  lui"  (Mt.  25,  41).  Este  bună  încă  şi  aducerea  aminte  de 
marile  necazuri  ale  oamenilor,  ca  măcar  aşa  sufletul  învîrtoşat  (dur)  şi  insensibil 
să  se  înmoaie  şi  să  vină  la  simţirea  propriei  lui  stări  rele. 

In  ce  priveşte  slăbirea  şi  neputinţa  iubirii  fraţilor,  ea  ţi  se  face  din  faptul 
că  primeşti  gindurile  ce  ies  din  bănuială  şi  crezi  inimii  tale  proprii,  ca  şi  din  fap¬ 
tul  de  a  nu  voi  să  suferi  nimic  împotriva  voinţei  tale.  Să  vrei,  deci,  în  primul 
rînd  ca,  ajutat  fiind  de  Dumnezeu,  să  nu  mai  crezi  nicicum  bănuielilor  tale  şi  să 
te  sîrguieşti  cu  toată  puterea  să  te  smereşti  înaintea  fraţilor  şi  să-ţi  tai  pentru 
ei  voia  ta  proprie.  Dacă  unul  din  ei  te  ocăreşte  sau  te  supără  într-un  fel  sau 
altul,  roagă-te  pentru  el,  cum  ziceau  Părinţii,19  ca  pentru  unul  care  îţi  face  mari 
faceri  de  bine,  ca  pentru  un  medic  (care  vindecă)  iubirea  ta  de  plăcere.  Din 
acestea  se  va  micşora  şi  mînia  ta,  dacă,  potrivit  Părinţilor ,  iubirea  agapică  este 
„friul  iuţimii".20  Dar  înainte  de  toate  roagă  pe  Dumnezeu  să-ţi  dea  trezvie  şi 
pricepere  de  a  şti  „care  este  voia  Lui,  ce  este  bun ,  bineplăcut'  şi  desăvîrşit “ 
(Rom.  12,  2),  ca  şi  putere  de  a  fi  gata  spre  orice  lucru  bun. 


18  Apophtegmata,  Ava  Pimen  1G0;  P.G.  65,  361  A;  tr.  rom.,  p.  189. 

19  Cf.  Ava  Zosima,  Alloquia,  P.G.  78,  1684  C. 

20  Evagrie,  Practicos  I,  26;P.G.  40,  1228  D. 

VIII .  (193).  Către  un  frate  strimtorat  de  ispită 

Mai  întîi,  copilul  meu,  noi  nu  cunoaştem  rînduielile  (iconomiei,  planului)  lui 
Dumnezeu  şi  trebuie  să-i  lăsăm  Lui  ocîrmuirea  noastră ,  lucru  pe  care  trebuie 
sâ-l  facem  mai  ales  acum.  Căci  dacă  vei  voi  să  judeci  cele  ce  te  întimpină  cu 
gînduri  omeneşti  şi  nu  mai  degrabă  să  arunci  asupra  lui  Dumnezeu  grija  ta, 
te  vei  osteni.  Deci,  atunci  cînd  vin  să  te  strîmtoreze  gînduri  potrivnice,  se  cade 
să  strigi  către  Dumnezeu:  „Doamne  rînduieşte  lucrul  după  cum  vrei  şi  după  cum 
ştii  Tu“.2t  Căci  Pronia  lui  Dumnezeu  face  multe  lucruri  împotriva  celor  pe  care  le 
socotim  noi  sau  împotriva  speranţelor  noastre,  şi  lucruri  sperate  într-un  fel  se 
găsesc  în  experienţă  într -altfel.  Şi,  simplu  şi  pe  scurt  zis,  la  vreme  de  ispită  tre¬ 
buie  să  avem  îndelungă-râbdare,  să  ne  rugăm  şi  să  nu  vrem  sau  să  socotim,  pre¬ 
cum  ziceam,  că  putem  stăpîni  gîndurile  demonice  cu  gînduri  omeneşti.  Ştiind 
acestea  ava  Pimen  zicea  că:  „Porunca  de  a  jiu  te  îngriji  de  ziua  de  mîine “  (Mt.  6, 
34)  a  fost  spusă  unui  om  ce  era  în  ispită Crezînd,  deci,  copile,  că  aceste  lu¬ 
cruri  sînt  adevărate,  lasă  orice  gînd  propriu,  chiar  dacă  e  cuminte  şi  ţine  nădejdea 
In  Dumnezeu,  „Cel  ce  face  cu  mult  mai  mult  dedt  toate  cîte  cerem  sau  înţelegem 
noiu  (Efes.  3,  20).  Puteam  să-ţi  dau  răspuns  la  toate  cîte  ziceai  —  dar  nu  vreau 
să  stau  împotrivă  nici  ţie  nici  mie  —  (şi  nu-ţi  spun)  dedt  să  rămîi  pe  calea  nă¬ 
dejdii  în  Dumnezeu,  căd  aceasta  este  mai  liberă  de  griji  şi  mai  sigură.  Domnul 
fie  cu  tine! 


IX.  (194).  Către  acelaşi 

Adu-ţi  aminte,  copile,  de  cel  ce  zice  că:  „Prin  multe  necazuri  trebuie  să 
intrăm  noi  în  împărăţia  ceruriloru  (F.  A.  14,  22),  şi  că  nu  a  precizat  prin  cutare 
necazuri,  d  a  zis  în  mod  nedeterminat:  „prin  multe  necazuri Şi  astfel,  dacă  ai 
păcate  rabdă  cele  ce  vin,  cu  mulţumire,  în  cunoştinţă,  ca  pe  nişte  lucruri  plă¬ 
cute,  iar  dacă  nu  ai  (păcate),  ca  pe  unele  ce  te  curăţă  de  patimi  sau  îţi  dştigă 
împărăţia  cerurilor.  Iar  Dumnezeu  cel  iubitor  de  oameni  şi  iubitor  de  suflete,  cel 
ce  a  certat  vîntul  şi  marea  şi  s-a  făcut  linişte  mare  (cf.  Lc.  8,  24),  va  certa  şi 
ispita  ta,  copile,  şi-ţi  va  da  lărgime  de  inimă  ca  să  cunoşti  lucrurile  cele  rele  ale 
vrăjmaşilor.  Amin. 


X.  (195).  Către  un  frate  care  a  căzut  într-o  lungă  neputinţă  (boală) 

şi  în  felurite  nenorociri 

Te  rog,  copile ,  rabdă  şi  mulţumeşte  pentru  nenorodrile  care  ţi  se  întîmplă 
in  neputinţa  (boala)  ta,  potrivit  cu  ceea  ce  se  spune:  „Toate  cele  ce  vin  asupra 
ta  primeşte-le,  ca  scopul  Proniei  (dumnezeieşti)  să  se  plinească  întru  tine  spre 
bund-plâcerea  ei“,  copilul  meu.  Fii  curajos  şi  tare  în  Domnul  şi  în  iconomia  Lui 
pentru  tine.  Dumnezeu  fie  cu  tine! 


XI.  (196).  Către  un  frate  ce  era  în  ispită 

Pace  ţie  în  Hristos,  frate.  Convinge  inima  ta  că  negreşit  tu  ai  oferit  prilejul 
ispitei,  chiar  dacă  acum,  pe  moment,  nu  găseşti  cauza.  învinovăţeşte -te  pe  tine 
însuţi,  rabdă  şi  roagă-te.  Şi  crede  în  milostivirea  bunului  Stăpîn  Hristos  că  va 
face  să  treacă  ispita.  Zice  Apostolul:  „Iar  pacea  lui  Dumnezeu  care  covîrşeşte 
toată  mintea,  va  păzi  inimile  voastre “  (Fii.  4,  7). 


21  Apophtegmata,  Ava  Macarie,  19;  P.G.  65,  269  C;  tr.  rom.,  nr.  18,  p.  136. 

22  Ibidem,  Ava  Pimen  126,  col.  353  C;  tr.  rom.,  p.  185. 

XII.  (197).  Către  acelaşi 


Să  nu  te  miri,  copile,  dacă  in  calea  ce  duce  spre  cele  de  sus  cazi  în  spini  şi 
in  noroi  ca  apoi  să  revii  la  drumul  neted.  Căci  şi  cei  ce  sint  (încleştaţi)  intr-o 
luptă,  cind  cad  ei  înşişi,  cind  fac  să  cadă  (pe  alţii).  Zicea  marele  Iov:  „Oare 
viaţa  omului  pe  pămînt  nu  este  o  lungă  ispitire?*4  (7,  1).  Iar  un  altul  dintre  Sfinţi 
zice:  „Bărbatul  neispitit  e  neîncercat** 23  Căci  sîntem  ispitiţi  în  exerciţiul  credin¬ 
ţei  noastre  ca  să  fim  încercaţi  şi  să  învăţăm  să  luptăm,  căci  zice  Domnul:  „ Prin 
multe  necazuri  trebuie  să  intrăm  în  Împărăţia  cerurilor "  (F.  A.  14,  22).  Să  ne  fie 
drept  ajutor  în  toate  cîte  le  întîlnim  nădejdea  sfîrşitului.  Iar  Sfîntul  Apostol 
(Pavel)  îndemnîndu-ne  la  răbdare  zice:  „Dar  credincios  este  Dumnezeu,  Care  nu 
va  îngădui  să  fiţi  ispitiţi  mai  presus  decît  puteţi,  ci  odată  cu  ispita  va  face  şi 
ieşirea  din  ea,  ca  să  puteţi  răbda**  (I  Cor.  10,  13).  Iar  Domnul  nostru,  Cel  ce  este 
cu  adevărat  Adevărul,  te  mîngîie  zidnd:  „In  lume  necazuri  veţi  avea,  dar  îndrăz¬ 
niţi,  Eu  am  biruit  lumea**  (In.  16,  22).  Meditează  la  acestea,  stai  in  acestea.  Adu-ţi 
aminte  de  Domnul,  şi  bunătatea  Lui,  copile ,  te  va  însoţi  întru  toate ,  pentru  că 
milostiv  este  şi  cunoaşte  neputinţa  noastră.  El  va  certa  iarăşi  valurile  şi  va  face 
linişte  (cf.  Lc.  6,  24)  în  sufletul  tău  cu  rugăciunile  Sfinţilor  Lui. 


XIII.  (198).  Către  acelaşi 

După  cum  umbrele  urmează  trupurilor,  aşa  şi  ispitele  urmează  poruncilor. 
„Căci  nici  un  om  neispitit,  zice  marele  Antonie,  nu  va  intra  în  împărăţia  ceru¬ 
rilor".24  Deci  să  nu  te  miri,  copile,  dacă,  fiind  sfătuit  despre  mîntuirea  ta,  vei 
găsi  ispite  şi  necazuri,  ci  rabdă  fără  tulburare  şi  roagă-te  mulţumind  că  ai  fost 
învrednicit  pentru  exercitarea  şi  probarea  sufletului  tău  să  fii  ispitit  pentru 
poruncă.  Bunul  Dumnezeu  să-ţi  dăruiască  trezvie  în  vreme  de  ispită  şi  răbdare. 


XIV.  (199).  Către  acelaşi 

Bine  a  gîndit  ava  Pimen  că  „porunca  de  a  nu  te  îngriji  de  ziua  de  mîine  (cf. 
Mt.  6,  34)  a  fost  spusă  către  un  om  ce  era  în  ispită**.25  La  acelaşi  lucru  se  referă 
şi  cuvin  tul:  „Aruncă  asupra  Domnului  grija  ta**  (Ps.  54,  23).  Depărtează-te,  deci, 
copile,  de  gîndurile  omeneşti  şi  ţine  tare  nădejdea  în  Dumnezeu,  care  face  multe 
lucruri  mai  presus  de  ce  putem  face  noi  (cf.  Efes.  3,  20)  şi  nădejdea  în  Dum¬ 
nezeu  îţi  va  aduce  odihnă.  Domnul  să-ţi  ajute,  copile,  prin  rugăciunea  Sfinţilor 
Lui.  Trebuie,  deci  să  îndepărtăm  asemenea  gînduri,  noi,  ce  nu  avem  siguranţă 
pentru  viaţa  de  mîine. 


XV.  (200).  Către  acelaşi 


Sîntem  făptură  şi  lucrul  al  unui  Dumnezeu  bun  şi  iubitor  de  oameni  care  zice: 
„ Viu  sint  Eu,  zice  Domnul,  şi  nu  vreau  moartea  păcătosului,  ci  să  se  întoarcă 
şi  să  fie  viu*'  (Iez.  33,  11).  Şi  iarăşi:  „N-am  venit  să  chem  pe  cei  drepţi  ci  pe  cei 
păcătoşi  la  pocăinţă'*  (Mt.  9,  3).  Deci,  dacă  este  aşa  şi  credem  aşa,  să  aruncăm 


23  Sentinţă  ce  nu  se  găseşte  ca  atare  în  cărţile  canonice  ale  Noului  Testa¬ 
ment,  dar  citată  adeseori  de  scriitori  bisericeşti,  începînd  cu  Didascalia  şi  Consti¬ 
tuţiile  Apostolice  II,  8  (cf.  Int.  Sir.  34,  10;  Iac.  1,  12). 

24  Apophtegmata,  Ava  Antonie  5;  P.G.  65,  77  A;  tr.  rom.,  nr.  7,  p.  8. 

25  Cf.  supra  nota  22. 

asupra  Domnului  grija  noastră  şi  El  ne  va  hrăni  (cf.  Ps.  54,  23)  adică  mîntui  pe 
noi.  Căci  El  are  grijă  de  noi  şi  El  va  mingîia  şi  inima  ta,  crpile,  prin  rugă¬ 
ciunile  Sfinţilor  Lui.  Amin. 

XVI.  (201).  Către  un  frate  mai  neputincios  care  avea  diferite  gînduri 

despre  cei  ce  rinduiau  cele  spre  folosul  lui 

*  ‘.'v,  ’v; 

In  numele  lui  Iisus  Hristos.  Frate  al  meu ,  nu  avem  nici  un  drept  faţă  de 
aproapele.  Căci  trebuie  să  depăşim  şi  să  înghiţim  acest  lucru  prin  iubirsta  aga- 
pică).  Căci  nimeni  nu  spune  aproapelui:  „De  ce  nu  mă  iubeşti?u  ci  el  însuşi  făcând 
cele  vrednice  de  iubire  atrage  şi  pe  aproapele  la  iubire. 

Iar  cît  priveşte  nevoia  trupului,  dacă  cineva  e  vrednic  să  ajungă  la  odihnă, 
Dumnezeu  va  încredinţa  chiar  şi  inima  sarakinilor  ( arabilor ;  necredincioşilor)  să 
facă  cu  el  milă  după  nevoia  lui.  Dar  dacă  nu  e  vrednic  sau  dacă  spre  pedepsirea 
lui  nu-i  e  de  folos  să  fie  mîngîiat,  şi  dacă  face  un  cer  nou  şi  un  pămînt  nou,  nu 
va  găsi  odihnă.26 

Iar  despre  faptul  că  zici  că  eşti  o  povară  pentru  fraţi,  acesta  este  o  îndrep¬ 
tăţire  de  sine  declarată.  Căci  nimeni,  oferind  aproapelui  care  vrea  să  se  mîn- 
tuiască  prilej  ca  să  lucreze  o  poruncă  a  lui  Dumnezeu,  nu  zice:  „îi  sînt  o  povară “. 
Cel  ce  urăşte  pe  cei  ce-l  irită,  urăşte  blîndeţea.  Cel  ce  fuge  de  necazuri  fuge  de 
odihna  lui  în  Hristos.  Dumnezeu  cel  iubitor  de  oameni,  să  ne  ocrotească,  copile 
cu  harul  lui  prin  rugăciunile  Sfinţilor  Lui.  Amin. 


DIFERITE  ZICERI  ALE  AVEI  DOROTEI  PE  SCURT 


(202).  1.  Ava  Dorotei  zicea  că:  este  cu  neputinţă  ca  cel  ce  are  o  înţelegere 
proprie  sau  un  gînd  propriu,  să  se  supună  sau  să  urmeze  binelui  aproapelui. 

2.  Zicea  iarăşi  că:  întrucât  noi  sîntem  împătimiţi ,  nu  trebuie  nicicum  să 
credem  inimii  noastre  proprii,  căci  ea  este  un  dreptar  strîmb  şi  el  face  cele  drepte 
strimbe.27 

3.  Zicea  iarăşi  că:  Cel  ce  nu  dispreţuieşte  toată  materia  şi  slava  şi  odihna 
trupească,  încă  şi  îndreptăţirile  de  sine,  nu  poate  să-şi  taie  voile  lui  nici  să  se 
izbăvească  de  mînie  şi  întristare,  nici  să  odihnească  pe  aproapele. 

4.  Zicea  iarăşi  că:  Nu  este  mare  lucru  a  nu  judeca  sau  a  compătimi  pe  cel 
ce  este  în  necaz  şi  cade  la  picioarele  tale,  dar  mare  lucru  este  a  nu  judeca 
sau  a  nu  purta  resentimente  celui  ce  te  contrazice  pentru  patima  lui  proprie,  a 
nu  te  lăsa  convins  de  cel  ce-l  judecă  pe  el,  ca  şi  a  nu  te  bucura  împreună  cu  cel 
ce  te  cinsteşte  mai  mult  decât  pe  el  şi  înaintea  lui  pe  tine. 

5.  Zicea  iarăşi:  Să  nu  ceri  iubire  de  la  aproapele  tău,  căci  cel  ce  o  cere  se 
tulbură  dacă  nu  o  întîlneşte,  ci  mai  degrabă  arată  iubirea  ta  aproapelui  tău  şi 
dă-x  odihnă  şi  aşa  îl  vei  aduce  şi  pe  aproapele  la  iubire.28 

6.  Zicea  iarăşi:  Dacă  cineva  va  face  un  lucru  după  Dumnezeu  negreşit  îi  va 
veni  şi  o  ispită,  căci  oricărui  lucru  bun  fie  îi  premerge  fie  îi  urmează  o  ispită, 
iar  ceea  ce  se  face  după  Dumnezeu  nu  este  încă  un  lucru  sigur  dacă  nu  a  fost 
încă  probat  printr-o  ispită. 

7.  Zicea  iarăşi:  Nimic  nu  face  atîta  unire  (între  oameni )  ca  faptul  de  a  se 
!  bucura  de  aceleaşi  lucruri  şi  a  cugeta  la  aceleaşi  lucruri,  i 

8.  Zicea  iarăşi:  Faptul  de  a  nu  dispreţui  darul  aproapelui  ţine  de  smerita 
cugetare,  căci  el  se  cade  a  fi  primit  cu  mulţumire  oricât  de  mic  şi  neînsemnat 
ăr  fi. 


26  Cf.  Apophtegmata,  Ava  Pimen  48;  P.G.  65,  333  (tr.  rom.,  p.  174)  citată  şi 
în  învăţat.  VII,  6;  F.R.  IX,  p.  553. 

27  Cf.  învăţăt.  IX,  3;  F.R.  IX,  p.  569. 

28  Cf.  Epistola  XVI  (§  201)  tradusă  mai  sus. 

9.  Zicea  iarăşi:  Eu,  dacă  mi  se  întîmplă  un  lucru,  ţin  cu  bucurie  ca  el  să  se 
facă  după  părerea  (gnome)  aproapelui  şi  să  nu  izbîndesc  împreună  cu  el,  dacă  o 
urmez,  decit  să  izbîndesc  şi  să  mă  conformez  părerii  mele  proprii. 

10.  Zicea  iarăşi:  Este  bine  ca  în  fiece  lucru  să  ne  acordăm  nouă  înşine  mai 
puţin  dedt  e  nevoie,  căci  nu  e  de  folos  cuiva  să  fie  satisfăcut  (odihnit)  întru  toate. 

11.  Zicea  iarăşi:  In  orice  lucru  care  mi  se  întîmplă  nu  am  vrut  niciodată  să 
mă  conduc  după  | chibzuinţă  omenească ,  *  ci  întotdeauna  fac  puţinul  care  stă  în 
puterea  mea  şi  tot  restul  îl  las  pe  seama  lui  Dumnezeu. 

12.  Zicea  iarăşi:  Cel  ce  nu  are  voie  proprie  pururea  face  ceea  ce  îi  e  pro¬ 
priu,  căci  de  vreme  ce  nu  mai  are  (voie)  proprie,  orice  i  s-ar  întîmplă  îi  face 

odihnă  şi  se  găseşte  întotdeauna  făcând  (voia)  proprie.  Căci  nu  vrea  ca  lucrurile 
să  se  facă  cum  vrea  el,  ci  le  vrea  aşa  cum  se  fac  ele.29 

13.  Zicea  iarăşi:  Nu  se  cade  ca  cineva  să  îndrepte  pe  fratele  lui  în  însăşi  mo¬ 
mentul  în  care  el  păcătuieşte,  dar  nici  într-altă  vreme  dacă  e  din  dorinţă  de 
răzbunare. 

14.  Zicea  iarăşi:  Iubirea  agapică  după  Dumnezeu  e  mai  puternică  decât  iubi¬ 
rea  naturală  (omenească). 

15.  Zicea  iarăşi:  Răul  să  nu  se  facă  nici  măcar  în  rîs.  Căci  se  întîmplă  că  la 
început  cineva  face  răul  in  rîs,  iar  mai  apoi  se  fixează  în  el  şi  fără  să  vrea. 

16.  Zicea  iarăşi  că:  Nu  se  cade  ca  cineva  să  vrea  să  fie  izbăvit  de  o  patimă 

vrînd  numai  să  fugă  de  necazul  ei,  ci  numai  urîndu-o  pe  ea,  precum  zice  (Scrip¬ 

tura):  „Cu  ură  desăvîrşită  i-am  urît  pe  ei“  (Ps.  138,  22). 

17.  Zicea  iarăşi  că:  Este  cu  neputinţă  ca  cineva  să  se  mînie  împotriva  aproa¬ 
pelui  dacă  nu  s-a  înălţat  mai  întîi  inima  lui  împotriva  lui  şi  l-a  dispreţuit  ţinîn- 
du-se  pe  sine  însuşi  drept  mai  presus  decît  el. 

18.  Zicea  iarăşi:  Semn  că  cineva  lucrează  o  patimă  de  bună  voie  e  că,  atunci 
când  e  mustrat  şi  îndreptat  pentru  ea,  se  tulbură.  Iar  faptul  de  a  suporta  fără 
tulburare  mustrarea  sau  îndreptarea  pentru  ea,  este  semn  că  sau  este  învins  de 
ea  sau  că  a  lucrat-o  fără  să  ştie. 

Traducere  şi  prezentare 
de 

Asist.  Ioan  I.  Ică 


29  Cf.  învăţăt.  I,  20;  F.R.  IX,  p.  492-^93  şi  Epistola  II,  4  (§  187);  F.R.  IX, 
p.  641.  In  toate  aceste  locuri,  ava  Dorotei  citează  aproape  literal  pe  Epictet:  „Nu 
căuta  ca  ceea  ce  se  face  să  se  facă  cum  vrei  tu,  ci  voieşte  cele  ce  se  fac  aşa  cum 
se  fac  ele44.  ( Manual  VIII;  Diatribe  I,  12,  7;  I,  17,  28,  II,  14,  7;  II,  17,  28).  Cf.  şi 
Platon,  Legile,  II,  687;  Sf.  Vasile  cel  Mare,  Ep.  151;  P.  G.  32,  608  AB. 


îndrumări  omiletice 


SFlNTUL  CIRIL  AL  IERUSALIMULUI 
OMILIE  LA  PERICOPA  EVANGHELICA  IOAN  5, 


DUMINICA  A  4-A  DUPĂ  PAŞTI  —  A  SLĂBĂNOGULUI 

DE  LA  VITEZDA 

1.  Oriunde  se  arăta  Iisus,  acolo  era  şi  mîntuirea.  Chiar  de  vedea  un  vameş 
*  şezînd  la  vamă,  pe  acela  apostol  şi  evanghelist  îl  face; 1  chiar  dacă  a  fost  îngropat 

cu  cei  morţi,  înviază  pe  morţi;  orbilor  le  dă  vedere  şi  celor  surzi  auzire;  şi  la 
scăldători  vine,  nu  privind  clădirile  ce  erau,. ci  vindecînd  pe  cei  bolnavi. 

2.  Era  deci  în  Ierusalim  scăldătoarea  Oilor,  avînd  cinci  pridvoare;  patru  erau 


împrejur,  şi  în  mijloc  era  al  cincilea.  In  acesta  zăcea  mulţime  de  bolnavi.  Şi 
multă  era  şi  necredinţa  iudeilor.  Doctorul  şi  Tămăduitorul  sufletelor  şi  al  trupu¬ 
rilor  a  dat  cu  măsură  vindecarea,  tămăduind  întîi  pe  cel  de  mulţi  ani,  pentru  ca 
repede  să  fie  scăpat  de  dureri.  Căci  nu  de  o  zi  zăcea,  nici  de  două,  nici  de  o 
lună  sau  de  un  an,  ci  de  treizeci  şi  opt  de  ani.  Zăcînd  de  mult  timp  în  boală, 

cunoscut  era  celor  care  îl  vedeau,  putînd  astfel  arăta  mai  bine  lucrarea  tămă¬ 

duirii,  căci  era  cunoscut  de  toţi.  Mai  marele  doctorilor,  Hristos,  a  arătat  puterea 
Sa;  dar  de  cei  care  îl  vedeau,  era  defăimat. 

3.  Venind  deci  la  scăldătoare,  a  văzut,  nu  cunoscînd  din  întrebare,  şi  a  îm¬ 
plinit  ce  era  de  lipsă  prin  putere  dumnezeiască.  Deci,  văzînd  de  cît  timp  stătea, 
nu  întrebînd;  pentru  că  Domnul  văzînd,  a  cunoscut  pe  cel  care,  mai  înainte  de 
a-1  vedea,  îl  ştia.  Dacă  de  cele  ce  sînt  în  inima  omului  nu  era  nevoia  ca  să  întrebe 
pe  cineva,  căci  însuşi  ştia  ce  este  în  om,2  cu  atît  mai  mult  nu  era  nevoie  să 
întrebe  despre  suferinţele  a  căror  arătare  se  vedea  din  afară. 

4.  A  văzut  pe  cineva  zăcînd  şi  îngreuiat  de  multă  suferinţă,  căci  avea  o 

povară  de  păcate  şi  durerea  bolii  de  mulţi  ani.  Către  aceasta  care  dorea  să  se  facă 
bine  pune  întrebarea:  Vrei  să  te  faci  sănătos?  Nu  a  zis  şi  altceva,  ci  a  lăsat 
ambiguă  întrebarea.  Şi  pentru  că  era  bolnav  nu  numai  la  trup,  ci  şi  la  suflet 
(căci  după  aceea  îi  zice  acestuia:  iată,  te-ai  făcut  sănătos,  să  nu  mai  păcătuieşti, 

ca  să  nu  ţi  se  facă  mai  rău),  îl  întreabă:  Vrei  să  te  faci  sănătos?  O  mare  putere 

a  Doctorului  care  face  să  atîrne  ajutorul  doar  de  a  vrea!  Pentru  că  din  credinţă 
este  mîntuirea,  de  aceea  a  auzit:  vrei?  pentru  ca  din  voinţă  să  se  producă  lucrarea. 
Acest  cuvînt  este  numai  al  lui  Iisus,  căci  mai  marele  Doctorilor  nu  este  doar  al 
trupului;  cei  care  tămăduiesc  neputinţele  cele  trupeşti  nu  trebuie  să  zică  tuturor: 
Vrei  să  te  faci  sănătos?  Iisus  însă  face  şi  să  vrei,  şi  să  crezi,  şi  să  primeşti  în 
dar  darul  tămăduirii. 

5.  Mergea  altădată  Mîntuitorul  pe  cale  şi  doi  orbi  şedeau,3  nevăzînd  trupeşte, 
dar  luminaţi  fiind  la  cuget.  Cel  pe  care  nu-L  vedeau  cărturarii,  pe  acela  II  arătau 
orbii  strigînd;  căci  fariseii  care  învăţau  Legea  studiind-o  de  la  tinereţe4  pînă 
cînd  îmbătrîneau  (şi  tot  în  neştiinţă  îmbătrîneau),  ziceau:  pe  acesta  nu-L  ştim 


1—15 


1  Matei  9,  10. 

2  Ioan  2,  25. 

3  Matei  20,  30. 

4  II  Tim.  3,  7. 

de  unde  este5  —  căci  cu  adevărat,  întru  ale  Sale  a  venit,  dar  ai  Săi  pe  El  nu  L-au 
primit.6  Pe  acesta  orbii  îl  aclamau  zicînd:  „Fiul  lui  David,  miluieşte-ne“.7  Pe 
Acela  pe  care  nu  L-au  văzut  cei  ce  învăţau  Legea,  L-au  văzut  cei  care  nu  se 
slujeau  de  ochii  trupeşti,  dar  aveau  cunoştinţa  celor  scrise.  Spre  aceştia  venind 
Mîntuitorul,  le  zice:  „Credeţi  că  pot  să  fac  aceasta?** 1  şi  „Ce  vreţi  să  vă  fac?**  * 
Nu  a  zis:  ce  vreţi  să  vă  spun?  ci:  ce  vreţi  să  vă  fac?  Căci  făcător  şi  dătător  de 
viaţă  era,  nu  că  acum  începea  a  face,  ci  pentru  că  Tatăl  tot  timpul  lucrează,  şl 
El  este  împreună  lucrător  cu  Tatăl,10  şi  făcător  era  al  tuturor,  după  porunca 
Tatălui.  El,  Cel  unul  născut  din  Tatăl,  fără  mijlocitor,  întreabă  pe  orbi  zicînd: 
„Ce  vreţi  să  vă  fac?“  —  nu  că  nu  ar  fi  cunoscut  ce  voiau,  căci  arătat  era  faptul, 
ci  pentru  ca  din  cuvintele  lor  să  se  facă  chemarea  lucrării,  ca  din  cuvintele  lor 
să  fie  îndreptaţi.  Nu  că  nu  ar  fi  cunoscut  ce  trebuiau  zise,  Cel  care  cunoaşte 
inimile,  ci  ca  să  iasă  în  afară  cuvîntul,  pentru  ca  întrebarea  să  atragă  lucrarea. 

6.  Tot  aşa  şi  acum,  grăbind  spre  cel  ce  zăcea,  Doctorul  îl  întreabă:  „Vrei 
să  te  faci  sănătos?**  11  Şi  nu-i  de  mirare  că  s-a  îndreptat  spre  cel  ce  zăcea, 
pentru  că  a  venit  din  cer  la  noi.  Din  întrebare  a  atras  pe  acesta  la  cunoştinţă, 
solicitîndu-1.  Mare  este  acest  dar  al  harului,  căci  nu  era  cu  preţ.  De  aceea,  gră¬ 
bind  a  avea  pe  Doctor,  zice  către  El:  Da,  Doamne.  Căci  multa  vreme  a  neputin¬ 
ţelor  mele  m-a  făcut  să  doresc  sănătatea;  dar  precum  doresc,  nu  am  om.12  Nu  te 
întrista  omule,  că  nu  ai  om,  deoarece  ai  pe  Dumnezeu  lîngă  tine,  pe  de-o  parte 
Om,  iar  pe  de  alta  Dumnezeu,  în  amîndouă  fiind  mărturisit.  Căci  nu  foloseşte 
mărturisirea  omenitâţii  fără  împreuna  mărturisire  a  dumnezeirii,  ci  mai  mult  pri- 
cinuieşte  osîndă,  pentru  că  se  zice:  „osîndit  este  cel  care  îşi  pune  nădejdea  în 
om“.13  Tot  aşa  şi  noi,  cei  care  nădăjduim  în  Hristos;  dacă  nădăjduim  în  om,  fără 
nădejdea  în  dumnezeirea  Lui,  moştenitori  osîndirii  ne  facem.  Căci  acum,  mărtu¬ 
risim  pe  Unul,  Dumnezeu  şi  Om,  în  amîndouă  cu  adevărat,  Dumnezeu  adevărat, 
născut  din  adevăratul  Tată,  şi  Om,  nu  după  închipuire,  ci  închinîndu-ne  celui 
născut  cu  adevărat,  şi  primind  adevărata  mîntuire. 

7.  Vreau  să  fiu  sănătos,  dar  nu  am  om.  Şi  să  vezi  acum,  cum  acolo  unde  nu 
mai  era  nădejde  de  mîntuire,  a  arătat  Iisus  lucrarea.  Mulţi  din  cei  ce  erau  bol¬ 
navi  aveau  case  şi  cunoştinţe,  şi  cîte  altele!  Dar  acesta,  cu  adevărat,  necăjit  în 
toată  lipsa  şi  neavînd  nici  un  ajutor  din  afară,  a  rămas  singur  să  aibă  ajutor  pe 
Fiul  lui  Dumnezeu  Cel  întîi  născut.  Vrei  să  te  faci  sănătos?  Da,  Doamne!  Vreau, 
dar  nu  am  om  care  6ă  mă  bage  în  scăldâtoare  atunci  cînd  se  mişcă  apa.  Dat 
acum  ai  Izvorul,  „căci  la  Tine  este  izvorul  vieţii**,14  ai  acum  Izvorul  cel  făcător  de 
izvoare;  căci  „cel  care  va  bea  din  apa  aceasta**,15  „rîuri  vor  curge  din  pîntecele 
lui**,16  dar  nu  apă  curgătoare  în  jos,  ci  curgătoare  spre  viaţă  veşnică; 17  căci  Iisus 
nu  o  face  să  curgă  de  sus  în  jos,  ci  să  ţîşnească  de  la  cele  pămînteşti  spre  cele 
cereşti.  El,  Iisus,  este  izvorul  tuturor  bunurilor. 

8.  Şi  de  ce  mai  aştepţi  acum  scăldătoarea?  Ai  pe  Cel  care  merge  pe  ape,18  pe 
Cel  care  ceartă  vînturile  şi  stăpîneşte  marea; 19  nu  numai  El  însuşi  avînd  marea 
drept  tărie  şi  aşternut  sub  picioare,  ci  şi  lui  Petru  i-a  dăruit  acelaşi  fel  de  lucrare, 
de  a  merge  pe  apă.  Şi  cum  noaptea  era  fără  lună,  deşi  era  prezentă  Lumina,  nu 


5  Ioan  9,  29. 

6  Ioan  1,  11. 

7  Matei  9,  27;  20,  30. 

8  Matei  9,  28. 

9  Matei  20,  32. 

10  Ioan  5,  17. 

11  Ioan  5,  6. 

12  Ioan  5,  7. 

13  Ieremia  17,  5. 

14  Ps.  35,  9. 

15  Ioan  4,  14. 

16  Ioan  7,  38. 

17  Ioan  4,  14. 

18  Matei  14,  25. 

19  Marcu  4,  39. 

L-au  cunoscut  şi,  socotind  că  este  o  nălucă,  s-au  înfricoşat.  lisus  mergînd  pe  apă 
era  necunoscut,  chiar  şi  în  trăsătura  arătată  a  feţei,  însă  vocea  Lui  proprie  îi 
anunţa  prezenţa.  A  zis  deci  către  ei  lisus:  „Eu  sînt,  nu  vă  înfricoşaţi".20  Dar  Petru 
zice  către  El:  „Dacă  Tu  eşti,  porunceşte-mi  să  vin  la  Tine  pe  apă",21  şi  cu  bună 
voinţă  spre  acela,  i-a  transmis  zicînd:  Vino! 

9.  Aflîndu-se  deci  acum  lîngă  apele  de  la  scăldătoare  Cel  ce  este  făcătorul 
şi  stăpînul  apelor,  zice  către  El  cel  paralizat:  Doamne,  nu  am  om  care  să  mă 
bage  în  scăldătoare  cînd  se  mişcă  apa.  Dar  Mîntuitorul  zice  acestuia:  ce  mai 
aştepţi  mişcarea  apelor!  Vei  fi  tămăduit  fără  mişcarea  lor.  De  ce  să  accepţi  doar 
acţiunea  cea  văzută?  Porunca  prin  cuvînt  se  împlineşte  mai  repede  decît  ai 
cugeta.  Fii  cu  luare  aminte  la  izvorul  lucrării  şi  gîndeşte-te  la  Dumnezeu  Cel  ce 
S-a  arătat  în  trup.  Nu  gîndi  la  ceea  ce  vezi  în  afară,  ci  la  Acela  care  lucrează 
prin  cele  văzute.  Nu  am  om  care  să  mă  bage  în  scăldătoare  cînd  se  mişcă  apa, 
zicea  acela;  dar  zice  lui  lisus:  de  ce  mai  aştepţi  acum  lucruri  de  mai  mică  va¬ 
loare?  de  ce  mai  cauţi  tămăduirea  apelor?  Ridică-te,  îi  zice,  învierea  ta  sînt  Eu.22 
Căci  pretutindeni,  tuturor  toate  se  face  Mîntuitorul:  celor  flămînzi,  pline;  celor 
însetaţi,  apă;  celor  morţi,  înviere;  celor  bolnavi,  tămăduire;  celor  păcătoşi,  min- 
tuire. 

10.  „Scoală,  ia-ţi  patul  şi  umblă";23  întîi  îi  zice:  scoală,  dă  la  o  parte  boala, 
apoi  ia  tăria  credinţei;  întăreşte-te  mai  întîi  pentru  purtarea  patului  şi  învaţă  să 
porţi  patul  de  lemn  care  te-a  purtat  atîta  timp;  şi  îţi  zic  să  porţi  patul  de  lemn, 
precum  a  purtat  Mîntuitorul,  despre  care  s-a  zis:  „tron  şi-a  făcut  regele  din 
lemnul  de  Liban;  din  argint  a  făcut  stîlpii  lui,  de  purpură  este  aşternutul  lui 
şi  pardosit  cu  pietre  este  înăuntrul  lui".24  Căci  simboale  ale  pătimirii  Sale  sînt 
cele  zise  despre  miri,  despre  cei  cumpătaţi  şi  înţelepţi  în  Cîntarea  Cîntărilor. 
Şi  să  nu  iei  cuvintele  după  părerea  celor  mulţi  şi,  nefiind  atent  la  nimic,  sfi 
socoteşti  cîntările  pline  de  patimi  şi  de  o  iubire  senzuală,  ci  să  le  crezi  curate 
şi  pline  de  înţelepciune.  Iar  dacă  nu  înţelegi  cîntările,  vino  la  Proverbe,  şi  apoi 
să  urci  treptat  spre  acelea.  „înţelepciunea  şi-a  zidit  sieşi  casă  —  se  zice  în  cuvîn- 
tul  despre  femeie  —  şi  a  trimis  slugile  ei";25  şi  iarăşi  în  altă  parte  se  zice: 
iubeşte-o  şi  te  va  păzi,26  nu  de  iubirea  femeii  zice,  ci  de  a  înţelepciunii  care  alungă 
iubirea  pătimaşă.  Pentru  că  acolo  unde  zideşte  înţelepciunea,  de  acolo  se  alungă 
iubirea  cea  după  simţuri,  cea  senzuală;  căci  nu  sînt  patimile  din  înţelepciune,  ci 
cugetările  cele  înţelepte.  Căci  zice:  „cai  care  rătăcesc" 27  socotind  pornirea  cea 
fără  de  cugetare.  Iar  dacă  auzi  cele  ce  se  zic  despre  mire  şi  mireasă  în  Cîntarea 
Cîntărilor,  să  nu  cazi,  şi  nici  împătimit  să  auzi  acestea,  fâcînd  din  cele  nepătimi- 
toare  lucrarea  patimilor. 

11.  Cugetînd  la  cele  dumnezeieşti  ale  cîntărilor,  la  cele  pline  de  înţelepciune, 
vei  înţelege  că  vestesc  patima  lui  Hristos.  Căci  şi  locul  îl  spun  cele  ce  vorbesc 
de  pătimirea  Mîntuitorului,  că  zice:  „a  ieşit  în  grădină",28  deci  acolo,  oa  să  fie 
îngropat.  Şi  despre  aromate  se  aminteşte,  zicînd:  „a  luat  mir  ca  să  mă  spele".2* 
S-a  împlinit  deci  iconomia.  Şi  de  cele  de  după  înviere  zice:  „am  mîncat  pîinea 
mea  cu  fagurele  meu",30  căci  cu  adevărat  I-au  dat  Lui  din  fagure  de  miere.31 
Şi  despre  vinul  cu  smirnă32  zice  iară  Cîntarea  Cîntărilor:  „şi  îţi  voi  da  să  bea 
din  vin  mirositor".33  Iar  de  mirul  cel  vărsat  pe  capul  Lui,  zice  altundeva:  „dt 


20  Matei  14,  27. 

21  Matei  14,  28. 

22  Ioan  11,  25. 

23  Ioan  5,  8. 

24  Cîntarea  Cîntărilor  3,  9 — 10. 

25  Prov.  9,  1,  3. 

26  Prov.  4,  6. 

27  Ieremia  5,  8. 

28  Cîntarea  Cîntărilor  5,  1. 

29  Cîntarea  Cîntărilor  5,  13. 

30  Cîntarea  Cîntărilor  5,  1. 

31  Luca  24,  42. 

32  Marcu  15,  23. 

33  Cîntarea  Cîntărilor  8,  2. 

timp  regele  a  stat  la  masă,  nardul  meu  a  dat  lui  mireasmă**,34  pentru  că  aflîndu-se 
Iisus  în  casa  lui  Simon  cel  lepros,  intrînd  o  femeie,  a  spart  un  alabastru  cu  mir 
de  nard  bun,  de  mult  preţ,  şi  l-a  turnat  pe  capul  Lui.35  La  fel  zice  şi  despre 
cruce;  tronul  de  lemn  al  regelui,  ai  cărui  stîlpi  i-a  făcut  din  argint,36  înseamnă 
lemnul  crucii  pe  care  l-a  purtat.  Asta  pentru  că  începutul  crucii  era  argintul, 
preţul  trădării.  Precum  casa  măreaţă  are  etajul  aurit,  aşezat  deasupra,  iar  toată 
zidirea  se  susţine  pe  coloane,  tot  aşa,  începutul  răstignirii  şi  învierii  Mîntuito- 
rului  era  argintul.  Iuda  L-^a  predat,  iar  apoi  a  fost  răstignit.  De  aceea,  început  al 
slăvitelor  patimi,  coloană  din  argint  I-a  făcut. 

12.  Aşternutul  tronului  este  din  porfiră 37  de  aceea  cu  porfiră  L-au  îmbrăcat 
pe  El,38  jucînd,  deci,  profetic  slujbaşii,  căci  cu  adevărat  împărat  era.  Chiar  dacă 
o  făceau,  desigur,  în  bătaie  de  joc,  totuşi  o  făceau,  simbol  al  demnităţii  împără¬ 
teşti  făcînd  din  asta.  Chiar  dacă  purta  coroană  de  spini,  totuşi  era  coroană;  chiar 
dacă  a  fost  legat  de  soldaţi,  este  dovadă  că  regii  de  soldaţi  erau  proclamaţi. 
Aşternutul  era  de  porfiră,  iar  înăuntrul  tronului,  pardoseală  din  pietre;  deci,  se 
vede  clar  ceea  ce  învăţa  Biserica  despre  Litostraton  —  Gabbata,  care  era  în 
palatul  iui  Pilat.39 

13.  Acestea  deci  sînt  zise,  in  abatere  de  la  temă,  despre  pat  şi  despre  pur¬ 
tarea  lui;  căci  a  zis  către  cel  slăbănog:  Scoală,  ia-ţi  patul  şi  umblă.  De  multă 
vreme  era  suferinţa,  grabnică  a  fost  şi  îngrijirea  de  ea;  de  mulţi  ani  era  paralizia, 
grabnică  a  fost  şi  întărirea  nervilor.  Căci  El  era  făcătorul  nervilor.  Cel  care  în 
chip  felurit  a  dat  vindecare  orbilor,  ş*  prin  ungerea  lutului  a  dat  minunată  îngri¬ 
jire.40  Dar,  să  fie  unşi  ochii  cu  lut  însemna  că  se  împiedică  vederea;  aşa  ar 
putea  înţelege  cineva  văzînd  acestea.  Insă  Iisus,  prin  ungerea  cu  lut,  a  dat  vedere 
celor  care  nu  vedeau.  Dar  şi  altora,  în  alte  feluri,  a  făcut  lucrătoare  puterea  Sa. 
Acestuia  îi  zice:  Scoală,  ia-ţi  patul  şi  umblă.  Să  socoteşti  însă,  că  mirarea  i-a 
cuprins  pe  cei  ce  vedeau,  nu  din  vederea  minunii,  ci  se  arăta  în  asta  necre¬ 
dinţa  lor.  Suferinţa  cea  de  mulţi  ani  se  poate  vindeca,  dar  necredinţa  de  multă 
vreme  nu  se  vindecă.  Astfel  iudeii  rămîneau  în  păcatul  lor,  şi  nu  voiau  să  fie 
vindecaţi. 

14.  Dacă  s-ar  fi  mirat  de  ceea  ce  s-a  făcut,  se  cuvenea  să  se  închine  Docto¬ 
rului  sufletelor  şi  trupurilor.  Aceştia  însă  murmurau,  căci  erau  din  cei  care  de¬ 
formează  în  rele  pe  cele  bune,  din  cei  care  zic  amarului  dulce  şi  dulcelui  amar.41 
Iisus  însă.  in  toată  iconomia  Sa,  lucra  sîmbâta  pe  cele  ce  sînt  dincolo  de  sîmbâtă, 
ca  lucrarea  să  convingă.  Cuvîntul  numai,  ar  putea  părea  potrivnic  cuvîntului  zis 
de  aceia,  dar  nu  şi  lucrarea.  De  aceea  a  vindecat  sîmbăta,  învăţînd  că  nu  este 
potrivnic  cuvîntul,  pentru  ca  prin  lucrare  să  convingă  pe  cei  ce  vedeau. 

15.  Ziceau  aceia:  „Sîmbâtă  este,  şi  nu  este  îngăduit  să-ţi  iei  patul'*.42  Dar 

acum  Legiuitorul  este  de  faţă,  şi*  altul  îmi  spune:  nu-ţi  este  îngăduit?  Căci  zice: 

„pune  Doamne,  Legiuitor  peste  ei“.43  Despre  Mîntuitorul  au  fost  zise  acestea.  Dar 

cel  făcut  sănătos  deplin,  şi  la  suflet  şi  la  trup,  răspunde,  neavînd  pricepere  după 
Lege,  ci  pe  scurt  făcînd  răspunsul:  m-aţi  cunoscut  toţi  în  suferinţa  mea  cea  de 
mulţi  ani  şi  că  zăceam  de  multă  vreme  în  suferinţa  mea  de  nedescris.  Nimeni 
din  voi  nu  a  arătat  grijă  faţă  de  mine,  să  mă  ia  şi  să  mă  bage  primul  în  scăl- 

dâtoare,  ca  să  mă  tămâduiesc.  Dacă  atunci  nu  aţi  arătat  grijă  de  ce  acum  luaţi 

cuvîntul  din  Lege,  zicînd:  nu-ţi  este  îngăduit  să-ţi  iei  patul.  Aşadar,  foarte  scurt 
este  răspunsul  către  voi:  Cel  ce  m-a  făcut  sănătos,  Acela  mi-a  zis.  Iar  dacă  pe 
mine  mă  dispreţuiţi,  miraţi-vâ  măcar  de  ceea  ce  s-a  făcut.  Nu  mi-a  pansat 


34  Cîntarea  Cîntărilor  1,  11. 

35  Marcu  14,  3. 

36  Cîntarea  Cîntărilor  3,  9 — 10. 

37  Cîntarea  Cîntărilor  3,  10. 

38  Marcu  15,  17. 

39  Ioan  19,  13. 

40  Ioan  9,  6. 

41  Isaia  5,  20. 

42  Ioan  5,  10. 

43  Ps.  9,  20. 

rănile,  ustensile  medicale  nu  a  folosit,  şi  nici  alte  ajutoare.  A  opus  doar  cuvîntul 
şi  lucrarea  a  urmat.  A  poruncit,  iar  eu  am  urmat  porunca;  m-am  făcut  ascultă¬ 
tor  poruncii  Lui,  şi  prin  poruncă  a  venit  vindecarea.  Dacă  Cel  care  a  poruncit 
să  fiu  vindecat,  fără  putere  era  în  poruncă,  nu  trebuia  să  ascult  aceluia.  Dar 
pentru  că  în  cuvînt  se  porunceşte  clar  să  înceteze  suferinţa  cea  de  multă  vreme, 
se  cuvenea  să  dau  ascultare  cuvîntului,  de  care  însăşi  boala  a  ascultat,  şi  s-a 
depărtat.  Cel  care  m-a  făcut  sănătos,  Acela  mi-a  zis:  Ia-ţi  patul  tău.44 

16.  Căci  nu  cunoştea  cel  care  a  fost  vindecat  cine  este  Acela  care  vindecă. 
Smerenia  cea  multă  a  Mîntuitorului  nostru  era  prezentă  şi  aici,  pentru  că,  îndată 
ce  a  vindecat,  S-a  dat  la  o  parte,  ca  să  nu  fie  cunoscut  din  tămăduirea  ce  s-a 
făcut.  Noi  însă  dimpotrivă;  dacă  s-ar  întîmpla  ca  să  fie  cunoscute  gîndurile 
noastre,  sau  să  facem  vreo  lucrare  cu  mîinile,  sau  să  fie  alungaţi  demoni  prin 
simpla  invocare  a  numelui  Lui,  nu  ţinem  ascunse  cele  ce  s-au  făcut,  ci  ne  lăudăm, 
chiar  şi  neîntrebaţi.  Iisus  însă,  prin  lucrări,  ne-a  învăţat  să  nu  spunem  despre  El 
însuşi  ce  s-a  făcut,45  căci  dînd  vindecare  se  trăgea  la  o  parte,  ca  să  nu  fie  cunos¬ 
cut,  la  timp  fiind  prezent,  şi  la  timp  retrăgîndu-se  la  o  parte.  Atunci  cînd  nu 
trebuia  să  fie  elogiată  lucrarea,  se  depărta;  iar  după  ce  s-au  împrăştiat  mulţimile, 
Cel  care  a  făcut  tămăduirea  trupească,  o  face  acum  şi  pe  cea  sufletească.  Şi  fiind 
prezent,  îi  zice:  „Vezi,  te-ai  făcut  sănătos,  de  acum  să  nu  mai  greşeşti1*.46 

17.  Felurit  lucra  Doctorul,  dar  niciodată  fără  de  rînduială,  niciodată  tămă- 

duind  doar  sufletul,  şi  pe  urmă  trupul.  De  aceea  îi  zice  acum:  să  nu  mai  greşeşti, 
ca  să  nu  ţi  se  întîmple  mai  rău,  învăţînd  prin  unul  pe  mulţi,  căci  nu  numai 
către  acela  era  cuvîntul,  ci  şi  către  noi  toţi.  Dacă  vreodată  s-ar  întîmpla  să  cădem 
în  pătimiri,  supărări  sau  necazuri,  să  nu  atribuim  acestea  lui  Dumnezeu,  căci 
„Dumnezeu  nu  este  ispitit  de  cele  rele,  şi  El  nu  ispiteşte  pe  nimeni*',47  ci  fiecare 
din  noi,  în  laţul  propriilor  păcate  este  prins  şi  suferă.4*  Să  nu  mai  păcătuieşti, 

ca  să  nu  ţi  se  facă  ţie  mai  rău.  Să  audă  acest  cuvînt  tot  omul,  şi  cel  care  păcă¬ 

tuieşte,  să  înceteze  cu  patima,  iar  cel  care  tinde  spre  lăcomie,  să  se  facă  milostiv; 
şi  cel  care  este  răpitor  să  audă  acum:  nu  mai  păcătui.  Dumnezeu  iartă  de  multe 
ori  cele  rele  şi  dă  belşug  de  har,  dar  nu  peste  măsură  este  uitarea  celor  rele,  încît 
să  faci  din  asta  mijloc  de  nesocotinţă,  şi  să  zici  că  Dumnezeu  este  mult  milostiv, 
şi  de  aceea  tu  poţi  păcătui,  ci  vindecă-ţi  patimile  cele  trupeşti.  Şi  aşa,  zi  şi  tu 
ceea  ce  a  fost  citit  atît  de  potrivit:  „atunci  cînd  eram  în  trup,  patimile  păcatelor, 

cele  care  erau  prin  Lege,  lucrau  în  mădularele  noastre**,49  căci  dacă  a  zis  Aposto¬ 

lul:  atunci  cînd  eram  în  trup,  nu  a  zis  acestea  despre  trupul  în  care  ne  găseam, 
ci  de  faptele  trupului;  atunci  cînd  eram  în  trup  sau  cînd  purtam  trup.  In  acelaşi 
fel,  mai  înainte  de  potop  a  zis  Dumnezeu:  „nu  v-a  rămîne  Duhul  meu  în  oamenii 
aceştia,  pentru  că  sînt  trupuri4*,50  deci  cele  ale  duhului  au  fost  schimbate  cu  cele 
trupeşti.  Tot  aşa  şi  aici  zice  Apostolul:  „atunci  cînd  eram  în  trup**. 

18.  Deci  nimeni  să  nu  mai  fie  în  trup  (în  înţelesul  de  mai  sus),  ci  fiind  în 
trup,  să  nu  meargă  după  trup.51  Căci  nu  vrea  Apostolul  să  ne  scoată  pe  noi 
înşine  din  lume,  ci  vrea  să  nu  mai  lucrăm  cele  rele,  şi  fiind  în  trup,  să  stă- 
pînim  noi  trupul,  nu  să  ajungem  noi  stăpîniţi  de  el.  Vrea  să  nu  fim  robiţi  de 
trup,  ci  să  conducem  noi  cele  ale  trupului.  Să  folosim  cu  măsură  mîncarea,  să  nu 
fim  stăpîniţi  de  lăcomia  pîntecelui,  ci  să  punem  frîu  stomacului  şi  să  conducem 
noi  pe  cele  ale  pîntecelui.  Să  stăpînim  trupul  prin  suflet  şi  să  nu  tragem  sufletul 
spre  plăcerile  trupului.  Să  nu  mai  păcătuieşti,  ca  să  nu  ţi  se  întîmple  mai  rău. 
Cuvîntul  se  spune  tuturor.  Fie  ca  toate  acestea  să  fie  auzite  urechilor.  Căci  nu 
toată  auzirea  cea  după  trup  care  primeşte  cuvîntul,  îl  primeşte  şi  în  cuget.  Pentru 


44  Ioan  5,  11. 

45  Matei  9,  30. 

46  Ioan  5,  14. 

47  Iacob  1,  13. 

48  Prov.  5,  22. 

49  Rom.  7,  5. 

50  Facere  6,  3. 

51  II  Cor.  10,  2—3. 

aceasta  a  zis  Mîntuitorul:  „cine  are  urechi  de  auzit  să  audă4* *,52  vorbind  de  cei 
care  au  urechi,  doar  trupeşte. 

19.  Să  asculte  deci  tot  omul  şi  să  nu  mai  păcătuiască,  şi  să  grăbească  să  ia 
iertare  de  păcate.  Dacă  sîntem  bolnavi,  să  alergăm  spre  El,  dacă  sîntem  împo¬ 
văraţi  la  suflet,  să  mergem  la  Doctorul  conştiinţei,  dacă  sîntem  flămînzi,  să 
primim  pe  însăşi  Pîinea,  dacă  sîntem  morţi,  să  luăm  însăşi  învierea,  dacă  am 
petrecut  în  necunoştinţă,  să  cerem  de  acum  înainte  înţelepciune  de  la  Cel  ce  este 
însăşi  înţelepciunea. 

20.  Cuvîntul  ne  trage  ca  să  lungim  mai  mult  cele  spuse,  dar  nu  cumva  prin  asta 
să  facem  împiedicare  tradiţiei  părinteşti.  Vremea  ne  cheamă  ca  să  auzim  pe  cele 
mai  mari  ale  cuvintelor,  pentru  ca  folosiţi  sufleteşte  din  lucrările  cele  mari,  prin 
fapte  să  înălţăm  doxologie  lui  Dumnezeu,  căruia  I  se  cuvine  toată  slava,  acum 
şi  pururea  şi  în  vecii  vecilor.  Amin. 

Traducere  • 
diac.  Eugen  Moraru 

Dintre  sutele  de  doruri  ce  străbat  şi  brăzdează  viaţa  omului  şi  sufletul  său, 
nu  se  poate  să  nu  recunoaştem  că  cel  mai  mare  este  acela  după  viaţa  veşnică, 
dorul  după  Dumnezeu.  Acesta  se  întemeiază  şi  se  face  simţit  în  sufletul  nostru  dato¬ 
rită  aspiraţiei  profunde,  permanente  şi  statornice  a  sufletului  omenesc  către  această 
realitate  supremă,  viaţa  veşnică. 

El  se  mai  întemeiază  însă  şi  pe  o  anumită  intuiţie,  cu  totul  specială,  extraordi¬ 
nară,  pe  care  sufletul  omenesc  o  are  despre  aceasta,  şi  în  egală  măsură,  pe  o 
analiză  fină  şi  statornică  pe  care  omul  o  face  lucrurilor  din  jurul  său,  căci  lucru¬ 
rile  văzute  ne  spun  ceva  despre  cele  nevăzute,  despre  realităţile  suprasensibile, 
aşa  cum  spune  Sf.  Apostol  Pavel  în  epistola  către  Romani  (cap.  2,  20)  că:  „cele 

nevăzute  ale  lui  Dumnezeu  se  văd  de  la  facerea  lumii,  înţelegîndu-se  din  făpturi**. 

Şi  nu  în  ultimul  rînd,  dorul  de  care  vorbim,  se  întemeiază  şi  pe  credinţa 
noastră  pe  care  o  avem  ca  dar  de  la  Dumnezeu,  dar  descoperită  de  noi,  în  noi 
înşine  şi  cultivată,  şi  pe  descoperirea  pe  care  o  avem  de  la  Dumnezeu  despre  viaţa 
veşnică,  în  istoria  mîntuirii,  descoperire  făcută  în  mod  culminant  în  Mîntuitorul 
nostru  Iisus  Hristos. 

Este  curios  faptul  că,  în  general,  ştim  că  nu  ne  este  dor  decît  de  un  lucru 
pe  care  l-am  avut  odată,  de  o  persoană  pe  care  am  cunoscut-o  cîndva,  de  o  situa¬ 
ţie  prin  care  am  trecut  vreodată.  Nu  ne  este  dor  de  un  lucru  care  ne  este  total 

străin  ci,  dimpotrivă,  de  oamenii,  de  lucrurile  care  ne  sînt  într-un  fel  sau  altul 

comune,  familiare,  cunoscute,  apropiate  sufletului.  Aceasta  demonstrează,  aşa  cum 
spun  Sf.  Părinţi,  că  omul  nu  a  fost  făcut  pentru  moarte,  ci  pentru  viaţă. 

Şi-atunci,  dacă  există  dorul  acesta  atît  de  înrădăcinat  în  sufletul  nostru,  după 
viaţa  veşnică,  ne  întrebăm,  ce  este  viaţa  veşnică? 

Iată,  în  pericopa  Sf.  Evanghelii  de  astăzi,  Mîntuitorul  Iisus  Hristos  ne  răs¬ 
punde:  „Aceasta  este  viaţa  veşnică:  să  te  cunoască  pe  Tine  singurul,  adevăratul 
Dumnezeu,  şi  pe  Iisus  Hristos  pe  care  L-ai  trimis4*  (Ioan  17,  3). 

Răspuns  şi  definiţie  uşor  de  înţeles,  şi  greu,  dar  n-am  putea  spune  că 
această  înţelegere  totuşi,  nu  este  la  îndemîna  tuturor,  dacă  citim  în  continuare 
viaţa  şi  faptele  Celui  ce  a  rostit  aceste  cuvinte,  pentru  că  tocmai  de  aceea  a  venit 
El  în  lume,  ca  să-l  poată  ajuta  pe  om  să  aibă  acces  la  cunoştinţa  de  Dumnezeu  şi 
prin  aceasta  să-şi  dobîndească  viaţa  veşnică. 


52  Matei  11,  15. 

•  Traducerea  s-a  făcut  din  Migne  P.G.,  t.  33,  col.  1132 — 1153. 

Cu  privire  la  ace9t  subiect  ne  amintim  că  Sf.  Părinţi  se  întrebau  şi  ei:  „Pen¬ 
tru  ce  Dumnezeu  s-a  făcut  om?"  Şi  noi  spunem  pe  de  o  parte,  în  Simbolul  credin¬ 
ţei  că  „pentru  noi  şi  pentru  a  noastră  mîntuire",  iar  pe  de  altă  parte,  tot  Sf.  Părinţi 
spuneau  că  pentru  ca  omul  să  devină  Dumnezeu,  după  har  şi  bineînţeles,  să  se 
înalţe  la  ceruri,  să  se  bucure  de  comuniunea  cu  Dumnezeu  şi  prin  aceasta  să-L 
poată  cunoaşte  şi  să  intre  în  viaţa  veşnică. 

In  multe  feluri  îl  putem  cunoaşte  pe  Dumnezeu:  fiecare  poate  avea  propriile 
sale  mijloace  de  acces  la  cunoştinţa  de  Dumnezeu,  potrivit  firii  sale,  potrivit  pre¬ 
ocupărilor,  structurii  sale  interioare,  dar  mai  ales,  potrivit  stăruinţei  permanente 
pe  care  o  depune  în  acest  scop.  Il  putem  cunoaşte  pe  Dumnezeu  însă,  în  primul  rînd 
prin  Iisus  Hristos  cel  unul  născut.  Vă  aduceţi  aminte  de  o  cerere  adresată  de  către 
Filip,  Mîntuitorului  Hristos:  „Doamne,  arată-ne  nouă  pe  Tatăl".  Deci  voia  să-l  cu¬ 
noască  pe  Dumnezeu,  exact  lucrul  la  care  ne  referim  şi  noi  astăzi  şi  la  care  Mîn- 
tuitorul  i-a  răspuns:  „Filipe,  de  atîta  vreme  eşti  cu  mine  şi  n-ai  cunoscut  că 
Tatăl  este  întru  Mine  şi  Eu  întru  Tatăl?"  (Ioan  14,  8 — 9). 

Iată,  deci,  că  Mîntuitorul  nostru,  prin  întreaga  Sa  lucrare,  prin  învăţătura 
Sa,  prin  minunile  săvîrşite,  n-a  făcut  altceva  decît  să  mijlocească  omului  cunoş¬ 
tinţa  de  Dumnezeu  şi  prin  aceasta  să-l  facă  părtaş  vieţii  celei  veşnice,  căci 
aceasta  este  viaţa  veşnică,  ca  omul  să-L  cunoască  pe  Dumnezeu  prin  Iisus  Hristos, 
Fiul  Său,  şi  prin  lucrarea  Duhului  Sfînt. 

Dar  cum  am  amintit  mai  înainte,  îl  putem  cunoaşte  pe  Dumnezeu  şi  prin 
cercetarea  noastră  proprie,  prin  cercetarea  lucrurilor  din  jurul  nostru,  căci  fiecare 
lucru  poartă  pecetea  lui  Dumnezeu,  şi  netrecînd  indiferenţi  printre  ei  şi  pe  lîngă  tot 
ceea  ce  a  creat  Dumnezeu,  de  la  fiecare  lucru  cu  care  venim  în  contact,  putem 
desprinde  o  înţelepciune,  o  descoperire,  o  lumină  a  lui  Dumnezeu. 

Odată  Socrate  a  fost  întrebat  de  unde  are  atîta  înţelepciune,  la  care  a  răspuns: 
„Din  lucrurile  care  nu  ştiu  să  mintă".  Deci  iată  că  şi  atenţia  deosebită  acordată 
tuturor  lucrurilor  din  jurul  nostru,  ne  poate  ajuta  să-l  descoperim  şi  să-l  cunoaş¬ 
tem  pe  Dumnezeu,  căci  toate  printr-însul  s-au  făcut,  prin  El  au  fost  aduse  de 
la  inexistenţă  la  existenţă  şi  toate  amintesc  prezenţa  lui  Dumnezeu,  şi-L  slăvim, 
întocmai  cum  zice  şi  psalmistul  cu  un  cuvînt  aşa  de  frumos  şi  pe  care-1  ştiţi  cu 
toţii:  „Cerurile  spun  slava  lui  Dumnezeu  şi  facerea  mîinilor  Lui  o  vesteşte  tăria" 
(Ps.  18,  1). 

Il  mai  putem  cuno«aşte  pe  Dumnezeu  şi  prin  credinţa  pe  care,  aşa  cum  am 
spus,  o  avem  ca  dar  care  ne  ajută  să  ne  înălţăm  spre  Dumnezeu,  să  intrăm  în 
legătură  cu  El,  tocmai  pentru  a-L  cunoaşte  şi  cunoscîndu-L,  viaţă  să  avem  şi  nu 
numai  simplu  viaţă,  ci  viaţă  veşnică,  căci  Mîntuitorul,  cum  însuşi  zice,  n-a  venit 
ca  lumea  să  aibă  numai  viaţă  pămîntească  ci  viaţă  din  belşug,  adică  viaţă  după 
viaţă,  viaţă  veşnică  (Ioan  10,  10),  fiindcă  viaţa  din  belşug  este  trăirea  plenară  în 
Duhul  Sfînt  al  vieţii  acesteia,  care  în  acest  fel  se  face  garanţie  şi  început  al  vieţii 
celei  veşnice. 

Il  mai  putem  cunoaşte  pe  Dumnezeu  prin  iubire,  aşa  cum  ne  spune  Mîn¬ 
tuitorul  prin  gura  Sf.  Ioan  Teologul,  dar  aceasta  nu  devine  o  cale  de  acces  către 
Dumnezeu,  dacă  nu  este  actualizată  autentic  şi  plenar  în  relaţia  cu  aproapele. 

Ştim  din  experienţa  zilnică  a  fiecăruia  dintre  noi,  de  cîte  ori  minimalizăm 
sau  actualizăm  greşit  acest  sentiment.  Ştim  că  trebuie  să  ne  iubim  semenii,  ştim 
de  la  Sf.  Părinţi  şi  mai  ales  de  la  Sf.  Ioan  Gură  de  Aur,  că  în  fiecare  semen  se 
ascunde  însuşi  Hristos,  Dumnezeul  nostru,  şi  încercăm  poate  să  realizăm  un  raport 
corect  între  noi  şi  Dumnezeu  prin  aproapele  nostru,  dar  nu  întotdeauna  reuşim, 
căci  adesea  deşi  ştim  ce  trebuie  să  vedem  în  cel  de  lîngă  noi,  ne  aducem  îndată 
aminte  că  el  are  un  anumit  păcat,  sau  o  anumită  slăbiciune,  o  lipsă  oarecare,  că 
a  săvîrşit  nu  ştiu  ce  lucru,  şi  atunci,  iată  că  intervenim  cu  propriile  noastre 
păcate,  cu  limitele  şi  subiectivismul  nostru  în  raportul  dintre  noi  şi  cel  de  lîngă 
noi,  denaturîndu-1,  depunîndu-1  din  treapta  înaltă  pe  care  ar  trebui  să  se  situeze. 
Ori  dacă  ştim  bine  că  toţi  păcătuim,  că  păcatul  poate  să  fie  văzut  şi  cunoscut  de 
ceilalţi,  în  schimb  pocăinţa  care  intervine  după  săvîrşirea  păcatului  In  sufletul 
omului,  nu  este  întotdeauna  vizibilă.  De  aceea  dacă  în  relaţia  cu  semenul  nostru 
în  loc  să-l  vedem  pe  Hristos  într-însul,  ne  aducem  aminte  că  el  a  păcătuit  cu 
ceva,  să  ştim  şi  aceasta  că  noi  nu  putem  cunoaşte  dacă  nu  cumva  în  sufletul  lui 
n-a  apărut  pocăinţa  şi  dacă  nu  cumva  el  a  dobîndit  Iertarea  lui  Dumnezeu.  Sau 

nu  ştim  dacă  altădată,  în  alt  mod,  fratele  nostru  nu-şi  răscumpără  prin  altceva 
greşeală  făcută  şi  intră  în  iertarea  lui  Dumnezeu,  prin  jertfa  de  pe  cruce  a  Fiului 
Său,  adusă  pentru  toţi  oamenii,  o  dată  pentru  totdeauna  în  mod  satisfăcător  şi 
mult  prisositor. 

De  aceea,  în  astfel  de  situaţii  ne  punem  întrebarea:  cine  greşeşte  fratele 
nostru  care  ni  se  pare  nouă  că  ar  fi  făcut  vreo  greşeală  oarecare  sau  noi  care  îl 
judecăm,  depunîndu-1  din  relaţia  aceasta  curată,  înaltă,  de  substituire  cu  Hristos 
şi  încetînd  prin  a  noastră  judecată  de  a-1  mai  plasa  pe  el  în  relaţia  de  comu¬ 
niune  cu  Hristos? 

Nu  mai  ştiu  unde  am  citit  un  dialog  între  un  profesor  şi  un  elev  al  său  care 
se  afla  în  ultima  perioadă  de  studii  —  referitor  la  viaţa  veşnică  despre  care 
vorbim  astăzi. 

Ca  întotdeauna,  cînd  elevii  se  află  în  ultima  perioadă  de  studii,  adesea  ei 
sînt  întrebaţi  de  profesor  ce  cale  vor  să  urmeze  în  viaţă.  Şi  acest  elev,  fiind  în¬ 
trebat,  a  răspuns  că  ar  vrea  să  devină  inginer,  la  care  profesorul  bucurîndu-se, 
a  aprobat  cu  cuvinte  de  apreciere.  Dar  l-a  întrebat:  „Şi  după  aceea?“  Şi  elevul 
a  răspuns  că  după  aceea  ar  vrea  să  întemeieze  o  familie  şi  să  profeseze  în  cariera 
pentru  care  s-a  pregătit.  Şi  acum  profesorul  a  apreciat  aceasta  cu  bucurie  dar 
iarăşi  l-a  întrebat:  „Şi  apoi“?  Iar  elevul  nu  prea  mai  ştia  ce  să  zică,  dar  şi-a  adus 
aminte  că  ar  vrea  să  călătorească  mult,  să  cunoască  locuri  şi  oameni  noi,  fapt  pe 
care  profesorul  l-a  apreciat  cu  aceeaşi  bucurie,  dar  insistînd  totuşi:  „Şi  după 
aceea"?  De  data  aceasta,  elevul  n-a  mai  ştiut  ce  să  răspundă  şi  a  zis:  „Asta-i 
tot,  nu  mi-aş  mai  dori  nimic".  In  acest  moment,  profesorul  s-a  întristat  profund 
zicind  elevului  său  că  aştepta  de  la  el  o  mai  mare  bogăţie  sufletească,  mai  multă 
înţelepciune  şi  i-a  vorbit  despre  lucrurile  trecătoare  din  viaţa  aceasta  pămîntească 
şi  despre  lucrurile  netrecătoare  de  care  ne  putem  lipi  sufletul  şi  din  care  putem 
să  ne  facem  un  ideal  pe  lîngă  celelalte  trecătoare  —  nobile  de  altfel  şi  ele  —  şi 
prin  care  putem  intra  în  viaţa  veşnică,  că  aştepta  ca  planurile  pe  oare  elevul 
şi  le-a  făcut  să  nu  fie  numai  de  scurtă  perspectivă  ci  să  aibă  perspectiva  veşni¬ 
ciei. 

De  aici  învăţăm  şi  noi  cum  trebuie  să  ne  alegem  şi  formulăm  idealurile  în 
viaţă,  şi  în  ce  măsură  să  ne  alipim  de  ele,  ce  loc  să  aibă  dobîndirea  vieţii  veş¬ 
nice,  ca  ideal,  între  toate  celelalte. 

Dorul  pentru  viaţa  veşnică,  dorul  după  Dumnezeu,  implică  o  anumită  stare 
de  lucruri,  el  nu  este  un  sentiment  static,  ci  dinamic;  în  acest  sens  vorbea  filo¬ 
zoful  şi  poetul  nostru  Lucian  Blaga,  de  o  dinamică  a  dorului;  dorul  te  pune  în 
mişcare,  te  impulsionează,  nu  te  lasă  să  stai.  Intr-adevăr,  dacă  reflectăm  din 
nou  la  cuvintele  cu  care  am  început  această  meditaţie  liturgică,  vedem  aceasta 
cu  prisosinţă,  căci  zice  poetul: 

„Un  dor  purtat  în  suflet  o  vreme-ndelungată 
Oricît  l-ar  paşte  moartea,  nu  moare  niciodată 
Se  zbate,  creşte,  scade,  se  strînge,  pare  stins 
Dar  iarăşi  izbucneşte  şi  urcă,  neînvins 
Ca  flacăra  ce  sare  deodată,  ca  izvorul 
Ce  sparge  6tînca  tare,  aşa  învinge  dorul". 

Deci  iată  că  dorul  te  face  să  te  frămînţi,  să  avansezi  spre  idealul  pe  care 
l-ai  propus  şi  pe  care-1  doreşti. 

Analizind  acest  dor  după  Dumnezeu,  Sf.  Părinţi  l-au  numit  cu  un  cuvînt 
foarte  mare;  l-au  numit  sfinţenie. 

Intr-adevăr  putem  spune  că  dacă  dorul  după  Dumnezeu  ne  ghidează  viaţa, 
ne  orientează  pe  căile  alergării  pămînteşti,  noi  sîntem  porniţi  deja  pe  calea  sfin¬ 
ţeniei. 

Dar  viaţa  noastră  este  atît  de  tulburată,  de  aglomerată  în  zilele  noastre  încît 
de  multe  ori  înăduşim  dorul  după  Dumnezeu  cu  dorul  pentru  alte  lucruri  ce  ne 
preocupă.  De  aceea,  în  acest  context,  cînd  nu  ştim  exact  unde  sîntem  pe  drumul 
sfinţeniei,  şi  cît  timp  ne-a  mai  rămas  de  trăit,  pentru  a-1  parcurge  pînâ  la  capăt, 
in  acest  timp  care  ne  grăbeşte  din  urmă,  dorul  după  Dumnezeu  a  devenit  o 
urgenţă.  Avem  mare  nevoie  de  reînnoire  şi  dorul  după  viaţa  veşnică  ne  reînnoieşte 

Intr-adevăr,  viaţa.  El  ne  aprinde  candela  învierii  în  suflete,  ne  face  să  fim  altfel 
decît  sîntem,  ne  creează  un  mod  de  a  fi,  ne  canalizează  energiile  spre  ceea  ce 
dorim  cu  ardoare,  spre  viaţa  veşnică.  El  ne  stimulează  în  tot  ceea  ce  facem,  ne 
transformă  înspre  Dumnezeu  şi  înspre  semenii  noştri  prin  care  II  putem  apropia 
de  noi  pe  Dumnezeu. 

Avem  la  îndemînă  multe  posibilităţi  de  a  ne  împlini  năzuinţa  aceasta,  dar 
una  din  cele  mai  apropiate  posibilităţi  de  a  ajunge  la  cunoştinţa  de  Dumnezeu  şi 
la  viaţa  veşnică  este  tot  aproapele  nostru.  Şi  tot  în  pericopa  Sf.  Evanghelii  de 
astăzi  se  scoate  în  evidenţă,  pe  lîngă  cunoştinţa  de  Dumnezeu  ca  posibilitate  de 
dobîndire  a  vieţii  veşnice,  ideea  apropierii  de  fratele  nostru,  a  unităţii  depline 
cu  el,  importanţa  găsirii  drumului  permanent  nou  al  solidarităţii  între  oameni,  a 
drumului  spre  inima  celui  de  lîngă  noi.  Mîntuitorul  Iisus  Hristos  se  roagă  pentru 
această  unitate  şi  rugăciunea  Lui  este  o  profeţie  şi  o  poruncă  în  acelaşi  timp. 

De  aceea,  iubirea,  aşa  cum  remarcă  şi  Sf.  Apostol  Pavel,  râmîne  cel  mai  la 
îndemînă  mijloc  de  a  ajunge  la  Dumnezeu. 

O  altă  posibilitate,  la  fel  de  accesibilă  fiecăruia  dintre  noi,  o  reprezintă  Sf. 
Biserică  cu  toate  Sf.  Taine  din  care  ne  alimentăm  cu  hrana  duhovnicească  şi  în 
special  cu  Sf.  Euharistie,  prin  care  ne  înnoim  şi  sfinţim  viaţa. 

Prin  participarea  la  dumnezeiasca  Liturghie,  ne  transfigurăm,  devenim  fiinţe 
noi,  capabile  să  înnoiască  şi  pe  alţii. 

Am  putea  rezuma  în  puţine  cuvinte  această  tendinţă  a  sufletului  omenesc 
spre  viaţa  veşnică  şi  posibilitatea  dobîndirii  ei  prin  aceste  cîteva  mijloace  pe 
care  le-am  expus,  printr-un  cuvînt  foarte  frumos  şi  semnificativ  al  Fericitului 
Augustin  care  vorbeşte  tocmai  de  această  tendinţă  naturală  a  sufletului  omenesc 
de  a  se  odihni  în  Dumnezeu,  întru  viaţa  veşnică. 

Aşa  spune  Fericitul  Augustin,  cu  cuvinte  care  sună  pentru  noi  şi  ca  un  în¬ 
demn,  şi  ca  o  năzuinţă  şi  ca  o  rugăciune:  „Ne-ai  făcut  pe  noi,  Doamne,  după 
chipul  şi  după  asemănarea  Ta  şi  neliniştit  este  sufletul  meu  pînă  cînd  se  va 
odihni  întru  Tine“.  Amin. 

Pr.  Teodor  Damian 


SFINŢIRE^  NUMELUI  LUI  DUMNEZEU 


Cine  citeşte  psaltirea  nu  poate  să  nu  simtă  o  mare  emoţie  sufletească  şi  un 
sfînt  entuziasm  cînd,  spre  sfîrşitul  cărţii,  dă  de  îndemnurile  cu  privire  la  cinstirea 
lui  Dumnezeu. 

Ridicîndu-se  parcă  pe  un  tron  înalt,  de  unde  admiră  măreţia  întregului  uni¬ 
vers,  ordinea  şi  frumuseţea  lumii,  proorocul-împărat  cheamă  toate  făpturile  să 
aducă  laude  Ziditorului  lor.  îngerii  care  locuiesc  în  înălţimea  cerurilor,  aştrii  care 
luminează  tăriile  văzduhului,  stihiile  cele  neînsufleţite  ale  pămîntului,  vieţuitoa¬ 
rele  din  aer,  de  pe  uscat  şi  din  ape,  oamenii  de  la  împărat  pînă  la  copil  —  toate 
şi  toţi  sînt  chemaţi  să  preamărească  pe  împăratul  veşniciilor. 

„ Lăudaţi  pe  Domnul!  Lăudaţi  pe  Domnul  din  înălţimea  cerurilor ,  lăudaţi-l 
toţi  îngerii  Lui !  Lăudaţi-l  soare  şi  lună  şi  toate  stelele  luminoase !  Să  laude 
numele  Domnului  apele,  focul,  grindina  şi  vînturile !  Să-l  laude  munţii ,  dealu¬ 
rile  şi  pădurile!  Împăraţi  şi  popoare  tinere,  bătrîni  şi  copii:  toţi  să  laude  numele 
Domnului!  Căci  numai  numele  Lui  este  înălţat,  măreţia  Sa  este  mai  presus  de 
pămînt  şi  ceruri “  (Psalm  148). 

Minunat  imn,  fără  egal  în  literatura  tuturor  religiilor  lumii! 

Insă  pentru  cele  de  sus,  pentru  duhurile  înţelegătoare  din  cer  şi  stihiile 
pămîntului  îndemnul  lui  David  parcă  rămîne  de  prisos.  Fiindcă  îngerii  din  preajma 
tronului  dumnezeirii  intonează  neîncetat,  cu  frică  şi  cu  cutremur,  numele  Dom¬ 
nului.  Cerurile  şi  tăriile,  pămîntul  cu  toată  podoaba  lui,  spun  mereu  slava  lui 
Dumnezeu,  puterea  şi  înţelepciunea  Lui.  Numai  omul,  omul  trebuie  îndemnat  şi 

povăţuit  fără  încetare  să  nu  uite  de  cea  mai  înaltă  şi  mai  sfîntfi  a  sa  datorie. 
„ Lăudaţi  pe  Domnul "  . . .  Lăudaţi-l  pentru  faptele  Lui  cele  marir 

Fiindcă,  din  nefericire,  tocmai  cea  mai  aleasă  dintre  făpturi,  omul,  înzestrat 
cu  minte  ca  sâ-1  cunoască  pe  Dumnezeu,  dăruit  cu  grai  răsunător  ca  să-i  vestească 
numele  în  tot  pămîntul,  omul  este  acela  care  uită  să  laude  pe  Domnul,  ba,  ceea  ce 
este  mai  grozav,  adesea  îl  necinsteşte  şi-l  batjocoreşte  fără  frică,  fără  ruşine. 

De  aceea  Domnul  Iisus,  cînd  ne-a  învăţat  cum  să  ne  rugăm,  în  fruntea 
tuturor  cererilor  pe  care  sînt  datori  creştinii  să  le  înalţe  către  Tatăl  ceresc,  ne-a 
povăţuit  să  cerem  să  se  sfinţească  numele  Iul  Dumnezeu.  „Aşa  să  vă  rugaţi: 
Tatăl  nostru  carele  eşti  în  ceruri,  sfinţească-se  numele  Tău"  (Mat.  6,  9). 

Să  încercăm  să  înţelegem  aceste  cuvinte! 

Noi,  oamenii,  nu  vom  putea  şti  niciodată  ce  este  Dumnezeu  în  fiinţa  Sa. 
Nici  proorocii,  nici  apostolii,  nici  cei  mai  luminaţi  dascăli  ai  lumii,  nici  chiar 
îngerii,  fiinţele  cele  mai  apropiate  de  Stăpînul  cerului  şi  al  pămîntului,  nu  sînt 
în  stare  să  spună  ce  este  El  în  sine.  „După  cum  nimeni  n-a  inspirat  vreodată  tot 

aerul  văzduhului,  tot  aşa  nici  mintea  omenească  n-a  cuprins  fiinţa  lui  Dumnezeu, 

nici  glasul  n-a  putut-o  rosti“  (Sf.  Grigore  Teologul). 

Dacă  nu-i  cu  putinţă  să-L  înţelegem,  nu-i  posibil  nici  să-L  numim  după 
cuviinţă.  „Cauţi  un  nume  potrivit  pentru  Dumnezeu?44  —  întreabă  Fericitul 
Augustin.  „Nu  vei  găsi  niciunul.  Cauţi  să-L  numeşte  oricum  ar  fi?  Găseşti  de 
toate!44  Asta  înseamnă  că  noi  cu  limba  nu  putem  găsi  nici  un  cuvînt  care  să 
determine  exact  Fiinţa  cea  mai  înaltă.  Totuşi,  pentru  ca  gîndirea  noastră  să  aibă 
o  odihnă,  un  sprijin,  putem  folosi  tot  felul  de  cuvinte  oare  exprimă  înălţimea, 
mărimea,  puterea,  bunătatea  Lui. 

De  aceea  zicea  şi  înţeleptul  Sirach:  „ Multe  vom  grăi  şi  nu  va  ajunge . . . 

Preamărindu-L,  ce  vom  putea?  Căci  El  este  mai  mare  decît  toate  lucrurile  Sale. 
Slăvind  pe  Domnul,  inălţîndu-L  cît  veţi  putea  şi  încă  va  prisosi . . .  Cine  L-a 

văzut  şi  va  povesti?  Şi  cine-L  va  preamări  precum  este?"  (Sirach,  43,  31 — 36). 

Dumnezeu  este  necuprins  şi  negrăit.  Mai  lesne  putem  apune  ce  nu  este  El 
decît  ce  este. 

Totuşi,  aşa  cum  putem  şi  cît  sîntem  în  stare  să  pricepem,  alături  de  corul 
îngerilor  şi  de  concertul  firii  înconjurătoare,  sîntem  datori  să  ne  rugăm  ca  să  se 
sfinţească  numele  Domnului. 

La  prima  auzire,  s-ar  părea  că  numelui  Celui  prea  înalt,  i-ar  lipsi  sfinţenia 
şi  noi  am  dori  oa  să  se  împlinească,  să  se  desăvîrşească  prin  rugăciunile  noastre. 
Dar  adevărul  se  prezintă  altfel. 

Ar  fi  o  ocară,  o  blasfemie  să  zicem  că  Tatăl  ceresc  s-ar  putea  sfinţi,  cum  se 
sfinţesc  oamenii,  adică  depârtîndu-se  de  la  rele  şi  înaintînd  în  fapte  bune. 
„Numele  lui  Dumnezeu  este  sfint  din  fire44  —  zice  Sf.  Chirii  al  Ierusalimului.  El 
n-are  vreo  lipsă,  vreo  scădere,  vreo  pată.  Ci  „sfînt  este  numele  Domnului"  (Luca 
1,  49).  Cînd  ne  rugăm  ca  să  se  sfinţească,  cerem  de  la  El  ca  numele  Lui  să  se 
sfinţească  întru  noi,  în  fiinţa  noastră,  în  mijlocul  nostru,  în  lumea  noastră  de 
creştini  credincioşi. 

Admirabilă  învăţătură  avem  în  privinţa  aceasta  la  Sf.  Ciprian  al  Cartaginei. 
„De  către  cine  s-ar  putea  sfinţi  Dumnezeu,  care  însuşi  sfinţeşte?  Ci  pentru  că 
El  a  zis:  „Fiţi  sfinţi,  căci  şi  Eu  sînt  sfînt"  (Levitic  11,  44),  de  aceea  cerem  şi  ne 
rugăm  ca  noi,  care  am  fost  sfinţiţi  prin  botez,  să  rămînem  în  ceea  ce  am  început 
să  fim44.  Iar  sfîntul  Ioan  Gură  de  Aur  ne  spune  că  se  zice  „sfinţească-se  numele 
Tău,  în  loc  de  preamărească-se  numele  Tău  de  către  toţi  oamenii  şi  de  către  toată 
făptura44. 

Aşadar,  la  noi  se  referă  sfinţirea  pe  care  o  implorăm  Părintelui  luminilor. 
„Orice  cinstire  a  numelui  lui  Dumnezeu  îi  foloseşte  omului,  nu  lui  Dumnezeu. 
Căci  nimeni  nu  va  voi  să  zică  că  a  folosit  izvorului  dacă  a  băut  din  el,  sau  că  a 
folosit  luminii  cînd  a  văzut44  (Fer.  Augustin). 

Noi  creştinii  sîntem  pe  pâmînt  vase  de  sfinţenie,  temple  ale  Duhului  Sfînt 
între  ceilalţi  oameni  „trimişi  împuterniciţi  ai  lui  Hristos"  (II  Corinteni  5,  20). 
Prin  botez  ne- am  spălat,  ne-am  luminat,  am  fost  socotiţi  drepţi  în  numele  Dom¬ 
nului  Iisus  Hristos  şi  prin  Duhul  Dumnezeului  nostru.  în  starea  aceasta  de  nepri¬ 
hănire  trebuie  să  trăim  mereu.  Prin  viaţa  noastră,  prin  faptele  noastre,  prin  cuvin- 


îndrumări  omiletice 


61 


tele  noastre  trebuie  să  se  arate  cine  sălăşluieşte  în  noi  şi  în  numele  cui  sîntem 
trimişi,  aşa  precum  ambasadorii  reprezintă  în  străinătate  autoritatea  şi  puterea 
guvernelor  ce  i-au  trimis. 

Moise  în  numele  Domnului  a  făcut  minuni  mari  la  curtea  faraonului  egip¬ 
tean,  minuni  la  trecerea  Mării  Roşii  şi  în  pustie.  David  în  numele  Domnului  l-a 
doborît  pe  uriaşul  Goliat.  Cu  numele  Domnului  în  inimi  şi  pe  buze  au  stins  pute¬ 
rea  focului  cei  trei  tineri  iudei  din  Babilon.  Cu  numele  Domnului  au  ieşit  în  lume 
sfinţii  apostoli  şi  au  propovăduit  Evanghelia,  au  vindecat  bolnavii,  au  scos  duhu¬ 
rile  necurate,  au  lăţit  Biserica  şi  au  doborît  capiştele  idolilor  mincinoşi. 

Aşa  o  putere,  o  astfel  de  sfinţenie,  sîntem  chemaţi  să  arătăm  şi  noi  ucenicii 
lui  Hristos,  astăzi  şi  în  toată  vremea. 

Cu  mintea,  să  ne  facem  o  idee  dreaptă  despre  mărirea  lui  Dumnezeu,  despre 
puterea  şi  iubirea  Lui  faţă  de  noi.  Să  credem  în  El  neclintit,  să  cugetăm  la  El 
şi  la  poruncile  Lui  ziua  şi  noaptea. 

Cu  inima  să-l  iubim  pe  Dumnezeu  ca  pe  binele  cel  mai  înalt  şi  să  ne  temem 
de  dreptatea  Lui. 

Cu  voinţa  să  ne  supunem  voii  Sale  prea  sfinte  şi  să  fim  mulţumiţi  cu  tot  ce 
ne  dă. 

Cu  gura  să-l  preamărim  pe  Domnul  în  cuvinte  de  laudă,  de  rugăciune. 

Aşa  că  preamărirea  lui  Dumnezeu  este  omul  întreg.  „Mdreşfe  suflete  al  meu 
pre  Domnul  şi  toate  cele  dinlăuntrul  meu  să  mărească  numele  cel  sfînt  al  Luia 
(Psalm  102,  1). 

Dacă  limba  nu  este  în  stare  6ă-l  laude  pe  Dumnezeu  continuu,  viaţa  noastră 
nu  trebuie  să  înceteze  lauda  Lui  niciodată.  Mai  ales  ferirea  de  păcat  este  chipul 
cel  mai  desăvîrşit  de  a  sfinţi  numele  Domnului  în  noi,  cum  zice  Sf.  Maxim  Măr¬ 
turisitorul:  „Noi  cinstim  numele  Tatălui  ceresc  cînd  omorîm  pofta  pământească 
şi  ne  curăţim  de  patimile  aducătoare  de  stricăciune*1 . 

Aceasta  este  acea  mireasmă  a  lui  Hristos,  mireasmă  de  la  viaţă  spre  viaţă  a 
acelor  ce  sînt  pe  calea  mintuirii,  de  care  vorbea  Sf.  Apostol  Pavel  corintenilor 
(II  Corinteni  2,  15). 

Văzîndu-le  lumea,  să  fie  oamenii  îndemnaţi  să-l  laude  pe  Tatăl  nostru  cel 
ceresc,  care  face  prin  noi  astfel  de  minuni. 

Dar  sîntem  noi  oare  la  înălţimea  acestei  chemări?  Se  sfinţeşte  numele  Dom¬ 
nului  în  noi  şi  prin  noi?  Ne  purtăm  noi  oare  în  chip  vrednic  de  chemarea  pe  care 
am  primit-o  de  a  fi  „mireasmă"  a  lui  Hristos  în  lume? 

Las  pe  fiecare  să  se  judece  pe  sine  şi  să  chibzuiască  ce  fel  de  laudă  se 
aduce  lui  Dumnezeu  prin  felul  de  viaţă  pe  oare  o  duce. 

Dar  văzînd  pe  „creştinii"  de  azi,  de  multe  ori  plini  de  toată  nelegiuirea,  de 
curvie,  de  viclenie,  de  lăcomie,  de  răutate,  de  ucidere,  văzîndu-i  certăreţi  şi 
pizmaşi,  lipsiţi  de  dragoste  şi  urîtori  de  Dumnezeu,  trebuie  să  le  spunem  cu 
durere  ceea  ce  scria  Sf.  Apostol  Pavel  despre  evreii  din  vremea  sa:  „Din  pricina 
voastră  este  hulit  numele  lui  Dumnezeu  între  neamuri* H  (Romani  2,  24).  Aşadar 
hulit,  nu  lăudat. 

Pâgînii,  necredincioşii,  cei  ce  se  află  în  afara  Bisericii  lui  Hristos,  în  loc 
să  se  lepede  de  rătăcirile  lor  şi  să  vină  în  staulul  mîntuirii,  văzînd  purtarea 
creştinilor,  sînt  îndemnaţi  să-şi  bată  joc  de  religia  noastră  şi  să  spună  că  Dum¬ 
nezeul  nostru  nu  este  decît  o  minciună,  o  legendă! 

Ce  să  mai  zicem  de  cei  ce  au  cutezanţa  şi  neobrăzarea  să  batjocorească  direct 
numele  cel  Prea  Sfînt?  Ce  să  zicem  de  suduitori,  aceşti  preoţi  ai  diavolului  care 
cu  limba  lor  drăcească  aruncă  spre  ceruri  necuviinţele  cele  mai  ordinare? 

După  ce  Iosua  i-a  călăuzit  pe  israeliţi  în  Canaan  şi  i-a  aşezat*  în  pămîntul 
făgăduinţei,  i-a  conjurat  să  declare  răspicat  ce  au  de  gînd  să  facă?  Să  slujească 
Domnului  Dumnezeu  celui  viu  care  cu  braţ  puternic  i-a  scos  din  robie  şi  le-a 
dat  în  stăpînire  o  ţară  bogată  şi  frumoasă,  sau  să  se  închine  zeilor  păgini  care 
aveau  temple  la  tot  pasul? 

Poporul  s-a  declarat  pentru  credinţa  cea  dreaptă.  Atunci  marele  conducător 
le-a  zis:  „Acum  temeţi-vă  de  Domnul  şi  slujiţi-L  cu  credincioşie  şi  sfinţenie. 
Lepădaţi  dumnezeii  străini!  Căci  Domnul  este  un  Dumnezeu  sfînt ,  un  Dumnezeu 
gelos.  El  nu  va  răbda  nelegiuirile  voastre ,  nici  păcatele  voastre.  Iar  dacă-L  veţi 

părăsi,  atunci  va  aduce  asupra  voastră  răul  şi  vă  va  nimici,  după  ce  v-a  făcut 
bine “  (Iosua  24,  20). 

Cu  cuvinte  asemănătoare  sfîrşim  şi  noi  învăţătura  noastră  de  astăzi. 

De  aveţi  în  inimile  voastre  credinţă  în  Dumnezeul  părinţilor  noştri,  slujiţi-i 
cu  credincioşie  şi  sfinţenie!  Lepădaţi  „idolii",  adică  părăsiţi  păcatele,  înfrînaţi-vă 
de  la  patimile  cele  urîte  şi  stricâcioase.  Sfinţiţi  numele  Domnului! 

Respectaţi  numele  Domnului  şi-l  rostiţi  cu  dragoste  şi  stima  cea  mai  înaltă. 
Inălţaţi-1  cu  evlavie  prin  rugăciuni  şi  cereri.  Şi  faceţi  ca  El  să  se  slăvească  prin 
viaţa  noastră  de  fiecare  zi.  Amin. 

Pr.  dr.  Şt.  Slevoacă 


DESPRE  PATIMA  BEŢIEI 


De-a  lungul  timpului,  asupra  neamului  nostru  s-au  abătut  felurite  şi  nume¬ 
roase  nenorociri,  unele  pricinuite  de  dezlănţuirea  forţelor  naturii  ca  inundaţii, 
cutremure,  ani  secetoşi,  iar  alte  necazuri  fiind  provocate  de  invadarea  pămîn- 
tului  strămoşesc  de  către  popoare  asupritoare,  ce  au  robit  şi  împilat  multe  secole 
această  ţară. 

Cu  toate  acestea  constatăm  că  am  fost  şi  sîntem  încă  martorii  unei  cala¬ 
mităţi  ce  bîntuie  în  rindul  oamenilor,  zdruncinînd  şi  slăbind  puterile  trupului  şi 
ale  sufletului,  fâcînd  ravagii  în  sînul  familiei  şi  al  societăţii,  încătuşînd  în  lan¬ 
ţurile  ei  multe  vieţi  şi  destine.  Această  nenorocire  produsă  în  însăşi  inima  comu¬ 
nităţii  neamului,  ce  se  lăţeşte  ca  o  pecingine,  este  patima  beţiei.  Patimă  ce  întoc¬ 
mai  ca  o  plagă  lasă  urme  nefaste  asupra  celor  cuprinşi  de  ea  cît  şi  asupra  celor 
din  apropierea  lor.  Ea  este  condamnată  şi  combătută  de  toţi  cei  neatinşi  de  această 
urîtă  boală  şi  prost  obicei,  ba  chiar  şi  cei  aflaţi  sub  stăpînirea  ei  o  socotesc 
respingătoare. 

In  cele  ce  urmează  voiesc  să  mă  refer  în  linii  generale  asupra  a  patru 
aspecte,  prin  care  să  combatem  efectele  şi  consecinţele  beţiei,  precum  şi  atitu¬ 
dinea  credinciosului  faţă  de  această  patimă.  Vom  enumera,  deci,  punctele  luate  în 
dezbatere: 

1.  Prin  această  patimă  greşim  faţă  de  Dumnezeu 

2.  Greşim  faţă  de  aproapele 

3.  Greşim  faţă  de  noi  înşine 

4.  Atitudinea  creştinului  faţă  de  beţie 

1.  Prin  această  patimă  greşim  faţă  de  Dumnezeu 

Nu  se  află  păcat  care  în  mintea  şi  sufletul  celui  beat  să  nu  se  nască,  nici 
fărădelege  pe  care  să  n-o  primească,  nici  dorinţă  pe  care  de-i  stă  în  putinţă  să 
n-o  împlinească.  Faţă  de  Dumnezeu  omul  beţiv  păcătuieşte,  căci  sfidează,  nesoco¬ 
teşte,  îşi  bate  joc  de  bunătatea  lui  Dumnezeu,  de  darurile  şi  binefacerile  pe  care 
El  le-a  dat  oamenilor  spre  a-L  preamări  şi  a-I  mulţumi.  Dar  beţivul  foloseşte  în 
mod  ticălos  aceste  daruri  şi  calităţi,  întorcîndu-le  împotriva  lui  Dumnezeu,  răstig¬ 
nind  prin  păcatele  sale,  din  nou,  pe  Domnul  nostru  Iisus  Hristos.  Cel  înrobit 
de  băutură  respinge  cu  îndărătnicie  lucrarea  Sfîntului  Duh,  împotrivindu-se  acţiu¬ 
nilor  mîntuitoare  de  îndreptare,  curăţire  şi  sfinţire  a  vieţii,  pe  care  Sfîntul  Duh 
le  lucrează  în  lume. 

Să  ne  punem  întrebarea,  oare  cîte  fărădelegi,  crime  şi  nedreptăţi  a  prici¬ 
nuit  această  patimă?  Cîte  lacrimi,  cît  sînge  nu  s-a  vărsat  din  cauza  beţiei?  Cîte 
sudălmi,  cîte  desfrîuri,  cîte  furturi,  cîte  destrămări  de  familii  n-a  adus?  Cîte  vă¬ 
duve,  ciţi  copii  orfani  ori  rămaşi  pe  drumuri,  cîte  familii  n-a  distrus  acest  păcat? 
Cu  un  cuvînt,  la  ce  necaz  şi  ce  păcat  n-a  dat  naştere  această  diavolească  patimă? 

Sfînta  Scriptură  de  nenumărate  ori  ne  avertizează  asupra  gravităţii  acestui 
păcat,  menţionîndu-1  întotdeauna  între  păcatele  grele,  de  moarte  şi  arătînd  lim¬ 
pede  că  cei  beţivi  nu  vor  moşteni  împărăţia  lui  Dumnezeu  (I  Cor.  6,  8 — 10).  Iar 
Sfinţii  Părinţi  au  cuvinte  foarte  aspre  împotriva  beţiei.  Iată  ce  zice  Sfîntul  Ioan 
Gură  de  Aur:  „Unde  e  beţie  acolo  e  diavolul.  Prin  beţie  intră  diavolul  de  bună 
voia  noastră  în  noi.  Nu  băutura  este  de  vină  ci  reaua  ei  întrebuinţare".  Tot  astfel, 
Sfîntul  Vasile  cel  Mare  arată  consecinţele  beţiei:  „Vinul  e  darul  lui  Dumnezeu, 
iar  beţia  e  lucrarea  diavolului.  Omul  atunci  se  află  mai  deplin  sub  stâpînirea  dia¬ 
volului  cînd  este  beat". 

Sfîntul  Efrem  Şirul  zice:  „Beţivul  nu  e  bun  de  nimic  decît  în  iad.  Nici  ani¬ 
malele  nu  beau  mai  mult  decît  au  nevoie,  nu  ajung  din  cauza  băutului  să  nu  poată 
merge  pe  drum". 

(Culegeri  din  „Flori  alese  din  grădina  Sfintei  Scripturi") 


2.  Greşim  faţă  de  aproapele 

Prin  patima  beţiei  se  slăbeşte  unitatea  familiei,  se  iscă  neînţelegeri,  ceartă, 
bătăi,  soţia  e  alungată,  copiii  plîng  şi  se  înfricoşează.  Un  soţ  şi  tată  beţiv  nu  ştie 
de  ruşine,  de  milă  şi  îndurare.  Cînd  ai  un  beţiv  în  casă,  e  ca  şi  cum  pe  dracul 
l-ai  avea  în  casă,  nimic  nu-1  mulţumeşte,  nimic  nu-i  bun  pentru  el.  Copiii  născuţi 
prin  beţie  sînt  supuşi  la  diferite  boli,  se  nasc  cu  malformaţii  fizice,  cu  debilităţi 
intelectuale,  anemici,  epileptici,  iar  ajungînd  la  maturitate  mulţi  vor  fi  la  rîndul 
lor  stâpîniţi  de  beţie  şi  alte  patimi,  dînd  naştere  unor  copii  cu  aceleaşi  metehne 
trupeşti,  intelectuale  şi  sufleteşti.  Din  sîngele  alterat  şi  îmbîcsit  de  beţie  nu  se 
vor  naşte  copii  integri  şi  sănătoşi. 

Pentru  satisfacerea  plăcerilor  sale,  beţivul  îşi  sărăceşte  casa,  îşi  cheltuieşte 
banii,  risipeşte  avutul  şi  agoniseala  familiei;  îşi  lipseşte  casnicii  de  cele  trebuin¬ 
cioase.  Omul  beţiv  prin  băutură  bea  pacea  şi  sporul  familiei,  pacea  şi  liniştea 
soţiei  şi  părinţilor,  fericirea  şi  viitorul  copiilor  săi. 

Faţă  de  semenii  săi  beţivul  se  îndepărtează  tot  mai  mult,  rupînd  legătura 
dragostei,  a  respectului  faţă  de  aproapele,  faţă  de  colectivitate,  faţă  de  răspun¬ 
derile  ce-i  revin  ca  membru  al  societăţii  din  care  face  parte.  Pierde  simţul  onoarei 
şi  al  ruşinii  fiind  lipsit  de  respect  şi  bună  cuviinţă  pentru  ceilalţi  oameni. 

In  această  privinţă  Sfîntul  Grigorie  Teologul  arată  că:  „Beţivul  nu  e  vred¬ 
nic  să  trăiască  în  societatea  fiinţelor  raţionale.  El  s-ar  cuveni  să  fie  pus  printre 
animale.  Dumnezeu  pe  leneş  îl  trimite  la  furnică  ca  să  înveţe  munca,  iar  pe 
beţiv  la  dobitoace  să  înveţe  cumpătarea.  Nu  eşti  oprit  să  bei,  ci  eşti  oprit  să 
te  îmbeţi". 

Adevărul  este  acesta:  Cu  omul  beţiv  este  cu  neputinţă  a  duce  o  viaţă  ome¬ 
nească  şi  demnă.  Timpul  trăit  alături  de  beţiv  e  un  chin,  o  povară,  un  iad! 

3.  Greşim  faţă  de  noi  înşine 

Omul  băutor  în  afară  că  săvîrşeşte  un  mare  păcat  înaintea  lui  Dumnezeu, 
in  afară  că  aduce  un  rău  familiei  şi  societăţii,  îşi  pricinuieşte  sie  însuşi  grele 
nenorociri.  Mai  întîi  de  toate,  prin  băutură,  îşi  pierde  demnitatea  şi  măreţia  de 
făptură  creată  după  chipul  şi  asemănarea  lui  Dumnezeu,  ajungînd  din  coroană  a 
creaturilor  şi  împărat  al  pâmîntului,  în  rîndul  dobitoacelor  necuvîntătoare.  Despre 
unii  ca  acesta,  Dumnezeu  prin  gura  proorocului  David  zice:  „Omul  în  cinste  fiind 
n-a  priceput;  alăturatu-s-a  dobitoacelor  celor  fără  de  minte  şi  s-a  asemănat  lor". 
(Psalm  48,  21). 

Cînd  cineva  e  cuprins  de  beţie,  mintea  lui  nu  mai  este  trează,  memoria  i  se 
întunecă,  îşi  pierde  controlul  conştiinţei,  simţurile  îi  amorţesc,  simţul  raţiunii  este 
anihilat,  astfel  că  lipist  de  sprijinul  minţii  şi  raţiunii  omul  se  poartă  fără  de 
rînduială,  săvirşind  fapte  necugetate  şi  reprobabile,  provocînd  silă  şi  dispreţ  din 
partea  oamenilor.  De  aceea  Sfîntul  Ioan  Gură  de  Aur  zice:  „Beţia  este  tulburarea 
sufletului,  falsificarea  gîndurilor,  sărăcia  înţelegerii". 

Un  asemenea  om  este  nesuferit  prietenilor,  de  batjocură  duşmanilor,  o  po¬ 
vară  nespus  de  grea  pentru  membrii  familiei,  teroare  pentru  copiii  săi,  cărora  le 

distruge  sănătaea  trupească  şi  sufletească.  Beţivul  îşi  schimonoseşte  propriul 
chip,  ajungînd  de  rîs  şi  dispreţuit  de  toată  lumea.  Proverbul  românesc  zice: 
„Omul  cînd  bea  îşi  bea  mintea".  Este  de  dorit  ca  fiecăruia  să  nu  i  se  potrivească 
această  zicere,  ci  să  se  poată  spune  că  avem  „Minte  sănătoasă  în  trup  sănătos". 

In  mod  obişnuit  oamenii  supuşi  viciului  beţiei  caută  să-şi  motiveze  deprin¬ 
derea  lor,  astfel:  Beau  pentru  că  sînt  obosit,  beau  pentru  că  am  o  mare  bucurie, 
beau  fiindcă  mi  s-a  pricinuit  o  mare  supărare,  mi  s-a  făcut  o  mare  nedreptate, 
beau  căci  este  frig  şi  băutura  mă  încălzeşte,  beau  pentru  că  este  cald  şi  bău¬ 
tura  mă  răcoreşte,  beau  fiindcă  m-am  întîlnit  cu  prietenii,  beau  fiindcă  mă  des¬ 
part  de  ei,  beau  căci  e  sărbătoare,  beau  căci  e  post  şi  băutura  îmi  dă  puteri,  beau 
deoarece  plec,  beau  căci  mă  întorc,  beau  pentru  că  vînd,  beau  fiindcă  cumpăr, 
beau  că  e  naştere,  beau  că  e  cununie,  e  praznic,  e  înmormîntare;  şi  aşa  mai  de¬ 
parte.  Ori  asemenea  situaţii  sînt  mereu,  întotdeauna  am  ocazia  să  beau.  Astfel 
de  invocări  şi  scuze  sînt  cu  totul  lipsite  de  seriozitate  şi  nu  justifică  cu  nimic 
patima  băuturii. 

Cred  că  nu  e  greşit  să  presupunem  că  nici  un  viciu  nu  poate  contribui  mai 
mult  la  pierzania  omului  ca  patima  băuturii.  Ea  îl  duce  repede  şi  pe  nesimţite 
spre  prăpastia  descompunerii  fizice,  morale  şi  sufleteşti,  provocîndu-i  boli,  sufe¬ 
rinţe,  sărăcie,  închisoare,  moarte  şi  iad. 

4.  Atitudinea  creştinului  faţă  de  patima  beţiei 

Spre  deosebire  de  alte  confesiuni  care,  unele  opresc  cu  desăvîrşire  consumul 
de  băutură  iar  altele  neglijează  acest  aspect,  Biserica  noastră  nu  este  împotriva 
mîncării  şi  băuturii  ci  a  beţiei  şi  a  abuzului  de  orice  fel.  Indemnînd  la  moderaţie, 
Sfîntul  Apostol  Pavel  scrie  colosenilor:  „Nimeni  deci  să  nu  vă  judece  pentru 
mîncare  sau  băutură"  (Col.  2,  16).  Iar  ucenicului  Timotei  îi  dă  sfaturi  spunîndu-i: 
„Nu  te  face  părtaş  la  păcatele  altora.  Păstrează-te  curat.  De  acum  nu  bea  numai 
apă,  ci  foloseşte  puţin  vin,  pentru  stomacul  tău  şi  pentru  desele  tale  slăbiciuni" 
(I  Tim.  5,  22 — 23). 

Ospitalitatea  noastră  şi  dragostea  creştinească  faţă  de  prieteni  şi  străini  ne 
îndeamnă  a-i  cinsti  şi  a-i  primi  în  casă  ospătîndu-i  cu  mîncare  şi  dacă  este  cazul 
cu  un  pahar  de  vin  ori  altă  băutură.  Dar  dintre  consumul  cu  moderaţie  şi  cum¬ 
pătare  a  unui  pahar  de  băutură  şi  pînă  la  întrecerea  măsurii,  ori  prăvălirea  în 
prăpastia  beţiei  nu  se  poate  face  vreo  comparaţie.  E  diferenţa  dintre  a  înghiţi  o 
aspirină  de  durere  de  cap  şi  a  consuma  toată  farmacia! 

Beţivul  subjugat  de  patima  sa,  cheltuieşte  în  fiecare  zi  agoniseala  şi  truda 
sa  pentru  băutură,  trecînd  peste  orice  obstacole  şi  cu  orice  preţ  pentru  a-şi  satis¬ 
face  plăcerile  sale  beţive. 

La  celălalt  capăt  se  află  creştinul  care  în  orice  ocazie  este  stăpîn  pe  sim¬ 
ţurile  sale,  îşi  conduce  şi  controlează  voile,  dorinţele  şi  trebuinţele  sale,  şi  în  nici 
o  împrejurare  nu  va  depăşi  legile  bunei  cuviinţe,  a  cumpătării  şi  demnităţii  de 
om.  In  mod  cinstit  şi  creştinesc  a  mers  şi  s-a  reîntors  la  ale  sale.  Lui  nu  i  se  poate 
reproşa  în  mod  ironic  „are  darul  beţiei",  ci  despre  el  se  zice  „are  darul  cinstei 
şi  al  bunei  cuviinţe". 

Adevăratul  creştin  văzînd  multele  rele  pe  care  le  produce  beţia,  nu  se  va 

lăsa  împătimit  de  ea,  văzînd  că  nici  un  folos  nu-i  aduce,  nici  un  cîştig  nu  dobîn- 

deşte  de  pe  urma  ei,  ci  beţia  este  boală,  sărăcie  şi  mizerie,  pierdere  de  timp  şi 
avuţie,  suferinţă  trupească  şi  pustiire  sufletească,  pierderea  onoarei  şi  un  sfîrşit 
nevolnic,  neplîns  de  nimeni. 

Din  multele  exemple  şi  pilde  privitoare  la  patima  beţiei  voiesc  să  închei  cu 
o  istorioară  plină  de  tîlc. 

Se  spune  că  după  ce  Noe,  la  încetarea  potopului,  a  ieşit  din  corabie,  şi-a 
adus  aminte  de  belşugul  viţei  de  vie.  De  aceea  se  osteneşte  s-o  sădească  din  nou 
dar  viţa  nu  dădea  roade.  Atunci  apare  diavolul  sub  înfăţişarea  unui  ostaş,  şi-i 

zice:  Eu  îţi  voi  spune  secretul  şi  te  voi  învăţa  ce  să  faci  pentru  ca  via  să  se 

prindă  şi  să  rodească.  Să  pui  la  tulpina  ei  sînge  de  la  trei  animale;  sînge  de  leu, 
de  porc  şi  de  maimuţă.  Noe  a  făcut  întocmai  şi  viţa  s-a  prins  şi  a  dat  roade. 

Astfel  se  zice  că  omul  care  bea  şi  se  îmbată  se  crede  tare  ca  leul,  ajunge  să  se 
tăvălească  în  noroi  ca  porcul  şi  are  întru  totul  chipul  unei  maimuţe. 

De  care  pildă  şi  asemănare  să  ne  ferească  Dumnezeu  în  toate  zilele  vieţii 
noastre. 

Amin. 

Arhim.  Serafim  Man 


ALESUL  CHIP  AL  UNEI  VREDNICE  PREOTESE  * 

„Şi  erau  amîndoi  drepţi  înaintea  lui 
Dumnezeu ,  umblînd  fără  prihană  în  toate 
poruncile  şi  rînduielile  Domnului " 

(Lc.  1,  6) 


Prin  aceste  cuvinte,  Sfintul  Evanghelist  Luca  cuprinde  într-o  minunată  sin¬ 
teză  viaţa  pilduitoare  a  celor  doi  soţi,  dăruiţi  slujirii  lui  Dumnezeu  şi  binelui 
semenilor:  preotul  Zaharia  şi  soţia  sa  Elisabeta,  binecuvîntaţii  părinţi  ai  Sf.  Ioan 
Botezătorul. 

Am  socotit  că  nici  un  alt  text  biblic,  de  la  care  să  mînecăm,  n-ar  fi  mat 
potrivit  într-o  împrejurare  ca  aceasta  cînd  ne-am  adunat  să  conducem  pe  ultimul 
drum  pe  fericita  întru  adormire  şi  vrednica  de  pomenire  maică  preoteasă  Maria 
Neaga,  soţia  iubitului  nostru  părinte  şi  erudit  dascăl  de  Teologie,  dr.  Nicolae  Neaga. 

Intr-adevăr,  viaţa  de  familie  a  acestor  doi  oameni  s-a  împletit  atît  de  armo¬ 
nios  încît  ar  fi  de  neînţeles  să  vorbim  despre  unul  şi  să  nu  spunem  aceleaşi  lucruri 
şi  despre  celălalt.  Intru  toate  ale  lor  au  fost  desăvîrşit  una.  Aceleaşi  virtuţi  alese 
le-au  împodobit  deopotrivă  chipul,  aceleaşi  gînduri  bune  le-au  înseninat  fruntea, 
aceleaşi  sfinte  năzuinţe  şi  frumoase  idealuri  le-au  purtat,  în  acelaşi  ritm,  paşii  pe 
cărările  vieţii. 

Provin  amîndoi  din  familii  numeroase,  cu  temeinic  rost  în  viaţa  noastră  româ¬ 
nească  şi  creştinească.  Maica  preoteasă  Maria  Neaga  a  fost  a  5-a  dintre  cei  7  copii 
ai  părinţilor  săi,  iar  părintele  Neaga  —  al  5-lea  dintre  cei  11  fraţi.  Adormita  în 
Domnul  a  fost  fiică  de  preot  şi  este  de  menţionat  faptul  că  timp  de  trei  sute  de 
ani  nu  s-a  întrerupt  firul  slujitorilor  la  altar  din  familia  Ieremia  din  Clinicul 
Banatului,  în  sinul  căreia  a  văzut  lumina  zilei,  în  5  februarie  1902.  Tatăl  dînsei, 
preotul  Ieremia  a  fost  paroh  în  Cîlnic,  apoi  protopop  la  Bocşa  Montană  şi,  în 
această  calitate,  deputat  eparhial.  Unul  dintre  fraţi  a  fost  protopop  la  Reşiţa  şi 
s-a  numărat  Intre  reprezentanţii  de  frunte  ai  preoţimii  bănăţene  din  zilele 
noastre. 

Părintele  profesor  Neaga  şi  d-na  Maria  Neaga  şi-au  unit  destinele  în  1930. 
Căsnicia  lor  îndelungată  de  58  de  ani  a  fost  binecuvîntată  cu  doi  copii:  un  fiu, 
care  a  murit  la  vîrstă  fragedă,  şi  o  fiică,  astăzi  profesoară  de  matematică  în 
Timişoara.  Au  avut  o  casă  preoţească  model,  la  temelia  căreia  au  aşezat  iubirea 
sinceră  şi  curată,  pacea  şi  buna  înţelegere,  cinstea  deosebită  şi  omenia.  Două  firi 
pline  de  bunătate  şi  duioşie  au  creat  în  jurul  căminului  lor  o  atmosferă  caldă  şi 
primitoare.  Sub  raportul  împlinirii  îndatoririlor  creştineşti,  este  de  reţinut  că  n-a 
existat  zi  de  Duminică  sau  sărbătoare  în  care  cei  doi  soţi  să  fi  lipsit  de  la  sfînta 
biserică.  Din  tinereţe,  maica  preoteasă  Maria  şi-a  avut  scaunul  rezervat  în  veci¬ 
nătatea  sfîntului  altar,  unde  preotul  prof.  Neaga  a  slujit  cu  evlavie  Sf.  Liturghie. 
Aşa  ne-am  obişnuit  să-i  vedem:  venind  şi  plecînd  împreună  de  la  biserică. 

Atunci  cînd  asupra  vieţii  lor  s-au  abătut,  cum  se  întîmplă  adesea  oamenilor, 
şi  zile  de  încercare,  au  ştiut  amîndoi  să  găsească  suficiente  resurse  interne  spre  a 


*  Cuvîntare  rostită  cu  ocazia  înmormîntării  preotesei .  Maria  Neaga  în  satul 
Răhău,  jud.  Alba,  în  data  de  3  mai  1988. 

depăşi  situaţiile  grele  în  care  s-au  aflat.  Astfel,  ştim  cu  toţii  că  a  fost  o  perioadă 
în  care  sănătatea  părintelui  prof.  Neaga  s-a  aflat  într-o  stare  destul  de  precară. 
I-a  fost  desigur  de  mare  ajutor  ştiinţa  omenească,  dar  decisive  au  fost  purtarea  de 
grijă  şi  nu  mai  puţin  rugăciunea  stăruitoare  ale  maicei  preotese  Maria  Neaga. 
Dînsei  i  se  datorează,  în  bună  măsură,  faptul  că  părintele  prof.  Neaga  a  atins  vene¬ 
rabila  vîrstă  de  86  de  ani.  Dar  oamenii  dăruiţi  unul  celuilalt  nu-şi  rămîn  nici¬ 
odată  datori.  S-a  întîmplat  ca  în  ultimii  ani  puterile  fizice  ale  d-nei  Neaga  să  se 
împuţineze  tot  mai  mult.  Soţul  ei  a  ajutat-o  şi  a  îngrijit-o  cu  acelaşi  devotament 

de  care  şi  dînsa  a  dat  dovadă.  Şi  cînd  a  sosit  momentul  decisiv  al  mutării  din 

această  viaţă  a  maicei  preotese  Maria,  singur  soţul  ei  a  vegheat  la  căpătîiul  ei, 
după  ce  s-a  îngrijit  să  o  pregătească  pentru  călătoria  veşnică  prin  primirea  Sfin¬ 
telor  Taine. 

Cînd  l-am  întîlnit  pe  părintele  prof.  Neaga,  după  durerosul  moment  al  vre¬ 
melnicei  despărţiri  de  iubita  sa  soţie,  l-am  auzit  spunînd  cu  lacrimi,  în  ochi:  „Mi-'au 
murit  fraţi  în  război  şi  am  înţeles  de  ce  au  murit,  deşi  au  fost  tineri,  şi  anume: 
pentru  că  a  fost  război.  Apoi  mi-au  murit  părinţii,  la  o  vîrstă  mai  tînără  decît 

sîntem  noi  acum,  şi  am  înţeles  din  nou  de  ce  au  murit:  pentru  că  au  fost  bătrîni. 

Acum  însă  cînd  mi-a  murit  soţia,  nu  pot  înţelege  de  ce  s-a  putut  întîmpla  lucrul 
acesta44. 

Surprinzător  lucru,  cum  de  a  putut  să  înţeleagă  părintele  prof.  Neaga  de  ce 
i-au  murit  fraţii  şi  părinţii,  dar  să  nu  poată  înţelege  acum  de  ce  i-a  murit  soţia! 

Răspuns  la  această  descumpănitoare  imposibilitate  de  înţelegere  la  care  ajunge 
unul  dintre  soţi  cînd  rămîne  singur  prin  moartea  celuilalt,  nu  poate  fi  găsit  decît 
în  minunatul  poem  despre  crearea  lumii  cuprins  în  capitolele  1  şi  2  din  Geneză 
Ni  se  spune  aici  că  după  ce  a  creat  Dumnezeu  lumea,  cu  toate  vietăţile,  frumu¬ 
seţile  şi  bogăţiile  cîte  sînt  în  ea,  l-a  adus  la  existenţă  şi  pe  om,  pe  care  l-a  pus 
stăpîn  peste  toate.  .Omul  însă,  deşi  înrudit  după  trup  cu  firea  înconjurătoare,  se 
simţea  totuşi  stingher.  El  n-a  găsit  între  vieţuitoarele  care  i-au  fost  aduse  înainte 
spre  a  li  se  da  un  nume,  nici  una  care  să-i  fie  pe  potrivă.  Ce  inspirată  şi  cople¬ 
şitoare  subliniere  a  demnităţii  şi  valorii  omului  în  această  lume.  Atunci,  ne  spune 
Sfînta  Carte,  Dumnezeu  însuşi  a  văzut  că  nu  e  bine  să  fie  omul  singur  şi  de  aceea 
s-a  hotărît  să-i  creeze  ajutor  pe  potrivă.  A  trimis  somn  adînc  peste  Adam  şi  luînd 
una  dintre  coastele  sale  a  făcut-o  pe  femeie  (Gen.  2,  18 — 21).  Cînd  s-a  trezit  din 
somnul  său,  bărbatul  s-a  recunoscut  pe  sine  însuşi  în  noua  persoană  care  îi  stătea 
în  faţă  şi  copleşit  de  un  sentiment  tainic,  pe  care  nu  l-a  mai  încercat  pînă  atunci, 
exclamă  admirativ:  „Iată  aceasta-i  os  din  oasele  mele  şi  carne  din  carnea  mea; 
ea  se  va  numi  femeie  (işa  —  în  ebraică)  pentru  că  din  bărbatul  ei  este  luată  (iş  — 
bărbat)44  (Gen.  2,  23).  In  continuare,  înţelegînd  prin  dumnezeiască  inspiraţie 
menirea  de  a  împărtăşi  cu  femeia  sa  acelaşi  destin,  bărbatul  rosteşte  cuvintele 
profetice:  „De  aceea,  va  lăsa  omul  pe  tatăl  său  şi  pe  mama  sa  şi  se  va  uni  cu 
femeia  sa  şi  vor  fi  amîndoi  un  trup44  (Gen.  2,  24). 

De  la  creaţie,  prin  urmare,  au  fost  rînduiţi  bărbatul  şi  femeia  să  trăiască 
viaţă  de  comuniune,  să  se  zidească  reciproc  şi  să-şi  împlinească  prin  iubire  şi  dă¬ 
ruire  reciprocă  menirea  în  această  lume.  Iată  pentru  ce  nu  poate  înţelege  unul 
dintre  soţi  moartea  celuilalt  tovarăş  al  său  de  viaţă.  Este  vorba  de  o  legătură 
profundă  şi  tainică  între  ei,  care  transcende  rînduielile  omeneşti.  Viaţa  unuia 
fără  de  celălalt  nu  e  deplină.  Nedeplinătatea  vieţii  şi  singurătatea  îl  face  pe  soţul 
rămas  văduv  să  sufere. 

Dar  şi  într-o  astfel  de  situaţie  dureroasă,  care  se  creează,  oamenii  trebuie 
să-şi  găsească  totuşi  mîngîiere  şi  consolare,  pentru  că  despărţirea  nu  este  de  fapt 
veşnică  ci  numai  pentru  o  vreme.  La  sorocul  rînduit  de  Dumnezeu,  toţi  ne  reîn- 
tîlnim  cu  cei  dragi  ai  noştri  —  soţii  întreolaltă,  copiii  cu  părinţii,  rudele  şi  prie¬ 
tenii  unii  cu  alţii.  Ne  reîntîlnim  cu  trupul  în  sînul  matern  al  aceleiaşi  naturi  care 
ne  reprimeşte  şi  ne  reintegrează  pe  toţi,  iar  apoi  şi  cu  sufletul,  în  lumea  de  din¬ 
colo,  unde  legăturile  noastre  continuă  într-o  formă  mult  superioară  celor  de  pe 
pămînt. 

Pentru  noi  creştinii  rămîne  deschisă  şi  o  altă  posibilitate  de  a  păstra  legătura 
cu  cei  adormiţi  şi  aceasta  este  rugăciunea  pe  care  o  înălţăm  Părintelui  îndurărilor 
pentru  iertarea  şi  odihna  sufletelor  lor. 

In  pofida  marii  dureri  care  îl  copleşeşte  în  această  nefericită  împrejurare, 
sîntem  convinşi  că  şi  părintele  prof.  Nicolae  Neaga  va  găsi  reazim  sufletesc  în 
întremătoarele  şi  veşnicele  adevăruri  ale  Evangheliei  după  care  nu  murim  spre  a  ne 
pierde  definitiv  întru  nefiinţă  ci  spre  învierea  şi  readunarea  noastră  în  împărăţia 
ce  va  să  fie  a  Mîntuitorului  Hristos,  unde  nu  este  durere,  întristare  şi  suspinare. 

De  altfel,  hotărîrea  pe  care  a  luat-o  de  a  aduce  aici,  la  Răhău,  locul  său  de 
baştină,  unde  îşi  dorm  somnul  de  veci  bunii  şi  străbunii  săi  şi  unde  şi  P.  C.  Sa 
intenţionează  să  se  oprească  pentru  marele  popas  al  aşteptării  învierii  de  obşte, 
sicriul  cu  corpul  neînsufleţit  al  soţiei,  dovedeşte  că  părintele  prof.  Nicolae  Neaga 
este  convins,  în  pofida  marii  dureri  care  îl  copleşeşte,  că  despărţirea  de  cea  care 
i-a  fost  hărăzită  de  Dumnezeu  să-i  fie  soţie  este  doar  vremelnică.  De  aceea  şi 
pentru  această  scurtă  perioadă  de  aşteptare  a  învierii  a  socotit  că  e  bine  să  fie 
împreună  cu  toţi  cei  din  neamul  său  cel  adormit. 

A  procedat  precum  altădată  patriarhul  Avraam,  căruia  murindu-i  soţia  şi 
fiind  el  nou  venit  în  pămîntul  Canaanului,  n-a  voit  să  o  înmormînteze  în  pămînt 
străin  ci  a  cerut  heteilor,  care  locuiau  în  părţile  Hebronului,  să-i  vîndă  un  loc, 
care  să  fie  al  său  şi  în  care  să  o  poată  îngropa  pe  moarta  sa.  Aceia  i-au  vîndut 
peştera  Macpela,  care  a  devenit  gropniţă  patriarhală  pentru  că  în  ea  s-au  îngropat 
pe  rînd,  după  Sara,  Avraam  însuşi,  apoi  Isaac  cu  Rebeca,  Iacob  cu  Lia  şi  Iosif 
cu  Asuneta. 

Exprimînd  în  faţa  familiei  îndoliate  sentimentele  noastre  de  sinceră  compa¬ 
siune,  rugăm  pe  Dumnezeu  să-i  dea  adormitei  roabei  Sale,  preoteasa  Maria, 
iertare  de  tot  ce  ca  un  om  a  greşit  în  această  viaţă  iar  sufletul  ei  blînd  şi  bun 
să-l  aşeze  în  latura  drepţilor,  care  din  veac  i-au  fost  bineplăcuţi. 

Veşnica  ei  pomenire! 

Pr.  prof.  D.  Abrudcm 

Izvorul  Tămăduirii  la  Mănăstirea  Brîncoveanu 

Izvorul  Tămăduirii,  vineri  după  Paşti,  unul  din  cele  două  hramuri  ale  Mă¬ 
năstirii  Brîncoveanu  de  la  Sîmbăta  de  Sus,  jud.  Braşov,  a  fost  sărbătorit  şi  în  acest 
an  după  cuviinţă,  deşi  o  bogată  revărsare  întîrziată  de  zăpadă  a  împiedicat  întru- 
cîtva  desfăşurarea  normală  a  programului  tradiţional. 

încă  din  ajun,  la  invitaţia  I.  P.  S.  Mitropolit  Antonie  al  Ardealului,  plecat  la 
o  mare  conferinţă  de  interes  general  în  Anglia,  la  mănăstire  a  sosit  P.  S.  Iustinian 
Maramureşanul,  Episcop-vicar  la  Arhiepiscopia  Vadului,  Feleacului  şi  Clujului, 
însoţit  de  la  Centrul  mitropolitan  din  Sibiu  de  P.  Cuv.  vicar  D.  Dan,  P.  C.  rector 
C.  Voicu,  P.  C.  cons.  Gh.  Papuc  şi  P.  C.  secretar  I.  Galea. 

In  dimineaţa  praznicului  la  altarul  din  pădure  s-a  săvîrşit  Sf.  Liturghie 
arhierească,  răspunsurile  fiind  date  de  obştea  credincioşilor. 

La  priceasnă  a  predicat  P.  Cuv.  protos.  T.  Părăian  din  obştea  ctitoriei  brîn- 
coveneşti,  care  a  zăbovit  cu  deosebire  asupra  foloaselor  participării  la  Sf.  Li¬ 
turghie. 

La  sfîrşitul  Sf.  Liturghii,  cuvînt  de  învăţătură  a  rostit  P.  S.  Episcop-vicar 
Iustinian  Maramureşanul,  care  a  subliniat  cîteva  înţelesuri  ale  praznicului,  sărbă¬ 
torit  din  vechime  la  acest  venerabil  aşezâmînt  mănăstiresc,  felicitînd  totodată  pe 
credincioşii  care,  în  ciuda  vremii  nefavorabile,  şi-au  dat  osteneala  de  a-1  cinsti 
cu  prezenţa  lor  şi  în  acest  an. 

A  vorbit  apoi  P.  Cuv.  arhim.  D.  Dan,  vicar  administrativ  la  Centrul  arhi- 
episcopesc  din  Sibiu,  care  a  mulţumit  P.  S.  Episcop  Iustinian  pentru  bucuria  făcută 
credincioşilor  prin  Sf.  Liturghie  săvîrşită  şi  cuvîntul  rostit. 

La  agapa  care  a  urmat,  P.  S.  Episcop-vicar  Iustinian  Maramureşanul  a  apre¬ 
ciat  conducerea  Sf.  Mănăstiri  Brîncoveanu  pentru  munca  duhovnicească  şi  gospo¬ 
dărească  ce  se  desfăşoară  la  ctitoria  lui  Constantin  Brîncoveanu,  voievodul  de  la 
a  cărui  urcare  pe  tron  se  împlinesc  în  acest  an  trei  veacuri,  ctitorie  care,  prin 
grija  I.  P.  S.  Mitropolit  Antonie  al  Ardealului,  îşi  schimbă  astăzi  complet  faţa,  prin 
lucrările  de  refacere  a  incintei  mănăstireşti  aşa  cum  se  presupune  că  a  fost  ea  pe 
vremea  voievodului  martir  C.  Brîncoveanu.  Această  incintă  urmează  a  adăposti 
piese  de  P.C.N.,  şcoala  de  pictură  etc. 

Conferinţa  preoţească  din  luna  aprilie  1988 
în  Arhiepiscopia  Sibiului 

Prima  conferinţă  preoţească  administrativă  din  acest  an  în  Arhiepiscopia 
Sibiului  a  avut  loc  după  cum  urmează:  în  19  IV  la  protopopiatele  Sibiu  şi  Făgăraş, 
in  21  IV  la  prot.  Mediaş,  în  26  IV  la  protopopiatele  Braşov  şi  Agnita,  iar  în  28  aprilie 
1988  la  protopopiatele  Rupea  şi  Sf.  Gheorghe. 

Prezenţa  a  fost  unanimă  la  protopopiatele  Făgăraş,  Agnita  şi  Rupea. 

Din  încredinţarea  I.  P.  S.  Mitropolit  Antonie,  conferinţa  a  fost  prezidată  de 
P.  C.  pr.  prof.  D.  Abrudan  la  prot.  Sibiu,  P.  C.  pr.  prof.  I.  Moldovan  la  prot.  Făgă¬ 
raş,  P.  C.  conş.  Gh.  Papuc  la  protopopiatele  Mediaş,  Braşov  şi  Sf.  Gheorghe,  P.  C. 
pr.  prof.  V.  Mihoc  la  prot.  Agnita  şi  P.  C.  pr.  prof.  L.  Streza  la  prot.  Rupea. 

La  fiecare  protopopiat  conferinţa  a  fost  precedată  de  Sf.  Liturghie,  sâvîr- 
şitâ  de  cîte  un  sobor  de  preoţi,  cuvînt  de  învăţătură  rostind  C.  preoţi:  S.  Săsăujan 
(Agnita  II)  la  prot.  Agnita  şi  F.  Ignat  (Grînari)  la  prot.  Rupea. 

Deschizînd  lucrările,  P.  C.  •  protopopi  şi  P.  C.  delegaţi  chiriarhali  au  aruncat 
o  scurtă  privire  asupra  evenimentelor  bisericeşti  şi  patriotice  mai  deosebite  petre¬ 
cute  de  la  ultima  conferinţă  preoţească,  evocînd  marele  praznic  al  învierii  Dom¬ 
nului  cu  revărsările  sale  de  lumină  spirituală  asupra  vieţii  noastre  creştineşti, 
după  care  au  subliniat  însemnătatea  temei,  pe  care  preoţimea  a  primit-o  cu  deo¬ 
sebită  satisfacţie.  „Sîntem  recunoscători  Sf.  Sinod  pentru  stabilirea  acestei  teme'4  — 
declara  un  preot  la  conferinţa  de  la  Braşov  (V.  Voineag). 

Tema  conferinţei  a  fost  intitulată:  ,tSf.  Liturghie  în  lucrarea  pastoral-misio- 
nard  a  preotului  şi  importanţa  ei  in  viaţa  credincioşilor 44  şi  a  fost  lucrată  de  toţi 
preoţii  în  caietele  de  conferinţe. 

Referenţi  principali  şi  coreferenţi  au  fost  următorii  C.  preoţi:  Ilie  Fleşer 
(Şura  Mică),  Silviu  Bartiş  (Veseud)  şi  Vasile  Neghină  (Veştem)  —  la  prot.  Sibiu; 
Minu  Ioan  (Sîmbăta  de  Jos)  —  la  prot.  Făgăraş;  Isailă  Mihai  (Axente  Sever)  şi 
Rusu  Nicolae  (Aţei)  —  la  prot.  Mediaş;  Dumbravă  Pompiliu  (Braşov-Cetate  II), 
Enescu  Ioan  (Simon  —  biserica  nouă)  şi  Dumbravă  Viorel  (Hărman)  —  la  prot. 
Braşov;  Rebegel  Aron  (Ruja),  Munteanu  Ioan  (Fofeldea)  şi  Avram  Aurel  (Nocrich) 
—  la  prot.  Agnita;  Mitrea  Petru  (Jibert)  şi  Frîncu  Marius  (Mateiaş)  —  la  prot. 
Rupea;  Posna  David  (Zăbala),  Martin  Iacob  (Cematul  de  Jos)  şi  Bamciu  Ioan 
(Sârămaş)  —  la  prot.  Sf.  Gheorghe. 

Orientîndu-se  după  schiţa  de  plan  primită  de  la  Cancelaria  Sf.  Sinod,  refe¬ 
renţii  principali  şi  coreferenţii  au  reliefat  în  partea  introductivă  faptul  că  Sf. 
Liturghie  reprezintă  inima  cultului  divin  public  ortodox,  ca  cea  mai  deplină 
rugăciune  de  mulţumire  şi  cerere,  de  adorare  a  lui  Dumnezeu  şi  de  venerare  a 
Sfinţilor. 

In  tratare,  referenţii  principali  şi  coreferenţii  au  vorbit  despre  importanţa 
Sf.  Liturghii  pentru  lucrarea  misionară  şi  pastorală,  pentru  mărturisirea  şi  apă¬ 
rarea  dreptei  credinţe,  cu  explicarea  pe  scurt  a  momentelor  principale  ale  acestei 
slujbe  a  slujbelor  noastre  şi  anume:  Proscomidia,  Liturghia  catehumenilor  şi  Litur¬ 
ghia  credincioşilor. 

S-a  evidenţiat  apoi  caracterul  comunitar-eclesiologic  al  Sf.  Liturghii,  cu  sub¬ 
linierea  îndatoririi  pe  care  credincioşii  noştri  o  au  de  a  participa  aşa  cum  cere 
şi  prima  poruncă  bisericească,  şi  nu  oricum  ci  activ  la  Sf.  Liturghie,  în  care  scop 
s-a  evidenţiat  obligaţia  slujitorilor  bisericeşti  de  a  se  îngriji  în  pregătirea  credin¬ 
cioşilor  spre  cele  de  mai  sus,  cît  şi  în  promovarea  susţinută  a  cîntării  în  comun. 

In  continuare  s-au  specificat  unele  din  căile  şi  mijloacele  care  pot  fi  folosite 
întru  adîncirea  caracterului  pastoral-misionar  al  Sf.  Liturghii,  unele  privind  sluji¬ 
torii  bisericeşti,  ca  de  exemplu:  Pregătirea  temeinică  teologică-liturgică,  atît  în 
şcolile  bisericeşti,  cît  şi  în  continuare  pe  tot  parcursul  activităţii,  lîncezeala  şi  rutina 
fiind  doi  dintre  duşmanii  de  •  seamă  ai  lucrării  preoţeşti,  cu  urmări  negative  în 
ceea  ce  priveşte  întărirea  unităţii  noastre  de  credinţă.  Tot  la  acest  subcapitol  s-a 
reliefat  de  asemenea  nu  numai  slujirea  cu  regularitate  a  Sf.  Liturghii,  ci  şi  pre¬ 
gătirea  pentru  săvîrşirea  ei,  ca  şi  a  predicilor  şi  catehezelor,  în  atenţie  fiind  şi 
întreţinerea  şi  înfrumuseţarea  bisericilor  noastre  etc. 

Unele  din  căile  şi  mijloacele  mai  sus  enunţate  privesc  desigur  şi  pe  credincioşi, 
între  ele  loc  de  seamă  ocupînd  desigur  interesul  pe  care  aceştia  trebuie  să-l  aibă 
faţă  de  valorile  spirituale  ale  credinţei  pe  care  o  mărturisesc,  grija  de  a  se  împăr¬ 
tăşi  cu  Sf.  Taine,  conştiinţa  apartenenţei  la  obştea  parohială  în  care  vieţuiesc  şi 
îndatoririle  ce  decurg  de  aici  etc. 

In  partea  finală,  referatele  şi  coreferatele  au  menţionat  necesitatea  de  a  se 
valorifica  la  maximum  valenţele  Sf.  Liturghii  spre  zidirea  sufletească  a  credin¬ 
cioşilor  şi  adîncirea  comuniunii  dintre  ei. 

Trecîndu-se  la  discuţii  pe  marginea  temei,  completări  semnificative  au  adus 
preoţii  care  au  luat  cuvîntul  la  fiecare  protopopiat.  Vorbitorii  au  arătat  de  pildă 
că  Sf.  Liturghie  „este  împărăţia  lui  Dumnezeu  pe  pâmînt ...  şi  cine  renunţă  la 
participarea  la  Sf.  Liturghie  renunţă  la  preamărirea  lui  Dumnezeu44  (protos.  T.  Pă- 
răian  —  Mănăstirea  Brîncoveanu),  că  trebuie  să  dovedim  „că  trăim  ceea  ce 
săvîrşim44  (prot.  D.  Luca  —  Sibiu),  ştiut  fiind  că  dacă  preotul  în  altar  vibrează 

sufleteşte,  vor  vibra  şi  credincioşii,  că  o  Sf.  Liturghie  săvîrşită  cu  simţire  şi  însoţită 
şi  de  o  predică  bine  pregătită  ajută  pe  credincioşii  participanţi  „să  ducă  şi  acasă“ 
bucuriile  şi  luminile  de  care  s-au  împărtăşit  la  sf.  biserică  (pr.  C.  Erneanu  — 
Dumbrăveni),  ca  astfel  săvîrşită,  „Sf.  Liturghie  ne  înalţă  spre  Cer  şi  coboară  Cerul 
pe  pămînt"  (pr.  I.  Jurcă  —  Coveş),  şi  astfel  „Sf.  Liturghie  va  fi  ca  o  apă  sfinţită 
care  adapă  pe  cît  mai  mulţi4*  (pr.  Gh.  Oltean  —  Covasna);  că,  oficiind  Sf.  Litur¬ 
ghie,  „să  dăm  tot  ce  putem  da  bun  din  noi44  (pr.  I.  Lupescu  —  Vărd);  că  „Liturghie 
după  Liturghie  este  astăzi  o  necesitate  categorică44  (pr.  I.  Chidu  —  Micăsasa);  că 
„inovaţiile  în  cult44  trebuie  combătute  (pr.  P.  Sumedrea  —  Bran-Cheia);  că  în 
orice  împrejurare  „preotul  trebuie  să  fie  conştient  de  marea  responsabilitate  pe 
care  o  are44  (pr.  I.  Cucu  —  Sf.  Gheorghe)  ş.a.m.d. 

In  cadrul  dezbaterilor  s-au  pus  diverse  întrebări,  din  partea  unor  preoţi, 
cum  a  fost  la  prot.  Rupea,  cărora  delegaţii  chiriarhali  au  dat  răspunsurile  cuvenite. 

Arătînd  că  tema  conferinţei  şi-a  propus  în  principal  să  atenţioneze  preo- 
ţimea  noastră  asupra  Sf.  Liturghii  ca  mijloc  de  propovăduire,  de  păstrare  şi  apărare 
a  dreptei  credinţe,  de  păstrare  a  credincioşilor  în  vatra  străbună  şi  ferirea  lor  de 
influenţele  prozelitiste,  delegaţii  chiriarhali,  în  cuvîntările  de  încheiere  a  lucrărilor, 
au  arătat  că  pentru  a-şi  îndeplini  aceste  funcţii  pe  lingă  alte  aspecte  este  necesar 
ca  slujitorii  bisericeşti  să  pătrundă  cît  mai  mult  înţelesurile  Sf.  Liturghii,  între  care 
desigur  primul  fiind  acela  de  jertfă  nesîngeroasă;  cum  prin  Sf.  Liturghie  reactuali¬ 
zăm  Naşterea,  propovăduirea,  patimile,  moartea  şi  învierea  Domnului  nostru  Iisus 
Hristos,  din  care  motiv  în  Sf.  Liturghie  „se  întîmplă  ceva  între  Dumnezeu  şi  om"  — 
cum  arăta  un  venerabil  dascăl  de  Teologie  ortodoxă  românească.  Revărsarea  de  har, 
care  inundă  sufletele  slujitorilor  şi  credincioşilor  care-şi  deschid  potirele  sufle¬ 
telor  lor  spre  Cer  este  una  dintre  dovezile  că  într-adevăr  în  Sf.  Liturghie  se 
întîmplă  ceva  între  Dumnezeu  şi  om. 

S-a  evidenţiat,  de  asemenea,  înţelesul  social  al  Sf.  Liturghii,  cînd  în  faţa  sf. 
altar  se  realizează  nu  numai  o  comuniune  unică  între  participanţi,  ci  şi  o  egalitate 
deplină  între  ei.  indiferent  de  sex,  funcţie,  stare  socială  etc.,  ca  şi  înţelesul  naţio¬ 
nal,  Sf.  Liturghie  fiind  şi  o  şcoală  de  cultivare  a  limbii  române  în  decursul  veacu¬ 
rilor,  ca  şi  a  unităţii  de  neam,  credincioşii  noştri  simţindu-se  totdeauna  ca  la  ei 
acasă  în  orice  biserică  din  ţară  ar  fi  intrat. 

Pentru  a  pătrunde  aceste  înţelesuri  este  necesar  studiul,  în  care  scop  delegaţii 
chiriarhali  au  specificat  cîteva  lucruri  de  căpătîi  asupra  cărora  preoţii  să  zăbo¬ 
vească  din  cînd  în  cînd. 

Delegaţii  chiriarhali  au  arătat  apoi  că  este  necesar  ca  şi  credincioşii  să  ştie 
şi  să  înţeleagă  ce  face  preotul,  în  care  scop  au  recomandat  ca  cel  puţin  de  două 
ori  pe  an,  în  cel  puţin  2 — 3  predici,  preoţii  să  explice  pe  înţeles  Sf.  Liturghie.  S-a 
apreciat  ca  bine  venită  de  pildă  practica  unor  preoţi  de  a  face  din  cînd  în  cînd 
proscomidia  în  văzul  şi  auzul  credincioşilor  prezenţi  în  biserică. 

Delegaţii  chiriarhali  au  specificat  apoi  cîteva  din  căile  şi  mijloacele  prin  care 
acest  tezaur  spiritual  pe  care  îl  are  Biserica  noastră  se  poate  pune  mai  bine  în 
valoare,  spre  zidirea  multiplă  a  credincioşilor  şi  ferirea  lor  de  ademenirile  pro¬ 
zelitiste. 

In  această  ordine  de  idei,  delegaţii  chiriarhali  au  accentuat  importanţa  ţinutei 
exterioare  a  slujitorilor  bisericeşti  care  nu  poate  fi  oricum,  cît  şi  a  pregătirii  lăun¬ 
trice  pentru  Sf.  Liturghie,  cerînd  preoţilor  ca  acest  lucru  să-l  facă  acasă,  în 
linişte,  şi  nici  într-un  caz  în  timpul  utreniei,  cum  obişnuiesc  unii,  cînd  preotul 
avînd  alte  îndatoriri  citirea  canonului  poate  deveni  orice,  dar  nu  rugăciune  rostită 
cu  gîndul  la  Dumnezeu. 

S-a  adus  în  atenţie,  de  asemenea,  faptul  că  la  Sf.  Liturghie,  „stînd  la  sfîntul 
Tău  altar,  înaintea  Ta"  şi  slujind  împreună  cu  îngerii,  cum  spune  o  rugăciune, 
slujitorii  bisericeşti  trebuie  să  fie  profund  pătrunşi  de  cutremurătoarea  ipostază 
în  care  se  află,  adunaţi  fiind  cu  întreaga  lor  fiinţă  spre  lucrul  pe  care-1  săvîrşesc, 
ceea  ce  se  va  resimţi  şi  în  sufletele  credincioşilor  participanţi  la  Sf.  Liturghie. 

S-a  recomandat  totodată  rostire  clară,  fără  teatralizări  sau  tonuri  stridente, 
ieşite  din  cadrul  recitativului  liturgic  îndătinat  în  bisericile  noastre,  ca  şi  antre¬ 
narea  susţinută  a  credincioşilor  la  cîntarea  în  comun,  la  rostirea  Crezului  etc. 

In  atenţie  s-a  adus  şi  disciplina  care  trebuie  să  domnească  la  slujbele  in 
sobor,  cînd  slujitorii  trebuie  să  se  înţeleagă  din  priviri,  fără  cuvinte  şi  mişcări  de 


VIAŢA  BISERICEASCA 


71 


prisos,  neorînduiala  la  astfel  de  slujbe  avînd  repercursiuni  negative  asupra  credin¬ 
cioşilor,  ca  şi  bisericile,  veşmintele,  cărţile  de  la  strană  neîngrijite  etc. 

S-a  combătut  tendinţa  unor  slujitori  bisericeşti  de  a  trata  superficial  Sf. 

Taină  a  Spovedaniei,  ceea  ce  scandalizează  pe  credincioşi,  ca  şi  tendinţa  de  a-i 
împărtăşi  în  afara  Sf.  Liturghii,  cu  excepţiile  de  rigoare  desigur,  bătrîni,  bolnavi, 
copii  etc.  care  nu  pot  sta  la  Sf.  Liturghie. 

S-a  combătut  de  asemenea  şi  tendinţa  resimţită  pe  ici  pe  colo  de  a  trans¬ 
forma  biserica  în  tarabă,  ceea  ce  iarăşi  înstrăinează  pe  credincioşi  de  biserică, 
constituind  un  mare  sacrilegiu  faptul  că  sub  masca  evlaviei  se  urmăresc  uneori 
nişte  interese  materiale  (cf.  I  Tim.  6,  5). 

Participanţilor  la  conferinţă  s-a  reamintit  faptul  petrecut  în  urmă  cu  1000  de 
ani,  cînd  cneazul  rus  de  la  Kiev  a  trimis  o  delegaţie  la  Constantinopol,  delegaţie 
care  a  participat  la  Sf.  Liturghie  din  catedrala  Sf.  Sofia,  după  care  membrii  dele¬ 
gaţiei  au  exclamat  că  s-au  simţit  ca-n  Cer. 

Delegaţii  chiriarhali  şi-au  încheiat  expunerile  lor  cu  îndrumarea  ca  slujitorii 
bisericeşti  să  se  străduiască  să  slujească,  să  predice,  să  întreţină  lăcaşurile  de  cult 
în  aşa  fel  ca  credincioşii  să  se  simtă  la  Sf.  Liturghie  cel  puţin  ca  într-o  tindă 
a  raiului,  aşa  cum  spune  şi  o  rugăciune  din  Postul  Sf.  Paşti,  care  zice:  „In  biserica 
măririi  Tale  stînd  în  cer  mi  se  pare  a  sta‘\  experienţă  pe  care  mulţi  credincioşi  o 
fac  şi  o  mărturisesc  după  cîte  o  Sf.  Liturghie  sâvîrşită  cu  respectarea  rînduielilor 
care  au  fost  aduse  în  atenţie  şi  cu  prilejul  conferinţei  preoţeşti  administrative  din 
luna  aprilie  1988. 

Conferinţa  preoţească  din  luna  mai  1988 

în  Arhiepiscopia  Sibiului  !] 

A  doua  conferinţă  preoţească  trimestrială  din  acest  an  în  Arhiepiscopia  Sibiu-  ' 

lui  a  avut  loc  în  zilele  de  12  mai  la  protopopiatele  Sibiu  şi  Rupea,  în  16  mai  la 
prot.  Făgăraş,  în  24  mai  la  protopopiatele  Agnita  şi  Braşov,  iar  în  26  mai  1988  la 
protopopiatele  Mediaş  şi  Sf.  Gheorghe. 

Din  încredinţarea  I.  P.  S.  Mitropolit  Antonie  al  Ardealului,  conferinţa  a  fost 
condusă  de  următorii  trimişi  chiriarhali:  P.  C.  pr.  prof.  Mircea  Păcurariu  la  pro¬ 
topopiatele  Sibiu  şi  Braşov,  P.  C.  arhid.  prof.  Aurel  Jivi  la  prot.  Rupea,  P.  C.  cons. 

Gheorghe  Papuc  la  prot.  Făgăraş,  P.  C.  pr.  prof.  Liviu  Streza  la  prot.  Agnita,  P.  C. 
pr.  prof.  Vasile  Mihoc  la  prot.  Mediaş  şi  P.  C.  pr.  prof.  Ioan  Mihălţan  la  prot. 

Sf.  Gheorghe.  ♦ 

Ca  şi  altă  dată  la  majoritatea  centrelor  protopopeşti  conferinţa  a  fost  pre¬ 
cedată  de  Sf.  Liturghie  şi  Te-Deum. 

Prezenţa  a  fost  foarte  bună  la  majoritatea  protopopiatelor. 

Potrivit  unei  vechi  rînduieli,  în  cuvîntările  de  deschidere  P.  C.  protopopi: 

Danilă  Luca  (Sibiu),  Ioan  Găban  (Mediaş),  Grigore  Cernea  (Agnita),  Romul  Zaha- 
rie  (Făgăraş),  Gheorghe  Opriş  (Rupea),  Vasile  Prodan  (Braşov)  şi  Aurel  Suciu  (Sf. 

Gheorghe),  cît  mai  ales  P.  C.  delegaţi  chiriarhali  au  făcut  scurte  informări  asupra 
evenimentelor  mai  deosebite,  patriotice  şi  bisericeşti,  care  au  avut  loc  de  la  ultima 
conferinţă  preoţească,  zăbovind  cu  deosebire  asupra  marelui  praznic  al  învierii 
Domnului,  cînd  „toate  s-au  umplut  de  lumină:  Şi  cerul,  şi  pămîntul  şi  cele  dedesupt", 
adevăr  pe  care  C.  preoţi  s-au  străduit  sâ-1  facă  simţit  în  viaţa  credincioşilor  lor. 

S-au  dat  apoi  informaţii  asupra  bogatei  activităţi,  interne  şi  externe,  a  I.  P.  S. 

Mitropolit  Antonie,  subliniind  totodată  importanţa  specială  pe  care  o  are  pentru 
noi  ca  fii  ai  Bisericii,  cît  şi  pentru  toţi  fiii  ţării,  tema  care  urmează  a  fi  dezbătută. 

Intitulată:  „Voievodul  Constantin  Brîncoveanu  în  istoria ,  cultura  şi  Ortodoxia 
românească  (La  300  de  ani  de  la  urcarea  sa  pe  tron)“,  tema  conferinţei  a  fost 
lucrată  de  către  toţi  preoţii  în  caietele  lor  de  conferinţe,  iar  în  chip  special  de  urmă¬ 
torii  preoţi  ca  referenţi  principali  şi  coreferenţi:  Streza  Nicolae  (Răşinari  II),  Neamţu 
Nicolae  (Armeni)  şi  Hoadrea  Gheorghe  (Rusciori)  —  la  prot.  Sibiu;  Lup  Gheorghe 
(Buneşti)  şi  Ciocîrlan  Mihai  (Măieruş)  —  la  prot.  Rupea;  Codrea  Nicolae  (Or.  Vic¬ 
toria)  şi  Drăghici  Alexe  (Hurez)  —  la  prot.  Făgăraş;  Rus  Ioan  (Ilimbav),  Mărgi- 

nean  Nicolae  (Iacobeni)  şi  Godan  Nicolae  (Merghindeal)  —  la  prot.  Agnita;  Moşoiu 
Zenovie  (Braşov-Bariţiu),  Leb  Mircea  (Săcele  II)  şi  Herda  Ioan  (Predeal  II)  —  la 
prot.  Braşov;  Gîdea  Teodor  (Alma)  şi  Ioniţă  Paraschiv  (Calvaser)  —  la  prot.  Mediaş; 
Lupu  Remus  (Ciumernic),  Banciu  Ioan  (Sărămaş)  şi  Ichim  Sebastian  (Sîntionlunoa) 
—  la  prot.  Sf.  Gheorghe. 

După  ce,  în  partea  introductivă,  au  aruncat  o  privire  asupra  situaţiei  politice, 
sociale,  economice,  culturale  şi  religioase  din  Muntenia  în  a  doua  jumătate  a  sec. 
al  XVII-lea,  referenţii  şi  coreferenţii  au  prezentat  o  scurtă  schiţă  biografică  a  lui 
C.  Brîncoveanu  pînă  la  înscăunarea  sa  pe  tronul  Ţârii  Româneşti,  după  care  au 
subliniat  modul  în  care  a  fost  ales  ca  domnitor. 

In  continuare,  au  fost  aduse  în  atenţie  relaţiile  voievodului  „Brîncoveanu 
Constantin,  boier  vechi  şi  domn  creştin44,  cum  spune  balada,  cu  Poarta  otomană, 
precum  şi  cu  celelalte  puteri  ale  vremii:  Austria,  Rusia,  Franţa,  Anglia  etc.,  loc 
special  ocupînd  relaţiile  sale  cu  Moldova  şi  Transilvania. 

Referenţii  şi  coreferenţii  au  zăbovit  apoi  asupra  perioadei  de  pace  asigurată 
Ţării  Româneşti,  cu  binefacerile  care  au  decurs  din  acest  lucru:  ridicarea  ţării  din 
punct  de  vedere  economic,  al  artei,  al  arhitecturii,  dar  mai  ales  al  culturii,  com¬ 
partiment  în  care  s-au  specificat  înfiinţarea  de  şcoli,  de  tipografii  şi  tipărirea  atîtor 
cărţi  pentru  binele  nu  numai  al  românilor,  ci  şi  al  altor  popoare  creştine. 

Aacent  deosebit  s-a  pus  pe  Biblia  de  la  Bucureşti  terminată  la  începutul 
domniei  lui  Constantin  Brîncoveanu,  în  1688,  ca  şi  pe  situaţia  Bisericii  în  timpul 
domniei  sale,  cu  sublinierea  sprijinului  multiplu  acordat  Bisericii  româneşti  din 
Transilvania,  într-o  vreme  de  grea  cumpănă  pentru  ea  şi  pentru  toţi  fiii  ei. 

A  fost  descris  de  asemenea  sfîrşitul  mucenicesc  al  voievodului  Constantin  Brîn¬ 
coveanu  şi  al  celor  patru  feciori  ai  săi,  sfîrşit  care  constituie  pentru  toate  generaţiile 
o  negrăită  lecţie  de  dragoste  pentru  poporul  şi  legea  din  care  facem  parte,  sfîrşit 
care  a  impresionat  profund  pe  participanţii  la  conferinţă,  încît  discuţiile  care  au 
urmat  s-au  desfăşurat,  la  toate  protopopiatele,  sub  semnul  unei  adevărate  evlavii, 
într-o  atmosferă  emoţională  deosebit  de  puternică. 

Vorbitorii  au  venit,  între  altele,  cu  noi  informaţii  legate  de  chipul  moral,  cît  şi 
de  alte  vrednicii  ale  voievodului  Brîncoveanu,  cu  exemplificări  referitoare  la  daniile 
sale  pe  pămîntul  Transilvaniei,  amintirea  sa  păstrîndu-se  vie  în  memoria  obştei 
româneşti  de  pretutindeni,  dar  mai  ales  în  Transilvania,  fiind  cîntat  în  balade  şi 
pomenit  la  Sf.  Liturghie  de  la  multe  biserici.  Chipul  său  este  de  asemenea  zugrăvit 
pe  pereţii  multor  biserici  şi  aproape  nelipsit  din  cele  ce  se  pictează  astăzi.  Vor¬ 
bitorii  au  arătat  de  asemenea  că  sufletul  său  mare  şi  dragostea  de  neam  şi  Lege 
l-au  întărit  în  toate  suferinţele  prin  care  a  trecut  şi  a  jertfei  sale  supreme. 

Delegaţii  chiriarhali  au  intervenit  în  discuţii,  fie  pentru  a  lămuri  deplin  unele 
probleme  ridicate,  fie  pentru  a  răspunde  unor  întrebări  care  s-au  pus,  între  ele 
mulţi  preoţi  ridicînd  şi  problema  trecerii  lui  Brîncoveanu  în  calendarul  sfinţilor. 

In  concluziile  finale,  s-a  subliniat  caracterul  festiv  al  conferinţei,  reliefîndu-se 
faptul  că  voievodul  C.  Brîncoveanu  a  fost  în  primul  rînd  un  om  de  suflet,  care  a 
trăit  profund  după  legile  omeniei  româneşti,  ceea  ce  rezultă,  între  altele,  din  aceea 
că  el  a  fugit  de  domnie,  cînd  se  ştie  că  de  obicei  scaunele  înalte  sînt  rîvnite  în 
general  şi  pentru  a  se  pune  mîna  pe  ele  se  înfăptuiesc  multe  fărădelegi,  că  „era 
aplecat  spre  facerea  de  bine'4,  cum  spune  un  document,  că,  asemenea  Sf.  Ştefan, 
s-a  rugat  ca  Dumnezeu  să-i  ierte  pe  duşmanii  săi,  semn  de  rară  largheţe  sufle¬ 
tească,  că,  asemenea  lui  Iov,  nu  şi-a  lipit  inima  de  bogăţiile  materiale,  că  „avea 
o  fire  atît  de  blîndâ  încît  nu  credea  niciodată  că  ar  putea  fi  trădat44,  cum  consem¬ 
nează  Del  Chiaro. 

Delegaţii  chiriarhali  au  venit  cu  noi  date  arătînd  că  C.  Brîncoveanu  a  fost 
apoi  un  domnitor  cu  o  vădită  dragoste  de  ţară  şi  neamul  său,  căruia  i-a  asigurat  26 
de  ani  de  pace,  întemeind  noi  aşezări,  noi  porturi,  drumuri  noi,  a  pus  în  valoare 
unele  bogăţii  ale  ţării,  a  ridicat  construcţii,  inclusiv  la  Buzău,  unde  este  sediul  epis¬ 
copiei  buzoiene,  palat  pus  în  valoare  de  I.  P.  S.  Mitropolit  Antonie  pe  cînd  era 
episcop  la  Buzău,  construcţii  pe  care  şi-a  imprimat  pecetea  personalităţii  sale  în 
ceea  ce  numim  „stilul  brîncovenesc44,  inspirîndu-se  de  la  casele  româneşti  cu 
cerdac,  desfăşurînd  totodată  o  operă  culturală  aproape  fără  precedent  pînă  la  el. 

Delegaţii  chiriarhali  au  scos  de  asemenea  în  lumină  faptul  că  voievodul  Con¬ 
stantin  Brîncoveanu  a  fost  totodată  şi  un  iubitor  de  Legea  noastră  străbună, 

creştină  ortodoxă,  reliefînd  construcţiile  bisericeşti  pe  care  le-a  ridicat  ca  şi  repa¬ 
rarea  aproape  în  totalitate  a  monumentelor  mai  de  seamă  ridicate  înainte  de  el, 
aportul  său  la  tipărirea  Bibliei  din  1688,  moment  de  seamă  în  istoria  noastră  cul¬ 
turală  şi  bisericească,  care  onorează  poporul  şi  Biserica  noastră,  binele  făcut  altor 
Biserici  şi  popoare  ortodoxe  şi  cu  deosebire  românilor  transilvăneni,  aspect  care 
a  fost  pus  în  lumină  cu  încă  alte  semnificative  informaţii. 

Ziditor  a  fost  pus  totodată  în  lumină  martiriul  lui  Brîncoveanu,  act  de  mare 
barbarie,  cu  profunde  înţelesuri  întru  adîncirea  dragostei  şi  unităţii  noastre  de 
neam  şi  Lege. 

De  aceea,  delegaţii  chiriarhali  au  recomandat  preoţilor  să  vorbească  credin¬ 
cioşilor,  într-o  predică  sau  două,  despre  voievodul  C.  Brîncoveanu,  cu  sublinierea 
virtuţilor  sale  patriotice  şi  religios-morale,  cea  mai  aleasă  cinstire  pe  care  o  putem 
aduce  cuiva  fiind  aceea  de  a-i  urma  pilda,  exemplul  luminos  pe  care  ni-1  lasă, 
idee  care  a  constituit  concluzia  filială  a  importantei  conferinţe  preoţeşti  din  luna 
mai  1988,  ţinută  în  Arhiepiscopia  Sibiului,  ca  în  întreaga  noastră  Patriarhie. 

Increstăm  şi  faptul  că  la  prot.  Braşov  şi  anume  la  Muzeul  de  pe  lingă  bis. 
Sf.  Nicolae  din  Şchei  s-a  deschis  şi  o  expoziţie  consacrată  voievodului  C.  Brîn¬ 
coveanu,  care  a  fost  vizitată  de  preoţi  şi  alţi  vizitatori,  bucurîndu-se  de  aprecieri 
din  partea  acestora. 

Arhid.  Gh.  Papuc 


DIN  VIAŢA  BISERICEASCA  IN  EPARHIA  ORADIEI 


I.  Vizitaţii  canonice,  slujbe  arhiereşti 

Ce/a.  Duminică,  6  martie  1988,  P.  S.  Episcop  Vasile  a  făcut  o  vizită  canonică 
în  parohia  Ce/a,  prot.  Oradea,  jud.  Bihor,  în  a  căror  frumoasă  biserică,  recent 
înnoită  în  exterior,  iar  mai  înainte  pictată  în  interior,  a  săvîrşit  Sf.  Liturghie,  în 
mijlocul  unui  sobor  de  preoţi  şi  diaconi,  de  faţă  fiind  un  mare  număr  de  credincioşi 
din  parohie  şi  din  unele  parohii  din  împrejurimi.  Răspunsurile  au  fost  date,  la 
unison,  de  mulţimea  credincioşilor. 

Predica  zilei  a  fost  ţinută  de  părintele  vicar  eparhial  Augustin  Lucian,  tălmă¬ 
cind  pericopa  evanghelică  a  celei  de  a  Il-a  duminici  din  Postul  Mare,  închinată 
Sfîntului  Grigorie  Palama. 

După  apolis,  părintele  prot.  Aurel  Puşcaş  l-a  bineventat  pe  chiriarh,  iar  preotul- 
paroh  Ioan  Purtan  a  raportat  despre  starea  religioasă  a  credincioşilor  şi  despre  buna 
gospodărire  a  bunurilor  bisericeşti. 

In  cuvîntul  de  învăţătură,  ierarhul  a  vorbit  despre  instituirea  Sf.  Taine  a 
Euharistiei,  ca  mijloc  de  împărtăşire  a  harului  dumnezeiesc,  pentru  întărirea  şi 
dezvoltarea  vieţii  duhovniceşti  în  vederea  mîntuirii  sufleteşti.  Referindu-se  la  evan¬ 
ghelia  zilei,  despre  vindecarea  slăbănogului  din  Capernaum,  adus  la  Iisus  de 
patru  inşi,  a  scos  în  relief  sentimentul  de  solidaritate  al  acestor  patru  binefăcători, 
făcînd  încheierea  că  această  împrejurare  trebuie  să  fie  şi  pentru  noi  un  îndemn 
de  a  ne  solidariza  în  orice  împrejurare  pentru  progresul  spiritual  şi  material  al 
poporului  şi  al  Bisericii  noastre  strămoşeşti.  Totodată,  a  adus  cuvinte  de  apreciere 
credincioşilor  pentru  jertfelnicia  lor  întru  înfrumuseţarea  sfîntului  locaş,  ca  şi  pen¬ 
tru  dragostea  lor  faţă  de  Biserica  strămoşească  şi  faţă  de  patrie,  iar  vrednicul 
păstor  sufletesc,  preotul  Ioan  Purtan,  pentru  zelul  întru  activitatea  duhovnicească 
şi  pentru  hărnicia  gospodărească,  a  primit  de  asemenea  felicitări. 

• 

In  următoarele  duminici  şi  sărbători,  pînă  la  Sf.  Paşti,  ierarhul  a  rămas  în 
mijlocul  credincioşilor  de  la  cele  două  catedrale  episcopale  din  Oradea.  Astfel, 
duminică,  13  martie  1988,  cea  de  a  treia  din  Postul  Mare,  închinată  Sf.  Cruci,  a 

sâvîrşit  Sf.  Liturghie  în  biserica  Sf.  Nicolae  (Catedrala  a  II-a),  cu  care  prilej  l-a 
hirotonit  întru  preot  pe  diaconul  Dregan  Dan,  licenţiat  în  teologie,  pe  seama  paro¬ 
hiei  Cuceu,  prot.  Zalău.  In  legătură  cu  această  hirotonire,  P.  S.  Sa  a  vorbit  despre 
însemnătatea  Sf.  Taine  a  Preoţiei.  In  cea  de  a  patra  duminică  a  Postului  Mare, 
închinată  Sf.  Ioan  Scărarul  (20  martie  1988),  chiriarhul  a  oficiat  slujba  Sfintei 
Liturghii  în  Biserica  cu  Lună  (Catedrala  I),  în  cadrul  căreia  a  ţinut  un  cuvînt  de 
învăţătură  în  legătură  cu  scrierea  Scara  a  Sf.  Ioan  Scărarul,  despre  treptele  desă- 
vîrşirii  spirituale  şi  religios-morale.  De  sărbătoarea  Buneivestiri  (25  martie  1988), 
Sf.  Liturghie  arhierească  a  fost  săvîrşită  în  Biserica  cu  Lună,  ca  şi  cea  din  dumi¬ 
nica  a  cincea  din  Postul  Mare  (27  martie  J988),  închinată  Măriei  Egipteanca. 

De  Duminica  Floriilor  (3  aprilie  1988),  Sf.  Liturghie  arhierească  a  fost  săvîr¬ 
şită  tot  în  Catedrala  cu  Lună,  cu  care  prilej  P.  S.  Sa  a  vorbit  despre  însemnă¬ 
tatea,  pentru  mîntuirea  noastră,  a  sărbătoririi  intrării  solemne  şi  triumfătoare  a 
Domnului  Hristos  în  Ierusalim,  ca  ultim  eveniment  de  mărire  pămîntească  din 
viaţa  sa  înainte  de  Sf.  Patimi.  De  asemenea,  a  stăruit  asupra  cuprinsului  perico- 
pelor  evanghelice  din  primele  trei  zile  ale  Săptămînii  Patimilor.  Ierarhul  a  parti¬ 
cipat,  după-masă,  şi  la  •  slujba  vecerniei,  în  cadrul  căreia  de  asemenea  a  ţinut 
cuvînt  de  învăţătură,  iar  corul  catedralei  a  oferit  un  concert  de  cîntări  reli¬ 
gioase  adecvate. 

In  Joia  Mare,  P.  S.  Sa  a  făcut  parte  din  soborul  arhieresc  de  la  Sf.  Patriarhie, 
pentru  sfinţirea  Sfîntului  şi  Marelui  Mir.  In  Vinerea  Mare,  seara,  a  slujit  la 
Prohodul  Domnului  în  Catedrala  cu  Lună. 

Sfintele  Paşti  (10  aprilie  1988).  Slujba  învierii  a  fost  oficiată,  succesiv,  de 
P.  S.  Episcop  Vasile  la  cele  două  frumoase  catedrale  episcopale  din  Oradea,  în 
prezenţa  unui  mare  număr  de  credincioşi.  Sf.  Liturghie  arhierească,  cu  citirea  Pas¬ 
toralei  ierarhului,  a  fost  săvîrşită  în  Catedrala  cu  Lună,  iar  Vecernia  învierii  în 
Biserica  „Sf.  Ier.  Nicolae**  (Catedrala  a  II-a),  cu  citirea  Sf.  Evanghelii  în  12  limbi. 
Ierarhul  a  vorbit  despre  măreţia  minunii  învierii  Domnului,  începutul  şi  garanţia  şi 
a  învierii  noastre  în  ziua  cea  de  apoi.  In  după-amiaza  aceluiaşi  luminat  praznic, 
a  avut  loc,  la  reşedinţa  episcopală,  o  recepţie,  la  care  au  participat  membri  ai 
Adunării  şi  Consiliului  eparhial,  salariaţii  Centrului  eparhial,  preoţii  şi  mulţi 
credincioşi  din  oraşul  de  reşedinţă,  precum  şi  membrii  corurilor  de  la  cele  două 
catedrale.  Cu  acest  prilej,  cei  de  faţă,  prin  cuvîntul  părintelui  Gheorghe  Pruteanu, 
conducătorul  parohiei  Oradea-Centrală,  au  prezentat  respectuoase  felicitări  ierar¬ 
hului  de  sfintele  sărbători.  P.  S.  Sa  a  mulţumit  călduros,  urînd  tuturor  deplină 
sănătate  şi  fericire  şi  realizări  tot  mai  importante  la  locurile  de  muncă  pentru 
progresul  moral  şi  material  al  poporului  şi  pentru  promovarea  păcii  în  lume.  Corul 
Bisericii  cu  Lună,  de  sub  conducerea  părintelui  Traian  Codilă,  a  intonat  imnul 
arhieresc  şi  alte  piese  corale  adecvate. 

La  Beiuş.  A  doua  zi  de  Paşti,  potrivit  tradiţiei,  chiriarhul  —  însoţit  de  la 
centrul  eparhial  de  părintele  inspector  eparhial  Dorel  Rusu  şi  de  diaconii  Teodor 
Savu  şi  Liviu  Inţe  —  a  poposit  în  mijlocul  bunilor  credincioşi  din  oraşul  Beiuş,  să¬ 
vârşind  Sf.  Liturghie,  în  acest  an,  în  biserica  „Sf.  Dumitru**  (din  centru),  răspun¬ 
surile  fiind  date  de  corul  parohial,  dirijat  de  cîntăreţul  bisericesc  Teodor  Mara. 
Predica  zilei  a  fost  ţinută  de  părintele  inspector  eparhial  Dorel  Rusu. 

Cu  acest  prilej,  preoţilor  pensionari  Ilie  Mihele  şi  Ilie  Şarba,  pentru  rodnică 
şi  îndelungată  păstorire  (de  aproape  50  de  ani),  li  s-a  acordat  cea  mai  înaltă  dis¬ 
tincţie,  aceea  de  iconom- stavrofor,  întru  care  au  primit  şi  hirotesia. 

După  otpust,  părintele  prot.  Teodor  Cios  a  urat  bun-venit  P.  S.  Sale  şi  res¬ 
pectuoase  mulţumiri  pentru  păstrarea  tradiţiei  de  a  veni  în  fiecare  an,  a  doua  zi 
de  Paşti,  în  mijlocul  credincioşilor  din  oraşul  Beiuş.  Părintele  Ilie  Mihele,  în 
numele  său  şi  al  părintelui  Ilie  Şarba,  a  exprimat  aleasă  recunoştinţă  şi  fieşti 
mulţumiri  pentru  deosebita  cinste  ce  le-a  arătat-o,  acordîndu-le  înalta  distincţie 
bisericească. 

In  cuvîntul  de  învăţătură,  ierarhul  s-a  oprit  asupra  însemnătăţii  mesajului 
dat  de  Mîntuitorul  Sfinţilor  Apostoli,  îndată  după  înviere,  cînd  le-a  spus:  „Datu- 
mi-s-a  toată  puterea . . .  Mergând  învăţaţi  toate  neamurile ...  şi  să  păzească  toate 
cîte  v-am  poruncit  vouă*4,  reliefînd  că  de  aici  rezultă  că  numai  Sfinţilor  Apostoli 
li  s-a  dat  toată  puterea  de  a  învăţa  şi  a  boteza  (  =  a  săvîrşi  Sf.  Taine)  şi  că  cre¬ 
dincioşii  trebuie  să  păzească  (  =  să-şi  însuşească)  întreaga  învăţătură  a  Domnului, 

nu  numai  cea  aflată  în  Sf.  Scriptură,  ci  şi  cea  din  Sf.  Tradiţie.  Totodată,  ierarhul 
şi-a  manifestat  satisfacţia  de  progresul  vieţii  religioase  a  credincioşilor,  ca  rezultat 
al  prodigioasei  activităţi  desfăşurate  de  cei  trei  păstori  sufleteşti:  părintele  prot, 
Teodor  Cios  şi  preoţii-parohi  Ioan  Pituţ  şi  Ioan  Hinsu. 

La  Chişcău.  A  treia  zi  de  Paşti  (12  aprilie  1988),  într-o  foarte  frumoasă  zi  de 
primăvară,  P.  S.  Episcop  Vasile  s-a  aflat  în  mijlocul  bunilor  credincioşi  din  parohia 
Chişcău ,  prot.  Beiuş,  cărora  le-a  făcut  bucuria  de  a  le  săvîrşi  Sf.  Liturghie,  în 
mijlocul  naturii,  lîngă  streaşină  bisericii  parohiale,  zidită  pe  culmea  unui  deal,  în 
mijlocul  cimitirului.  Răspunsurile  au  fost  date  cu  multă  însufleţire  şi  evlavie  de 
toţi  credincioşii.  Predica  zilei  a  fost  ţinută  de  părintele  insp.  ep.  Dorel  Rusu. 

Preotul-paroh  Antin  Purle,  pentru  bogată  şi  rodnică  activitate  pastorală, 
gospodărească  şi  obştească,  a  fost  distins  cu  rangul  de  iconom.  Cu  aceeaşi  dis¬ 
tincţie  şi  pentru  merite  asemănătoare,  a  fost  învrednicit  şi  preotul  Gheorghe 
Ciolac  de  la  parohia  Rieni,  prot.  Beiuş,  primind  amîndoi  şi  hirotesia  în  acest  grad. 

La  sfîrşitul  Sf.  Liturghii,  părintele  prot.  Teodor  Cios  a  rostit  un  cald  cuvint  de 
bun-sosit  P.  S.  Sale,  iar  preotul-paroh  Antin  Purle  a  făcut  un  scurt  istoric  al  paro¬ 
hiei  şi  al  bisericii,  precum  şi  raport  despre  viaţa  religioasă  intensă  dusă  de  cre¬ 
dincioşii  de  aici  şi  dare  de  seamă  despre  lucrările  de  înnoire  începute  la  biserică 
şi  despre  terminarea  ridicării  unei  case  parohiale  noi.  De  asemenea,  a  mulţumit 
respectuos  pentru  distincţia  ce  i  s-a  acordat.  Acelaşi  lucru  l-a  făcut  şi  părintele 
Gheorghe  Ciolac  de  la  parohia  Rieni. 

Ierarhul,  în  cuvîntul  de  învăţătură,  şi-a  exprimat  bucuria  că  a  liturghisit  la 
umbra  unei  biserici  care  este  zidită  în  mijlocul  cimitirului,  arătînd  că  acest  fapl 
s-a  moştenit  dintru  începuturile  creştinismului,  vrînd  prin  aceasta  să  se  dovedească 
strînsa  legătură  ce  există,  după  învăţătura  Bisericii  noastre,  între  credincioşii 
în  viaţă  şi  cei  trecuţi  la  cele  veşnice.  Totodată,  a  adus  cuvinte  de  apreciere  vredni¬ 
cului  păstor  sufletesc  pentru  hărnicia  şi  zelul  său  pastoral,  iar  credincioşilor  pen¬ 
tru  dragostea  faţă  de  Biserica  strămoşească,  arătată  prin  Jertfelnicia  întru  hotă- 
rîrea  de  a-şi  înfrumuseţa  sfîntul  locaş  cu  pictură,  ca  şi  prin  edificarea  unei  case 
parohiale  noi.  De  asemenea,  i-a  îndemnat  pe  toţi  să  muncească  cu  multă  rîvnă 
pentru  bunăstarea  materială  şi  spirituală  a  întregului  popor. 

La  Mănăstirea  Izbuc.  Vineri  (15  aprilie  1988),  de  sărbătoarea  Izvorul  Tămă¬ 
duirii ,  P.  S.  Episcop  Vaisiile  a  făcut  un  popas  duhovnicesc  la  Mănăstirea  Izbuc, 
prot.  Beiuş,  unde  în  mijlocul  unui  sobor  de  preoţi  şi  diaconi  a  săvîrşit,  de  ziua  hra¬ 
mului,  Sf.  Liturghie  în  biserica  cea  mare,  în  prezenţa  unui  mare  număr  de  cre¬ 
dincioşi  veniţi  din  apropiere,  dar  şi  din  mari  îndepărtări,  care  cu  acest  prilej  s-au 
spovedit  şi  cuminecat,  iar  după  Sf.  Liturghie  au  asistat  şi  la  Sf.  Taină  a  Maslului. 

Predica  zilei  a  fost  ţinută  de  părintele  insp.  eparhial  Dorel  Rusu. 

Cu  acest  prilej,  ierarhul  l-a  hirotonit  pe  monahul  Simion  Pop,  vieţuitor  la 
această  mănăstire,  întru  ierodiacon. 

După  apolisul  Sf.  Liturghii,  Prea  Cuviosul  părinte  protosinghel  Iorest  Gre- 
benea,  stareţul  mănăstirii,  a  urat  bun-venit  P.  S.  Sale,  exprimîndu-i  respectuoase 
mulţumiri  pentru  marele  sprijin  moral  şi  material  acordat,  datorită  căruia  s-au 
putut  împlini  atîtea  lucrări  de  mare  folos  duhovnicesc  şi  gospodăresc  la  acest 
aşezămînt,  în  ultimii  cinci  ani. 

Intr-un  ziditor  cuvînt  de  învăţătură,  P.  S.  Sa  a  vorbit  despre  măreţia  lumi¬ 
natului  praznic  al  învierii  Domnului  şi  apoi  despre  rolul  religios,  cultural  şi  naţio¬ 
nal  al  mănăstirilor  de-a  lungul  istoriei  poporului  român,  rol  pe  care  î-a  jucat  şi 
Mănăstirea  Izbuc  din  momentul  întemeierii  ei  de  episcopul  Roman  Ciorogariu. 
Totodată,  a  exprimat  mulţumiri  tuturor  celor  ce,  prin  diferite  mijloace,  au  contri¬ 
buit  la  realizarea  atîtor  însemnate  lucrări  de  mare  folos  duhovnicesc  şi  gospodă¬ 
resc  la  această  mănăstire,  în  care  lucrări  un  foarte  mare  merit  îl  are  părintele 
stareţ,  P.  C.  protos.  Iorest  Grebenea,  pentru  care,  declarîndu-se  mulţumit,  îi  aduce 
cuvinte  de  apreciere,  ca  şi  întregii  obşti  mănăstireşti. 


II.  Binecuvîntarea  Bisericii  din  parohia  Horea 

In  urma  lucrărilor  de  înnoire  exterioară  şi  interioară  din  ultimii  ani,  biserica 
din  parohia  Horea,  prot.  Cărei,  jud.  Satu  Mare,  a  fost  binecuvîntată,  duminică, 

24  aprilie  1988,  de  către  P.  S.  Episcop  Vasile,  in  mijlocul  unui  sobor  de  preoţi  şi 
diaconi,  şi  în  prezenţa  bunilor  credincioşi  din  localitate  şi  ai  multor  fii  ai  satului 
plecaţi  în  alte  localităţi. 

Satul  Horea,  aşezat  în  imediata  apropiere  a  graniţei  de  nord-vest  a  patriei 
noastre,  a  luat  fiinţă  în  anul  1924,  prin  aşezarea  aici  a  94  de  familii  de  moţi  din 
Munţii  Apuseni,  din  părţile  lui  Horea  şi  Avram  Iancu  (la  început  numit  „Urmaşii 
lui  Horea**),  devenind  în  scurtă  vreme  o  localitate  cu  gospodării  înfloritoare.  In 
acelaşi  an,  s-a  constituit  şi  parohia  ortodoxă  română,  biserica  actuală  însă  s-a 
zidit,  din  cărămidă,  abia  în  1930,  în  timpul  păstoririi  preotului  Gavril  Mărcuş.  A 
fost  sfinţită  în  1934  de  arhiereul-vicar  al  Episcopiei  ortodoxe  române  a  Oradiei, 
dr.  Andrei  Magier-Crişanul. 

In  anul  1940,  urmare  odiosului  Dictat  de  la  Viena,  toţi  locuitorii  au  fost  siliţi 
să  ia  drumul  pribegiei  în  Ţara-Mamă,  revenind  la  gospodăriile  lor  în  anul  1945, 
după  eliberarea  Ardealului  de  Nord  în  toamna  anului  1944  de  eroica  armată 
română.  In  scurtă  vreme,  paralel  cu  gospodăriile,  şi-au  refăcut  şi  sfîntul  locaş, 
grav  avariat  în  timpul  ocupaţiei  străine,  dar  în  1957  o  puternică  furtună  i-a  surpat 
turnul  (înalt  de  25  de  metri),  care  a  fost  rezidit  abia  în  1961  (dar  acum  numai  de 
15  metri  înălţime),  în  timpul  păstoririi  preotului  Victor  Miron.  în  anul  1967,  după 
alte  lucrări  de  reparaţii  şi  împodobirea  cu  o  frumoasă  pictură  (de  pictorul  Vasile 
Pascu  din  Paşcani-Moldova),  în  timpul  păstoririi  preotului  Nicolae  Popescu,  a  fost 
sfinţită  de  episcopul  Valerian  Zaharia  al  Oradiei,  cînd  în  Sfînta  Masă  s-au  aşezat 
moaşte  noi,  cele  dintîi  fiind  risipite  de  răufăcători,  în  anii  de  izbelişte. 

Intre  anii  1977  şi  1987,  în  timpul  păstoririi  vrednicului  preot  Zaharia  Tăut, 
ajutat  îndeaproape  de  membrii  Consiliului  şi  Comitetului  parohial,  în  frunte  cu 
epitropul  I  Petru  P.  Radac,  epitropul  II  Traian  Trif  (decedat  în  1987)  şi  epitropul 
III  Gheorghe  Jurj,  dar  îndeosebi  prin  jertfelnicia  pilduitoare  a  celor  130  de  familii 
de  buni  credincioşi,  i  s-au  făcut  însemnate  lucrări  de  reparaţii  exterioare  (tencuitul 
zidurilor  şi  înnoirea  acoperişului  de  tablă),  precum  şi  interioare  (s-a  înnoit  icono¬ 
stasul  şi  s-a  revopsit  mobilierul).  De  asemenea,  a  fost  înzestrată  cu  o  frumoasă 
icoană  a  Maicii  Domnului  cu  Pruncul  Iisus  în  braţe,  cu  patru  rînduri  de  odăjdii 
noi  etc. 

După  slujba  de  binecuvîntare,  s-a  oficiat  Sf.  Liturghie,  răspunsurile  fiind  date 
la  unison  de  toţi  credincioşii.  Predica  zilei  a  fost  ţinută  de  părintele  consilier  epar¬ 
hial  Nicolae  Mara.  Preotului-paroh  Zaharia  Tăut  —  pentru  deosebitul  zel  pastoral, 
ca  şi  pentru  bogatele  rezultate  ale  acestui  zel,  în  cei  16  ani  de  pastoraţie,  atît  în 
matrâ,  cît  şi  în  filia  Ciumeşti  —  ierarhul  1-^a  distins  cu  rangul  de  iconom,  întru 
care  a  şi  fost  hirotesit,  iar  celor  trei  epitropi  le-a  înmînat  scrisori  de  apreciere 

După  terminarea  Sf.  Liturghii,  părintele  prot.  Costache  Mirea  a  dat  citire  hri¬ 
sovului,  apoi  a  rostit  un  scurt  cuvînt  de  bun-sosit  chiriarhului,  iar  preotul-paroh 
a  făcut  raport  despre  starea  religioasă  a  credincioşilor  şi  dare  de  seamă  asupra 
lucrărilor  efectuate  la  biserică.  Apoi  a  fost  citită  scrisoarea  arhierească  de  apre¬ 
ciere,  adresată  credincioşilor,  membrilor  Consiliului  şi  Comitetului  parohial,  pre¬ 
cum  şi  preotului  paroh. 

In  cuvîntul  de  învăţătură,  arhipăstorul,  între  altele,  a  vorbit  despre  semnifi¬ 
caţia  salutului  creştinesc  „Hristos  a  înviat!**  De  asemenea,  a  vorbit  despre  martiriul 
Bfinţilor  români,  ierarhii  Ilie  Iorest  şi  Sava  Brancovici,  din  secolul  al  XVII-lea, 
a  căror  statornicie  şi  mărturisire  a  credinţei  ortodoxe  să  ne  fie,  a  spus  vorbitorul, 
pildă  de  urmat.  La  fel  a  scos  în  evidenţă  vrednicia  păstorului  de  suflete  şi  a 
credincioşilor  de  aici,  felicitîndu-i  pentru  dragostea  lor  faţă  de  Biserica  strămo¬ 
şească  şi  faţă  de  Patria  noastră  scumpă,  îndemnîndu-i  să  fie  mîndri  de  înaintaşii 
lor  din  Munţii  Apuseni,  în  frunte  cu  marii  lor  conducători  Horea  şi  Avram  Iancu. 

Menţionăm  că  în  toate  împrejurările  de  mai  sus,  P.  S.  Sa  a  amintit  că  trebuie 
să  întîmpinăm  cu  entuziasm  împlinirea,  în  acest  an,  a  70  de  ani  de  la  făurirea 
idealului  de  unire  a  tuturor  românilor  într-un  singur  stat  naţional  suveran  şi  inde¬ 
pendent,  România,  în  Marea  Adunare  Naţională  de  la  Alba  Iulia,  de  la  1  Decembrie 
1918,  act  la  care  şi  Biserica  Ortodoxă  Română  a  avut  partea  sa  de  contribuţie,  iar 
astăzi  luptă  pentru  menţinerea  acestei  zestre. 


Diacon  Dr.  Teodor  Saw 


Din  relaţiile  ecumenice  bisericeşti 


SESIUNEA  COMITETULUI  EXECUTIV  AL  CONSILIULUI  ECUMENIC 

AL  BISERICILOR  LA  ISTANBUL 


Intre  7 — 12  martie  1988  a  avut  loc  la  Istanbul,  în  Turcia  prima  sesiune  din 
anul  acesta  a  Consiliului  Ecumenic  al  Bisericilor.  Au  luat  parte  următorii,  în 
calitate  de  Preşedinţi,  plus  secretarul  general: 

1.  Rita  Nita  Barrow,  aparţine  Bisericii  metodiste  şi  este  reprezentanta  sta¬ 
tului  Barbados  la  O.N.U. 

2.  Dr.  Marga  Buhrig,  pensionară  acum,  fostă  directoare  a  unei  Academii 
ie  Laici,  Basel,  Elveţia. 

3.  Mitropolitul  Paulos  Mar  Gregorias,  New  Delhi,  India. 

4.  P.  F.  Patriarh  Ignatius  al  IV-lea,  Damasc,  Siria. 

5.  W.  P.  Kotso  Machulu,  arhiepiscop  anglican,  Gaborone,  Botswana. 

6.  Dr.  Lois  M.  Wilson,  Toronto,  Canada,  Preşedinta  unui  „Forum44  ecu¬ 
menic  care  include  şi  pe  străinii  din  Canada. 

7.  Dr.  Heinz-Ioachim  Held,  Bis.  Evanghelică  din  R.F.G.,  Hannover,  Preşe¬ 
dintele  Com.  Central  al  C.E.B. 

8.  Mitropolitul  Hrisostom  Constantinides  de  Mira,  Istanbul,  Turcia,  vice¬ 
preşedinte. 

9.  Dr.  Silvia  Talbot,  metodistă  —  S.U.A.,  Atlanta,  soţie  de  episcop,  vice¬ 
preşedintă. 

10.  Dr.  Emilio  Castro,  secretar  general  al  C.E.B.,  metodist  din  Uruguay. 

Comitetul  Executiv 

1.  Mitropolitul  Antonie  Plămădeală,  România. 

2.  D-na  Annathaie  Abayasekera,  Shri,  Lanka. 

3.  Arhiepiscopul  Athanasios,  Beni  Sonef,  Biserica  Coptă  din  Egipt. 

4.  Bena-Sula,  Biserica  Kimbanguistă  din  Zair. 

5.  Rev.  Puafitu  Faa’Alo  Tuvalu,  Pacific. 

6.  D-na  Jeyu  Koddu,  Kampala,  Uganda. 

7.  Arhiepiscopul  Kiril  de  Smolensk,  U.R.S.S. 

8.  Prof.  Dr.  Janice  Love,  metodistă,  Columbia,  Sc.  U.SA 

9.  Rev.  Dr.  J.  Oscar  Mc.  Cloud,  presbiterian,  N.  York,  U.SA. 

10.  Episcop  Dr.  Soritua  A.  E.  Nabab,  Jakarta,  Pusat,  Indonesia. 

11.  Rev.  Mainard  Piske,  luteran,  Joinville,  Brazilia. 

12.  D-na  Jean  Skuse,  Sydney,  Australia. 

13.  Dr.  Aron  Tolea,  presbiterian,  Yaounde,  Camerun. 

14.  Episcop  Dr.  Karoly  Toth,  reformat,  Budapesta,  Ungaria. 

15.  Dr.  Per  Voksoe,  Oslo,  Norvegia. 

Consultant 

1.  Rev.  Dr.  Avery  Post,  Preşedintele  Comitetului  de  organizare  a  Adunării 
generale  din  Camberra. 

Staful  din  Geneva 

1.  Prof.  Todor  Sabev,  Secretar  general  adjunct,  ortodox,  Bulgaria. 

2.  D-na  Ruth  Sovik,  Secretar  general  adjunct,  luteran,  U.S.A. 

3.  D-na  Mercy  Oduyoiye,  Secretar  general  adjunct,  metodist,  Chana. 

4.  Patrick  Coidan,  Secretar  general  adjunct  finanţe,  protestant,  Franţa. 

5.  D-na  Jean  Stromberg,  Biserica  Lutherană,  U.S.A.,  asistenta  Secretaru¬ 
lui  general. 

6.  William  Perkins,  Biserica  Episcopală  U.S.A.,  însărcinat  cu  pregătirea  viitoarei 

Adunări  generale. 

7.  Joan  Campell,  Directoarea  Oficiului  C.E.B.  din  U.S.A. 

8.  Adnaan  Geense,  Director  Institutul  Ecumenic  Bossey,  Elveţia,  originar  din 
Olanda. 

9.  Jan  Kok,  Directorul  Publicaţiilor  Consiliului  Ecumenic,  Bis.  Reformată 
Olanda. 

10.  Eva  Kempi,  Departamentul  de  Presă,  Finlanda. 

11.  Huibert  van  Beek  —  CICARWS,  originar  din  Olanda. 

12.  Midge  Beguin-Austin,  —  Contabilitate,  U.S.A. 

13.  Trevor  Davies,  Directorul  Personalului,  Anglia. 

14.  Frieda  Rajotte,  Director  „Biserică  şi  Societate**,  Canada. 

15.  Giinther  Gassmann,  „Credinţă  şi  Contribuţie**,  R.F.G.  —  director. 

16.  Wesler  Ariarajan  —  Director  „Dialogul  cu  alte  credinţe**,  metodist,  Sri 
Lanka. 

17.  Eugene  Stockwell,  director  Comisia  „Misiune  şi  Evanghelizare**  U.S.A. 

18.  Klaus  Poser,  director  CICARWS,  Bis.  Evanghelică,  R.F.G. 

19.  Ninan  Koshy,  director  Comisia  pentru  afaceri  internaţionale  India. 

20.  Anna  Karin  Hammar,  director.  Suedia,  Departamentul  femei. 

21.  Heikki  Huttonen,  director  Dep.  Tineret,  ortodox,  Finlanda. 

22.  Samuel  Amiratham,  director,  Programul  pentru  Educaţie  Teologică, 
India. 

23.  Georges  Tsetsis,  Reprezentantul  Patriarhiei  Ecumenice  la  C.E.B. ,  ortodox, 
Elveţia,  originar  din  Turcia. 

24.  Episcopul  Sergei  Fomin,  Reprezentantul  Patriarhiei  Moscovei  la  C.E.B., 
U.R.S.S. 

25.  Robert  van  Drimmelen,  „Programul  pentru  Combaterea  Rasismului**,  re¬ 
format,  Olanda. 

Au  mai  participat  secretari,  interpreţi,  tehnicieni. 

Lucrările  s-au  început  prin  prezentarea  raportului  Secretarului  general  Dr. 
Emilio  Castro.  D-sa  a  adus  la  cunoştinţă  trecerea  la  cele  veşnice  a  unora  din 
membrii  Comitetului  Central  şi  anume  prof.  Gherasimos  Konidaris  din  Grecia. 
Acesta  a  luat  parte  la  toate  Adunările  generale  ale  Consiliului  Ecumenic,  începînd 
cu  cea  din  Amsterdam.  A  anunţat  apoi  că  la  Consiliul  Ecumenic  din  Geneva  s-au 
primit  cîteva  vizite  foarte  importante,  precum  cea  a  d-lui  Klaus  Gysi,  Secretar 
de  Stat  pentru  Afacerile  Religioase  din  R.D.G.,  apoi  a  D.  Drăgan  Dragojloric 
avînd  aheeaşi  calitate  în  Iugoslavia  şi,  cea  mai  importantă,  a  S.  S.  Patriarhului 
Ecumenic  de  la  Constantinopol,  Dimitrios  I,  în  fruntea  unei  delegaţii  (la  această 
primire  a  luat  parte  şi  semnatarul  acestor  rînduri  care  se  afla  în  acea  perioadă 
la  Geneva). 

Secretarul  general  a  anunţat  apoi  că  în  curînd  în  anul  acesta  se  vor  aniversa 
40  de  ani  de  la  înfiinţarea  Consiliului  Ecumenic.  Va  trebui  ca  evenimentul  să 
fie  sărbătorit  după  cum  merită,  scoţîndu-se  în  evidenţă  atît  rezultatele  pozitive 
obţinute  în  aceşti  40  de  ani,  cît  şi  eşecurile,  spre  a  se  trage  învăţăturile  pentru 
viitor.  D-sa  a  început  prin  marcarea  cîtorva  eşecuri; 

a)  Nu  s-a  reuşit  pe  deplin  stingerea  atitudinilor  negative  dintre  diferitele 
Biserici  protestante,  care  au  rămas  tot  orientate  confesional  şi  după  1948.  Ba 
chiar,  unele  Biserici,  nu  s-au  alăturat  Consiliului  Ecumenic. 

b)  Nu  s-a  dat  suficientă  atenţie  Bisericilor  apărute  între  timp  în  lumea  a 
treia,  şi  aceasta  mai  ales  pentru  că  unele  din  ele  erau  foarte  mici  (sub  10.000  de 
membri).  Mai  ales  au  fost  ignorate  Bisericile  zise  harismatice,  penticostale  sau 
independente. 

c)  Nu  s-au  putut  urmări  problemele  Bisericilor  care  s-au  luptat  între  ele  şi 
în  care  au  apărut  crize. 

d)  Din  cauză  că  dialogurile  teologice  au  rămas  restrînse  la  grupuri  mici,  a 
apărut  o  mişcare  de  interes  şi  faţă  de  problemele  mari. 

e)  După  ce  a  fost  lansat  principiul  Bisericii  ca  şi  conciliar  fellowship,  co¬ 
munitate  conciliară,  ideea  n-a  fost  urmărită  pînă  la  capăt.  Aşa  că  ne  găsim  în 
faţa  unui  entuziasm  scăzut  faţă  de  Mişcarea  Ecumenică.  Ar  trebui  să  se  exploreze 
noi  căi  de  reactivare  a  acestor  preocupări. 

f)  S-a  rămas  mereu  în  deficit  cu  organizarea  comunicaţiilor  dintre  Biserici, 
aşa  încît  Ecumenismul  a  rămas  în  multe  cazuri  o  afacere  e  elitelor ,  exprimîndu-se 
poziţii  care  n-au  fost  niciodată  asumate  de  către  Biserici  nici  înţelese. 

Toate  acestea  au  dus  la  o  încetinire  a  ritmului  şi  a  entuziasmului.  Ele  însă 
n-au  fost  piedici  de  netrecut.  S-au  realizat  şi  paşi  înainte,  dintre  care  Secretarul 
general  a  amintit: 

a)  Teologia  se  face  azi  într-o  perspectivă  convergentă; 

b)  S-a  înmulţit  numărul  Bisericilor  membre  şi  în  special  prin  intrarea  în 
bloc  a  Bisericilor  Ortodoxe  în  1961.  Au  intrat  apoi  o  seamă  de  Biserici  din 
x\frica  şi  Biserici  Penticostale  din  America  Latină. 

c)  Se  poate  vorbi,  în  timp,  de  o  deprovincializare  a  Bisericilor  prin  recu¬ 
noaşterea  valorilor  reciproce,  prin  recunoaşterea  culturilor  specifice  fiecăruia  şi 
prin  cultivarea  unui  sincretism  cultural  şi  teologic,  altfel  decît  era  situaţia  înainte 
de  era  ecumenistă. 

d)  Consiliul  a  căpătat  cu  adevărat  un  caracter  mondial .  Aceasta  se  vede  şi 
din  lupta  pe  care  o  dau  toate  Bisericile  pentru  a  se  realiza  bune  balanţe  geogra¬ 
fice,  confesionale  şi  chiar  ideologice. 

e)  S-a  ajuns  la  situaţia  de  a  se  putea  discuta  în  contradictoriu,  polemic, 
fără  ca  aceasta  să  ducă  la  deteriorarea  solidarităţii.  Bisericile  devin  tot  mai 
mult  o  Koinomia,  o  familie.  Şi  probleme  divergente  există  destul  de  multe,  chiar 
în  domeniul  practic,  nu  numai  în  cel  teologic.  (Secularizarea,  drepturile  omului, 
Vietnam,  Afganistan,  Orientul  Mijlociu,  America  Latină,  America  Centrală  etc.) 

f)  Consiliul  Ecumenic  a  devenit  un  for  în  care  problemele  se  iau  în  conside¬ 
rare  la  nivel  global,  intemaţionalizîndu-se  probleme  cu  caracter  altfel  local.  Bise¬ 
ricile  vin  cu  problemele  lor,  dar  caută  soluţii  din  solidarizarea  creştină  interna¬ 
ţională. 

Consiliul  Ecumenic  însuşi  tratează  problemele  locale  din  perspectivă  inter¬ 
naţională,  cerînd  atenţie  internaţională  la  ele,  precum  se  întîmplă,  de  pildă,  în 
în  problemele  dreptăţii  şi  păcii. 

g)  Consiliul  Ecumenic  a  urmărit  supunerea  vieţii  Bisericilor  unei  etici  sociale 
care  să  facă  dreptate  săracilor  şi  obidiţilor.  Pentru  aceasta  s-au  căutat  temeiuri 
teologice  şi  n-au  fost  greu  de  găsit.  In  acelaşi  context  s-a  abordat  şi  problema 
credinţei  într-o  societate  pluralistică. 

h)  Consiliul  Ecumenic  a  oferit  întotdeauna  teme  pentru  meditaţii  profunde 
şi  a  provocat  gîndirea  teologică  să  clarifice  anumite  probleme  de  interes  general. 
Din  această  dorinţă  a  apărut  dezbaterea  asupra  B.E.M.  (Botez,  Euharistie,  Preoţie 
(Ministry)  şi  alte  dezbateri,  precum  cea  asupra  mărturisirii  uned  credinţe  comune 
astăzi. 

i)  Accentul  pe  cult  care  s-a  pus  mai  ales  după  Adunarea  Generală  de  la 
Vancouver,  cererea  ca  femeile  şi  tinerii  să  fie  mai  bine  reprezentaţi  în  forurile  de 
decizie  ale  Bisericilor,  au  adus  un  suflu  nou  în  viaţa  Consiliului  Ecumenic  şi  a 
Bisericilor  membre  şi  aceasta  ar  putea  genera  perspective  şi  soluţii  noi  în  vede¬ 
rea  unităţii  creştine. 

Raportul  Secretarului  general  a  fost  primit  cu  satisfacţie  şi  s-a  apreciat  con¬ 
ţinutul  său  în  acelaşi  timp  teoretic  şi  practic,  şi,  mai  ales,  echilibrul  în  care  a 
situat  eşecurile  şi  realizările  din  care  un  total  pozitiv  este  evident. 

In  discuţiile  care  au  urmat,  s-au  analizat  toate  cele  de  mai  sus  şi  au  apărut 
şi  idei  noi.  Astfel,  Secretarul  general  a  mai  remarcat  şi  schimbările  apărute  în 
mentalitatea  romano-catolică  care  prin  1948  n-ar  fi  conceput  deloc  o  colaborare 
cu  Consiliul  Ecumenic  al  Bisericilor  (C.E.B.).  Nici  măcar  ziariştii  romano-catolici 
nu  puteau  participa  la  întrunirile  C.E.B.  Astăzi  multe  s-au  schimbat.  Mariologia 
de  pildă,  care  era  exclusiv  romano-catolică  şi  ortodoxă  e  altfel  în  atenţia  pro- 

testanţilor.  „Poate  că  într-o  zi  se  va  ajunge  şi  la  pomenirea  Secretarului  general 
in  Biserică,  împreună  cu  episcopii  ortodocşi",  a  spus  Emilio  Castro! 

Unele  doamne  protestante  au  protestat  că  la  un  serviciu  ortodox  n-au  fost 
avizate  pe  podium-ul  altarului,  alături  de  bărbaţii  hirotoniţi. 

In  legătură  cu  unele  probleme  apărute  în  discuţie,  a  luat  cuvin  tul  şi  sem¬ 
natarul  acestor  rînduri: 

„In  trecut,  Dr.  Castro  era  nerăbdător  să  ajungem  la  intercomuniune  şi  nu 
înţelegea  de  ce  noi,  ortodocşii,  o  refuzăm.  Nu  ne-a  fost  greu  să  explicăm.  Acum 
ar  vrea  să  fie  pomenit  în  slujbe.  Trebuie  să-l  dezamăgim.  Ca  să  ajungem  acolo, 
trebuiesc  multe  schimbate.  Tot  aşa  e  şi  cu  locul  doamnelor  în  altar.  Cînd  te  duci 
undeva,  primeşti  locul  ce  ţi  se  oferă.  Nu  ceri  mai  mult.  Şi  apoi,  ca  să  ceri  mai 
mult,  trebuie  să  ştii  pe  ce  lume  trăieşti.  Ortodocşii  păstrează  anumite  rînduieli, 
nu  din  capricii,  ci  pentru  că  respectă  o  tradiţie  şi  o  teologie.  Unele  neajunsuri 
sînt  că  protestanţii  nu  ne  cunosc  teologia.  Ieri  cineva  m-a  întrebat  dacă  există  vreo 
deosebire  intre  mitropolitul  Man  Gregorias  din  India  şi  noi  românii.  Cel  care 
m-a  întrebat  lucrează  cot  la  cot  cu  noi  de  ani  de  zile.  Dacă  nici  măcar  acest 
lucru  nu  se  ştie,  cum  se  va  şti  de  ce  nu  primim  noi  ortodocşii  pe  ceilalţi  la 
comuniune.  Ecumenism  fără  teologie  nu  se  poate.  De  aceea  noi,  ortodocşii,  cerem 
întotdeauna  teologie.  Cînd  Dr.  Castro  e  optimist  cu  privire  la  intercomuniune, 
înseamnă  că  nu  se  prea  gîndeşte  la  teologie!  Fără  teologie  nu  se  face  niciodată 
unitatea.  De  aceea  noi  ortodocşii  cerem  mereu  teologie.  A  visa  la  unitate  e  frumos 
şi  util.  Fără  teologie  însă  visul  nu  se  va  împlini  niciodată**. 

Multe  discuţii  au  fost  purtate  în  jurul  „ Decadei  Bisericii  in  solidaritate  cu 
femeile **.  S-a  arătat  că  numită  astfel  Decada  falsifică  lucrurile,  căci  reiese  că 
Biserica  e  de  o  parte  şi  femeile  de  alta,  în  afara  Bisericii!  S-a  promis  căutarea 
unei  noi  formule,  dar  sintagma  e  deja  în  circulaţie,  aşa  că  cu  greu  se  va  mai 
putea  schimba.  Au  fost  întrebaţi  ortodocşii  dacă  au  vreo  obiecţie.  A  răspuns 
subsemnatul:  ✓ 

„Nu.  Şi  noi  sîntem  preocupaţi  de  problemă,  dar  nu  în  acelaşi  fel.  La  noi  ar 
trebui  să  se  vorbească  de  „Biserică  în  solidaritate  cu  bărbaţii**,  fiindcă  prezenţa 
femeilor  e  mai  numeroasă  decît  a  bărbaţilor.  Cineva  spunea  că,  dacă  e  vorba  să 
revizuiască  rolul  femeilor  în  Biserică,  atunci  la  ortodocşi  trebuie  micşorat!  Şi 
nimeni  nu  crede  că  aceasta  e  intenţia  femeilor  care  propun  această  Decadă. 
Desigur,  ea  se  adresează  mai  mult  Occidentului.  In  ce  ne  priveşte  pe  noi,  orto¬ 
docşii,  sîntem  de  acord  cu  ea,  numai  să  nu  alunece  în  altceva.  Să  nu  se  reducă 
la  cererea  de  hirotonie.  Dacă  se  are  în  vedere  creşterea  rolului  în  societate  şi 
Biserică,  egalitatea  în  faţa  legilor,  la  remuneraţie  egală  pentru  muncă  egală, 
atunci  sîntem  de  acord,  şi  participarea  ortodoxă  la  Decadă  nu  va  fi  de  formă 
sau  chiar  de  abţinere.  Nu  putem  avea  altă  poziţie.  Noi  avem  în  problema  hiroto¬ 
niilor  decizii  ecumenice,  pan-ortodoxe,  peste  care  nu  putem  trece.  In  forma  în 
care  am  arătat-o  însă,  ca  nefiind  o  revendicare  în  sensul  hirotoniei,  ci  a  unui 
loc  mai  reprezentativ  în  viaţă  în  general,  a  Bisericii,  n-o  vom  refuza. 

De  altfel,  chiar  dacă  noi  aici  am  decide  ceva  în  această  privinţă,  ce  ar  fi 
contrar  tradiţiei  ortodoxe,  am  face-o  degeaba.  In  această  privinţă  nu  Geneva 
decide,  ci  Bisericile,  fiecare  după  tradiţia  ei. 

Profesorul  Todor  Sabev,  Secretar  general  adj.,  a  prezentat  un  raport  lung  şi 
detailat  asupra  raporturilor  dintre  C.E.B.  şi  Biserica  romano-catolică.  Raportul, 
la  propunerea  subsemnatului,  a  fost  respins  pentru  că  privea  problema  unilateral 
fără  ascultarea  şi  a  romano-catolicilor.  Raportul  a  fost  considerat  doar  informativ 
şi  s-a  hotărît  să  nu  fie  trimis  Bisericilor.  Să  fie  discutat  mai  întîi  de  către  Comi¬ 
tetul  comun  de  legătură  între  C.E.B.  şi  Biserica  romano-catolică  şi  numai  după 
aceea,  dacă  va  fi  însuşit  acolo,  să  fie  supus  unei  discuţii  în  C.E.B.  şi  de  către 
Bisericile  membre. 

Ca  şi  la  alte  sesiuni,  s-a  reluat  şi  la  Istanbul  discuţia  asupra  „ Teologiei 
vitale  şi  coherenteu,  slogan  lansat  la  Vancouver.  Nu  s-a  putut  ajunge  la  o  defi¬ 
niţie.  S-a  hotărît  să  se  alcătuiască  o  comisie  care  să  discute  pe  răgaz  tema  şi  s-o 
propună  unei  discuţii  viitoare.  Solganul  e  socotit  imprecis  şi  chiar  periculos  — 
am  arătat  —  pentru  că  tinde  să  acrediteze  o  teologie  pe  seama  Consiliului  Ecu¬ 
menic.  Or,  teologii  au  doar  Bisericile.  Consiliul  nu  e  nici  Biserică  nici  Supra- 

Biserică.  El  apreciază  ca  şi  catalizator  pentru  Bisericile  existente,  nu  în  vederea 
unei  alcătuiri  a  unei  teologii  de  compromis,  cum  vor  fi  gîndit  unii. 

La  Istanbul  s-au  luat  cîteva  hotărîri  de  mare  importanţă,  privind  problema 
păcii.  Se  va  organiza  de  către  Consiliul  Ecumenic  o  mare  conferinţă  intitulată 
I.P.I .C.=Justiţie,  Pace  şi  Integritatea  Creaţiei.  Ea  va  avea  loc  între  8 — 15  martie 
1990  şi  va  aduna  circa  500  de  participanţi,  100  de  consilieri,  50  de  stewardezi, 
ziarişti,  staf,  interpreţi  etc.  Bugetul  şi  locul  vor  fi  stabilite  şi  aprobate  definitiv 
la  Comitetul  Central  care  se  va  întîlni  în  august  1988  la  Hannover,  în  R.F.G.  (S-au 
primit  invitaţii  din  Coreea  de  Sud  şi  Suedia). 

Scopul  acestei  Conferinţe  va  fi  de  a  pronunţa  afirmaţii  teologice  cu  privire 
la  pace,  dreptate  şi  integritatea  creaţiei  şi  de  a  identifica  ameninţările  majore  la 
adresa  lor.  De  asemenea  de  a  recomanda  Bisericilor  acţiuni  împotriva  acestor 
ameninţări. 

Raportul  Comisiei  „Credinţă  şi  Constituţie**  a  fost  aspru  criticat  de  către 
subsemnatul,  deoarece  n-a  prezentat  nici  de  data  aceasta  o  evaluare  a  Documen¬ 
tului  B.E.M.,  deşi  acest  lucru  s-a  cerut  în  mai  multe  întruniri  precedente  (Berlin, 
Atlanta  etc.).  S-a  promis  că  se  va  prezenta  o  evaluare  la  Hannover. 

Cu  privire  la  focarele  de  conflict  din  lumea  de  azi,  Comitetul  Executiv  a 
alcătuit  o  Declaraţie  cu  privire  la  conflictul  israeliano-palestinian ,  cerîndu-se: 

—  să  se  dea  absolută  prioritate  eforturilor  de  a  se  rezolva  acest  conflict; 

—  să  se  mobilizeze  toată  lumea  pentru  o  Conferinţă  internaţională; 

—  să  se  afirme  solidaritatea  cu  poporul  palestinian  în  lupta  lui  pentru 
dreptate; 

—  să  se  sprijine  toate  eforturile  care  se  fac  în  Israel  pentru  o  soluţie  de 
reconciliere; 

—  să  se  promoveze  dialogul  între  evrei  şi  palestineni,  între  creştini,  musul¬ 
mani  şi  mozaici; 

—  să  se  facă  presiuni  asupra  guvernului  Israelului  pentru  a  căuta  soluţii 
negociate. 

Comisia  pentru  Misiune  şi  Evanghelizare  a  prezentat  programul  pe  care  îl 
pregăteşte  pentru  o  mare  conferinţă  ce  se  va  ţine  în  localitatea  San  Antonio, 
Texas,  U.S.A.,  între  22  mai — 1  iunie  1989.  Tema  în  jurul  căreia  se  vor  organiza 
discuţiile  va  fi:  „ Fie  voia  Ta *\  Misiunea  pe  calea  lui  Iisus.  S-a  propus  o  partici¬ 
pare  de  cca.  600  de  persoane,  dintre  care  20%  să  fie  ortodocşi.  Bugetul  pentru 
conferinţă  este  asigurat. 

In  acest  loc  se  cuvine  să  facem  cîteva  precizări  asupra  faptului  că  peste  tot 
in  toate  adunările  se  prevede  procentul  de  participare  a  ortodocşilor.  De  ce? 
Pentru  că  ortodocşii  au  cerut  mereu  să  fie  mai  bine  reprezentaţi.  Adevărul  e  că 
în  conferinţe  şi  în  unele  comitete  ei  au  început  să  fie  reprezentaţi  în  mod  adec¬ 
vat,  potrivit  proporţiei  prezenţei  lor  în  lume.  Acolo  unde  sînt  într-o  minoritate 
scandaloasă  este  Centrul  Ecumenic  de  la  Geneva,  adică  în  rîndul  funcţionarilor 
Centrului  Ecumenic.  Din  cca.  400  de  funcţionari,  doar  3 — 4  sînt  ortodocşi.  Secre¬ 
tarul  general  Emilio  Castro  promite  mereu  îmbunătăţirea  procentului  şi  o  doreşte 
cu  sinceritate,  dar  lumea,  ortodoxă  nu  oferă  candidaţi  sau  cînd  îi  oferă  nu  cores¬ 
pund  din  punct  de  vedere  al  calităţilor  cerute  de  postul  respectiv.  De  aceasta 
ar  trebui  să  se  ocupe  ortodocşii  înşişi.  Noi  românii  am  oferit  pe  prof.  I.  Bria, 
care  ocupă  acum  un  post  de  Director,  şi  pe  Ierom.  Daniel  Ciobotea,  lector  la 
Institutul  Ecumenic  de  la  Bossey,  Elveţia.  Avem  şi  pe  Pr.  prof.  Dumitru  Popescu 
în  postul  de  director  de  studii  la  Conferinţa  Bisericilor  Europene. 

Dar  problema  e  importantă  nu  numai  pentru  ortodocşi,  ci  şi  pentru  pro¬ 
testanţi.  Fără  ortodocşi,  ei  devin  un  club  protestant.  îşi  pierd  caracterul  ecumenic. 
Este  motivul  pentru  care  sperăm,  se  va  da  mai  mare  atenţie,  în  continuare,  pre¬ 
zenţei  ortodoxe  şi  la  Geneva. 

Următoarea  sesiune  a  Comitetului  Executiv  va  fi  la  Locum,  lîngă  Hannover, 
în  R.F.G.,  înainte  de  sesiunea  Comitetului  Central,  în  august  1988. 

Sesiunea  de  la  Istanbul  s-a  bucurat  de  atenţia  Patriarhiei  Ecumenice  şi  a 
Patriarhului  armean  din  Istanbul.  Membrii  Comitetului  Executiv  au  fost  primiţi 
de  S.  S.  Patriarhul  Dimitrios  I  şi  de  S.  S.  Patriarhul  Shnork  al  armenilor  din 

Turcia  Dr.  ANTONIE  PLAMADEALA 

FORUM  MONDIAL  AL  CONDUCĂTORILOR  RELIGIOŞI 
ŞI  AL  PARLAMENTARILOR  PENTRU  SUPRAVIEŢUIREA  OMENIRII 


Pacea  este  astăzi  bunul  suprem  pe  care  îl  caută  omenirea.  A  fost  o  vreme  — 
cu  zece,  douăzeci  de  ani  în  urmă  —  cînd  a  vorbi  de  pace  era  considerat  a  vorbi 
degeaba,  pentru  că  pacea,  fie  că  nu  era  socotită  ameninţată,  fie  că  nu  era  consi¬ 
derată  necesară.  Se  mai  credea  încă  în  rezolvarea  problemelor  prin  război,  pentru 
că  se  credea  în  forţa  armelor  şi  a  armatelor,  în  învinşi  şi  învingători. 

Arma  atomică  a  schimbat  perspectiva.  Acum  se  ştie  că  un  război  ar  în¬ 
semna  distrugerea  omenirii  şi  că  n-ar  mai  rămîne  nici  învingători,  nici  învinşi. 
Iată  de  ce  astăzi  s-au  înmulţit  apărătorii  păcii.  Ei  nu  mai  sînt  acum  numai  din 
Răsărit,  cum  erau  cu  ani  în  urmă,  ci  din  toată  lumea,  din  toate  statele,  indife¬ 
rent  de  orînduirea  lor  social-politică,  din  rîndul  tuturor  religiilor. 

Intre  11 — 15  aprilie  1988  a  avut  loc  la  Oxford,  în  Anglia,  conferinţa  intitulată: 
GLOBAL  FORUM  OF  SPIRITUAL  AND  PARLAMENTAR  Y  LEADERS  ON 
HUMAN  SURVIVAL  (Forum-ul  mondial  al  conducătorilor  spirituali  şi  al  parla¬ 
mentarilor  asupra  supravieţuirii  omenirii). 

Din  România  au  participat  Mitropolitul  Ardealului  Dr.  Antonie  Plămădeală 
şi  Dl.  Şef  Rabin  al  Cultului  Mozaic,  Dr.  Moses  Rosen  cu  doamna.  Numărul  par¬ 
ticipanţilor  a  întrecut  cifra  de  250,  împărţit  în  două  părţi  egale:  parlamentari  şi 
conducători  religioşi. 

Au  fost  participanţi  din  Africa:  Aveglui  Ameganri  (Togo),  Baya  Mlapa 
(Togo),  budişti:  Dalai-Lama  al  VlX-lea,  Dr.  A.  T.  Ariyaratne  (Sri  Lanka),  vene¬ 
rabilul  Dr.  Doboom  Tulku  (New  Delhi),  Venerabilul  Khambo  Lama  Ch.  Gaadan 
(Mongolia),  Rev.  Kodo  Matsunami  (Japonia),  Venerabilul  Kalsang  Yeshi  (India), 

creştini:  Cardinalul  Konig  (Austria),  Dr.  Raimond  Rannikkar  (Spania),  prof.  Ngindu 
Mushete  (Zair),  Rev.  John  Gatu  (Kenya),  Dr.  R.  P.  Hatendi  (Zimbawe),  Rev.  James 
Parks  Marton  (U.S.A.),  Mitropolitul  Paulos  Gregorios  (India),  Mitropolitul  Vla- 
dimir  (U.R.S.S.),  hinduşi:  Swami  Bhavyaranda  (Anglia),  Dr.  D.  D.  Jyoti  (India), 

Dr.  Hari  Dev  Mishra  (Nepal),  Siva  Palaniswani  (Hawaii),  Dr.  Karan  Singh  (India), 

iudaism:  rabinul  Arthur  Schneier  (U.S.A.),  rabinul  Jeremy  Rosen  (Anglia),  rabinul 
Awraham  Soetendorp,  rabinul  Adin  Steinsalts  (Israel),  rabinul  Levi  Weiman- 
Kelman  (Israel),  musulmani:  Dr.  Muhammas  Abdulrauf  (Malaysia),  Dr.  Wande 

Abimbola  (Nigeria),  Lukman  Harun  (Indonezia),  Ekmeledin  Ihsanoglu  (Turcia),  Dr. 
Dawud  O.  S.  Noibi  (Nigeria)  Dr.  Adamou  Njoya  (Camerun),  religii  animiste  ame¬ 
ricane:  Chief  Oren  R.  Lyons  (Buffalo),  Banyacya  (Arizona),  sintoişti:  Rev.  Kyotaro 
Deguchi  (Japonia),  Rev.  Munemichi  Kurozomi  (Japonia),  sikişti:  Major  General 
S.  S.  Uban  (India)  şi  alţii. 

Au  participat  de  asemenea  un  număr  mare  de  parlamentari,  printre  care: 
Colin  Hollis  (Australia),  Sat  Paul  Mittal  (India),  Mahandra  Singh  (India),  Usman 
Hasan  (Indonezia),  Datin  Paduka  Hajan  Rahmah  Osman  (Malaezia),  Dr.  Attiya 
Inayatullah  (Pakistan),  Latitia  Shahani  (Filipine,  fostă  ambasadoare  în  România), 
Boontium  Khamapirad  (Tailanda),  Kouassi  Agnisan  (Coasta  de  Fildeş),  Patrick  K. 
Alopi,  ministru  (Botswana),  prof.  Shafika  S.  Nasser  (Egipt),  Sajo  K.  Touray,  mi¬ 
nistru  al  educaţiei  (Gambia),  Dr.  Rachidi  Mohamed  (Maroc),  Mamadou  Diop,  pri¬ 
marul  Dakarului  (Senegal),  Adj  a  Bandja,  Vice-Preşedinte  al  Parlamentului  (Togo), 
David  J.  Kwidini,  ministrul  Tineretului,  Sportului  şi  Culturii  (Zimbabwe),  Milena 
Stamboluska  (Bulgaria),  Avgust  E.  Voss,  preşedintele  Consiliului  Naţionalităţilor 
(U.R.S.S.),  Valentina  Tureşcova,  vice-preşedintă  a  Sovietului  Suprem  (U.R.Ş.S., 
cosmonauta)  şi  alţii  din  Austria,  Islanda,  Olanda,  Vice-Preşedintele  Parlamentului 
Norvegian  Kaare  Kristiansen,  Portugalia,  Spania,  R.F.G.,  Anglia,  Barbados,  Bra¬ 
zilia,  Canada,  Columbia,  Costa  Rica,  Ecuador,  Honduras,  Jamaica,  Mexic,  Peru, 
U.S.A. 

Au  participat  de  asemenea  un  număr  mare  de  reprezentanţi  ai  presei,  tele¬ 
viziunii,  din  mai  multe  ţâri  (Japonia,  Anglia,  Norvegia,  U.S.A.,  Israel,  Filipine, 

Peru,  Coasta  de  Fildeş),  apoi  Directorul  UNICEF,  savantul  James  Levelock  (An¬ 
glia),  Târzie  Vittachi,  fost  director  UNICEF,  şi  mulţi  alţii. 

Organizatorul  Forum-ului  a  fost  Dl.  Akio  Matsumura  din  Japonia. 

Forum-ul  îşi  are  sediul  oa  instituţie  în  New  York  şi  nu  şi-a  declarat  nici  o 
afiliere  religioasă  sau  guvernamentală  specifică. 

A  participat  şi  un  mic  număr  de  oameni  de  ştiinţă.  Totuşi,  deşi  puţin  nume¬ 
roşi,  intervenţiile  acestora  din  urmă  au  stîrnit  un  mare  interes. 

Toţi  vorbitorii  au  afirmat,  într-o  singură  voce,  dorinţa  lor  de  pace  şi  hotă- 
rîrea  de  a  face  totul  pentru  menţinerea  ei. 

S-au  spus  lucruri  interesante  şi  adevărate.  Vom  reţine  în  cele  ce  urmează 
cîteva  din  cele  spuse  de  cei  care  au  fost  dinainte  rînduiţi  să  prezinte  referate. 

Arhiepiscopul  de  Canterbury  Robert  Runcie,  fără  a  intra  în  amănunte,  a 
arătat  că  lumea  are  nevoie  de  o  soluţie  globală  a  situaţiei  în  care  se  află.  A 
invitat  pe  participanţi  să  afirme  centralitatea  spiritului  şi  necesitatea  de  a  se 
împărţi  bunurile  pămîntului  în  mod  egal  între  toţi  oamenii.  Oamenii  trebuie  să  se 
considere  parteneri,  nu  competitori.  Desigur,  Dumnezeu  are  în  grija  Sa  pămîntul, 
dar  El  nu  este  singurul  factor  de  care  depinde  soarta  lumii.  Oamenii  au  voinţă 
liberă.  Sînt  co-creatori.  Arhiepiscopul  a  cerut  respect  pentru  adevăr,  pentru 
viaţă  şi  pentru  morală.  A  lansat  o  critică  aspră  împotriva  dezordinii  din  viaţa 
morală  a  societăţii  occidentale  de  azi  şi  a  pornografiei.  A  cerut  restabilirea  reve¬ 
renţei  faţă  de  creaţie,  fără  de  care  nu  va  putea  fi  asigurată  supravieţuirea.  Coope¬ 
rare,  nu  competiţie,  a  fost  sloganul  lansat  de  Graţia  Sa,  deoarece  competiţia 
otrăveşte  încrederea  dintre  oameni  şi  popoare. 

Conducătorul  spiritual  al  budiştilor,  Dalai-Lama,  şi-a  concentrat  expunerea 
pe  afirmarea  principiului  iubirii  şi  pe  necesitatea  reducerii  suferinţei  din  lume. 
Planeta,  a  spus  el,  e  mama  noastră  şi  ni  se  adresează  ca  unor  copii:  Aveţi  grijă 
de  mine!  A  invitat  pe  reprezentanţii  mijloacelor  de  influenţare  a  opiniei  publice, 
lucrătorii  din  domeniul  mass-media  să  dea  o  bună  îndrumare  lumii  spre  pace, 
şi  să  promoveze  educaţia  pentru  pace. 

Foarte  apreciată  a  fost  cuvîntarea  savantului  astronom  american  Cari  Sagan 
cunoscută  şi  în  ţara  noastră  din  serialul  de  televiziune,  asupra  originii  univer¬ 
sului  şi  fazelor  lui  de  evoluţie.  El  a  început  prin  a  arăta  că  lumile  din  jurul 
nostru  sînt  sau  fierbinţi  sau  reci.  Sînt  iaduri  neospitaliere.  Să  învăţăm  să  nu 
facem  ca  pămîntul  să  aibă  aceeaşi  soartă.  Nici  sistemele  sociale,  nici  dogmele 
religioase,  nici  sistemele  politice,  nimic  nu  e  mai  important  decît  viaţa.  Ştiind 
ce  ar  urma  dacă  s-ar  declanşa  un  război,  oamenii  de  ştiinţa  devin  înţelepţi  şi 
dau  sfaturi  şi  cred  că  sînt  îndreptăţiţi  s-o  facă,  a  spus  Sagan.  El  a  arătat  care 
ar  fi  consecinţele  unui  război  atomic  şi  a  demonstrat  imposibilitatea  supravie¬ 
ţuirii  oamenilor.  Un  război  ar  fi  o  crimă  împotriva  creaţiei.  Un  submarin  ato¬ 
mic  poate  ucide  200  de  oraşe  dintr-o  dată.  Ar  muri  miliarde  de  oameni.  Agricul¬ 
tura  ar  deveni  imposibilă.  Aşadar,  chiar  dacă  ar  mai  supravieţui  cineva,  ar  fi  sor¬ 
tit  morţii  de  foame. 

înarmarea  marilor  puteri  nu  este  o  soluţie  care  să  ducă  la  pace.  U.R.S.S.  şi 
S.U.A.  sînt  ca  doi  duşmani  închişi  într-o  cameră  cu  gaze.  Să  zicem  că  unul  are 
100.000  de  chibrite,  iar  altul  200.000.  Fiecare  se  străduieşte  să-şi  înmulţească 
chibritele  ca  să-l  întreacă  pe  celălalt  în  forţă  şi  să  se  salveze!  Ori,  tocmai  aceasta 
e  calea  spre  moarte.  Trebuie  aruncate  chibritele!  Cu  cît  ai  mai  multe  arme,  cu 
atît  ai  mai  puţină  securitate. 

De  altfel,  a  arătat  el,  toate  cheltuielile  militare  sînt  bani  aruncaţi  în  vînt, 
atîta  vreme  cît  minimum-ul  ucigător  e  de  mult  acumulat.  Din  1949  pînă  azi  s-au 
cheltuit  10  trilioane  de  dolari  pe  arme.  Şi  azi,  atît  U.R.S.S.  cît  şi  S.U.A.  cheltuiesc 
un  trilion  pe  an. 

Cari  Sagan  a  cerut  acţiuni  politice  ferme,  pentru  a  se  evita  catastrofa.  Oame¬ 
nii  să  găsească  alte  arii  de  competiţie.  Să  se  întreacă  în  eradicarea  sărăciei,  a 
bolilor,  în  perfecţionarea  agriculturii  etc.  Ba  mai  mult,  oamenii  ar  trebui  să  se 
gîndească  nu  la  supravieţuire,  ci  la  înflorire,  la  desăvîrşirea  creaţiei.  Să-şi  facă 
viaţa  şi  mai  bună  şi  lumea  şi  mai  frumoasă! 

Iată  chiar  cuvintele  sale: 

„Un  sfert  de  secol  de  explorare  planetară  a  dezvăluit  zeci  de  corpuri  cereşti 
extrem  de  variate,  dar  nici  urmă  de  viaţă  pe  ele.  Viaţa  pe  Pămînt  este  rară  şi 

preţioasă.  Nici  o  convenţie  socială,  nici  un  sistem  politic,  nici  o  ipoteză  econo¬ 
mică.  nici  o  dogmă  religioasă  nu  prezintă  o  importanţă  mai  mare  decît  păstrarea 
şi  infrumuseţarea  vieţii  pe  Pămint,  pentru  motivul  foarte  simplu  că,  dacă  noi 
ne  autodistrugem,  nu  vor  mai  exista  nici  convenţii  sociale,  nici  sisteme  politice, 
nici  ipoteze  economice  sau  dogme  religioase. 

Fără  îndoială  că  sîntem  una  şi  aceeaşi  specie.  Deosebirile  de  vederi  care  ne 
despart  uneori  sînt  absolut  neînsemnate  din  oricare  perspectivă  extraterestră. 
Noi  trăim  pe  singura  planetă,  singura  lume  minunată  care,  pe  cît  ştim,  este  unicul 
cămin  posibil  pentru  oameni,  unica  lume  privilegiată  de  existenţa  vieţii  pe  ea. 
Este  limpede  că  această  lume  trebuie  să  fie  iubită  şi  păstrată.  Avem  datoria  de  a 
acţiona  astfel  incît  viitorul  să  fie  demn  de  copiii  şi  nepoţii  noştri,  pentru  ca  specia 
noastră  nu  numai  să  supravieţuiască  —  aşa  cum  o  sugerează  titlul  acestei  întru¬ 
niri  —  ci  să  şi  înflorească4*. 

Iată  acum  şi  un  extras  din  intervenţia  savantului  englez  James  Lovelock: 

„Viaţa  omului  de  ştiinţă  era  cîndva  aceea  a  filozofului  legat  de  natură,  în 
strins  contact  cu  lumea  reală.  Era  o  viaţă  profund  ancorată  în  simţuri,  precum  şi 
profund  religioasă.  Uneori  mă  întreb  dacă  dispariţia  sufletului  din  ştiinţă  nu  se 
datorează  deposedării  senzoriale.  O  consecinţă  a  faptului  că  95  la  sută  dintre  noi, 
oamenii  de  ştiinţă,  locuim  în  oraşe.  Cum  putem  oare  iubi  lumea  vie  dacă  nu  mai 
auzim  cîntecul  păsărilor,  nu  mai  simţim  aerul  proaspăt,  nu  mai  vedem  stelele? 

Atracţia  oraşului  e  seducătoare.  Viaţa  citadină  este  ca  un  nesfîrşit  serial  sen¬ 
timental.  Ea  confirmă  şi  întăreşte  erezia  umanismului —  acea  credinţă  narcisistă 
că  nu  se  întîmplă  nimic  important  care  să  nu  reprezinte  un  interes  uman. 

Vorbesc  în  calitate  de  om  care  se  ocupă  de  bacterii  şi  de  formele  de  viaţă 
mai  puţin  atrăgătoare.  Domeniul  meu  cuprinde  oricare  viaţă  alta  decît  a  fiinţelor 
omeneşti.  Mi-am  asumat  acest  rol  pentru  că  există  atîţia  care  vorbesc  pentru 
oameni.  A  vedea  Pămîntul  ca  organism  viu  concretizează  conceptul  răspunderii. 
Putem  rămîne  egoişti  cum  sîntem,  dar  în  egoismul  nostru  să  ne  lăsăm  călăuziţi  de 
păstrarea  unei  lumi  care  să  fie  sănătoasă  şi  frumoasă  —  pentru  nepoţii  noştri  şi 
pentru  ceilalţi  parteneri  întru  Geea“. 

Tot  atît  de  interesantă  a  fost  şi  cuvintarea  pe  care  a  ţinut-o  Acad.  Evghenie 
P.  Velichov,  Vice-Preşedintele  Academiei  de  ştiinţe  a  U.R.S.S.  El  a  început  prin 
a  arăta  că  pînă  la  bomba  atomică*  oamenii  erau  nemuritori:  acum  au  devenit 
muritori!  Dacă  este  adevărat,  cum  se  zice,  că  fiinţe  supranaturale  ne  suprave¬ 
ghează,  atunci  ele  trebuie  să  fie  foarte  mirate  de  faptul  că  fiind  noi  atît  de  inteli¬ 
genţi,  avind  atîtea  lucruri  uimitoare  realizate,  mergem  totuşi  cu  paşi  grăbiţi  spre 
sinucidere! 

Acad.  Velichov  a  respins  ca  nelogică  teoria  descurajării  inamicului  prin  în¬ 
armare,  adică  pretenţia  că  cel  mai  tare  poate  impune  pacea  celui  mai  slab.  In 
fapt,  întărindu-se  o  parte,  o  obligă  pe  cealaltă  să  se  întărească  şi  ea.  In  felul 
acesta  procesul  de  destabilizare  nu  se  micşorează. 

Vorbind  despre  limitele  cunoaşterii  ştiinţifice.  Acad.  Velichov  a  tras  con¬ 
cluzia  că  ne  putem  aştepta  şi  ia  surprize  nebănuite,  lucrînd  mereu  cu  atomul.  Nu 
ştim  totul  despre  el.  El  poate  scăpa  de  sub  control  într-o  zi.  Din  acelaşi  motiv  nu 
este  exclusă  nici  posibilitatea  unui  război  declanşat  din  greşeală  prin  manipularea 
atomului.  In  afară  de  aceasta,  tot  ceea  ce  se  lucrează  în  acest  domeniu  poate 
strica  într-o  zi  echilibrul  naturii,  chiar  şi  fără  declanşarea  unui  război.  El  a 
arătat  că  Uniunea  Sovietică  a  avut  un  plan  de  a  întoarce  cursul  rîurilor  din 
Siberia,  dinspre  nord  spre  sud,  dar  s-a  renunţat  în  cele  din  urmă,  pentru  că 
n-au  putut  fi  prevăzute  consecinţele  pentru  mediul  înconjurător.  Natura  pe  pă- 
mînt  se  află  într-un  echilibru  bine  stabilit  şi  nu  e  bine  să  fie  tulburat.  Un  război 
atomic,  reziduurile  atomice,  lucrarea  cu  atomul  în  general,  pot  aduce  tulburări  în 
echilibrul  natural  al  Planetei. 

Referindu-se  la  armele  care  se  plasează  acum  în  spaţiu,  creîndu-se  un  fel 
de  scut  cosmic,  zis  de  apărare,  Velichov  a  arătat  că  ele  nu  pot  fi  experimentate, 
spre  a  se  şti  ce  consecinţe  vor  atrage  după  ele.  Ele  prezintă  un  mare  risc  şi  o 
potenţială  ameninţare  împotriva  chiar  a  celor  care  le  amplasează. 

Există  oameni  cu  pricepere,  dar  s-ar  putea  să  ajungem  să  avem  pricepere 
fără  oameni,  dacă  nu  se  iau  la  vreme  măsuri  de  prevenire,  a  spus  Velichov. 

El  a  mai  arătat  că  există  o  mare  lipsă  în  ceea  ce  priveşte  capacitatea  de 
verificare  a  urmărilor  înarmării,  adică  a  lucrării  cu  atomul.  Se  cheltuiesc  un 
trilion  de  dolari  pentru  înarmare,  dar  foarte  puţin  pentru  verificare.  încă  din 
1986  americanii  i-au  contactat  pe  ruşi  pentru  a  studia  împreună  fenomenul  şi 
a  proceda  la  verificări,  dar  ambele  părţi  sînt  foarte  în  urmă  cu  rezultatele. 

Nici  verificarea  nu  va  duce  însă  la  o  soluţionare  sigură  a  situaţiei  şi  a  în¬ 
lăturării  neprevăzutelor.  De  aceea  e  importantă  desigur  verificarea,  dar  mai  impor¬ 
tantă  e  zidirea  încrederii  între  popoare,  a  spus  Velichov.  Pentru  creşterea  încre¬ 
derii,  el  a  indicat  trei  condiţii: 

1.  încetarea  tuturor  războaielor. 

2.  Refacerea,  din  nou,  a  tuturor  reactoarelor  atomice.  Nici  unul  din  cele 
existente,  a  afirmat  el,  nu  e  absolut  sigur.  A  dovedit-o  şi  accidentul  de  la 
Cernobîl  şi  alte  accidente  din  S.U.A.  Reactoarele  pot  oricînd  oferi  surprize  neaştep¬ 
tate. 

3.  Pregătirea  împreună  pentru  epoca  post-nucleară. 

Congresman-ul  american  Scheuer  care  l-a  introdus  pe  Acad.  Velichov  a 
insistat  asupra  ideii  că  nimic  din  ceea  ce  se  petrece  în  lume  nu  priveşte  doar  pe 
anumiţi  inşi,  sau  anumite  popoare.  Totul  ne  priveşte  pe  noi  toţi.  Ce  fac  alţii,  fac 
pe  seama  noastră,  deci  avem  dreptul  să  ne  apărăm  şi  să  protestăm.  Ni  se  ame¬ 
ninţă  dreptul  la  viaţă  şi  se  lucrează  împotriva  voinţei  şi  libertăţii  noastre.  El  a 
cerut  soluţii  politice  pentru  dezvoltare,  nu  pentru  război  şi  înarmare. 

Un  fost  prim-ministru  din  Peru  a  amintit  că  există  în  prezent  24  de  con¬ 
flicte  armate  în  lume,  cu  milioane  care  mor  sau  sînt  nevoiţi  să-şi  părăsească 
domiciliile.  Lumea  civilizată  comite  barbarii  şi  sălbăticii  incredibile.  Terorismul 
îşi  face  tot  mai  mult  loc  ca  metodă  de  soluţionare  a  unor  litigii,  sau  ca  mijloc 
de  constrîngere  a  justiţiei  să  renunţe  la  principiile  ei.  Se  creează  baze  teoretice 
pentru  comportamente  morale  noi  şi  anarhice.  New  patterns  of  behavior!  Tele¬ 
viziunea  din  ţările  occidentale  joacă  un  rol  nefast  în  această  privinţă.  Religiile  ar 
trebui  să  dea  mai  multă  pondere  în  învăţăturile  lor  problemelor  etice. 

Unii  vorbitori  au  cerut  modernizarea  sistemului  juridic  mondial,  în  aşa  fel 
încît  să  se  creeze  legi  universale,  acceptate  de  toate  statele  care  să  apere  pacea 
Să  se  găsească  mijlocul  de  a  se  putea  împăca  cele  două  concepte:  suveranitatea 
naţională  şi  legea  internaţională  în  aşa  fel  încît  o  lege  internaţională  să  poată 
funcţiona  fără  să  afecteze  suveranitatea  naţională,  deoarece  acesta  este  în  pre¬ 
zent  obstacolul  principal  în  calea  unor  legiferări  cu  valabilitate  larg  universală. 

S-a  încercat  condamnarea  fundamentalismului  islamic  care  duce  la  războaie 
intestine  în  lumea  arabă,  dar  s-a  renunţat  să  se  continue  discuţia,  deoarece  s-au 
ridicat  unii  arabi  sau  musulmani  care  au  apărat  fundamentalismul  ca  expresie  a 
religiei  adevărate  şi  ca  devoţiune  faţă  de  adevăr.  „Sînt  mulţi  care  îşi  dau  viaţa 
pentru  credinţa  lor“.  Apusenii  sînt  vinovaţi  că  au  trivializat  conceptul  de  „funda- 
ir.entalism'4.  De  altfel,  au  spus  apărătorii  fundamentalismului,  acesta  nu  e  pre¬ 
zent  numai  în  religie.  E  tot  atît  de  prezent  şi  în  politică. 

S-a  convenit  totuşi  că  acolo  unde  fundamentalismul  se  conjugă  cu  teroris¬ 
mul  sau  decade  în  terorism,  este  de  condamnat,  ceea  ce,  s-a  recunoscut,  se  intîm- 
plâ  în  unele  părţi  din  lumea  musulmană  de  azi.  Acest  lucru  descalifică  funda¬ 
mentalismul  într-adevăr! 

S-a  cerut  ca  parlamentarii  să  aducă  mai  multă  etică  în  politică. 

Printre  alte.  probleme  care  au  fost  discutate,  mai  ales  în  grupele  de  lucru, 
şi  care  au  fost  pe  scurt  comunicate  de  raportori  în  Plenară,  au  fost  şi  următoarele: 

—  Afirmarea  sacralităţii  familiei; 

—  Apărarea  mediului  înconjurător; 

—  Intensificarea  luptei  împotriva  drogurilor; 

—  Creşterea  încrederii  şi  bunăvoinţei  reciproce; 

—  Afirmarea  necesităţii  conştientizării  generale  asupra  pericolului  care  pla¬ 
nează  asupra  omenirii. 

—  Convingerea  generală  că  pacea  nu  poate  fi  menţinută  prin  echilibrul 
terorii.  E  clar  că  viitorul  va  fi  ori  pentru  toţi,  ori  pentru  nimeni. 

—  Convingerea  generală  că  încă  nu  e  pierdut  totul  şi  că  mai  există  spe¬ 
ranţe  de  salvare.  S-a  spus  că  şi  cu  Dumnezeu  se  poate  negocia.  S-a  adus  exemplul 

tîrguielilor  dintre  Avraam  şi  Dumnezeu  cu  privire  la  Sodoma  şi  Gomora.  Dacă 
lumea  se  va  îndrepta  spre  calea  cea  bună,  Dumnezeu  va  îndepărta  sau  va  înlă¬ 
tura  de  tot  pericolul! 

—  S-a  cerut  ca  diferendele  de  orice  natură  să  se  rezolve  prin  dialog  şi  prin 
tratate  care  să  cuprindă  soluţii  globale.  Marea  răspundere  le  revine  statelor  dez¬ 
voltate.  Fiind  bogate,  ele  au  şi  cele  mai  multe  arme  şi  posibilităţi  de  înarmare. 
De  la  ele  trebuie  să  vină  marile  Iniţiative  pentru  pace. 

—  S-a  recunoscut  existenţa  diferenţelor  sociale  din  lume,  şi  s-a  spus  că  e 
nevoie  de  instaurarea  unor  standarde  etice  noi  în  relaţiile  dintre  state. 

Luînd  cuvîntul  de  mai  multe  ori  în  grupa  de  lucru  nr.  1,  autorul  acestor 
rinduri  a  expus,  în  contextul  discuţiilor  care  au  avut  loc,  următoarele  puncte 
de  vedere: 

1.  , ,România  e  o  ţară  iubitoare  de  pace.  Văd  că  în  listele  dvs.  de  participanţi 
eu  a::i  fost  trecut  din  greşeală  printre  parlamentari,  nu  printre  conducătorii  reli¬ 
gioşi.  Vă  rog  să  luaţi  notă  că  nu  sînt  membru  al  Parlamentului,  ci  mitropolit  al 
ur.ei  Provincji  româneşti,  Transilvania.  Sînt  totuşi  membru  în  parlamentul  jude¬ 
ţean  local,  unde  îmi  am  reşedinţa,  la  Sibiu  (Preşedintele:  Vă  acceptăm  în  ambele 
calităţi!) 

In  România  a  avut  loc  acum  cîţiva  ani  un  Referendum  pentru  pace.  Vă  voi 
informa  că  şi-a  depus  semnătura  pe  el  toată  ţara  şi  rezultatul  a  fost  trimis  Orga¬ 
nizaţiei  Naţiunilor  Unite. 

De  asemenea,  am  avut  în  ţară  două  Adunări  pentru  pace  şi  dezarmare  a 
tuturor  cultelor  din  România,  cu  o  largă  participare  de  delegaţi  din  străinătate. 
Toate  religiile  şi  confesiunile  s-au  declarat  în  sprijinul  păcii  şi  al  dezarmării,  şi 
vă  aduc  aici  acest  mesaj  al  poporului  român  şi  al  credincioşilor  de  tot  felul  din 
România.  Este  ştiut  că  încă  de  mai  mulţi  ani,  la  propunerea  Preşedintelui  Nicolae 
Ceauşescu,  România  a  procedat  la  reducerea  unilaterală  cu  5  pînă  la  10%  a 
cheltuielilor  militare,  dorind  să  fie  un  exemplu  bun  şi  pentru  alte  state.  E  desi¬ 
gur  doar  un  început,  dar  trebuie  început  cu  ceva.  Ceea  ce  şi  sugerăm  şi  domniilor 
voastre**. 

2.  „Observ  că  Adunarea  noastră,  deşi  delegaţii  spun  lucruri  interesante,  luaţi 
fiecare  in  parte,  în  general  nu  reuşeşte  să  articuleze  cîteva  linii  directoare  care 
să  ne  orienteze  in  problemă.  Unii  reprezentanţi  religioşi  râmîn  la  deziderate 
pioase,  precum  schimbarea  omului  interior,  iar  unii  reprezentanţi  parlamentari 
mai  mult  descriu  pericolul,  decît  imaginează  posibilităţi  de  preîntîmpinare  a  lui. 

Daca  vocile  noastre  vor  rămîne  gîngave  şi  pioase,  lâsînd  totul  pe  seama  lui 
Dumnezeu,  întîlnirea  noastră  va  fi  inutilă.  Pe  drept  cuvînt  a  spus  cineva  că  cu 
Dumnezeu  se  poate  negocia,  dar  aceastd  înseamnă  că,  în  lumina  învăţăturii  Sf. 
Pavel,  din  I  Cor.  III,  9,  să  oferim  partea  noastră  de  contribuţie  atît  în  reglemen¬ 
tarea  litigiilor  din  lume,  cît  şi  în  prevenirea  războiului.  Există  două  aspecte  aici: 
sau  lăsăm  totul  pe  seama  lui  Dumnezeu  şi  rămînem  cu  mîinile  încrucişate,  sau 
credem  că  totul  depinde  de  noi,  şi  facem  tot  ce  putem  ca  să  rezolvăm  noi  proble¬ 
mele.  Luate  separat,  nici  una  din  aceste  două  atitudini  nu  e  completă.  In  cea 
dintîi  ne  demobilizăm  noi,  în  cea  de-a  doua  îl  demobilizăm  pe  Dumnezeu.  Cred 
că  soluţia  e  să  credem  că  totul  depinde  de  Dumnezeu,  dar  să  acţionăm  ca  şi  cum 
totul  ar  depinde  de  noi,  desigur  sub  scutul  puterii  şi  iubirii  de  Dumnezeu  şi  de 
aproapele. 

Cînd  nu-L  avem  în  vedere  şi  pe  Dumnezeu,  am  fost  preveniţi!  prin  revelaţia 
creştină  că  „Dumnezeu  ne  lasă  la  puterea  minţii  noastre*'.  Dar  dincolo  de  această 
abandonare  care  are  formă  de  pedeapsă,  Dumnezeu  lasă  în  general  cîmp  liber 
exercitării  voinţei  noastre  libere,  capacităţii  noastre  de  alegere:  Alege!  Am  pus 
înaintea  ta  foc  şi  apă,  viaţă  şi  moarte.  Alege  viaţa  şi  vei  trăi. 

Reiese  de  aici  că  sîntem  chemaţi  să  acţionăm,  nu  să  aşteptăm  totul  de-a 
gata  sau  să  credem  că  totul  e  dinainte  hotârît,  şi  că  noi  nu  mai  putem  face 
nimic.  Creştinismul  e,  în  această  privinţă,  mobilizator  de  acţiuni  omeneşti  spre 
realizarea  binelui*4. 

3.  „In  lumea  de  azi  există  pericolul  războiului  şi  al  exterminării  totale  a  ome¬ 
nirii.  Trebuie  însă  căutate  cauzele  şi,  odată  găsite,  înlăturate.  Ce  constatăm?  Că 
există  inegalităţi  şi  nedreptăţi  sociale  fundamentale  şi  că  unele  popoare,  exaspe- 

rate,  apelează  sau  ameninţă  că  vor  apela  la  forţă  pentru  înlăturarea  nedreptă¬ 
ţilor  sociale.  Acesta  ar  fi  un  apel  al  exasperării.  Dar  există  şi  un  apel  la  forţă 
al  celor  puternici,  care  vor  să-şi  menţină  puterea,  privilegiile  şi  dominaţia  asupra 
celor  slabi  şi  săraci.  Acesta  ar  fi  un  apel  la  forţă  din  dorinţă  de  stăpînire.  Exaspe¬ 
raţii  n-au  forţă,  dar  uneori  forţa  exasperării  devine  extrem  de  puternică.  Cele 
două  tabere  vor  fi  mereu  în  confruntare.  Pericolul  nu  se  va  îndepărta  pînă  cînd  nu 
se  va  conveni  că  trebuie  nivelate  diferenţele.  De  aceea  se  vorbeşte  tot  mai  mult 
de  pace  prin  dreptate. 

„Fără  aceasta  va  fi  o  vreme  pace  în  tensiune,  apoi  pacea  va  fi  spartă,  căci 
conflictul  e  inevitabil  într-o  lume  plină  de  nedreptăţi  sociale.  Celui  care  moare 
de  foame  îi  e  indiferent  dacă  va  muri  de  bombă!  De  aceea  trebuie  prevenit  apelul 
la  forţă  al  exasperării.  Ca  să  pacifice  exasperarea,  cei  puternici  vor  face  la 
rîndul  lor  război.  Şi  aşa  conflictul  devine  inevitabil.  Soluţia  nu  e  decît  o  nouă 
rînduială  socială  în  lume,  pe  baza  unei  noi  ordini  economice  internaţionale,  nego¬ 
ciată  între  toate  statele.  Acest  principiu,  prezent  de  mulţi  ani  în  politica  de  pace 
a  României,  este  un  principiu  de  bază  în  lupta  împotriva  războiului  şi  o  premiză 
sine  qua  non  pentru  o  pace  adevărată  şi  trainică*4. 

* 

4.  „Pentru  a  se  ajunge  la  o  pace  cu  garanţii  suficiente  de  securitate  pentru 
toţi,  e  nevoie  de  instaurarea  în  lume  a  unei  ordini  morale  comune,  acceptată 
de  toate  statele  şi  respectată  ca  atare.  Ce  ar  presupune  aceasta?  Ar  presupune 
acceptarea  de  către  toţi  a  sacralităţii  vieţii,  a  dreptului  tuturor  la  viaţă.  Ar  presu¬ 
pune,  în  consecinţă,  condamnarea  oricărei  tendinţe  de  suprimare  a  vieţii,  drept 
criminală.  Ar  presupune,  aşadar,  condamnarea  războiului  ca  mijloc  de  soluţio¬ 
nare  a  diferendelor.  N-ar  mai  rămîne  loc  decît  pentru  dialog.  Aceasta  e  desigur 
o  schemă  simplă,  dar  ea  presupune  legiferarea  şi  acceptarea  unanimă  a  prin¬ 
cipiului  păcii. 

O  ordine  morală  comun  acceptată  ar  presupune,  în  al  doilea  rînd,  instaurarea 
echităţii  sociale  în  lume.  Nu  e  moral  ca  unii  să  aibă  prea  mult,  iar  alţii  deloc. 
Nu  e  moral  ca  cel  puternic  să-l  exploateze  pe  cel  slab.  O  ordine  morală  comun 
acceptată  ar  cere  imediat  negocierea  unei  noi  ordini  economice  internaţionale. 
Omul  s-ar  dovedi  astfel  la  înălţimea  demnităţii  sale**. 

5.  „Dezarmarea  e  fără  îndoială  singura  soluţie  pentru  prevenirea  şi  înlătu¬ 
rarea  războiului.  Dar  o  dezarmare  reală  va  începe  numai  în  condiţii  de  asigurare 
a  securităţii  fiecărui  stat  deţinător  de  forţă  atomică.  Dezarmarea  nu  se  va  putea 
începe  efectiv  decît  în  urma  acceptării  noii  ordini  morale  comune.  Fără  această 
asigurare,  cei  care  deţin  arme  atomice  se  vor  înşela  reciproc,  fiecare  asigurîndu-şi 
propria  securitate  în  taină.  Se  va  rămîne  tot  la  principiul  descurajării  inamicului 
printr-o  forţă  mai  mare,  deci  în  fond  prin.  continuarea  cursei  înarmărilor.  Iar 
cursa  înarmărilor  nu  poate  duce  de  fapt  decît  la  explozia  finală.  Aceasta  va  putea  fi 
declanşată  fie  de  cel  mai  slab,  ca  să  se  apere,  fie  de  cel  mai  tare,  cînd  se  va 
crede  cîştigător  sigur.  înşelăciunea  constă  însă  în  iluzia  că  poate  totuşi  exista  un 
cîştigător! 

Continuarea  cursei  înarmărilor  are  în  ea  însăşi  un  rău  fundamental.  Cineva 
—  cel  ce  se  crede  puternic  —  îşi  va  asuma  rolul  de  Jandarm  al  lumii.  Acesta  nu 
va  fi  însă  un  Jandarm  al  dreptăţii,  ci  al  impunerii  propriei  puteri.  Aceasta  va 
asigura,  în  cel  mai  rău  caz  un  stătu  quo  al  nedreptăţilor,  al  dreptului  celui  mai 
tare.  Aceasta  va  duce  la  o  morală  pervertită  care  va  lua  locul  ordinii  morale 
comun  acceptate. 

Acesta  va  fi  un  război  atomic  moral,  tot  atît  de  rău  ca  şi  cel  atomic  pro- 
priu-zis,  pentru  că  va  duce  la  degradarea  morală  a  fiinţei  umane. 

Iată  de  ce  dezarmarea  concretă  şi  totală  este  singura  soluţie  care  ar  putea 
impune  şi  pacea  şi  apărarea  demnităţii  omeneşti. 

S-ar  putea  spune  că  în  timp  ce  noi  discutăm,  marile  puteri  se  înarmează,  şi 
că  propunerile  şi  gîndurile  noastre  sînt  utopii  pioase.  Din  păcate  se  poate  să  fie 
aşa.  Dar  chiar  dacă  acestea  pot  fi  considerate  convorbiri  utopice  între  oameni  de 
bunăvoinţă,  nu  trebuie  să  renunţăm  la  ele.  Ele  ar  putea  totuşi  pătrunde  la  un 

moment  dat  şi  in  birourile  şi  în  minţile  celor  care  manevrează  puterea  şi  armele. 
Intr-o  zi  vor  trebui  să  înţeleagă  toţi  că:  E  mai  bine  să  fii  utopic  decît  mort!*4 

In  timpul  Conferinţei  de  la  Oxford  am  fost  abordat  de  ziarişti  pentru  a  le 

spune  impresii  asupra  Conferinţei.  Mi-am  concentrat  observaţiile  asupra  cîtorva 
constatări  şi  doleanţe: 

1.  Am  constatat  unanimitatea  dorinţei  de  pace  atît  a  conducătorilor  reli¬ 

gioşi  cit  şi  a  parlamentarilor; 

2.  Am  fost  impresionat  de  numărul  mare  de  participanţi  şi  de  calitatea  lor; 

3.  Mi-am  exprimat  speranţa  că  din  Conferinţă  se  vor  degaja  cîteva  con¬ 

cluzii  practice  pentru  opinia  publică  şi  pentru  deţinătorii  de  putere.  In  orice  caz 
un  lucru  se  va  obţine:  conştientizarea  maselor  largi  care  vor  lua  cunoştinţă  de 
acest  Congres  asupra  pericolului  iminent  şi  real  de  care  este  ameninţată  ome¬ 
nirea.  E  totuşi  ceva! 


* 

La  sfîrşitul  Conferinţei  s-a  hotârît  să  se  alcătuiască  şi  s-a  alcătuit  un  Comu¬ 
nicat.  A  fost  prezentat  pentru  discuţii  în  Plenară.  Comunicatul  era  scurt,  descrip¬ 
tiv  şi,  în  general,  era  fidel  celor  ce  se  petrecuseră  şi  se  spuseseră  în  timpul  Con¬ 
ferinţei.  Avea  totuşi  cîteva  importante  lacune,  pentru  îndreptarea  cărora,  am  făcut 
următoarele  propuneri: 

„Comunicatul  pe  care  îl  avem  în  faţă  cuprinde  în  esenţă  şi  în  rezumat  cele 
discutate  mai  ales  în  Plenară.  Unele  idei  valoroase  au  fost  însă  prezentate  şi  în 
grupele  de  lucru,  şi  cred  că  şi  acelea  ar  trebui  să  fie  măcar  menţionate,  dacă 
nu  expuse  mai  pe  larg.  In  afară  de  aceasta,  aş  crede  că  un  astfel  de  document 
trebuie  să  conţină  şi  un  Apel,  să  nu  fie  un  simplu  proces-verbal.  Să  se  adreseze 
marilor  puteri,  tuturor  popoarelor  lumii  şi  opiniei  publice. 

Dintre  ideile  discutate  in  grupe,  aceea  a  necesităţii  înlăturării  cauzelor  care 
ameninţă  pacea,  ar  trebui  inclusă  în  Comunicat.  In  lume  există  probleme  sociale 
nesoluţionate,  nedreptăţi  care,  dacă  nu  vor  fi  înlăturate,  nu  va  fi  pace  adevă¬ 
rată,  sau  va  fi  o  pace  impusă  prin  forţă  şi  acceptată  din  teamă.  Să  nu  lăsăm 
impresia  că  am  propune  o  pace  prin  păstrarea  statu-quo-ului  prezent.  Din  comu¬ 
nicat  trebuie  să  reiasă  că  pacea  trebuie  pregătită  prin  instaurarea  în  lume  a  drep¬ 
tăţii  sociale.  S-a  omis,  desigur  din  grabă,  chiar  folosirea  în  textul  Comunicatului 
a  cuvîntului  dreptate.  Includerea  lui  ar  exprima  fidel  discuţiile  noastre.  Să  ară¬ 
tăm  că  cerem  pace  pentru  a  avea  timp  să  dialogăm  cu  privire  la  soluţionarea 
paşnică  a  marilor  litigii,  de  orice  fel  ar  fi  ele.  Să  arătăm  că  e  nevoie  de  pace 
pentru  a  se  instaura  în  lume  o  nouă  ordine  economică  internaţională  şi  o  ordine 
morală  comun  acceptată  care,  la  rîndul  lor  vor  deveni  baze  solide,  pentru  o 
pace  trainică,  echitabilă.  Să  arătăm  că  cerem  pace  înainte  de  orice,  pentru  ca  în 
pace  să  se  soluţioneze  şi  să  se  înlăture  cauzele  care  o  ameninţă4*. 

Vorbitorii  care  au  urmat  au  reluat  apoi  aceleaşi  deziderate.  Comunicatul  a 
fost  trimis  înapoi  spre  refacere.  S-a  întors  refăcut.  A  apărut  în  el  o  formă  de 
Apel  (Chemăm . . .)  şi  s-a  menţionat  necesitatea  rezolvării  conflictelor  ca  premiză 
a  păcii,  şi  s-a  inserat  la  locul  cuvenit  cuvintul  „Dreptate44! 

In  Comunicat  se  arată  că  este  necesar  să  fie  mobilizate  toate  forţele  poli¬ 
tice  şi  religioase  pentru  promovarea  dreptăţii  pentru  realizarea  dezarmării  şi 
păcii. 

Iată  cîteva  paragrafe  din  versiunea  finală: 

„Această  reuniune  s-a  materializat  graţie  convergenţei  inimilor,  spiritelor  şi 
evenimentelor.  Societatea  omenească  trăieşte  o  perioadă  de  introspecţie  intensă, 
paralizată  de  frică,  de  incertitudine  şi  confuzie.  Dar  ni  se  oferă  totuşi  posibili¬ 
tăţi  noi  şi  semne  încurajatoare . . .  Trebuie  ca  fiecare  din  noi  să  accepte  respon¬ 
sabilitatea  de  a  purta  de  grijă  pămîntului  şi  de  a-1  proteja,  căci  e  locuinţa  noastră. 

Afirmăm  o  nouă  viziune  asupra  supravieţuirii  şi  ne  angajăm  să  lucrăm 
împreună  pentru  o  omenire  fundamental  schimbată  şi  ameliorată.  Facem  cu 
insistenţă  chemare  conducătorilor  întregii  lumi  să  intreprindă  noi  demersuri  şi  să 
pună  în  lucrare  o  nouă  politică  bazată  pe  principiul  apărării  şi  dăinuirii  omenirii 
şi  pe  principiul  dreptăţii. 

Invităm  pe  fraţii  noştri  care  lucrează  în  domeniile  educaţiei,  ziaristicii,  arte¬ 
lor  şi  altor  mijloace  de  comunicare  să  se  asocieze  cu  noi  în  întreprinderea  de  des¬ 
coperire  şi  punere  în  practică  a  unor  planuri  concrete  de  acţiune  la  toate  nivelele4'. 

• 

In  afara  celor  prezenţi,  au  trimis  mesaje  Conferinţei,  personalităţi  din  mai 
multe  ţări  din  întreaga  lume:  Secretarul  general  al  Organizaţiei  Naţiunilor  Unite, 
citit  de  James  P.  Grant,  director  UNICEF,  fostul  prim  ministru  al  Japoniei, 
Takeo  Fukuda,  primul  ministru  al  Indiei,  R.  Gandhi  ş.a.  Vaticanul  a  fost  prezent 
prin  fostul  Primat  al  Austriei,  cardinalul  Franz  Konig,  care  a  şi  ţinut  o  scurtă 
meditaţie  de  deschidere,  el  fiind  şi  unul  din  membrii  Comitetului  de  organizare 
a  Conferinţei. 

La  lucrări  au  participat  şi  Cancelarul  Universităţii  din  Oxford,  Lordul 
Jenkins  de  Hillhead,  ministrul  securităţii  sociale  din  Jamaica,  Dr.  Mavis  Gilmour, 
Preşedintele  Adunării  Naţionale  din  Togo,  Vovor  Mawupo  ş.a. 

Cancelarul  Universităţii  a  oferit  o  recepţie  în  Blenheim  Palace,  la  nord  de 
Oxford,  locul  de  naştere  al  lui  W.  Churchill.  Lucrările  Conferinţei  s-au  desfăşurat 
în  sala  de  festivităţi  a  Primăriei  oraşului  Oxford. 

E  greu  de  spus  în  momentul  de  faţă  ce  rezultate  şi  ce  urmări  va  avea  Con¬ 
ferinţa  de  la  Oxford.  Ceea  ce  e  sigur  e  că  s-a  realizat  pentru  prima  oară,  la  un 
asemenea  nivel  de  reprezentare,  un  contact  interesant  şi  important  între  con¬ 
ducătorii  religioşi  şi  conducători  politici  ai  lumii.  S-a  convenit  că  acest  contact 
a  fost  util  şi  că  trebuie  continuat.  Dacă  mesajul  Conferinţei  va  ajunge  în  mîi- 
nile,  inimile  şi  minţile  celor  cărora  le-a  fost  adresat,  el  va  putea  naşte  iniţiative 
şi  speranţe  de  pace. 

Forizm-ul  va  insista  în  continuare  şi  va  persevera.  Pacea  trebuie  salvată. 
Omenirea  trebuie  împiedecată  de  la  sinucidere.  Nimeni  nu  are  dreptul  să  ia  o  ast¬ 
fel  de  hotărîre  de  sinucidere  în  numele  celor  ce  nu  vor  să  facă  acest  lucru.  Şi 
aceştia  sînt  cei  mai  mulţi.  Acest  lucru  e  din  ce  în  ce  mai  limpede.  Cel  puţin  acest 
lucru  va  porni  spre  lume  de  la  Forum-ul  de  la  Oxford  şi,  în  mod  sigur,  va  căpăta 
adeziuni  unanime. 


Dr.  ANTONIE  PLAMADEALA 
Mitropolitul  Ardealului 

SESIUNEA  ANUALA  A  PREZIDIULUI  Şl  A  COMITETULUI  CONSULTATIV 

AL  CONFERINŢEI  BISERICILOR  EUROPENE,  1988 


Intre  18 — 24  aprilie  1988  a  avut  loc  la  Barcelona  (Spania)  sesiunea  ordinară 
anuală  a  Prezidiului  şi  Comitetului  Consultativ  al  Conferinţei  Bisericilor  Europene. 

Au  participat  dintre  Preşedinţi:  Mitropolitul  Alexei  al  Leningradului  şi  Nov- 
gorodului,  Mitropolitul  Antonie  Plămădeală  al  Ardealului,  Decanul  John  Arnold 
(Anglia),  Dna  Marjolaine  Chevalier  (Franţa),  Episcopul  Hans-Gernot  Jung  (R.F.G.), 
Episcopul  Zdzislaw  Tranda  (în  locul  superintendentului  Adam  Kuczma,  Polonia) 
şi  pastorul  Jaakko  Elenius  (în  locul  Dr.  Prof.  P.  Pesonen). 

Din  Comitetul  Consultativ:  Dna  Annette-Luise  Birkner  (R.F.G.),  Dna  Nancie 
Blackie  (Irlanda),  Dr.  David  Bleakley  (Irlanda  de  Nord),  Dna  Jutta  Boysen  (Fin¬ 
landa),  Mitropolitul  Hrisostom  de  Peristerion  (Grecia),  Rev.  Tiran  Gureghian 
(Etchimiadzin),  Dna  Astrid  Hareide  (Norvegia),  Mitropolitul  Irineu  al  Vienei,  Prof. 
Totju  Koev  (Bulgaria),  Episcopul  Attila  Kovâcs  (Ungaria),  Consilierul  Klaus 
Kremkau  (R.F.G.),  Martin  Linnemann  (R.D.G.),  Dna  Christiane  Lunk  (Suedia), 
Rectorul  Wilhelm  Nausner  (Austria),  Episcopul  Nifon  Ploieşteanul,  vicar  patriarhal 
(România),  Rev.  Serghei  Nicolaev  (U.R.S.S.),  Rev.  Per  Olof  Ohrn  (Norvegia),  Dr. 
Alexandros  Papaderos  (Grecia),  Rev.  Rui  A.  Rodrigues  (Portugalia),  Dl.  U.  Friedrich 
(Elveţia,  în  locul  lui  H.  Rusterholz),  Consilierul  Siegfried  Schulze  (R.F.G.),  Pastorul 

Paolo  Spanu  (Italia),  Prof.  N.  Peter  Stephens  (Anglia),  Brigitte  Thyssen  (Dane¬ 
marca),  Prof.  Jan  Veenhoh  (Olanda)  şi  Boris  Wik  (U.R.S.S.). 

Printre  invitaţi  au  fost: 

Dna  Myra  Blyth,  secretară  a  CICARWS-ului  european,  Rev.  Humberto  Capo, 
preşedintele  Conferinţei  Ţărilor  latine  din  Europa,  Dr.  Ivo  Fiirer,  secretarul  Con¬ 
siliului  Conferinţelor  romano-catolice  din  Europa  (CCEE),  Dna  Jean  Mayland, 
preşedinta  Consiliului  femeilor  creştine  din  Europa,  Pastorul  J.  P.  Jornod,  ca 
membru  în  Comitetul  Financiar  ş.a. 

Din  conducerea  Conferinţei,  de  la  Geneva  au  fost  prezenţi:  Dr.  Jean  Fischer. 
secretar  general,  prof.  Dumitru  Popescu,  director  de  studii,  Hans  Schmocker. 
secretar  financiar,  Ada  Silenzi,  secretar  executiv  ş.a. 

Secretarul  general  Jean  Fischer  a  prezentat  un  Raport  de  activitate  bine 
echilibrat,  arătînd  că  una  din  principalele  griji  pe  care  le-a  avut  de  la  ultima 
întîlnire  a  fost  aceea  de  a-şi  organiza  activitatea  şi  oficiile  din  Geneva,  şi  de  a 
pregăti  cîteva  reuniuni  importante  pe  plan  european. 

Cîteva  consideraţiuni  asupra  mişcării  ecumenice  din  vremea  noastră  l-au 
dus  la  concluzia  că,  deşi  sînt  unele  semne  de  progres,  totuşi  se  mobilizează  greu 
Bisericile  la  nivelul  de  bază.  Dialogurile  se  poartă  între  reprezentanţi  care  nu  au 
nici  acordul,  nici  nu  informează  comunităţile  de  bază.  Şi  chiar  reprezentanţii  ezită 
să  facă  paşi  hotărîţi.  El  l-a  citat  pe  Andre  Appel  care,  la  Adunarea  generală  de  la 
Sterling  a  spus:  „ Chiar  Bisericile  noastre  preferă  adesea  să  rămînă  în  cadrul  tra¬ 
diţional  al  istoriei  lor  teritoriale  şi  confesionaleu. 

De  acord  cu  acestea,  Jean  Fischer  a  făcut  observaţia  că  se  practică  un  ecu- 
menism  de  elite  şi  de  aparat  de  conducere  şi  că  acesta  rămîne  privilegiul  partici¬ 
panţilor  şi  al  birourilor  Conferinţei.  Iată  de  ce  secretarul  general  a  recomandat 
o  reorientare  şi  o  reorganizare  a  activităţii.  Unul  din  mijloacele  propuse  a  fost 
îmbunătăţirea  sistemului  de  comunicaţii  al  Conferinţei.  Mai  multe  informaţii  tre¬ 
buie  să  plece  spre  Biserici  şi  spre  mijloacele  de  mass-media.  El  a  propus  chiar 
înfiinţarea  unui  secretariat  pentru  Comunicaţii,  cu  normă  întreagă,  deoarece  în 
prezent  are  doar  un  funcţionar  cu  jumătate  de  normă,  ceea  ce  e  insuficient. 

Secretarul  general  a  mai  propus  întărirea  legăturilor  cu  Consiliile  Ecumenice 
locale. 

Cu  privire  la  problemele  păcii,  entuziasmul  său  n-a  fost  prea  perceptibil, 
deşi  şi-a  manifestat  încrederea  în  tot  ce  se  face  în  lume  şi  în  Europa  pentru 
pace.  DSa  a  mărturisit  că  i  se  pare  că  s-a  trecut  la  o  etapă  de  micşorare  a  fricii 
de  război  şi  că  trecem  printr-o  perioadă  de  falsă  destindere,  din  cauză  că  s-au 
luat  cîteva  măsuri  importante  în  ecologie,  în  retragerea  unor  rachete ...  El  a 
avertizat  că  nu  trebuie  deloc  scăzută  vigilenţa  întru  apărarea  păcii.  Trebuie  stu¬ 
diată  atent  problema  securităţii  comune.  Numai  după  aceea  vom  avea  dreptul  să 
credem  într-o  mică  destindere.  De  asemenea,  popoarele  vor  trebui  să  se  împace 
cu  pluralismul  culturilor. 

In  continuare  a  scos  în  evidenţă  faptul  că  problema  omului  rămîne  încă  o 
problemă  delicată  şi  că  Bisericile  mai  au  încă  multe  de  făcut  în  această  privinţă. 

Era  de  aşteptat  ca  secretarul  general  să  acorde  un  spaţiu  larg  organizării 
intîlnirii  din  cursul  anului  acestuia  dintre  Conferinţa  Bisericilor  Europene  şi  Con¬ 
siliul  Conferinţelor  romano-catolice,  din  Europa.  Aceasta  va  avea  loc  la  sfîrşitul 
lui  septembrie  1988  la  Erfurt,  în  R.D.G. 

In  cursul  lucrărilor  de  la  Barcelona,  comitetul  pregătitor  a  arătat  stadiul  în 
care  se  află  pregătirile  pentru  această  întîlnire,  care  va  fi  a  patra  după  Chantilly 
(Franţa),  Logumkloster  (Danemarca)  şi  Riva  del  Garda  (Italia).  Tema  asupra  căreia 
cei  prezenţi  la  Erfurt  vor  discuta,  va  fi:  „Fie  voia  Ta“,  căutîndu-se  baze  pentru 
o  înţelegere  comună  a  voii  lui  Dumnezeu  cu  privire  la  lume  şi  la  chipul  ei.  Deşi 
romano-catolicii  nu  sînt  membri  în  Conferinţa  Bisericilor  Europene,  aceste  întîlniri 
sînt  totuşi  forme  de  cooperare  la  nivel  european,  care  aduc  Bisericile  pe  platforme 
comune  în  problemele  practice. 

Al  doilea  lucru  asupra  căruia  Secretarul  general  s-a  oprit,  a  fost  organi¬ 
zarea  împreună  cu  romano-catolicii  a  unei  mari  Conferinţe  în  anul  viitor,  1989,  la 
Basel,  în  Elveţia,  cu  tema:  „PACE  PRIN  DREPT  ATE“.  Se  vor  aduna  cca.  700 
de  delegaţi  şi  poate  tot  atîţia  observatori,  oaspeţi,  ziarişti.  Intenţia  este  să  se 

sensibilizeze  europenii  la  faptul  că  nu  se  va  putea  ajunge  la  pace  de  durată  decît 
prin  realizarea  în  lume  a  dreptăţii  sociale. 

Iată  cum  teza  lansată  cîndva  de  România,  a  necesităţii  unei  noi  ordini  eco¬ 
nomice  internaţionale  ca  bază  pentru  o  pace  trainică,  începe  să  cîştige  teren. 

Participanţii  la  întrunirea  de  la  Barcelona  au  afirmat  necesitatea  bunei  orga¬ 
nizări  a  acestei  conferinţe,  care  ar  urma  să  devină  punctul  de  plecare  al  unor 
acţiuni  pentru  pace  care  să  însemneze  mult  mai  mult  ca  vocea  Bisericilor  decît 
a  însemnat  pînă  acum. 

In  anul  viitor  se  vor  împlini  30  de  ani  de  la  înfiinţarea  Conferinţei  Bise¬ 
ricilor  Europene.  S-a  hotărît  ca  sărbătorirea  să  se  facă  la  Basel,  cu  prilejul  Adu¬ 
nării  pentru  pace  din  1989. 

După  ce  în  Plenară  s-au  menţionat  toate  temele  de  pe  ordinea  de  zi,  ele  au 
fost  deferite  la  patru  Comisii  de  lucru,  Comisii  alcătuite  din  toţi  membrii  Prezi¬ 
diului  şi  ai  Comitetului  Consultativ,  împărţiţi  în  patru. 

Comisia  I  a  insistat  asupra  folosirii  întîlnirii  cu  romano-catolicii  pentru  a  se 
ajunge  la  o  cooperare  mai  sistematică  pe  plan  practic,  urmînd  ca  încetul  cu  încetul 
să  se  poată  începe  şi  un  dialog  teologic.  Experienţa  de  la  Trento,  după  întîlnirea 
de  la  Riva  del  Garda  a  fost  un  succes  imens  pe  linia  ecumenismului.  S-a  recitat 
împreună  în  acea  catedrală  istorică,  Simbolul  credinţei,  după  textul  exact  de  la 
Niceea  şi  Constantinopol. 

Aceeaşi  Comisie  a  stabilit  o  ordine  a  priorităţilor  în  activitatea  Conferinţei, 
pentru  o  activitate  mai  sistematică  şi  mai  eficientă. 

Comisia  a  Il-a  a  analizat  în  special  raportul  Directorului  de  studii,  prof.  pr. 
Dumitru  Popescu.  Activitatea  sa  a  fost  apreciată  a  fi  fost  de  înaltă  competenţă. 
Cum  prof.  D.  Popescu  îşi  va  încheia  mandatul  la  1  aug.  1988  şi  se  va  întoarce  în 
România,  Comisia  a  propus  să  i  se  dea  un  document  de  apreciere  şi  mulţumire. 

Cu  privire  la  întîlnirea  de  la  Erfurt  (R.D.G.)  Comisia  a  propus  şi  s-a  aprobat 
ca  sosirea  delegaţilor  la  Erfurt  să  fie  în  ziua  de  28  septembrie  1988,  urmînd  ca 
deschiderea  lucrărilor  să  se  facă  în  aceeaşi  zi  la  orele  20,00.  închiderea  să  se 
facă  în  ziua  de  2  octombrie  1988,  la  orele  17,00. 

O  propunere  interesantă  a  avansat  această  Comisie  cu  privire  la  tema  urmă¬ 
toarei  Adunări  generale  a  Conferinţei  din  anul  1992.  Aceea  va  fi  a  X-a  Adunare 
Generală.  S-a  recomandat  o  temă  de  antropologie  care  să  aibă  în  vedere  creaţia 
(Geneza  I,  27),  răscumpărarea  {Gal.  III,  27  şi  urm.)  şi  învierea  (Ioan  XVI,  16 — 24). 
De  -asemenea  se  va  tavea  în  vedere  regenerarea  şi  o  nouă  creaţie  (II  Cor.  V,  17) 
şi,  în  orice  caz,  transfigurarea  fiinţei  umane  în  Hristos  (II  Cor.  III,  18;  Filipeni 
III,  20 — 21). 

Nu  s-a  sugerat  „sloganul4*  propriu-zis  sub  zodia  căruia  se  va  organiza  Adu¬ 
narea,  dar  s-au  sugerat  ideile  din  care  trebuie  să  se  alcătuiască.  La  o  nouă 
întîlnire  se  aşteaptă  sugestii. 

Comisia  a  IlI-a  s-a  ocupat  în  special  de  problemele  legate  de  organizarea 
Conferinţei  „Pace  prin  dreptate4*  de  la  Basel  (1989).  S-a  recomandat  printre  altele 
ca  pînă  în  septembrie  1988  să  se  alcătuiască  o  broşură  care  să  trateze  tema  şi  care 
să  fie  dată  ca  material  de  lucru  Bisericilor.  De  asemenea  s-a  recomandat  ca  această 
Conferinţă  să  poată  fi  considerată  ca  o  pregătire  pentru  marea  Conferinţă  pe  care 
o  organizează  Consiliul  Ecumenic  al  Bisericilor:  „Justiţie,  Pace  şi  Integritatea 
Creaţiei**  (J.P.I.C.). 

Comisia  a  IV-a  a  discutat  situaţia  financiară  a  Conferinţei.  S-a  constatat  că 
bugetul  anului  1987  a  fost  încheiat  fără  nici  un  deficit.  S-a  propus  reducerea  chel¬ 
tuielilor  din  1988  pentru  a  se  avea  un  buget  bine  echilibrat  şi  în  anul  acesta. 
Nefiind  încă  asigurată  suma  necesară  Conferinţei  de  la  Basel,  s-a  propus  un  Buget 
de  lucru  care  va  fi  aprobat  numai  în  momentul  în  care  vor  fi  asigurate  veniturile 
care  s-au  estimat. 

Comisia  a  refuzat  înfiinţarea  unui  nou  post  la  Geneva,  care  să  se  ocupe  de 
Refugiaţi  şi  cei  care  cer  azil.  S-a  propus  în  schimb  angajarea  unei  persoane  care 
să-l  ajute  pe  secretarul  cu  finanţele  în  munca  sa. 

Delegaţii  români  au  luat  cuvîntul  în  legătură  cu  toate  problemele  discutate, 
arătînd  că  Biserica  Ortodoxă  Română  sprijină  toate  iniţiativele  ecumenice  şi  tot 
ceea  ce  poate  promova  ideea  păcii,  a  dezarmării  şi  destinderii. 

Cu  prilejul  lucrărilor  de  la  Barcelona,  conducători  ai  Bisericilor  din  Spania 
au  făcut  prezentări  ale  Bisericilor  lor  şi  ale  problemelor  cu  care  se  confruntă.  A 
fost  vizitată  celebra  catedrală  încă  neterminată  a  lui  Gândi ,  monument  unic  de 
arhitectură  din  lume. 

La  întoarcere,  în  trecere  prin  Madrid,  am  vizitat  parohia  ortodoxă  română 
condusă  de  pr.  dr.  Teofil  Moldovan,  care,  de  curînd,  şi-a  luat  doctoratul  în  teologie 
la  Universitatea  din  Salamanca,  unde  ar  fi  fost  numit  lector. 

De  asemenea  am  vizitat  Centrul  ecumenic  spaniol  condus  de  Mgr.  Julian 
Garcia  Hernando  şi  Centrul  misionarelor  pentru  unitate. 

împreună  cu  Mgr.  Julian  Garcia  Hernando  am  vizitat  oraşul  Segovia,  locul 
de  naştere  al  împăratului  Teodosie  şi  locul  unde  au  trăit  celebrul  mare  inchizitor 
Torquemada  şi  marele  poet  spiritual  Ioan  al  Crucii  (Juan  de  la  Cruz). 

* 


Viitoarea  întrunire  a  Prezidiului  Conferinţei  Bisericilor  Europene  va  avea 
loc  în  zilele  de  24  şi  25  octombrie  1988  la  Leningrad,  la  invitaţia  Mitropolitului 
Alexei. 

întrunirea  de  pace  de  la  Basel,  Elveţia,  va  avea  loc  între  15 — 21  mai  1989. 

In  1989  Prezidiul  se  va  întruni  lîngă  Kassel,  în  R.F.G.  (24 — 26  ian.)  şi  va  fi 
urmat  de  o  întrunire  comună  cu  Consiliul  Conferinţelor  Romano-Catolice  din  Eu¬ 
ropa,  tot  acolo,  între  27 — 28  ianuarie  1989. 

Viitoarea  întrunire  a  Prezidiului  şi  a  Comitetului  Consultativ,  în  sesiune 
1989,  va  avea  loc  între  18 — 24  oct.  într-un  loc  care  urmează  a  fi  stabilit. 

Dr.  ANTONIE  PLAMADEALA 
Mitropolitul  Ardealului 


INTERVIUL  î.  P.  S.  ANTONIE,  MITROPOLITUL  ARDEALULUI, 
ACORDAT  REVISTEI  „ BISERICA  ROMÂNEASCA “  DIN  MILANO  . 


Întrebare:  1.  înalt  Prea  Sfinţia  Voastră  sînteţi  la  Milano  pentru  o  întîlnire 
organizată  de  Conferinţa  Bisericilor  Europene.  Care  este  tema  luată  în  examinare 
şi  in  ce  context? 

R.  1.  La  Milano  s-a  întîlnit  un  Comitet  restrîns  alcătuit  din  reprezentanţi  ai 
Conferinţei  Bisericilor  Europene  şi  ai  Comitetului  Conferinţelor  Episcopale  romano- 
catolice  din  Europa.  Eu  am  luat  parte  în  calitatea  mea  de  preşedinte  al  Confe¬ 
rinţei  Bisericilor  Europene.  Scopul  a  fost  pe  de  o  parte,  pregătirea  celei  de  a  4-a 
întîlniri  dintre  aceste  două  organisme  creştine  europene,  care  va  avea  loc  la 
Erfurt,  în  R.D.G.,  între  28  sept.-2  oct.  1S88.  Se  va  trata  tema:  „Fie  voia  Ta“,  în 
perspectiva  unei  mai  bune  puneri  la  cale  a  vieţii  pe  pămînt,  potrivit  cu  voia  lui 
Dumnezeu.  Pe  de  altă  parte  s-au  purtat  discuţii  asupra  organizării  în  anul  viitor 
a  unei  mari  Conferinţe  cu  tema:  Pace  prin  dreptate,  care  va  avea  loc  la  Basel,  în 
Elveţia.  Vor  participa  circa  700  de  delegaţi,  în  afară  de  ziarişti  şi  observatori, 
însăşi  formularea  temei  arată  despre  ce  va  fi  vorba.  Pacea  a  devenit  în  vremea 
noastră  preocuparea  de  căpetenie  în  toată  lumea.  Noi  vrem  să  arătăm  că  Bisericile 
vor  şi  ele  să  fie  pace  în  lume,  dar  sînt  conştiente  că  o  pace  adevărată  se  poate 
realiza  numai  prin  aşezarea  lumii  pe  principii  de  dreptate  socială,  egalitate,  acces 
general  la  resurse,  adică  prin  înlăturarea  cauzelor  care  ameninţă  să  declanşeze  un 
război.  Bisericile  se  vor  hotărî  împreună  să  îndrepte  şi  rugăciuni  către  Dumnezeu 
să  nu  lase  lumea  „la  voia  minţii  ei“,  cum  spune  undeva  Sf.  Pavel,  ci  s-o  îndrumeze 
spre  pace  şi  linişte. 

Dacă  Biserica  romano-catolică  nu  este  membră  nici  în  Consiliul  Mondial  al 
Bisericilor,  nici  în  Conferinţa  Bisericilor  Europene,  este  o  bucurie  pentru  noi  că  ea 

a  hotărît  totuşi  să  coopereze  cu  celelalte  Biserici  creştine  din  Europa  în  scopurile 
de  care  am  vorbit  mai  înainte.  Este  o  dovadă  de  simţ  şi  acţiune  ecumenică,  de 
comuniune  în  cele  esenţiale  vieţii  şi  supravieţuirii. 

2.  Faceţi  parte  din  diferite  organisme  ale  Consiliului  Ecumenic  al  Bisericilor , 
din  organisme  panortodoxe  şi  din  Comisia  Mixtă  internaţională  de  dialog  teologic 
intre  Biserica  Ortodoxă  şi  cea  Catolică.  Intrucit  sînteţi  unul  din  cunoscuţii  ecu- 
menişti  de  azi.  Vă  rog  să  prezentaţi  starea  ecumcnismului  contemporan,  cu  reali¬ 
zările,  greutăţile  şi  speranţele  sale. 

R.  2.  Intr-adevăr,  sînt  membru  în  Comitetul  Central  şi  în  Comitetul  Executiv  al 
*  Consiliului  Mondial  al  Bisericilor,  încă  din  1975.  Din  1971  am  fost  membru  în  Comi¬ 
tetul  Consultativ  al  Conferinţei  Bisericilor  Europene,  iar  din  1986  sînt  unul  din 
Preşedinţii  acestei  Conferinţe,  ales  la  Adunarea  Generală  de  la  Sterling,  Scoţia.  Sînt 
şi  membru  în  Comisia  internaţională  mixtă  de  dialog  dintre  Biserica  Ortodoxă  şi 
Biserica  romano-catolică.  După  părerea  mea  ecumenismul  se  află  pe  calea  cea  bună. 
El  este  şi  va  fi  cinstea  secolului  nostru,  pentru  că  în  vremea  noastră  s-a  trecut  de 
la  starea  de  luptă  dintre  confesiunile  creştine  despărţite  odinioară,  la  dorinţa  de 
reîntoarcere  la  Biserica  cea  una ,  la  unitate.  Se  fac  paşi  mici,  dar  siguri.  Nu  s-ar 
putea  spune  că  s-au  realizat  progrese  mari  în  problemele  doctrinare,  dar  ceva  s-a 
schimbat.  In  primul  rînd  mentalităţile  şi  felul  cum  gîndim  unii  despre  alţii.  Acum 
putem  participa  la  rugăciuni  comune,  putem  acţiona  în  comun  în  problemele  prac¬ 
tice,  sociale,  culturale.  Cu  protestanţii  pregătim  trei  documente  teologice  în  cadrul 
Consiliului  Mondial  al  Bisericilor:  documentul  BEM  (Botez,  Euharistie,  Preoţie 
(Mimistry),  documentul  Spre  o  exprimare  comună  a  credinţei  apostolice  azi ,  şi  docu¬ 
mentul  Unitatea  Bisericilor  şi  Reînnoirea  comunităţii  umane.  Chiar  dacă  acestea 
nu  vor  recolta  o  adeziune  unanimă,  ele  vor  fi  totuşi  stimulate  pentru  meditaţie 
spre  o  convergenţă  posibilă.  După  secole  de  despărţire  unitatea  nu  se  poate  reface 
cît  ai  bate  din  palme.  Ea  trebuie  pregătită  cu  răbdare,  cu  inteligenţă  şi  mai  ales 
cu  dragoste,  iertare  şi  rugăciune.  In  final  se  va  face.  Cînd?  Dumnezeu  ştie.  Chiar 
dacă  nu  se  va  face  în  vremea  noastră,  noi  vom  fi  cei  care  vom  fi  pus  bazele  ei. 
Tot  e  ceva.  Vom  pleca  la  Dumnezeu  cu  conştiinţa  împăcată  măcar  în  parte. 

Cu  romano-catolicii  dialogul  a  mers  pină  acum  bine.  Nu  ne-am  înţeles  deplin 
in  privinţa  tainelor  de  iniţiere  (Botez,  Confirmare,  Euharistie),  deşi  am  avut  două 
întîlniri  la  Bari  pe  această  temă.  Finalmente  eu  am  propus  să  alcătuim  un  docu¬ 
ment  de  dialog,  dacă  nu  se  poate  întocmi  un  document  de  acord.  Eu  am  şi  creat 
aceste  noţiuni,  acolo,  ca  să  putem  ieşi  din  impas.  Şi  am  ieşit.  Un  document  de 
dialog  e  un  document  în  care  se  arată  şi  dezacordurile,  dar  nu  se  întrerupe  dialogul, 
ci  se  continuă,  în  speranţa  că,  cu  timpul,  se  vor  găsi  soluţii  pentru  problemele 
rămase  în  suspensie.  Ideea  mea  a  fost  că  dacă  vom  ajunge  să  rezolvăm  dificultăţi 
mai  mari,  cele  mici  îşi  vor  găsi  de  la  sine  soluţia,  in  lumina  soluţiilor  la  dificultă¬ 
ţile  mari.  Aşa  s-a  procedat,  şi  s-a  procedat  bine.  In  anul  acesta  în  iunie  ne  vom 
întîlni  din  nou  în  Finlanda,  la  Mănăstirea  Valamo,  unde  vom  discuta  despre  Preoţie. 
după  care  probabil  vom  trece  la  confruntarea  cea  mare  pe  tema  primatului  papal 
şi  a  infailibilităţii. 

Eu  gîndesc  că  dacă  romano-catolicii  au  acceptat  să  dialogheze  cu  noi,  se  voi 
fi  gîndit  la  vreo  soluţie  reciproc  acceptabilă.  Nu  cred  să  fi  avut  naivitatea  să  creadă 
că  ne  vor  face  catolicii  Soluţii  existăl  Nu  vreau  să  avansez  prea  multe  în  această 
privinţă,  dar  cred  că,  de  pildă,  am  putea  fi  de  acord  cu  Papa-Patriarh  al  Occiden¬ 
tului,  reintrat  în  comuniune  cu  Patriarhatele  orientale  ca  în  primul  mileniu,  cu 
locul  pe  care  l-a  avut  atunci.  De  recunoaşterea  ynei  jurisdicţii  universale  nici  nu 
poate  fi  vorba.  E  prea  puternică  tradiţia  orientală  în  această  privinţă,  şi  e  şi  cea 
adevărată.  Restul  a  venit  din  circumstanţe  istorice. 

Cît  despre  infailibilitate,  ea  a  apărut  în  1870.  Cam  nouă!  însuşi  Conciliul 
Vatican  II  a  apăsat  mai  mult  pe  conciliaritate,  care  e  în  sensul  vechii  tradiţii 
comune.  Poate  că  va  învinge  duhul  smereniei! 

3.  Cum  se  reflectă  această  situaţie  în  relaţiile  dintre  cultele  din  România? 

R.  3.  In  România  avem  bune  relaţii  între  culte.  Dialogăm  în  probleme  practice 
şi  ne  regăsim  pe  platforme  comune.  In  cele  trei  Conferinţe  inter  confesionale 

anuale  tratăm  şi  probleme  de  dogmatică,  de  cult,  de  orientare  în  ecumenism.  Desi¬ 
gur,  în  problemele  fundamentale  ale  dialogului  teologic  urmăm  hotărîrile  ce  se  iau 
la  nivel  mare.  Se  ştie  că  Ortodoxia,  deşi  autocefală,  în  problemele  de  credinţă  ia 
toate  hotărîrile  la  nivel  pan-ortodox.  De  aceea  şi  dialogurile  bilaterale  suit  la  nivel 
pan-ortodox.  Cele  strict  bilaterale,  între  Bisericile  din  două  ţâri  d.p.,  sau  din 
aceeaşi  ţară,  sînt  dialoguri  care  trebuiesc  ratificate  la  nivel  pan-ortodox,  în  ceea 
ce  ne  priveşte  pe  noi.  Cam  aşa  se  întîmplă  şi  cu  celelalte  confesiuni,  deşi  ele  nu  au 
organe  mondiale,  decît  prin  probleme  de  alt  ordin  decit  dogmatic.  Nişte  evanghelici 
din  S.U.A.  au  hotărît  să  treacă  la  ortodoxie.  Şi  au  trecut.  La  ei  e  posibil  şi  pe 
bucăţele.  La  noi  simţul  comuniunii  pan-ortodoxe  e  lege. 

4.  Deseori  ni  s-a  spus  că  reprezentanţii  Bisericii  Ortodoxe  Române  se  prezintă 
foarte  bine  în  întîlnirile  ecumenice  internaţionale.  Cui  credeţi  că  se  datorează  acest 
fapt?  (nivelului  teologiei  româneşti ,  apartenenţei  noastre  şi  spiritului  oriental 
bizantin  şi  celui  occidental-latint  ancorării  creştinismului  nostru  in  epoca  Bisericii 
nedespărţite . . .). 

4.  R.  La  această  întrebare  s-ar  putea  răspunde  pe  larg,  dar  mă  voi  mărgini  la 
cîteva  aspecte.  Mai  întîi,  noi  românii  am  fost  siliţi  întotdeauna  în  istorie,  aşezaţi  în 
trecut  între  duşmani  sau  falşi  prieteni,  şi  chiar  şi  cu  prietenii,  să  facem  o  anumită 
echilibristică,  să  ne  ţinem  în  picioare  şi  să  vedem  bine  în  toate  părţile.  In  al 
doilea  rînd,  am  fost  adesea  în  situaţia  de  mediatori,  trebuind  să  hotărîm  repede 
şi  exact  cui  să  dăm  dreptate  şi  pe  cine  să  ajutăm.  Un  exemplu  e  ceea  ce  a  făcut 
Şerban  Cantacuzino  cînd  turcii  asediau  Viena.  Era  cu  turcii,  dar  i-a  apărat  pe  vie- 
nezii  creştini!  In  al  treilea  rînd,  noi  ne-am  simţit  dintotdeauna  o  vocaţie  pentru 
pace.  Să  ne  aducem  aminte  cum  răspunde  Mircea  cel  Mare  lui  Baiazid:  „Noi 
(vrem)  bună  pace“!  (In  poezia  lui  Eminescu).  Dar  să  nu  lăsăm  neobservat  cuvîntul 
„bună“!,  adică  dreaptă!  De  aici  şi  vocaţia  noastră  pentru  dreptate.  S-ar  mai  putea 
adăuga  multe,  dar  mă  limitez  numai  la  un  singur  lucru  în  plus:  avem  vocaţia 
unităţii,  pentru  că  istoria  ne-a  silit  să  ne  luptăm  două  mii  de  ani  pentru  unitate. 
Acestea  ne-au  intrat  în  sînge.  Iată  de  ce  şi  în  întîlnirile  internaţionale  noi  milităm 
întotdeauna  pentru  pace  şi  unitate. 

La  acestea  se  adaugă,  bine  înţeles,  competenţa.  Teologii  noştri  sînt  foarte 
bine  pregătiţi.  Toţi  au  doctorate  luate  prin  ţări  străine.  Tot  aşa  şi  o  bună  parte  din 
ierarhi.  Şi  eu  am  avut  şansa  să  fiu  trimis  de  răposatul  Patriarh  Justinian  la  studii 
teologice  şi  filozofice  la  Oxford,  de  unde  m-am  întors  cu  un  doctorat  luat  de  la 
iezuiţi:  Am  diploma  semnată  de  marele  filozof  Frederick  Copleston.  Am  dublat 
apoi  acest  doctorat  cu  unul  ortodox  luat  la  Bucureşti.  N-am  spus  aceste  lucruri  ca 
să  mă  laud:  Aceste  lucruri  sînt  cunoscute.  Le-am  spus  pentru  a  introduce  o  nouă 
idee,  cu  care  să  răspund  la  întrebarea  ce  mi-a  fost  pusă.  Teologii  români  ortodocşi 
cunosc  bine  doctrinele  celorlalte  confesiuni  creştine.  Infinit  mai  bine  decît  cunosc 
teologii  lor  ortodoxia.  Şi  acasă,  la  Institutele  noastre,  teologia  simbolică  (doctrina 
celorlalte  confesiuni)  e  studiată  foarte  serios.  Noi  ne  situăm  bine  şi  repede  în  pro¬ 
bleme,  cînd  participăm  la  dialoguri. 

Poate  ne  ajută  şi  locul  nostru  geografic,  deşi  în  multe  privinţe  ne-a  dezavan¬ 
tajat.  Dar  fiind  unde  sîntem,  punte  între  Orient  şi  Occident,  insulă  latină  într-o 
mare  slavă,  cu  un  mal  turanic  spre  vest,  beneficiem  de  lumini  venite  din  Orient  şi 
din  Occident  în  acelaşi  timp.  Gustul  pentru  speculaţie  îl  avem  de  la  Bizanţ,  numai 
că  noi  am  evitat  extremismele  şi  gîlcevile,  iar  gustul  pentru  echilibru  şi  ordine  de  la 
romani,  numai  că  noi  n-am  fetişizat  nimic,  ci  am  ştiut  să  adaptăm  totul  la  felul 
nostru  de  a  fi  şi  la  împrejurări.  De  aceea,  ne  trezim  adesea  a  fi  foarte  buni  diplo¬ 
maţi.  A  trebuit  mereu  să  ne  apărăm,  să  ne  cîştigăm  drepturile  cînd  cu  arma,  cînd 
cu  cuvîntul,  cînd  cu  răbdarea,  cînd  cu  îndrăzneala,  întotdeauna  cu  chibzuială  şi 
inteligenţă. 

Toate  acestea  ne  ajută  să  fim  factori  pozitivi  în  dialogurile  în  care  ne  angajăm, 
ştiind  să  cîştigăm  fără  să  rănim  pe  nimeni,  şi  să  facem  din  aparentele  piedici  cîş- 
tiguri.  Nu  spun  mai  multe  ca  să  nu  ne  audă  cineva  şi  să  ne  descopere  tainele! 

5.  Care  sînt  contribuţiile  specifice  aduse  de  reprezentanţii  B.O.R.  la  rezol¬ 
varea  problemelor  ecumeni^mului  contemporan? 

R.  La  aceasta  ar  putea  răspunde  alţii.  Eu  pot  să  spun  doar  atît:  contribuţiile 
noastre  se  vădesc  prin  faptul  că  sîntem  căutaţi,  aleşi  în  comitete,  apreciaţi  pen¬ 
tru  felul  cum  judecăm  lucrurile.  Şi  între  Bisericile  Ortodoxe,  cînd  se  ajunge  la 
anumite  impasuri  între  grupe  de  Biserici  (slave-greceşti),  se  apelează  la  noi.  Prima 
idee  de  a  se  convoca  un  Sfînt  şi  Mare  Sinod  Ortodox  a  pornit  de  la  noi,  pe  vremea 
lui  Miron  Cristea,  mitropolit  primat  şi  apoi  primul  patriarh.  A  scris  şi  o  broşură 
despre  asta.  Am  fost  dintru  început  în  rîndurile  iniţiatorilor  ecumenismului.  Să  nu 
se  uite  că  noi  am  recunoscut  cei  dintîi  validitatea  preoţiei  anglicane.  In  actualele 
desfăşurări  ale  mişcării  ecumenice  am  determinat  teme  pentru  studii,  pentru  Con¬ 
ferinţe  şi  Adunări  generale  şi,  deşi  poate  pe  nesimţite,  am  contribuit  la  orientarea 
mişcării  ecumenice  spre  progres  şi  unitate.  Am  dat  mai  înainte  un  exemplu  mărunt, 
acela  de  la  Bari.  Ele  s-ar  putea  înmulţi.  D.p.  patriarhul  Justinian  a  ilansat  Aposto¬ 
latul  social ,  altcineva  a  lainsat  Biserica  slujitoare  ca  modalităţi  ale  cooperării 
Bisericilor  şi  ale  situării  lor  în  lumea  modernă  şi  în  general  în  raporturile  cu 
lumea,  în  condiţiile  de  după  cel  de-al  doilea  război  mondial.  Ştim  apoi  că  preoţii 
noştri  care  slujesc  parohii  ortodoxe  române  din  medii  catolice  sau  protestante  în 
Europa  şi  în  alte  continente,  sînt  foarte  activi  ca  factori  ecumenici. 

Dr.  ANTONIE  PLÂMÂDEALA 
Mitropolitul  Ardealului 

—  Microfonul  utilizat  azi  în  telefonie  este,  cu  precădere,  cel  de  cărbune.  Pro¬ 
cedeul  comportă,  însă,  unele  inconveniente  de  ordin  tehnologic,  legate  de  utilizarea 
granulelor  de  grafit  (material  deficitar)  sau  de  consumul  de  aur.  La  solicitarea 
întreprinderii  „Electromagnetica"  din  Capitală,  o  echipă  de  cercetători  ieşeni,  de 
la  Catedra  de  Fizică  a  Institutului  politehnic  „Gh.  Asachi",  a  conceput  două  tipuri 
de  microfoane  cu  electret,  un  izolant  electric  polarizant  din  grupa  materialelor 
numite  dielectrice  folosite  în  diverse  aplicaţii  practice,  inclusiv  în  telefonie,  începînd 
de  prin  anii  ’80.  Principiul  de  funcţionare  al  noului  produs  este  total  diferit,  prin 
faptul  că  electretul  devine  piesă  de  bază,  cu  rol  de  membrană  acustică.  Astfel  sub 
acţiunea  presiunii  sonore,  aceasta  vibrează,  inducînd  pe  faţa  unui  electrod  special 
o  sarcină  electrică,  prin  tensiunea  căreia  se  reproduce  fidel  semnalul  acustic.  Pri¬ 
mul  tip  de  microfon  cu  electret,  avînd  un  amplificator  cu  trei  tranzistori,  este 
adaptabil  la  linia  telefonică  obişnuită,  al  doilea  tip  este  destinat  să  echipeze  noile 
telefoane  ce  urmează  să  intre  în  exploatare. 

—  Realizare  a  Laboratorului  de  cercetare  pentru  utilizarea  energiei  vîntului 
Braşov,  turbina  de  tipul  Savonius  —  TS  1,  destinată  alimentării  cu  apă,  se  carac¬ 
terizează  prin  simplitatea  constructivă  şi  funcţională.  Instalaţia  poate  fi  montată 
cu  uşurinţă  la  ferme,  stîne,  cabane,  mici  gospodării  etc.,  deci  la  consumatori  situaţi 
în  locuri  oarecum  izolate,  şi  nu  necesită  condiţii  pretenţioase  de  exploatare.  Prin¬ 
cipalele  caracteristici  tehnice  ale  TS  1  sînt  rotorul  dublu  fabricat  din  răşini  poli- 
esterice  armate  cu  fibre  de  sticlă  care  acţionează  o  pompă  volumetrică,  precum  şi 
un  rezervor  de  dimensiuni  variabile,  în  funcţie  de  necesităţile  de  consum  şi  de 
regimul  de  vînt  al  locului  de  amplasament.  Turbina  eoliană  funcţionează  complet 
automat  şi  autonom  deşi  nu  dispune  de  echipamente  de  comandă  şi  reglare,  dar 
este  prevăzută  în  schimb,  cu  dispozitiv  de  autolimitare  a  turaţiei  motorului  Savo- 
nius  la  viteze  mari  de  vînt.  Racordată  la  un  rezervor  de  stocare  (castel  de  apă, 
hidrosferă,  rezervor,  baraj),  conform  necesităţilor  beneficiarului,  TS  1  are  o  putere 
nominală  de  1  kW  la  o  viteză  a  vîntului  de  10  m/s.  înălţimea  totală  a  instalaţiei  este 
de  5,3  m,  iar  plaja  de  funcţionare  măsoară  pînă  la  25  m/s.  Debitul  nominal  a  fost 
calculat  la  1  m3  apă  pe  oră,  înălţimea  de  pompare  30  m,  înălţimea  maximă  de 
aspiraţie,  la  7  metri. 

—  Centrul  de  cercetare  ştiinţifică  şi  inginerie  tehnologică  pentru  utilaje  de 
construcţii  Brăila  în  colaborare  cu  specialiştii  întreprinderii  „Progresul"  au  elaborat 
şi  executat  maşini,  utilaje  şi  instalaţii  de  mare  complexitate  tehnică.  Cea  mai 
recentă  realizare  în  domeniu  este  agregatul  pentru  pregătirea  patului  germinativ 
la  semănat,  denumită  Compactor  combinator  agricol  —  C.C.A.  75.  Utilajul  lucrează 
în  tandem  cu  un  tractor  tip  A  1800,  efectuînd  simultan  operaţii  de  discuire,  tăvă- 
lugire  şi  cultivare.  C.C.A.  75  este  prevăzut,  de  asemenea,  cu  o  instalaţie  hidraulică 
pentru  rabatarea  a  două  secţii  laterale  şi  a  terenului  de  rulare,  corespunzător  pozi¬ 
ţiilor  de  transport  sau  de  lucru  în  cîmp.  O  performanţă  tehnică  deosebită  a  noului 
utilaj  este  faptul  că  pregătirea  terenului  pentru  semănat  se  realizează  prin  dis¬ 
cuire  —  nivelarea  arăturii  şi  respectiv  trecerea  cu  combinatorul,  a  cărui  lăţime  de 
acţiune  este  de  7,5  m,  ceea  ce  face  ca  timpul  efectiv  de  lucru  să  se  reducă  în  medie 
cu  60  la  sută.  Evident,  consumul  de  combustibil  destinat  operaţiei  respective  se 
diminuează  cu  aceleaşi  procente. 

—  Produse  noi  la  „Electronica"  Bucureşti:  Televizorul  „ Standard m  transpor¬ 
tabil  este  echipat  cu  un  tub  cinescopic  cu  diagonală  de  44  cm,  unghi  de  def lecţie 
de  110  grade,  destinat  fiind  să  recepţioneze  emisiuni  TV  conf.  normelor  OIRT  şi 
CCIR,  are  antenă  telescopică  proprie  şi  taster  mecanic  omniprogramabil  cu  opt 
poziţii.  In  scopul  reducerii  consumului  la  numai  55  W  s-a  adoptat  schema  cu  „şasiu 
rece“  de  înaltă  fiabilitate,  dotat  cu  trei  circuite  integrate  şi  24  diode;  tub  cinescopic 
capabil  să  asigure  imagine  stabilă  şi  contrast  perfect;  puterea  la  difuzor  maxim 
0,7  W,  tensiune  admisă  la  reţea  între  187  şi  242  V,  cu  protecţie  specială  şi  stabi¬ 
litate  la  emisiuni  de  la  mari  distanţe.  Greutatea  redusă  (sub  14  kg)  permite  o 
uşoară  transportare,  în  cazul  concediilor.  Televizorul  portabil  „Sport",  diagonala 
31  cm  în  montaj  superheterodină,  are  alimentaţia  de  la  reţea  (220  V;  50  Hz)  precum 
şi  de  la  surse  de  12  V  (acumulator  auto),  consum  maxim  45  W  (la  reţea)  şi  23  W 
(la  baterie).  Greutatea  de  9  kg  îl  face  ideal  pentru  excursii.  Tub  cinemascopic 
autoprotejat  cu  ecran  aluminizat,  focalizare  electrostatică,  unghi  de  deflexie  de 
110  grade,  trei  circuite  integrate,  14  diode,  selector  de  canale,  ansamblu  programator, 
sincroprocesor,  diode  varicap  şi  diode  de  comutaţie  etc.  fac  din  acest  aparat  un 
televizor  modern,  în  benzile  I,  II,  III,  IV  şi  V,  inclusiv  VHF  şi  UHF,  conform 
normelor  OIRT  şi  CCIR — G-fB.  Aparatul  de  radio  „ RIC  3“,  dezvoltare  a  tipurilor 
precedente  RIC  1  şi  2  prin  înlocuirea  celor  6  tranzistoare  cu  un  circuit  integrat 
special,  a  redus  mult  posibilitatea  defecţiunilor.  „Stereoson  2“  este  o  combină  muzi¬ 
cală,  continuarea  şi  dezvoltarea  tipului  „Stereoson  1"  care  fără  modificări  aduse 
preţului,  a  introdus  componente  fiabile  şi  modernizate  în  schemele  pentru  caseto- 
fon  şi  pik-up. 

—  La  într.  „Electroputere"  din  Craiova  se  produc  instalaţii  de  acţionare  elec¬ 
trică  pentru  sondele  de  foraj  LD-400;  aceste  echipamente  complexe  au  început  de 
la  finele  anului  1987  să  fie  echipate  cu  staţii  moderne  de  comandă  şi  reglaj  ceea 
ce  le  conferă  proprietăţi  tehnico-ecomonice  superioare  celor  realizate  anterior. 
Documentaţia  tehnică  de  proiectare  tehnologică  a  fost  elaborată  de  proiectanţii  de 
la  Institutul  de  cercetări  ştiinţifice  şi  inginerie  tehnologică  de  pe  această  mare  plat¬ 
formă  industrială  craioveană.  Noile  staţii  sînt  prevăzute  cu  instalaţii  de  climatizare 
şi  incinte  izolate  care  le  permit  să  funcţioneze  în  condiţii  tropicale  (plus  50  grade 
Celsius)  sau  în  medii  friguroase  (pînă  la  minus  45  grade  Celsius). 

—  Specialiştii  de  la  întreprinderea  de  reţele  electrice  Cluj-Napoca,  benefi¬ 
ciind  de  experienţa  acumulată  prin  amenajarea  hidroenergetică  a  bazinului  Someşul 
Rece  şi  Someşul  Cald,  cu  seria  de  centrale  electrice  de  la  Tarniţa,  Mărişelu,  Gilău 
etc.  a  trecut  la  elaborarea  studiilor  de  valorificare  a  tuturor  posibilităţilor  existente 
pentru  recuperarea  şi  a  altor  resurse  energetice.  Astfel  pe  Someşul  Rece  au  găsit 
posibilitatea  de  amplasare  între  două  conducte  existente,  cu  căderi  de  apă  sufi¬ 
ciente,  a  unei  noi  microhidrocentrale  dotate  cu  trei  turbine  tip  pompa  „Brateş" 
care  se  uzinează  la  întreprinderea  bucureşteană  „Aversa".  După  ce  au  intrat  în 
funcţiune  operaţională  la  începutul  celui  de  al  doilea  trimestru  al  anului  1987, 
această  microhidrocentrală  are  capacitatea  de  a  livra  economiei  naţionale  anual 
570.000  kWh.  Pornind  de  la  experienţa  acumulată  cu  această  microhidrocentrală, 
s-a  trecut  la  elaborarea  studiilor  pentru  alte  patru  asemenea  microhidrocentrale, 
amplasabile  atît  în  bazinul  rîului  Someşul  Rece,  cît  şi  pe  rîul  Huza,  care  curge 
în  munţii  Apuseni. 


7  —  Mitropolia  Ardealului 

100  DE  ANI  DE  LA  NAŞTEREA  ISTORICULUI  SILVIU  DRAGOMIR 

(1888—1962) 


La  13  martie  1988  s-au  împlinit  100  de  ani  de  la  naşterea  unuia  dintre  cei 
mai  de  seamă  istorici  români  din  secolul  nostru:  Silviu  Dragomir.  Deşi  a  lăsat  o 
operă  impresionantă,  operă  ce  tratează  o  gamă  largă  de  probleme  Ce  se  întind  în 
timp  de  la  formarea  poporului  român  şi  continuitatea  daco-romană  pînă  la  epoca 
dictatului  de  la  Viena,  se  poate  spune  că  această  operă  nu  s-a  bucurat  încă  de 
toată  atenţia  cuvenită  din  partea  istoricilor.  Cele  cîteva  medalioane  sumare  ce 
i  s- au  dedicat 1  au  reuşit  doar  să  creioneze  meritele  ilustrului  istoric,  ca  şi  direcţiile 
principale  ale  preocupărilor  şi  investigaţiilor  sale. 

Viitorul  istoric  şi  luptător  pentru  unitatea  naţională  s-a  născut  la  13  martie 
1888,  în  Gurasada,  judeţul  Hunedoara,  sat  in  care  se  păstrează  unul  din  cele  mai 
vechi  şi  valoroase  monumente  româneşti  din  întreaga  ţară,  biserica  Sf.  Arhanghel 
Mihail,  ctitorită  de  cnezii  locali  şi  datată  de  specialişti  pe  la  mijlocul  secolului  al 
XlII-lea.  Aceasta  explică  interesul  pe  care-1  va  manifesta  mai  tîrziu  Silviu  Dra¬ 
gomir  atît  pentru  cnezimea  românească  din  Transilvania,  cît  şi  pentru  vechile 
monumente  din  regiune. 

A  făcut  studii  secundare  la  Blaj  şi  Novisad  —  Iugoslavia,  unde  a  învăţat 
temeinic  limba  sîrbă,  după  care  au  urmat  cele  universitare,  încununate  cu  docto¬ 
ratul  în  teologie  la  Cernăuţi.  După  ce  a  audiat  unele  cursuri  ale  Universităţii  din 
Viena,  unde  a  întreprins  şi  cercetări  în  bogatele  arhive  existente  acolo,  în  1910  a 
studiat  arhivele  de  la  Karlovitz  (Sremski  Karlovci  —  Iugoslavia)  şi  a  întreprins 
apoi  o  călătorie  de  studii  şi  noi  cercetări  în  a  vele  din  Rusia  (1910 — 1911). 


Aceste  cercetări  l-au  dus  la  descoperirea  unor  materiale  documentare  foarte 
bogate,  folosite  în  primele  sale  studii  de  istorie  bisericească,  precum  şi  la  cunoaş¬ 
terea  temeinică  a  limbilor  sîrbă  şi  rusă.  In  1916,  cînd  primele  sale  opere  îl  consa- 
craserâ  deja  ca  pe  un  istoric  înzestrat,  în  vederea  alegerii  sale  ca  membru  cores¬ 
pondent  al  Academiei  Române,  Ioan  Bogdan  —  unul  din  marii  istorici  şi  slavişti 
ai  vremii  —  aprecia  că  Silviu  Dragomir  avea  „cunoştinţa  celor  două  limbi  slave 
absolut  indispensabile  pentru  cercetările  originale . . a  limbii  ruseşti  şi  a  celei 
sîrbeşti,  care  îi  înlesnesc  şi  priceperea  tot  atît  de  trebuincioasă  a  vechii  limbi  slave 
bisericeşti**.  I.  Bogdan  considera  că  tînărul  Silviu  Dragomir  se  consacrase  deja 


1  Lucian  Boia,  Evoluţia  istoriografiei  române,  Bucureşti,  1976,  p.  317 — 318, 
Pompiliu  Teodor,  Silviu  Dragomir  („Tribuna**,  1977,  nr.  46,  p.  8);  N.  Bocşan,  Silviu 
Dragomir  („Transilvania**,  1980,  nr.  8,  p.  37 — 39);  Pompiliu  Teodor,  Silviu  Dragomir 
istoric  al  unităţii  naţionale  („Tribuna**,  1983,  nr.  4^,  p.  6).  Vezi  şi  datele  din  Enci¬ 
clopedia  istoriografiei  româneşti ,  Bucureşti,  1978,  p.  129 — 130,  strînse  de  acelaşi 
Pompiliu  Teodor. 

Ţinînd  seama  de  preocupările  acestui  specialist  de  seamă  în  istoria  istoriogra¬ 
fiei  româneşti,  ni  se  pare  greu  de  înţeles  omiterea  lui  Silviu  Dragomir  dintre  isto¬ 
ricii  prezentaţi  în  lucrarea  sa  Evoluţia  gindirii  istorice  româneşti,  Cluj,  1970. 


ANIVERSARE 


99 


ca  „un  excelent  cunoscător  al  istoriei  politice  şi  sociale  a  românilor  din  Tran¬ 
silvania44.2 

După  terminarea  studiilor,  la  23  de  ani,  Silviu  Dragomir  a  început  cariera 
didactică,  fiind  profesor  dp  istorie  bisericească  la  Seminarul  Andreean  din  Sibiu 
(1911 — 1919),  seminar  creat  de  Andrei  Şaguna. 

Deşi  foarte  tînăr,  încă  din  1912,  profesorul  Silviu  Dragomir  se  afla  între 
conducătorii  luptei  pentru  realizarea  unităţii  naţionale.  La  8  noiembrie  1912 
—  alături  de  alţi  intelectuali  de  seamă  transilvăneni  ca:  O.  Goga,  Ion  Agirbiceanu, 
Şt.  O.  Iosif,  Sextil  Puşcariu,  Ilarie  Chendi,  Zaharia  Bîrsan,  Onisifor  Ghibu  etc.  — 
a  semnat  declaraţia  de  unificare  a  Partidului  Naţional  Român,  angajîndu-se  să 
contribuie  astfel  la  „opera  de  consolidare  politică  a  neamului  românesc44.3 

In  aceeaşi  vreme,  prin  numeroase  articole  semnate  în  periodicele  vremii, 
printre  care  „Luceafărul44,  „Transilvania44,  „Telegraful  Român*4,  etc.,  a  luat  parte 
activă  la  pregătirea  spiritelor  pentru  realizarea  unirii  cu  „ţara44,  visul  secular  al 
tuturor  românilor. 

La  1  Decembrie  1918,  tînărul  profesor  Silviu  Dragomir  a  fost  unul  din 
secretarii  Marii  Adunări  de  la  Alba  Iulia  care  a  consfinţit  Unirea  pe  veci,  a  Tran¬ 
silvaniei  cu  România. 

Din  1919  —  alături  de  Ioan  Lupaş,  Alexandru  Lapedatu,  Vasile  Bogrea  şi 
alţi  învăţaţi  ai  vremii  —  a  făcut  parte  din  corpul  profesoral  al  nou  înfiinţatei 
Universităţi  de  la  Cluj,  mai  întîi  ca  profesor  agregat  şi  apoi  titular  (1923 — 1947) 
de  istor'a  popoarelor  sud-est  europene,  domeniu  în  care  a  devenit  un  specialist 
recunoscut. 

In  acelaşi  timp,  Silviu  Dragomir  a  fost  şi  directorul  Seminarului  de  studii 
sud-est  europene  şi  apoi  al  publicaţiei  „Revue  de  Transylvanie4*  (J934 — 1944),  care 
avea  menirea  să  combată  propaganda  zgomotoasă  a  revizioniştilor  maghiari  în 
străinătate  şi  să  apere  drepturile  istorice  ale  românilor  asupra  Transilvaniei,  la 
unirea  căreia  cu  „ţara44  Silviu  Dragomir  adusese  el  însuşi  o  importantă  contribuţie. 
La  această  revistă  au  colaborat  numeroşi  istorici  de  marcă,  printre  care:  N.  Bă- 
nescu,  I.  Lupaş,  S.  Dragomir,  I.  Moga,  Z.  Pâclişanu,  A.  Decei,  Ştefan  Pascu,  etc., 
lingvişti  şi  filologi  ca:  Sextil  Puşcariu,  T.  Capidan,  Nicolae  Drăganu,  Emil  Petro- 
vici  etc. 

La  propunerea  lui  Ioan  Lupaş,  în  1928,  a  fost  ales  membru  titular  al  Acade¬ 
miei  Române,  în  locul  rămas  vacant  prin  moartea  marelui  învăţat  care  a  fost 
Vasile  Pârvan.  In  prezentarea  făcută,  I.  Lupaş  sublinia  faptul  că:  „metoda  pe 
care  d-1  Silviu  Dragomir  o  întrebuinţează  în  cercetările  sale  este  din  cele  mai 
serioase.  Fără  a  nesocoti  amănuntele,  pe  care  le  cercetează  cu  îndelungă  răbdare, 
nu  se  lasă  copleşit  de  ele,  nu  se  pierde  în  noianul  lor,  ci,  selecţionîndu-le,  potrivit 
cu  puterile  lor  de  documentare,  izbuteşte  să  dea  adeseori  expuneri  sintetice  de 
valoare  necontestată44.  I.  Lupaş  îşi  exprima  speranţa  că  Silviu  Dragomir  va  aduce 
şi  în  viitor  „servicii  importante  istoriografiei  române**.4 

In  discursul  său  de  recepţie,  ţinut  la  29  mai  1929,  conform  obiceiului  academic, 
Silviu  Dragomir  a  adus  mai  întîi  un  elogiu  binemeritat  predecesorului  său,  decedat 
„în  toiul  celei  mai  strălucite  activităţi44.  „Glasul  său  a  amuţit  în  această  incintă 
cînd  se  părea  că  vibrează  mai  puternic,  despicînd  taina  vremilor  de  demult,  care 
au  îngropat  sub  mormane  de  piatră  şi  moloz  gloria  nepieritoare  a  strămoşilor 
noştri44. 

După  ce  făcea  o  frumoasă  şi  caldă  prezentare  a  operei  predecesorului  său 
Silviu  Dragomir  îşi  exprima  speranţa  —  pe  deplin  îndreptăţită  şi  confirmată  în 


2  „Analele  Academiei  Române.  Partea  administrativă  şi  dezbaterile'*,  seria  II, 
t.  XXXVIII,  1915 — 1916,  p.  197.  în  răspunsul  său,  Silviu  Dragomir  considera  că 
Academia  Română  „a  apreciat  aiit  de  binevoitor  activitatea  mea  pe  terenul  istoric 
mai  mult  spre  a  mă  încuraja  în  stăruinţele  mele  de  a  cerceta  trecutul  poporului 
român  din  părţile  acestea**,  promiţînd  că  va  continua  să-şi  facă  datoria  faţă  de 
neamul  său  ( ibidem ,  t.  XXXIX,  1916—1919,  p.  8—9). 

3  Lucian  Boia,  Contribuţii  privind  mişcarea  naţională  a  românilor  din  Tran¬ 
silvania  în  anii  1910 — 1914  („Studii44,  1972,  nr.  4,  p.  794). 

4  „Analele  Acad.  Rom.  Partea  administrativă  şi  dezbaterile*4,  1927 — 1928,  p. 
139—140. 

deceniile  următoare  —  că  „pleiada  de  elevi  şi  colaboratori**  ai  marelui  dispărut 
vor  şti  să-i  continue  opera  sa  strălucită  —  pe  care  o  considera  „o  podoabă  a 
generaţiei  noastre'*  —  şi  să  scoată  astfel  în  lumină  „meritul  său  covîrşitor**  de 
organizator  al  arheologiei  româneşti. 

In  partea  a  doua  a  discursului  său,  noul  academician  a  prezentat  viaţa  şi 
activitatea  profesorului  Constantin  Romanul  Vivu,  unul  din  fruntaşii  uitaţi  al 
revoluţiei  de  la  1848 — 1849  din  Transilvania.  Prieten  cu  Nicolae  Bălcescu  şi  parti¬ 
cipant  la  revoluţia  din  1848  din  Ţara  Românească,  Vivu  era  însufleţit  de  speranţa 
că-i  va  fi  dat  „mai  curînd  sau  mai  tîrziu**  să  vadă  toată  naţia  românească  „adu¬ 
nată  iarăşi  la  un  loc“  şi  de  convingerea  că  mîntuirea  românilor  din  Transilvania 
„atîrnă  de  unirea  şi  bunăstarea  Principatelor**.  El  a  murit  însă  tînăr,  în  martie 
1849,  fiind  ucis  în  mod  sălbatic,  cu  ciomegele,  împreună  cu  viceprefectul  Ştefan 
Moldovanu,  de  ostaşii  secui,  la  marginea  satului  Sîngeorgiu,  lîngă  Reghin,  unde 
fusese  prefect. 

In  răspunsul  său,  Ioan  Lupaş  a  arătat  că  „sîngele  eroului-mucenic  Constantin 
Romanul,  pierdut  în  ţărîna  drumului  de  la  Sîngeorgiu  n-a  rămas  ignorat  de  justiţia 
imanentă  a  istoriei**,  căci  „idealul  unităţii  şi  libertăţii  naţionale,  pentru  care  mo¬ 
destul  dascăl  ardelean  şi-a  sacrificat  cu  entuziasm  tinereţea  încă  netrăită,  a  ajuns 
a  se  putea  realiza  da  plinirea  vremii»  în  forma  României  de  astăzi**. 

După  ce  a  subliniat  faptul  că  Silviu  Dragomir  săvîrşise  la  Academia  Română 
„un  act  de  dreptate  istorică,  reînviind  din  pulberea  uitării  figura  acestui  dascăl 
erou  şi  mucenic**,  istoricul  clujean  a  evocat  pe  scurt  meritele  noului  academician, 
căruia  i-a  urat:  „ca  ostaş  al  adevărului  etern  biruitor  asupra  tuturor  ostilităţilor 
vremelnice,  fii  binevenit  în  mijlocul  nostru**.5 

Silviu  Dragomir  a  făcut  politică  alături  de  prietenul  său  Octavian  Goga,  fiind 
ministru  în  guvernul  Goga-Cuza  din  anii  1937 — 1938  şi  din  nou  în  timpul  dicta¬ 
turii  regale. 

Cîteva  cuvinte  despre  cariera  sa  politică.  La  1  mai  1938,  Direcţia  Minorităţi¬ 
lor  din  Ministerul  Cultelor  şi  Artelor  a  fost  trecută  pe  lîngă  Preşedinţia  Consi¬ 
liului  de  Miniştri,  sub  numele  de  Comisariatul  general  pentru  Minorităţi,  devenit 
ulterior  Ministerul  Minorităţilor,  al  cărui  titular  a  fost  numit  Silviu  Dragomir,  ca 
specialist  în  problemă.  Acest  Minister  trebuia  să  acţioneze  „pentru  o  înţelegere 
mai  largă  şi  o  încredere  reciprocă  între  populaţia  românească  majoritară  şi 
aşa-numitele  minorităţi,  îndeosebi  maghiarii  şi  saşii  din  Transilvania,  cărora  li  se 
crea  un  Statut  al  Minorităţilor  al  cărui  autor  a  fost  S.  Dragomir. 

In  calitatea  sa  de  ministru  al  Minorităţilor,  istoricul  transilvănean  —  care 
cunoştea  bine  politica  de  deznaţionalizare  şi  maghiarizare  forţată  din  timpul  fostu¬ 
lui  regim  dualist,  îndeosebi  în  vremea  cît  a  fost  prim-ministru  Tisza  Istvân  —  a 
avut  dificila  sarcină  de  a  crea  un  cadru  de  colaborare,  înţelegere  şi  încredere  între 
populaţia  majoritară  şi  minorităţi. 

Bunele  rezultate  ale  muncii  sale  au  fost  recunoscute  chiar  de  reprezentanţii 
maghiarilor.  La  4  nov.  1939,  ziarul  „Hirlap**  din  Arad  sublinia  faptul  că  rezultatele 
obţinute  în  acest  domeniu  în  anii  1938 — 1939  „sînt  legate  de  numele  şi  de  talentul 
d-lui  Silviu  Dragomir**,  iar  ziarul  „Arad  Kozlony**  din  5  nov.  1939  lăuda  obiecti¬ 
vitatea  şi  bunăvoinţa  cu  care  ministrul  Minorităţilor  îşi  îndeplinea  misiunea  în 
interesul  colaborării  între  instituţiile  populaţiei  majoritare  şi  minorităţi.6 

Am  considerat  necesare  aceste  precizări  pentru  a  înţelege  mai  bine  rolul  lui 
Silviu  Dragomir  în  fruntea  unui  Minister  care  era  menit  să  asigure  buna  convie¬ 
ţuire  între  populaţia  majoritară  şi  naţionalităţile  din  Transilvania. 

In  ultima  parte  a  vieţii  sale  (1957 — 1962),  reîntorcîndu-se  la  o  veche  pasiune, 
a  condus  un  colectiv  de  istorie  modernă  la  Institutul  de  istorie  şi  arheologie  din 
Cluj,  unde  se  bucura  de  multă  stimă.  După  cîte  îmi  amintesc,  a  luat  parte  activă 
la  discutarea  tratatului  de  Istoria  României.  A  murit  la  23  februarie  1962. 


5  Silviu  Dragomir,  Un  precursor  al  unităţii  naţionale:  profesorul  ardelean 
Constantin  Romanul  Vivu.  Discurs  rostit  la  29  mai  1929  în  şedinţa  solemnă,  cu 
răspunsul  d-lui  dr.  I.  Lupaş ,  Buc.,  1929,  (Discursuri  de  recepţie,  LXII). 

6  Vezi  „Revue  de  Transylvanie'*,  1939,  nr.  4,  p.  488 — 489. 

Datorită  preocupărilor  sale  foarte  variate,  Silviu  Dragomir  este  greu  de 
încadrat  într-o  anumită  categorie  de  istorici;  el  este  în  primul  rînd  medievist,  dar 
In  mai  mare  măsură  modernist,  aşa  cum  nu-i  sînt  străine  evenimentele  din  timpul 
vieţii  sale  (deci  istoria  contemporană),  evenimente  la  care  a  participat  în  mod 
activ.  Putem  spune  deci  că  opera  sa  este  a  unui  polihistor  căruia  nu-i  este 
străină  nici  o  perioadă  din  dezvoltarea  istorică  a  poporului  român,  ca  şi  din  aceea 
a  popoarelor  vecine  cu  care  acesta  a  întreţinut  strînse  relaţii  în  decursul  istoriei. 

In  acelaşi  timp,  Silviu  Dragomir  a  fost  şi  un  pasionat  editor  de  izvoare, 
începînd  cu  documente  medievale  în  limbile  slavonă,  rusă  sau  sîrbă  şi  continuînd 
cu  documente  din  epoca  modernă,  relative  îndeosebi  la  revoluţia  din  1848 — 1849. 

în  cele  ce  urmează  vom  încerca  o  prezentare  cît  mai  sistematică  a  operei  sale. 

Ca  istoric  al  sud-estului  european  —  de  care  s-a  preocupat  cîteva  decenii  cît 
a  fost  profesor  la  Universitatea  din  Cluj  —  Silviu  Dragomir  s-a  distins  în  mod  deo¬ 
sebit  prin  studiile  sale  consacrate  romanităţii  sud-dunârene,7  precum  şi  unor  pro¬ 
bleme  al  slavisticii  în  spaţiul  românesc,8  domeniu  în  care  a  continuat  opera 
magistrului  său  Ioan  Bogdan,  cel  care  îl  recomandase  cu  căldură  pentru  a  fi  ales 
membru  corespondent  al  Academiei  Române  în  1916. 

Dar,  mai  presus  de  orice,  lui  Silviu  Dragomir  nu  i-a  fost  străin  nici  un 
domeniu  din  istoria  Transilvaniei,  căreia  i-a  dedicat  cea  mai  mare  parte  a  operei 
sale:  istoria  socială  şi  instituţiile  vechi,9  istoria  culturii,  artei  şi  bisericii,  dar  mai 
ales  istoria  politică,  în  care  a  insistat  în  mod  deosebit  asupra  luptei  de  emancipare 
naţională  a  românilor,  începută  în  secolul  al  XVII-lea  şi  încununată  cu  actul  isto¬ 
ric  de  la  1  Decembrie  1918,  la  care  a  fost  părtaş  activ. 

In  timpul  studiilor  sale  în  Rusia,  Silviu  Dragomir  a  strîns  şi  sistematizat 
o  mare  bogăţie  de  materiale  relative  la  relaţiile  româno-ruse  în  secolele  XVII — 
XVIII.10  Bogata  informaţie  inedită  descoperită  în  arhivele  Ministerului  de  externe 
rus  i-a  dat  posibilitatea  să  reconstituie  numeroasele  misiuni  bisericeşti  sau  culturale 
trimise  de  domnii  români  la  curtea  ţarului  —  misiuni  care  aveau  adeseori  şi  anu- 


7  Vlahii  din  Serbia  în  sec.  XII — XV  („Anuarul  Inst.  de  istorie  naţională4*. 
Cluj,  1921 — 1922,  p.  279 — 299);  Vlahii  şi  morlacii.  Studiu  din  istoria  românismului 
balcanic,  Cluj,  1924,  135  p.  +  l  h.;  Originea  coloniilor  române  din  Istria,  Buc.,  1924, 
20  p.  (extras  din  „Analele  Acad.  Române.  Memoriile  secţiei  istorice*4  s.  III,  t.  II, 
1924)  şi  îndeosebi  Vlahii  din  nordul  Peninsulei  Balcanice  în  evul  mediu,  Buc., 
1959,  227  p. 

8  Cîteva  urme  ale  organizaţiei  de  stat  slavo-române  („Dacoromania44,  1920 — 
1921,  p.  147—161). 

Tot  în  calitate  de  slavist,  a  publicat  Documente  noi  privitoare  la  relaţiile  Ţării 
Româneşti  cu  Sibiul  în  sec.  XV — XVI  („Anuarul  Inst.  de  istorie  naţională44,  Cluj, 
1926 — 1927,  p.  3 — 794-8  fotocopii)  şi  extras,  Buc.,  1927.  Este  vorba  de  70  de  docu¬ 
mente  descoperite  în  arhiva  baronului  Brukenthal  din  Sibiu,  deosebit  de  importante 
pentru  istoria  relaţiilor  dintre  Ţara  Românească  şi  Transilvania. 

9  Amintim  în  acest  domeniu  introducerea  făcută  la  volumul  colectiv  Contri - 
buţiuni  istorice  privitoare  la  trecutul  românilor  de  pe  pămîntul  crăesc,  Sibiu,  1913, 
ca  şi  studiul  Voievozi,  cnezi  şi  crainici  la  românii  din  Munţii  Apuseni  şi  din  regiu¬ 
nea  Bihorului  in  evul  mediu  („Acta  Musei  Napocensis44,  1960,  p.  173 — 181)  (în  cola¬ 
borare),  precum  şi  studiile  citate  mai  jos  la  nota  26. 

10  Contribuţii  privitoare  la  relaţiile  bisericii  româneşti  cu  Rusia  în  veacul 
XVII ,  Bucureşti,  1912,  183  p.  (extras  din  „Analele  Acad.  Române.  Memoriile  sec¬ 
ţiei  istorice44,  s.  II,  t.  XXXIV,  p.  1065 — 1248)  şi  Relaţiile  bisericeşti  ale  românilor 
din  Ardeal  cu  Rusia  în  veacul  XVIII,  Sibiu,  1914,  56  p. 

Vezi  prezentarea  elogioasă  a  celor  două  lucrări  făcută  de  I.  Bogdan  în  „Ana¬ 
lele  Acad.  Române.  Partea  administrativă  şi  dezbaterile44,  1911 — 1912,  p.  232 — 233 
şi  1915—1916,  p.  196—197. 

Problema  a  fost  reluată  mai  tîrziu  în  studiul  La  politique  religieuse  des  Habs- 
burgs  et  Ies  interventions  russes  au  XVII-e  siăcle  („Balcania44,  1944,  partea  I,  p. 
152 — 172),  în  care  se  prezintă  intervenţiile  diplomaţiei  ruseşti  la  Viena  în  favoarea 
•Irbilor  din  Croaţia  la  1758  şi  a  românilor  ortodocşi  din  Transilvania  în  1760 — 1761. 

mite  scopuri  politice,  nerealizate  însă  —  ca  şi  pe  acelea  ale  unor  ierarhi  transil¬ 
văneni  ca  Sava  Brancovici. 

Cît  priveşte  pe  românii  din  Transilvania,  aflaţi  în  luptă  împotriva  unirii  cu 
Roma,  misiunile  lor  la  curtea  pravoslavnicului  ţar  în  secolul  al  XVIII-lea  aveau 
drept  scop  să  obţină  sprijinul  acestuia  împotriva  presiunii  exercitate  asupra  lor 
de  Curtea  din  Viena  pentru  a-i  sili  să  accepte  unirea  nedorită.  După  opinia  autoru¬ 
lui,  decretul  imperial  de  toleranţă  din  12  iulie  1759  ca  şi  numirea  episcopului 
Dionisie  Novacovici  s-ar  fi  datorat  nu  numai  luptei  românilor  ortodocşi,  dar  şi 
intervenţiilor  diplomaţiei  ruseşti. 

Silviu  Dragomir  a  fost  preocupat  în  mod  deosebit  de  lupta  românilor  transil¬ 
văneni  împotriva  unirii  cu  Roma,  domeniu  în  care  a  adus  contribuţii  esenţiale.  Pe 
primul  loc  se  află  marea  sa  operă  Istoria  dezrobirii  religioase  a  românilor  din 
Ardeal  în  secolul  al  XVIII-lea ,  două  volume  însumînd  aproape  1000  de  pagini, 
apărută  la  Sibiu  în  1920 — 1930;  lucrarea  este  considerată  „fundamentală  pentru 
istoria  vieţii  naţionale  a  românilor  din  Transilvania  în  secolul  al  XVIII-lea“. 

în  primul  volum  sînt  prezentate  pe  larg:  împrejurările  în  care  s-a  făcut 
unirea,  legăturile  românilor,  ameninţaţi  de  unirea  forţată,  cu  Ţara  Românească  şi 
sprijinul  acordat  de  Constantin  Brîncoveanu,  acţiunea  lui  Inochentie  Micu  pentru 
obţinerea  drepturilor  promise  de  Curtea  din  Viena,  lupta  condusă  de  călugărul 
Sofronie  etc.,  iar  în  anexă  se  publică  150  de  documente  din  perioada  1701 — 1761 
culese  din  arhivele  din  Viena,  Moscova  şi  Karlovitz.  Volumul  al  doilea  se  referă 
la  luptele  împotriva  unirii  din  perioada  1751 — 1761,  cînd  s-a  obţinut  dreptul  de  a 
avea  episcop  ortodox,  ca  şi  la  relaţiile  cu  Ţara  Românească  şi  Rusia  ale  luptăto¬ 
rilor  împotriva  unirii,  anexa  cuprinde  alte  75  documente  din  perioada  1756 — 1761. 

„Bazată  pe  o  excepţională  informaţie  documentară,  în  mare  parte  inedită, 
selectată  din  arhive  interne  sau  străine,  scrierea  pune  în  valoare  motivaţiile  social- 
politice  ale  unui  act  caracterizat  mult  timp  drept  o  «criză  de  conştiinţă»,  descri- 
indu-se  temeiurile  în  politica  Curţii  vieneze  de  subordonare  a  noilor  teritorii 
dobîndite  la  sfîrşitul  secolului  XVII“.n 

Lupta  împotriva  unirii  cu  Roma  a  românilor  transilvăneni  va  constitui  şi  mai 
tîrziu  una  din  preocupările  principale  ale  istoricului  clujean,  care  —  pe  baza 
unor  materiale  nou  descoperite  —  i-a  dedicat  şi  alte  studii  interesante,  în  care  a 
demascat  modul  necinstit  în  care  a  avut  loc  aşa-zisa  „unire**,  presiunile  de  tot  felul 
exercitate  asupra  românilor,  falsitatea  unor  documente  care  „consfinţeau4*,  chipu¬ 
rile,  unirea,  ca  şi  promisiunile  mincinoase  făcute  de  Curtea  din  Viena  celor  tentaţi 
să  recunoască  unirea.12 


11  N.  Bocşan,  op.  cit.,  p.  38.  Lucrarea  a  fo9t  încununată  cu  premiul  Adamachi 
al  Academiei  Române  (1922). 

Ambele  volume  s-au  bucurat  de  largi  recenzii,  semnate  de  N.  Iorga,  în  „Rev. 
istorică**,  1921,  p.  189 — 197  şi  1931,  p.  225 — 228  sau  I.  Lupaş,  în  „Anuarul  Insti¬ 
tutului  de  istorie  naţională**,  Cluj,  1921 — 1922,  p.  343 — 363  şi  1928 — 1930,  p.  604 — 626. 

Deşi  semnala  poziţia  influenţată  într-o  oarecare  măsură  de  confesionalism 
ortodox  a  autorului,  N.  Iorga  sublinia  faptul  că  lucrarea  are  „o  sumă  de  lucruri 
nouâ“,  fiind  scrisă  într-o  „mare  distincţie  de  formă4*.  La  rîndul  său,  I.  Lupaş  consi¬ 
dera  că  este  vorba  de  „una  din  cele  mai  interesante  şi  mai  izbutite  monografii 
istorice4*  de  pînâ  atunci. 

Merită  să  amintim  aici  faptul  că,  în  scrisoarea  adresată  lui  Ioan  Bianu  la 
30  aug.  1920,  cînd  îi  trimitea  voi.  I  al  operei  sale,  S.  Dragomir  mărturisea  el  însuşi 
poziţia  sa  astfel:  „Sînt  sigur  că  veţi  ceti  cu  bunăvoinţă  paginile  scrise  din  istoria 
înverşunatelor  frămîntări  şi  nu  mă  veţi  judeca  pentru  cele  cîteva  observări  mai 
puţin  calme  cari  mi-au  alunecat  pe  ici-colea.  Tocmai  istoria  acestei  epoci  s-a  discu¬ 
tat  cu  atîta  pasiune,  încît  cîteodată  m-am  lăsat  răpit  şi  eu  de  sentiment.  Dar  stră¬ 
duinţa  mea  de  căpetenie  pe  care  am  avut-o  a  fost  de  a  discuta  obiectiv,  cît  se 
poate,  şi  mai  ales  cuviincios  problemele  interesante  din  această  lucrare4*  (Acad. 
R.  S.  România,  Fond  I.  Bianu;  semnalată  de  colegul  Mircea  Suciu,  căruia  îi  mul¬ 
ţumesc  şi  pe  această  cale). 

12  Românii  din  Transilvania  şi  unirea  cu  biserica  Romei  („Studii  şi  materiale 
de  istorie  medie**,  III,  1959,  p.  323 — 339);  Românii  din  Transilvania  şi  unirea  cu 
biserica  Romei  („Biserica  ortodoxă  română**,  1962,  nr.  9 — 10,  p.  863 — 937);  Românii 

In  ultimele  studii  Silviu  Dragomir  a  pus  Sn  valoare  numeroasele  documente 
nou  descoperite  în  Arhiva  Cancelariei  aulice  a  Transilvaniei,  arhiva  arhiepiscopu¬ 
lui  primat  de  Strigoniu,  colecţiile  iezuiţilor  Hevenessi  şi  Kaprinay  etc. 

„In  lumina  unei  atît  de  imense  bogăţii  de  informaţie  nouă,  se  conturează 
in  linii  hotărîte  adevărul  istoric:  că  unirea  cu  biserica  Romei  s-a  încheiat  prin 
forţă  şi  teroare,  prin  înşelăciuni  şi  minciuni;  că  ea  nu  a  prins  rădăcini  în  sinul 
poporului  şi  că  de  aceea  a  fost  înlăturată  prin  acţiunea  violentă  a  maselor  popu¬ 
lare,  ca  un  element  străin,  strîns  unit  cu  interesele  cotropitorilor*4,  aceasta  este 
concluzia  autorului,  care  constată  în  plus  că  „nu  s-a  trimis  autorităţilor  compe¬ 
tente  nici  un  act  care  să  cuprindă  declaraţia  solemnă  de  unire  a  bisericii  româneşti 
din  Transilvania  cu  biserica  Romei**,  actul  păstrat  în  colecţia  Hevenessi  fiind  „un 
fals  săvîrşit  cu  intenţia  de  a  ne  face  să  credem  că  avem  în  faţă  o  declaraţie 
autentică  a  reprezentanţilor  bisericii  româneşti**. 

O  altă  preocupare  a  lui  Silviu  Dragomir  —  legată  de  precedenta  —  a  con- 
stituit-o  începuturile  mişcării  de  emancipare  naţională  din  Transilvania,  domeniu 
în  care  a  alcătuit  mai  multe  lucrări  importante  în  care  a  adus  contribuţii  docu¬ 
mentare  noi  la  mişcarea  Suptplex- ului  din  1791,  moment  culminant  al  mişcării 
naţionale  din  secolul  al  XVIII-lea,  pe  care  l-a  pus  în  conexiune  şi  cu  mişcările  de 
aceeaşi  natură  ale  sirbilor,  a  căror  istorie  o  cunoştea  temeinic.13 

Continuînd  investigaţia  în  acest  domeniu,  istoricul  a  studiat  în  mod  firesc 
evenimentele  ce  au  precedat  revoluţia  din  1848,  fâcînd  astfel  legătura  cauzală  între 
mişcarea  de  emancipare  naţională  din  secolul  al  XVIII-lea  şi  revoluţia  paşoptistă  14 
care  avea  să  constituie  vreme  de  cîţiva  ani  principala  sa  preocupare?5 

După  cum  arăta  de  curind  Ladislau  Gydmânt,  Silviu  Dragomir  „propune 
schema  de  tratare  a  problematicii  esenţiale  privind  perioada  premergătoare  Revo¬ 
luţiei  de  la  1848  în  Transilvania,  atît  sub  aspectul  manifestărilor  politice  principale 
ale  mişcării  româneşti  de  emancipare,  cît  şi  în  ceea  ce  priveşte  situaţia  şi  năzuinţele 
diferitelor  pături  şi  categorii  ale  societăţii  româneşti  ardelene**,  probleme  ce  vor 
fi  dezvoltate  apoi  în  voi.  V  al  monumentalei  sale  colecţii  de  documente  privind 
revoluţia  din  1848 — 1849  a  românilor  din  Transilvania. 

Silviu  Dragomir  este  primul  nostru  istoric  care  a  acordat  o  mare  atenţie 
revoluţiei  din  1848  în  Transilvania,  căreia  i-a  dedicat  numeroase  studii  şi  monografii 
închinate  mai  întîi  unora  dintre  conducătorii  ei:  prefectul  martir  Ioan  Buteanu,16 
C.  Romanul  Vivu 17  — *  despre  care  am  vorbit  mai  sus  — ,  Andrei  Şaguna 18  şi 
îndeosebi  lui  Avram  Iancu,  a  cărui  activitate,  pusă  în  slujba  năzuinţelor  naţionale 
ale  românilor  din  Transilvania,  a  devenit  una  din  principalele  sale  preocupări  pînă 
către  sfîrşitul  vieţii.19 


din  Transilvania  şi  unirea  cu  biserica  Romei.  Documente  apocrife  privitoare  la 
începuturile  unirii  cu  catolicismul  roman  ( 1697 — 1701),  Buc.,  1963,  100  p.  +  facsimile. 

13  Corespondenţa  episcopului  Gherasim  Adamovici  şi  mişcarea  de  emanci¬ 
pare  a  clerului  şi  poporului  românesc  în  anul  1791,  Sibiu,  1911,  26  p.  (extras  din 
„Revista  teologică**);  Acte  şi  documente,  Sibiu,  1914  (în  colaborare). 

14  Les  Roumains  de  Transylvanie  ă  la  vieille  du  mouvement  de  râsurection 
naţionale ,  în  voi.  La  Transylvanie,  Bucureşti,  1938,  p.  337 — 378;  şi  extras;  La  couche 
dirigente  des  Roumains  transylvains  avant  1848  („Bulletin  de  la  Sectdon  histarique 
de  TAcademie  Roumaine**,  1943). 

15  Ladislau  Gyământ,  Mişcarea  naţională  a  românilor  din  Transilvania ,  1790 — 
1848,  Bucureşti,  1986,  p.  36. 

16  loan  Buteanu,  prefectul  Zarandului  în  anii  1848 — 1849 ,  Bucureşti,  1928, 
158  p.  +  l  h. 

17  Un  precursor  al  unităţii  naţionale:  profesorul  ardelean  C.  Romanul  Vivu, 
Bucureşti,  1929,  110  p. 

18  Andrâ  Şaguna  et  Joseph  Rajaciâ  („Balcania**,  6,  1943,  p.  242 — 282). 

19  Avram  Iancu,  Bucureşti,  1924,  135  p.;  Avram  Iancu ,  Bucureşti,  1965,  303 
p.  +  lO  pl.;  ed.  Il-a,  1968. 

In  prefaţa  la  ed.  din  1965,  p.  10,  Vasile  Maciu  considera  că  lucrarea  lui 
S.  Dragomir  este  „cea  mai  valoroasă  operă  a  acestuia,  precum  şi  o  creaţie  valoroasă 
a  istoriografiei  româneşti,  menită  să  stabilească  adevărul  istoric  într-una  din  pro¬ 
blemele  cele  mai  zguduitoare  din  trecutul  patriei  noastre**. 

Lucrările  amintite  au  precedat  şi  pregătit  marea  sa  operă  Studii  şi  documente 
privitoare  la  revoluţia  românilor  din  Transilvania  în  anii  1848 — 1849,  apărută  în 
4  volume  la  Sibiu  şi  Cluj,  în  epoca  zbuciumată  a  anilor  1944 — 1946,  rămasă  din 
nefericire  neterminatâ.  Primele  două  volume  au  apărut  la  Sibiu  în  1944,  cuprin- 
zînd  documente  din  arhivele  Vienei  şi  româneşti;  al  treilea,  tipărit  la  Cluj  în  1946, 
conţine  documente  aflate  în  arhivele  din  Budapesta.  Sărind  peste  voi.  IV,  autorul 
a  mai  publicat  doar  prima  parte  din  voi.  V  care  cuprinde  o  istorie  (neterminată) 
a  revoluţiei  de  la  1848 — 1849  în  Transilvania.  După  informaţiile  obţinute  de  la 
colegul  Pompiliu  Teodor  —  unul  din  exegeţii  operei  lui  Silviu  Dragomir  —  partea 
a  doua  a  studiului  (însumînd  circa  800  de  pagini  dactilografiate)  va  apare  în  cursul 
acestui  an  la  Cluj -Napoca,  unde  se  pregăteşte  —  de  asemenea  —  şi  un  volum 
de  studii  ale  lui  S.  Dragomir. 

„El  a  evidenţiat  însemnătatea  revoluţiei  pentru  desăvîrşirea  unităţii  naţio¬ 
nale,  stăruind  asupra  rolului  deţinut  de  Bărnuţiu  şi  Iancu  în  formularea  şi  afir¬ 
marea  independenţei  naţiunii**.  Silviu  Dragomir  a  impus  definitiv  în  istoriografie 
„ideea  revoluţiei  româneşti  unitare,  a  valorii  ei  europene**  (Pompiliu  Teodor). 

Cît  despre  monografiile  dedicate  lui  Avram  Iancu  —  cel  care  spusese  la 
Blaj:  „pretenţiunile  noastre  sînt  sfinte  precum  e  siînta  dreptate  şi  noi,  românii, 
vom  fi  gata  a  le  apăra  cu  orice  preţ'*  — ,  ele  râmîn  în  istoriografie  ca  o  contribuţie 
fundamentală  la  cunoaşterea  rolului  acestui  mare  român  şi  martir  al  neamului 
nostru  care  dorea  libertatea  şi  unitatea  naţională  în  spiritul  ideilor  democratice  ale 
vremii. 

Silviu  Dragomir  a  dedicat,  de  asemenea,  un  studiu  special  misiunii  lui  Nicolae 
Bălcescu  în  Transilvania,  unde  acesta  a  încercat  să  împace  pe  revoluţionarii  români 
cu  cei  maghiari,20  precum  şi  un  altul  despre  Tratativele  româno -maghiare  din 
vara  anului  1849  (Cluj,  1949),  tratative  eşuate,  precum  se  ştie,  nu  din  vina  românilor. 

Să  mai  amintim  apoi  şi  faptul  că  Silviu  Dragomir  a  fost  preocupat  şi  de  istoria 
românilor  din  Transilvania  în  timpul  odiosului  imperiu  dualist  austro-ungar,  care 
i-a  privat  pe  români  de  drepturi  politice  şi  a  încercat  să  le  impună  limba  maghiară 
şi  să  le  maghiarizeze  numele  pentru  a-i  deznaţionaliza.21 

Cunoscînd  în  profunzime  procesul  istoric  care  a  pregătit  Marea  Adunare  de 
la  Alba  Iulia  din  1  Decembrie  1918  (la  care  a  participat  în  calitate  de  secretar). 
Silviu  Dragomir  a  evocat  cu  multă  căldură  acest  important  eveniment  din  istoria 
României,  prezentînd  cu  claritate  succesiunea  evenimentelor,  discuţiile  purtate  şi 
rolul  diverselor  personalităţi  sau  grupări  politice  în  realizarea  Marii  Uniri.22 

Ca  istoric  angajat  total  pentru  apărarea  drepturilor  istorice  ale  poporului 
român,  Silviu  Dragomir  a  adus  o  contribuţie  bogată  în  acest  important  domeniu, 
combătînd  propaganda  zgomotoasă  a  revizioniştilor  maghiari,23  (aceasta  şi  în  cali¬ 
tatea  sa  de  ministru  al  Minorităţilor),  precum  şi  „teoriile*'  absurde  ale  adversarilor 
continuităţii  poporului  român  pe  pămîntul  străbun  sau  protestînd  cu  energie  împo¬ 
triva  nedreptăţii  săvîrşite  prin  odiosul  dictat  de  la  Viena.24 

Argumentele  aduse  de  Silviu  Dragomir  în  sprijinul  continuităţii  daco-romani- 
lor  sînt  deosebit  de  convingătoare,  fiind  valabile  şi  astăzi:  dacă  românii  ar  fi  venit 


20  Nicolae  Bălcescu  în  Ardeal  („Anuarul  Institutului  de  istorie  naţională" , 
Cluj,  1928—1930,  p.  1—34). 

21  Le  compte  Etienne  Tisza  et  Ies  Roumains  de  Transylvanie.  Les  pourparlers 
de  1910  („Revue  de  Transylvanie",  II,  1935 — 1936,  p.  349 — 374). 

22  Un  sfert  de  veac  de  la  Unirea  Transilvaniei ,  Sibiu,  1943;  apărută  şi  în 
limba  franceză  în  „Revue  de  Transylvanie**,  1941 — 1943,  p.  5 — 36. 

Silviu  Dragomir  a  editat  şi  amintirile  lui  I.  Mihu  —  unul  din  participanţii  la 
Marea  Unire  din  1918  —  sub  titlul:  Spicuiri  din  gîndurile  mele,  politice,  cultural - 
economice.  Publicat  cu  un  studiu  biografic,  Sibiu,  1938,  XLVII  4-497  p.4-9  f.  pl. 

23  La  Transylvanie  roumaine  et  ses  minorites  ethniques,  Bucureşti,  1934, 
281  p.;  The  ethnical  minorities  in  Transylvania,  Geneve,  1927,  129  p. 

Vezi  şi  Les  deux  attitudes  du  Comte  Bethlen.  Uimperialisme  hongrois.  La 
Transylvanie  âtat-tampon  („Revue  de  Transylvanie",  1934,  nr.  1,  p.  5 — 31);  La 
Hongrie  et  le  problâme  de  la  Transylvanie  ( ibidem ,  1934,  nr.  3,  p.  334 — 354)  etc. 

24  La  Transylvanie  avani  et  apres  Tarbitrage  de  Vienne,  Sibiu,  1943,  51  p.-fh. 

din  sudul  Dunării  —  cum  susţin  roslerienii  —  ar  fi  trebuit  ca  această  mare  miş-  • 
care  demografică  să  fie  înregistrată  de  izvoare,  ceea  ce  nu  se  întîmplă.  In  plus, 
dacă  românii  ar  fi  venit  din  Peninsula  Balcanică,  ar  fi  trebuit  să  aducă  de  acolo 
forme  de  organizare  socială  care  nu  se  întîlnesc  în  Transilvania  (fraternităţi,  celnici, 
primichiuri  etc.),  argument  hotărîtor  în  sprijinul  continuităţii.  In  sfîrşit,  este  greu 
de  crezut  că  ţăranii  liberi  din  sudul  Dunării  ar  fi  acceptat  de  bună  voie  să  devină 
iobagi  ai  nobilimii  maghiare. 

In  concluzie:  „L’hypothăse  d’une  immigration  roumaine  pârtie  de  la  Peninsule 
Balkanique  au  Xll-e,  XlII-e  au  XlV-e  siâcles  £quivaudrait  â  jeter  un  d<§fi  â  la 
verit£  historique  la  plus  ălămentaire.  II  n’y  a  ni  de  răgions  g£ographiques  ni  un 
moment  dans  le  temps  qui  nous  autoriserait  â  localiser  un  ăv^nement  de  ce  genre44.25 

Mai  trebuie  să  menţionăm  şi  faptul  că  Silviu  Dragomir  a  studiat  cu  pasiune 
monumentele  româneşti  din  sudul  Transilvaniei  în  calitatea  sa  de  membru  al 
Comisiei  monumentelor  istorice.26 

Punînd  în  valoare  planul  lui  Visconti  din  1711,  ca  şi  unele  ştiri  pe  care  le  dă 
cronicarul  Gheorghe  Brancovici  —  a  cărui  operă  a  studiat-o27  —  reputatul  istoric 
transilvănean  a  adus  lămuriri  esenţiale  la  cunoaşterea  vechiului  lăcaş  mitropolitan 
din  Alba  Iulia,  rectitorit  de  Mihai  Viteazul.28 

Putem  spune  în  încheiere,  împreună  cu  Pompiliu  Teodor,  că  Silviu  Dragomir 
poate  fi  considerat  „istoricul  avizat  al  problemelor  disciplinei  pe  care  o  cultivă, 
stăpîn  pe  instrumentarul  de  investigare,  cunoscător  al  limbilor  de  cultură,  precum 
şi  al  celor  moderne,  un  spirit  inteligent  şi  penetrant,  capabil  să  înţeleagă  subtili¬ 
tăţile  documentelor.  Dar,  în  acelaşi  timp,  un  istoric  angajat  idealului  naţional, 
pentru  care  emanciparea  naţională  a  românilor  din  Transilvania  urma  să  fie  o 
parte  a  procesului  desăvîrşirii  unităţii  naţionale44.29  Ca  istoric  angajat ,  Silviu  Drago - 
mir  a  dovedit  ce  armă  puternică  este  adevărul  istoric  cînd  serveşte  scopuri  poli¬ 
tice  nobile. 

Nicolae  Stoicescu 


25  La  patrie  primitive  des  Roumains  et  Ies  fronti&res  historiques  („Balcanla44, 
VII,  1944,  partea  I,  p.  63 — 101).  Studiul  era  menit  să  răspundă  absurdelor  „teorii44 
puse  în  circulaţie  de  Herbert  van  Leisen,  Das  siebenbiirgische  Problem ,  Genăve, 
1943. 

Silviu  Dragomir  a  reluat  pe  larg  problema  continuităţii  în  lucrarea  sa  Vlahii 
din  nordul  Peninsulei  Balcanice  în  evul  mediu,  apărută  în  1959  sub  auspiciile 
Comisiei  pentru  studiul  formării  limbii  şi  poporului  român. 

26  Vechile  biserici  din  Zarand  şi  ctitorii  lor  în  secolele  XIV — XV  („Anuarul 
Comisiunii  Monumentelor  istorice44.  Secţiunea  pentru  Transilvania,  1929,  p.  223 — 
264);  Ctitorii  bisericii  din  Bîrsău  ( ibidem ,  1930 — 1931,  p.  139 — 148). 

27  Fragmente  din  cronica  sîrbească  a  lui  George  Brancovici,  extrase  de . . ., 
Bucureşti,  1924,  70  p. 

28  Mormîntul  lui  Mihai  Viteazul  şi  vechea  catedrală  de  la  Alba  Iulia  („Analele 
Acad.  Române.  Memoriile  Secţiei  istorice44,  s.  III,  t.  XXI,  1939,  p.  483—498);  şi 
extras,  Bucureşti,  1939,  16  p.  + 1  h. 

29  „Tribuna44,  1977,  nr.  46,  p.  8. 

broşură  separată  purtînd  titlul  elocvent  prin  el  însuşi:  Erezia  Neo-ortodocşilor. 
Neo-nicolaitismul  d-lui  Chr.  Yannaras ,  Ediţia  „Orth.  Typos",  1987,  80  p.  După 
cum  reiese  din  titlul  de  mai  sus  obiectivul  central  al  intervenţiei  pr.  Teoclit 
împotriva  „neoortodocşilor"  îl  reprezintă  teza  yannaristâ  care  proclamă  erosul 
(conţinutul  ontologic  prin  excelenţă  al  persoanei)  şi,  prin  extensiune,  experienţele 
erotice  sentimentale  şi  fizice  (trupeşti)  ale  relaţiilor  umane  heterosexuale  drept 
anticipare,  prefigurare  mistică  şi  chiar  modalitate  şi  cale  de  apropiere  de  „erosul 
dumnezeiesc",  adică  de  iubirea  şi  cunoaşterea  spiritual-duhovnicească  a  lui  Dum¬ 
nezeu  care  e  Iubire  (Agape).  In  opinia  monahului  aghiorit,  această  poziţie,  neîn¬ 
cetat  reluată  în  toate  scrierile  şi  articolele  neoortodocşilor,  reprezintă  o  erezie 
manifestă  faţă  de  Tradiţia  unanimă  şi  spiritualitatea  Părinţilor,  constituind  o 
reiterare  şi  relansare  în  actualitate,  cu  consecinţe  deosebit  de  grave  asupra  edu¬ 
caţiei  şi  formării  spirituale  ortodoxe  mai  ales  a  tineretului,  a  libertinajului  sexual 
practicat  de  secta  gnostică  antică  libertină  a  nicolaiţilor,  sectă  menţionată  în  Apo- 
calipsă  2,15  ca  infestînd  în  sec.  I  biserica  din  Pergam  şi  care  a  cunoscut  nume¬ 
roase  supravieţuiri  în  Evul  Mediu  şi  pînă  în  zilele  noastre.  Dar  conţinutul  detaliat 
al  implacabilei  demascări  şi  critici  a  gravelor  implicaţii  spirituale  şi  morale  ale 
viziunii  panerotice  (erotologice)  despre  existenţă  a  prof.  Yannaras  şi  promovate  de 
mişcarea  „neoortodocşilor"  în  numele  înnoirii  Ortodoxiei,  critică  întreprinsă  de 
pr.  Teoclit  în  numele  învăţăturii  şi  spiritualităţii  autentice  a  Părinţilor,  va  forma 
subiectul  unui  comentariu  special  separat. 

In  cele  două  articole  pe  care  le  vom  prezenta  mai  jos  „cazul  Yannaras*, 
fără  a  fi  menţionat  nominal  în  mod  expres,  apare  în  primul  rînd  ca  un  caz  parti¬ 
cular  al  unei  tensiuni  şi  confruntări  mai  generale,  cu  caracter  tipic,  cea  între 
„neoortodocşi"  şi  Ortodoxia  Părinţilor.  In  ele  discuţia  se  poartă  în  registrul 
implicaţiilor  generale,  de  profunzime,  ale  controversei  şi  se  concentrează  în  esenţă 
în  jurul  chestiunii  principale,  decisivă  pentru  viaţa  Bisericii  din  fiecare  epocă 
istorică,  a  sensului  autentic  şi  dimensiunilor  concrete  ale  înnoirii  in  teologia  şi 
Biserica  Ortodoxă. 

Astfel,  în  articolul  Neoortodocşii  —  o  critică  obiectivă  Gh.  I.  Romeos  iden¬ 
tifică  cu  pătrundere  eroarea  metodologică  principială  a  „neoortodocşilor"  în  pre¬ 
tenţia  lor  de  a  da  o  interpretare  nouă  dogmaticii  şi  spiritualităţii  Părinţilor,  fără 
a  fi  realizat  în  parte  sau  măcar  recunoscut  in  prealabil  necesitatea  înnoirii  pro¬ 
priilor  lor  vieţi  şi  existenţe  personale  concrete  prin  trăirea  cu  consecvenţa  a 
exigenţelor  etic-ascetice  şi  duhovniceşti  ale  spiritualităţii  isihaste-filocalice  for¬ 
mulate  şi  realizate  exemplar  în  vieţile  lor  de  Părinţii  Bisericii,  şi  care  fac  parte 
integrantă  din  „metodologia"  lor  teologică,  din  modul  lor  de  teologhisire  înnoi¬ 
toare.  Prin  escamotarea  şi  eludarea  exigenţelor  înnoirii  existenţiale  şi  duhovniceşti 
ale  teologului  şi  ortodoxului  ca  persoană  concretă,  în  conştiinţele  lor  s-a  pro¬ 
dus,  mai  mult  ca  sigur  inconştient,  o  deplasare  în  înţelegerea  înnoirii  şi  schim¬ 
bării  în  Biserica  Ortodoxă,  accentul  căzînd  nu  pe  înnoirea  şi  schimbarea  teolo¬ 
gului  în  Duhul  Sfînt,  ci  pe  înnoirea  şi  schimbarea  de  către  teolog  al  Ortodoxiei 
şi  teologiei.  Această  deplasare  a  însemnat  însă,  în  acelaşi  timp,  o  abatere  de  la 
modul  de  a  teologhisi  al  Părinţilor.  Tratînd  dogmele  şi  morala  ortodoxă  în  mod 
speculativ,  ca  pe  nişte  teze  teoretice  abstracte  ale  unui  sistem,  neoortodocşii  s-au 
concentrat  pe  traducerea  unor  teze  patristice  filosofice,  dogmatice  şi  etice,  într-un 
limbaj  filosofic,  psihologic  şi  sociologic  contemporan  de  coloratură  predominant 
existenţialistă.  Neposedarea  adevărurilor  Ortodoxiei  ca  experienţă  spirituală  inte¬ 
grală  în  sensul  Părinţilor,  a  făcut  ca  înnoirea  „neoortodoxă"  să  nu  se  limiteze 
la  o  simplă  traducere  după  regulile  unei  gramatici  speculative  „sui  generis"  a 
limbajului  ontologic  al  Părinţilor  în  cel  al  filosofiei  existenţialiste  contemporane, 
ci  să  ajungă,  în  absenţa  discernămîntului  duhovnicesc,  să  preia  şi  difuzeze, 
după  o  minimă  stilizare,  drept  perfect  ortodoxe  scheme  conceptuale  şi  propuneri 
etice  şi  existenţiale  din  mentalitatea  şi  sensibilitatea  societăţii  occidentale  contem¬ 
porane,  cu  totul  străine  de  Ortodoxia  Părinţilor.  Fapt  care  a  apropiat  inevitabil 
acest  tip  „neoortodox"  de  înţelegere  a  înnoirii  teologiei  şi  Ortodoxiei  fără  înnoi¬ 
rea  prealabilă  a  persoanei  teologului  ortodox,  de  erezie  dogmatică  şi  practică. 

De  aceea,  în  articolul  său  Ortodoxia  azi ,  înainte  de  a  intra  în  dispută 
Împotriva  „erotologiei"  prof.  Chr.  Yannaras,  cuv.  Teoclit  Dionisiatul  a  simţit 
nevoia  să  reafirme  cu  tărie  în  numele  Tradiţiei  ortodoxe  autentice  a  Părinţilor 

păstrată  şi  trăită  integral  de  monahismul  atonit,  adevărul  axiomatic  că  Sn  Biserică 
„ ceea  ce  se  schimbă  nu  e  Ortodoxia,  ci  ortodocşii  ca  persoane  libere  şi  supuse 
schimbării" .  Pentru  că,  întrucît  Biserica  nu  este  o  simplă  societate  religioasă  ci 
însuşi  „Hristos,  ieri  şi  azi,  Acelaşi  şi  în  veci“  (Evr.  13,  8),  Mire  şi  Cap  al  Bisericii 
—  Trupul  Lui,  urmează  că  dogmele  şi  viaţa  ei  cultic-sacramentală  şi  spirituală 
sînt  modurile  prelungire  şi  epifanie  concretă  ale  prezenţei  lui  Dumnezeu  Cel  în 
Treime  în  lume  şi  istorie  şi  ca  atare  eterne  şi  ireformabile.  Adaptarea  „neo-orto- 
doxă“  a  Ortodoxiei  la  mentalitatea  şi  formele  istoric  condiţionate  ale  sensibilităţii 
epocii  contemporane  pune,  astfel,  nu  numai  problema  delimitării  critice  faţă  de 
aceste  devieri  şi  concesii  făcute  „veacului  acesta*4,  ci  şi  sarcina  pozitivă  a  preci¬ 
zării  şi  re-definirii  identităţii  Ortodoxiei  în  relaţie  cu  condiţiile  sale  de  existenţă 
istorică  concretă.  Este  ceea  ce  scurta  schiţă  în  15  puncte  a  părintelui  Teoclit  îşi 
propune  şi  realizează  cu  succes.  Exprimate  sentenţios,  în  formule  lapidare  cu  un 
aer  pe  alocuri  enigmatic,  ideile  sale  vor  contribui,  sperăm,  pozitiv  şi  orienta 
benefic  interogaţiile,  meditaţiile,  limpezirile  şi  preocupările  similare  din  preoţimea 
şi  teologia  ortodoxă  contemporană. 


NEOORTODOCŞ1I  —  O  CRITICA  OBIECTIVA 

de  Gh.  I.  Romeos 


(...)  Termenul  „neoortodocşi44  poate  fi  atribuit  —  abstracţie  făcînd  de  originea 
lui  —  unei  categorii  de  oameni,  în  primul  rînd  „teologi",  care,  fără  să  cunoască 
suficient  învăţătura  Sfinţilor  Părinţi ,  fără  să  cunoască  toate  aspectele  învăţăturii 
lor,  fără  să  trăiască  această  învăţătură  în  viaţa  lor  personală,  fără  să  cunoască 
întregul  conţinut  al  învăţăturii  patristice  care  se  dobîndeşte  „în  simţire  şi  încre¬ 
dinţare",  se  străduiesc  să  facă  o  reinterpretare  a  Sfinţilor  Părinţi,  cu  unicul  scop 
de  a  intra  în  dialog  cu  problematica  actuală .  Studitnd  astfel  de  interpretări,  ai 
impresia  că  ei  complică  temele,  vorbesc  despre  teme  care  se  pare  că  nu  le  cunosc 
sau,  iarăşi,  că  vorbesc  mult  teoretic  şi  se  îndepărtează  de  învăţătura  patristică 
reală  a  Bisericii. 

Bănuiesc  că  există  următoarea  explicaţie  psihologică  a  acestui  fenomen.  Aceşti 
teologi  au  trăit  drama  unei  teologii  academice  dependente  de  modele  occidentale , 
care  nu  a  putut  să  ofere  nimic  dar  a  fost  cauza  principală  pentru  care  am  ajuns 
în  această  stare  tragică  care  e  animată  de  panteism,  agnosticism  şi  ateism.  Au 
trăit,  iarăşi,  drama  unei  abordări  eticiste  şi  pietiste  a  diferitelor  probleme  ale 
vieţii  care  e  foarte  departe  de  privirea  realistă  a  vieţii  pe  care  o  are  Biserica 
Ortodoxă.  Astfel,  dezamăgiţi  de  teologia  academică  şi  de  tendinţa  pietistă,  s-au 
întors,  sub  influenţa  ruşilor  din  diaspora ,  la  lectura  şi  studiul  textelor  patristice 
care  erau  atît  de  uitate  şi  desconsiderate.  La  lectura  unor  astfel  de  texte  au  rămas 
uluiţi.  Nu  au  putut  bănui  o  astfel  de  măreţie.  Fără  să  facă,  însă,  analize  mai 
ample  şi  fără  să  primească  o  îndrumare  de  la  acei  ortodocşi  contemporani  care 
au  trăit  aceste  lucruri  prin  experienţă ,  au  început  să  le  prezinte  publicului  larg. 
Ori  înţelegerea  textelor  patristice  trebuie  să  se  facă  într-o  atmosferă  mai  proprie 
lor ,  atmosfera  numită  ascetico -bisericească  şi  sub  călăuzirea  luminată  a  Sfinţilor 
Bătrîni  care  unesc  armonios  teoria  cu  practica  (contemplaţia  cu  făptuirea).  Fără 
aceste  premize  indispensabile  textele  patristice,  cu  texte  bisericeşti  şi  experienţă 
a  Predaniei  Ortodoxe ,  sînt  ininteligibile.  Acest  fapt  îl  remarcă  oricine  parcurge 
textele  teologilor  neo-ortodocşi.  Motivaţia  lor  mai  profundă,  pe  lingă  efortul  şi 
dispoziţia,  frumoase  în  sine,  de  a  aduce  în  prim  plan  Tradiţia  Ortodoxă  şi  de,  a 
arăta  marea  ei  importanţă  pentru  abordarea  contemporană  a  temelor  vieţii,  e 
insă  dezamăgirea  omenească  de  către  teologia  academică  şi  pietismul  diferitelor 
grupări  ce  acţionau  în  spaţiul  bisericesc,  ca  şi  de  către  inactivitatea  biserb- 
cească.  Afară  de  această  dezamăgire,  o  altă  motivaţie  e  primul  entuziasm  imatur 
la  lectura  textelor  patristice  sau  la  descoperirea  Sfîntului  Munte  Atos  şi  a  orga- 

nismelor  vii  de  care  dispune ,  şi  care  sînt  rezultatul  unei  înţelegeri  personale  a 
textelor  patristice,  fără  să  fi  suferit  mai  întîi  curăţire  şi  călăuzire  de  la  oameni 
sfinţi  care  trăiesc  experimental ,  „în  simţire  şi  încredinţare",  aceste  texte  ortodoxe. 

întreagă  această  abordare  a  textelor  ortodoxe  poate  fi  numită  „neo- ortodoxie" 
şi  cei  ce  întreprind  această  reinterpretare,  care  se  face  după  o  gîndire  personală, 
pot  fi  numiţi  „neo-ortodocşi" . 

Unii  numesc  această  mişcare  „neo-patristică“  şi  gîndesc  că  aceasta  trebuie 
să  fie  reinterpretarea  textelor  patristice  în  spiritul  epocii  noastre.  Susţin  că  Sfinţii 
Părinţi  în  epoca  lor  au  rostit  aceleaşi  adevăruri,  avînd  însă  un  cădim  de  viaţă  mai 
propricc,  în  vreme  ce  acum  acest  cadru  s-a  schimbat.  Prin  urmare  întreaga  viaţă 
ortodoxă  trebuie  să  o  trecem  în  cadre  noi  ca  să  fie  înţeleasă  de  oamenii  de  azi  şi 
ca  Ortodoxia  să  contribuie  la  o  nouă  evaluare  ca  şi  renaştere  a  lumii. 

Nimeni  nu  poate  susţine  că  această  problematică  e  cu  desăvîrşire  falsă.  Dar 
există  o  contradicţie  esenţială.  Această  lucrare,  această  transpunere  a  învăţăturii 
ortodoxe  in  termeni  noi  şi  într-o  atmosferă  socială  nouă,  trebuie  făcută  de  oameni 
care  trăiesc  viaţa  ortodoxă  în  integritatea  ei,  de  Părinţi  contemporani  care  trăiesc 
teologia  isihastă,  care  e  premiza  indispensabilă  pentru  însuşirea,  trăirea  şi  cunoaş¬ 
terea  teologiei  ortodoxe.  In  afara  acestei  situări  indispensabile  se  pot  face  numai 
greşeli  şi  se  ajunge  la  schimbări  ale  învăţăturii  Părinţilor. 

Pentru  că  nu  vreau  să  mă  opresc  la  o  analiză  teoretică  a  „neo -ortodoxiei"  şi 
„neo-ortodocşilor" ,  de  aceea  în  continuare  voi  da  cîteva  mostre  ale  acestei  miş¬ 
care,  socot  eu,  schimbă  în  multe  puncte  Tradiţia  şi  învăţătura  ortodoxă.  Mă  voi 
folosi  numai  de  cîteva  mostre  speciale.  Nu  voi  analiza  toate  exemplele  la  care 
se  refere  neoortodoxia.  Dar  din  aceste  puţine  (eşantioane)  va  apare,  cred,  atmos¬ 
fera  in  care  se  mişcă  neo-ortodocşii. 

1.  Neo-ortodocşii  fac  mult  uz  de  filosof  ie  şi  mai  ales  nu  ezită  să  afirme  că 
marii  Părinţi  au  fost  filosofi.  Analizează  învăţătura  Părinţilor  în  termeni  filosofici, 
contemporane  şi  îi  prezintă  ca  pe  nişte  filosofi.  Această  analiză  se  face  pe  baza 
logicii  omeneşti  şi  a  gîndirii  dialectice  contemporane. 

Este  neîndoielnic  că  în  epoca  lor  Sfinţii  Părinţi  au  răspuns  la  toate  proble¬ 
mele  pe  care  le  punea  filosofia  omenească  şi  la  care  aceasta  nu  putea  să  răspundă. 
Dar  Sfinţii  Părinţi  n-au  făcut  filosofic.  Teologia  ortodoxă  e  o  Revelaţie  a  lui 
Dumnezeu  în  inima  curată  a  omului  şi  nu  o  descoperire  a  puterii  creierului  ome¬ 
nesc.  Astfel,  teologia  este  Revelaţie  (divină)  şi  nu  descoperire  (a  omului).  Iar 
Dumnezeu  a  dat  Revelaţia  Sa  celor  care  s-au  pregătit  pentru  primirea  ei,  adică  au 
trecut  de  curăţirea  inimii  şi  luminarea  minţii.  Ca  nişte  vase  corespunzătoare  ei  au 
primit  „bogăţia"  Preasfîntului  Duh:  revelaţii.  Cunoaşterea  lui  Dumnezeu  şi  a 
tuturor  adevărurilor  credinţei  e  o  temă  a  comuniunii  cu  Dumnezeu.  Intr-adevăr, 
vederea  Luminii  necreate  e  comuniune  cu  Dumnezeu,  comuniunea  e  îndumnezeire, 
indumnezeirea  oferă  cunoaşterea  lipsită  de  greşală  şi  această  cunoaştere  e  dea¬ 
supra  şi  dincolo  de  cunoaşterea  omenească ;  este  propriu-zis  Revelaţie.  Premerge 
iubirea  şi  urmează  cunoaşterea  lui  Dumnezeu.  Şi  cu  cit  creşte  iubirea  cu  atît  creşte 
şi  cunoaşterea.  Părinţii  şi-au  descoperit  mintea  lor,  au  curăţit-o,  au  eliberat-o  de 
sub  dominaţia  şi  influenţa  logicii  şi  în  această  minte  curăţită  au  primit  iluminările 
şi  revelaţiile  Duhului.  Apoi.  fiindcă  dispuneau  şi  de  facultăţi  intelectuale,  au  putut 
exprima  şi  formula  aceste  revelaţii.  Astfel,  Sfinţii  Părinţi  n-au  făcut  filosofic  ci 
teologie  Nu  erau  filosofi,  ci  teologi  în  înţelesul  pur  al  cuvîntului.  Nu  filosofav 
in  teologie,  ci  teologhiseau  folosind  termeni  filosofici. 

In  orice  caz.  Sfinţii  Părinţi  au  primit  o  Revelaţie  mult  mai  înaltă  decît 
spaţiul  în  care  se  mişcă  gîndirea  omenească.  Astfel,  ei  se  găseau  pe  un  teren 
diferit  şi  tocmai  de  aceea  au  putut  să  răspundă  la  problemele  ontologice  arză¬ 
toare  ale  vechii  filosofii  care  rămîneau  nerezolvate.  Pentru  că  teologia  nu  e 
filosofic.  Faptul  că  poate  să  se  ajute  de  filosofic  este  real,  dar  ea  nu  se  iden¬ 
tifică  deplin  cu  aceasta. 

2.  Neo-ortodocşii  fac  mult  uz  şi  de  psihologia  contemporană.  După  ce  au  stu¬ 
diat  psihologia  care  se  dezvoltă  astăzi  şi  s-au  entuziasmat  de  ea.  s-au  întors  la 
studiul  textelor  Părinţilor  zişi  neptici  (filocalici)  şi  s-au  străduit  să  găsească  puncte 
comune  între  psihologi  şi  Părinţii  Filocalici.  Şi  cu  logica  omenească  de  care  dispun 
şi  cu  darurile  într-adevăr  excepţionale  care-i  disting,  ei  au  găsit  multe  puncte 
comune  între  aceştia.  Astfel,  ei  interpretează  cu  explicaţii  psihologice  omeneşti 

diferitele  texte  ale  Noului  Testament  şi  ale  Părinţilor  Bisericii.  Abordează  oamenii 
in  principal  cu  datele  şi  concluziile  psihologilor  contemporani. 

Este  un  fapt  că  la  mulţi  neo-ortodocşi  domină  interpretările  psihologice.  Mai 
mult,  mulţi  duhovnici  îşi  exercită  oficiul  cu  datele  psihologiei  contemporane.  Şi 
nu  pot  rezolva  multele  şi  tragicele  probleme  care  mistuie  pe  oamenii  epocii 
noastre.  Căci  trebuie  recunoscut  că  la  dezvoltarea  psihologiei  contemporane  a  con¬ 
tribuit  atît  ignorarea  Părinţilor  neptici  (filocalicii)  ai  Bisericii,  cît  şi  cunoaşterea 
interpretării  psihologice  a  vieţii  duhovniceşti  pe  care  o  face  Fericitul  Augustin  in 
operele  sale,  şi  care  au  dominat  in  principal  spaţiul  occidental. 

Antropologia  psihologilor  contemporani  e  diferită  de  antropologia  Sfinţilor 
Părinţi  şi  în  general  de  cea  a  Bisericii.  Sfinţii  Părinţi  accentuează  în  lucrările  lor 
că  problemele  zise  psihologice  sînt  un  efect  al  desprinderii  şi  îndepărtării  omului 
de  Dumnezeu ,  a  omorîrii  minţii,  a  ignoranţei  modului  de  a  ţine  piept  gîndurilor 
şi  necurăţiei  inimii.  Psihologii  contemporani  dau  diverse  răspunsuri  potrivit  cu 
şcoala  pe  care  o  prezintă .  Cei  mai  buni  dintre  ei  recomandă  mărturisirea,  fapt  pe 
care  îl  şi  fac  adepţii  tuturor  religiilor  în  abordarea  temelor  şi  problemelor  care  se 
ivesc.  Dar  perspectiva  lor  antropologică  este  mult  diferită  de  antropologia  Părin¬ 
ţilor  Bisericii.  Nu  există  nici  o  legătură  între  ele. 

Cauzele  problemelor  psihologice,  după  învăţătura  Părinţilor ,  sint,  în  prin¬ 
cipal,  două.  Ele  provin  fie  dintr-o  anomalie  trupească,  fie  din  influenţa  diavo¬ 
lului.  Pe  lîngă  aceasta,  multe  stări  sint  efect  al  Harului  dumnezeiesc.  In  psihologia 
contemporană  însă,  ele  nu  au  aceeaşi  situaţie.  Ea  ignoră  lucrarea  diavolului  şi 
lucrarea  Harului  lui  Dumnezeu  pînă  acolo  incit,  din  punct  de  vedere  al  psihatriei 
contemporane ,  nimeni  nu  poate  fi  considerat  sfînt,  ci  toţi  sînt  socotiţi  bolnavi. 

In  general,  afirm  că  e  o  mare  greşală  şi  o-  eroare  gravă  să-i  abordăm  pe 
oameni  pe  baza  explicaţiilor  psihiatrilor  contemporani  şi  nu  pe  baza  învăţăturii 
Sfinţilor  Părinţi  oi  Bisericii.  Cînd  confundăm  aceste  două  realităţi  diametral  opuse, 
sintem  neo-orodocşi. 

3.  Cele  spuse  despre  filosofie  şi  psihologie  sînt  valabile  şi  despre  sociologie. 
Neo-ortodocşii ,  în  efortul  lor  de-a  intra  în  dialog  cu  diferitele  sisteme  sociologice 
care  vorbesc  despre  egalitate,  proprietate  comună,  fraternitate,  etc.,  folosesc  învă¬ 
ţătura  Sfinţilor  Părinţi  ai  Bisericii. 

Desigur,  există,  multe  texte  patristice  care  descriu  învăţături  similare .  Şi 
se  poate  face  uz  de  ele  în  efortul  de  a  intra  în  dialog  cu  sistemele  sociale  con¬ 
temporane.  Dar  Părinţii  dezvoltă  învăţătura  lor  socială  într-o  anumită  atmosferă 
şi  ca  urmare  a  unor  analize  antropologice  ortodoxe. 

Idealurile  şi  dezideratele  sociale  formulate  de  diferitele  sisteme  sociologice 
formează  la  ei  daruri  ale  vieţii  harismatice  în  Duhul  Sfînt  fără  de  care  realizarea 
lor  ar  fi  o  utopie.  Sfinţii  Părinţi  nu  sînt  sociologi,  ci  teologi.  Învăţătura  lor  socială 
este  o  dimensiune  a  teologiei  lor,  este  o  expresie  a  vieţii  Bisericii.  Pentru  că 
Biserica  este  spaţiul  în  care  creştinismul  îşi  face  aplicaţiile  lui  sociale.  Efortul 
de  a  lega  aceste  două  realităţi  diferite,  a  sistemelor  sociale  şi  a  învăţăturii  Părin¬ 
ţilor,  fără  să  se  analizeze  premizele  lor  antropologice  şi  soteriologice  diferite,  este 
operă  a  neoortodocşilor . 

4.  Neo-ortodocşii  avansează  şi  la  alte  teme  care  ating  viaţa  personală,  socială 
şi  familială.  Amestecă  elementele  erotice  în  cunoaşterea  lui  Dumnezeu.  Eu  însumi 
am  ascultat  la  televiziune  o  discuţie  referitoare  la  aceste  teme,  în  care  un  teolog 
neoortodox  afirma  că  îmbrăţişarea  unei  femei  de  către  un  bărbat  este  o  cunoaştere 
a  iubirii  lui  Dumnezeu !  Şi  imediat  mi-a  venit  gîndul  că  cu  aceste  premize  fiecare 
om  căsătorit  şi  erotoman  poate  cîştiga  cunoaşterea  lui  Dumnezeu,  în  vreme  ce 
monahul,  care  nu  trăieşte  astfel  de  experienţe  familiale,  nu  poate  ajunge  la 
cunoaşterea  lui  Dumnezeu!  Aceasta  e  degenerarea  propriu-zisă  a  neo-ortodoxiei. 
Şi  pe  urmă  tot  ei  protestează  că  îi  numim  „neo-ortodocşi“! 

Aceste  idei  nu  sînt  noi.  Nu  le-am  auzit  numai  la  televiziune,  ci  ele  au  fost 
scrise  şi  sînt  folosite  adesea  de  neo-ortodocşi  încă  din  anii  ’60.  Ierom.  Artemie 
Radosavlievici  intr-un  articol  cu  titlul:  „Taina  Nunţii  în  lumina  dogmaticii11,  pre¬ 
zintă  învăţătura  neo -ortodocşilor  din  jurul  acestor  teme,  şi,  în  continuare,  o  com¬ 
bate  pe  baza  învăţăturii  Sfinţilor  Părinţi.  Nu  voi  face  o  analiză  deplină  a  acestor 
teze  ci,  pur  şi  simplu  ca  să  se  vadă  că  nu  este  interpretarea  şi  acuza  mea  proprie 

împotriva  neo-ortodocşilor,  voi  expune  unele  din  lucrurile  atît  de  denaturate  pe 
care  le  scriu  nu  numai  despre  căsătorie ,  dar  şi  despre  eros  şi  relaţiile  erotice,  ca 
să  se  vadă  confuzia  neo-ortodocşilor. 

Scriu  deci,  neo- ortodocşii :  „Existenţa  celor  două  sexe  omeneşti,  al  bărba¬ 
tului  şi  al  femeii,  şi  afecţiunea  şi  iubirea  dintre  ele,  ajută  pe  omul  cel  vechi  să 
presimtă  ceva  din  iubirea  infinită  a  lui  Dumnezeu  pentru  creaţia  Sa,  care  s-a 
arătat  prin  întruparea  Cuvîntului  lui  Dumnezeu*4.  „Erosul  omenesc  şi  capătul  lui 
natural,  căsătoria ,  pe  care  l-a  izvodit  înţelepciunea  lui  Dumnezeu  are  drept  scop 
să-l  facă  pe  om  să  simtă  iubirea  lui  Dumnezeu  pentru  el  şi  să  insufle  în  inima 
lui  dorul  întoarcerii  acestei  iubiri,  şi  să  dezvolte  în  sufletul  lui  pofta  unei  uniri 
integrale,  cu  tot  sufletul  şi  tot  trupul,  cu  împăratul  cerului  şi  al  pămîntului** . 
„ Astfel  bărbatul  tânăr  care  iubeşte  o  fată  şi  doreşte  să  o  îmbrăţişeze  şi  să  o  ţină 
în  braţele  lui,  poate  să  înţeleagă  cumva  iubirea  infinită  a  lui  Dumnezeu,  în  dorul 
Lui  de-a-şi  îmbrăţişa  creaţia  Sa,  de  a  o  ţine  în  sînurile  sale  atotţiitoare,t .  Femeia 
e  „intr-o  poziţie  mai  privilegiată**  pentru  că  „e  într-o  poziţie  de  a  înţelege  mai 
bine  decît  oricine  altul  şi  nevoia  pe  care  o  are  omul  de  ajutorul  lui  Dumnezeu 
şi  bogăţia  nemărginită  a  darurilor  pe  care,  le  oferă  unirea  lui  cu  El**.  „Biserica 
înalţă  relaţia  erotică  la  rangul  de  mister  al  arătării  şi  cunoaşterii  lui  Dumnezeu 
(al  teofaniei  şi  teognosiei)** . 

Acestea  şi  multe  altele  încă  afirmă  cei  ce  sînt  numiţi  neo-ortodocşi  şi  ei  îşi 
sprijină  sau  se  străduiesc  să-şi  sprijine  tezele  lor  pe  învăţătura  Sfinţilor  Părinţi 
aşa  cum  o  redescopere  şi  reinterpretează  ei.  Desigur,  nu  avem  intenţia  să  ana¬ 
lizăm  în  acest  mic  articol  întreaga  învăţătură  a  Sfinţilor  Părinţi  despre  căsă¬ 
torie.  Şi  numai  referirea  la  învăţătura  Sfîntului  Ioan  Hrisostom  despre  căsă¬ 
torie  înainte  şi  după  cădere,  va  fi  suficientă  să  demonstreze  falsitatea  teoriilor  lor. 
Dar  această  „teologie**  a  căsătoriei,  cum  o  dezvoltă  teologii  neo-ortodocşi,  este 
o  „teologie44  a  patimilor  şi  nu  teologie  a  Sfinţilor  Părinţi.  După  cum  observă  Pă¬ 
rintele  Artemie,  „aceşti  teologi  nu  fac  altceva  decît  să  scrie  teologia  patimilor  lor**. 
Confuzia  este  cumplită.  E  denaturată  întreaga  teologie  a  Sfinţilor  Părinţi  şi  a 
Bisericii  Ortodoxe. 

5.  In  aceeaşi  perspectivă  sînt  interpretate  de  neo-ortodocşi  şi  alte  învăţături 
ale  Părinţilor.  Nu  vreau  să  fac  o  analiză  mai  amplă  şi  mai  detaliată  a  acestor 
concepţii.  Vreau  să  prezint,  în  continuare,  numai  câteva  eşantioane. 

Se  face,  astfel,  caz  de  „nebunia41  ce  există  în  Biserică.  Dar  această  „nebu¬ 
nie**,  nebunia  după  Hristos,  care  există  în  viaţa  ortodoxă  are  o  interpretare  şi  o 
perspectivă  diferită.  Este  în  principiu  o  „nebunie**  ca  cineva  să  păzească  porun¬ 
cile,  să  moară,  pentru  lume,  să  se  pocăiască  şi  să  se  elibereze  de  patimile  care-l 
posedă.  Există  un  raport  de  iubire  (a  omului)  faţă  de  Dumnezeu,  dar  această  iubire 
e  de  altă  provenienţă,  de  altă  natură,  este  un  rol  al  curăţirii  inimii.  „Nebunie** 
mai  e  şi  insuflarea  Prea  Sfîntului  Duh  ca  omul  să  trăiască  poruncile  lui  Hristos 
şi  să  aibă  pomenire  neîncetată  a  lui  Dumnezeu.  Iar  „nebunii  pentru  Hristos**  au 
făcut  acest  lucru  nu  din  propria  dispoziţie  a  minţii  lor  nici  din  voia  lor  proprie , 
ci  în  urma  unei  încredinţări  speciale  de  la  Dumnezeu. 

Se  face  caz  de  „risc44  în  viaţa  spirituală.  Prin  aceasta  neoortodocşii  subînţeleg 
multe  lucruri  „ciudate**,  în  principal  faptul  de  a  ne  periclita  mîntuirea  noastră. 
Să  nu  ne  odihnim  în  sinea  noastră.  In  învăţătura  Părinţilor  se  face  această  refe¬ 
rire  dar  ea  e  înţeleasă  diferit:  Să  nu  rămînem  la  suficienţa  de  sine,  la  acelaşi 
stadiu  spiritual,  ci  să  înaintăm  mai  departe.  Şi  acest  lucru  se  face  în  principal 
prin  pocăinţă  şi  prin  starea  de  pocăinţă.  Adică  nimeni  nu  trebuie  să  ezite  să 
ajungă  la  un  grad  suficient  de  pocăinţă  din  iubire  pentru  Dumnezeu.  Nu  înţele¬ 
gem,  însă,  prin  aceasta  faptul  de  a  începe  să  trăim  o  viaţă  lumească  şi  să  ne  apro¬ 
piem  de  locurile  unde  trăiesc  şi  se  disterează  oamenii  epocii  noastre  ca  să-i  „mîn- 
tuim**.  Acest  fapt  îl  pot  face  câţi  dispun  de  un  capital  de  experienţă  duhovnicească 
şi  de  har  dumnezeiesc.  Aceştia,  pentru  că  au  ajuns  lumină,  pot  lumina  întunericul 
mediului  şi  să  nu  fie  întunecaţi  de  întunericul  mediului. 

Se  face  caz  de  „privilegiul  disperării".  Neoortodocşii  consideră  că  este  un 
mare  privilegiu  ca  gineva  să  ajungă  la  limitele  disperării,  să  dispere  adică,  de 
toţi  şi  de  toate.  Dar  această  disperare  nu  e  după  Dumnezeu.  Disperarea  şi  întris¬ 
tarea  după  Dumnezeu  sînt  setea  nesăţioasă  de  pocăinţă.  E  starea  duhovnicească 
care  decurge  din  efortul  omului  de  a  trăi  în  acord  cu  poruncile  lui  Hristos.  Cînd 

omul  vrea  să  trăiască  intr-un  grad  suficient  poruncile  lui  Hristosf  atunci  înţelege 
că  nu  poate  să  trăiască  cu  un  Dumnezeu  atît  de  desăvîrşit  pe  Care-l  sugerează 
poruncile  lui  Hristos .  în  acelaşi  timp  înţelege  că  nu  poate  trăi  nici  fără  Dumnezeu. 
De  aceea  începe  un  chin  nestăpînit  şi  de  nesuportat.  Este  pocăinţa  nesăţioasă  care 
e  caracterizată  de  deznădejdea  după  Dumnezeu  din  pricina  stării  noastre  proprii , 
şi  de  nădejdea  mare  în  Dumnezeu.  Acest  fapt  creează  o  inspiraţie  duhovnicească 
şi  cu  cit  mai  mult  trăieşte  omul  iadul,  cu  atît  mai  mult  poate  simţi  învierea 
duhului  său.  Trăirea,  deci,  a  pedepsei,  a  iadului  „ disperării "  este  privilegiată  pen¬ 
tru  că  se  face  în  har  şi  cu  nădejdea  învierii,  şi  în  lumina  lui  Hristos.  E  o  stare 
harismatică  pe  care  o  intîlnim  în  vieţile  Sfinţilor . 

în  general,  cînd  privim  toate  acestea  în  afara  Crucii  lui  Hristos,  care  este 
în  principal  pocăinţa  şi  nădejdea  în  Dumnezeu,  atunci  ele  sînt  elemente  de  cul¬ 
tură  (koultouriârika).  Şi  cred  că  cultura  teologică  creează  o  mare  confuzie  în 
poporul  Domnului. 

Am  merge  mult  prea  departe  cu  tema  noastră  dacă  ne-am  întinde  şi  la  alte 
puncte  subliniate  de  neo-ortodocşi.  Am  certitudinea  că  neo-ortodoxia  există  ca  o 
stare  de  interpretare  şi  viaţă  (. . .)  Ceea  ce  se  cere  în  orice  caz  este  să  piară 
„înălţimea"  arogantă  contrară  cunoaşterii  lui  Dumnezeu,  să  piară  autosuficienţa 
în  interpretarea  textelor  Părinţilor.  Să  încetăm  să  credem  că  noi  exprimăm  Tra¬ 
diţia  Ortodoxă.  Pentru  că,  intr-adevăr,  acest  fapt  îl  remarcă  oricine  cînd  întîlneşte 
astfel  de  neo-ortodocşi.  Sînt  posedaţi  de  aroganţă  şi  de  un  egoism  hipertrofiat. 

Neo-ortodoxia  arată  neputinţa  de  apropiere  şi  trăire  a  vieţii  isihaste  a  Bise¬ 
ricii.  Arată  incapacitatea  răstignirii  faţă  de  „veacul  acesta"  şi  a  acceptării  sme - 
rit  ei- cugetări  de  minţile  înzestrate.  Arată  neputinţa  găsirii  unui  îndrumător  pen¬ 
tru  cunoaşterea  Tradiţiei  Ortodoxe  pure.  De  aceea  trebuie  subliniat  aşa  cum  se 
cuvine  că:  în  afara  vieţii  isihaste  a  Bisericii,  în  afara  călăuzirii  noastre  de  către 
existenţele  „pline  de  har“  ale  Sfinţilor  Bătrîni  care  să  ne  dea  certitudinea  căii 
pe  care  o  urmăm,  în  afara  smereniei,  în  afara  curăţirii  tuturor  puterilor  sufle¬ 
tului  şi  în  afara  chipului  suprem  al  celei  mai  adînci  pocăinţe,  sîntem  neo-orto¬ 
docşi  şi,  într-un  fel  sau  altul,  urmăm  de  fapt  „teologia"  lui  Varlaam  (potrivnicul 
monahilor  atoniţi  şi  al  Sfîntului  Grigorie  Palama,  a  cărui  „teologhisire"  a  fost 
condamnată  de  Biserica  din  Constantinopol  în  Sinoadele  din  sec.  XIV  —  n.  tr.). 

(„Orthâdoxos  Typos"  nr.  750  şi  751,  3  şi  10  iulie  1987) 


ORTODOXIA  AZI 

de  monahul  aghiorit  Teoclit  Dionisiatul 


Vechiul  şi  bunul  prieten,  dl.  Tsiropulos,  a  avut  bunătatea  de  a-mi  pune  între¬ 
barea  cu  acest  titlu.  Ii  mulţumesc  şi  îi  răspund  făcînd  ascultarea  şi  rugîndu-mâ 
ca  această  strădanie  meditativă  să  ajungă  folositoare,  limpezitoare,  spre  slava  lui 
Dumnezeu. 

Titlul  este  clar  fixat  ca  o  determinare  temporală  a  Ortodoxiei  de  „azi",  şi 
ca  o  distanţare  faţă  de  cea  de  „ieri".  Adică  ce  este,  din  unghi  de  vedere  contem¬ 
poran,  Ortodoxia,  care  e  mesajul  ei,  ce  elemente  cuprinde  el,  ce  ecou  are  el 
astăzi,  ce  lucruri  vechi  trebuie  îndepărtate  din  trupul  ei,  ce  lucruri  noi  pot  şi 
trebuie  să  fie  preluate,  în  fine,  în  ce  măsură  aparţine  ea  timpurilor  noastre  sau 
ce  fel  de  adaptări  se  impun? 

Desigur,  propunerile  şi  întrebările  se  limitează  la  spaţiul  grecesc,  măcar  că 
Ortodoxia  nu  cunoaşte  limite,  nici  epoci,  nici  prefacerile  istorice  ale  lumii, 
deoarece  prin  natura  sa  divino-umană  este  supratemporală.  Ceea  ce  se  preface  şi 
se  supune  schimbărilor  nu  e  Ortodoxia,  ci  ortodocşii,  ca  persoane  libere  şi  supuse 
schimbării. 

8  —  Mitropolia  Ardealului 

1.  Ortodoxia  este  Hristos,  interpretat  şi  trăit  în  mod  orto-dox,  prelungindu-se 
in  veajcuri.  Este,  după  Sfîntul  Apostol  Pavel  „Iisus  Hristos,  ieri  şi  azi,  Acelaşi  în 
veac“  (Evr.  13,  8)  care  formează  Capul  Bisericii  —  mădulare.  In  Hristos  „s-^a  făcut 
trup  şi  s-a  sălăşluit  întru  noi  Cuvîntul  (lui  Dumnezeu)**  (In.  1,  14).  Iar  după  Sino¬ 
dul  IV  Ecumenic  (Chalcedon  451)  Hristos  este  un  ipostas  în  două  firi  neamestecate. 
Dumnezeu  şi  om,  Care,  prin  comunicarea  însuşirilor  (celor  două  firi)  între  ele,  a 
îndumnezeit  trupul  (firea  Lui  omenească). 

2.  Biserica  este  „stilp  şi  întărire  Adevărului*4  (II  Tim.  3,  15).  Şi  Biserica  „este 
însemnată  în  Taine 44  (N.  Cabasila).  Biserica  este  izvor  .al  harului  care  ţîşneşte  din 
Sfîntul  Duh,  dar  se  împărtăşeşte  prin  Sfîntul  Altar.  Harul  ia  persoanele  devenite 
rele  prin  păcat  şi  le  îndumnezeieşte.  Din  acest  punct  de  vedere  Biserica  e  născă- 
toare-de-dumnezei.  Toate  în  Biserică  plutesc  in  lumina  necreatâ  a  Sfintei  Treimi. 

3.  Biserica-mădulare  e  latura  ei  omenească.  Credincioşii  sînt  un  trup,  dar  şi 
multe  persoane.  Cu  cît  sînt  mai  sfinte  mădularele  cu  atît  mai  unitar  este  trupul. 
Hristos-Capul  şi  mădularele  Lui  sfinte  formează  Biserica  veşnică  „neavînd  pată 
sau  zbîrcitură  sau  ceva  din  acestea**  (Efes.  5,  27).  Aceasta  e  Biserica  triumfătoare 
care,  cuprinde  mulţimile  nesfîrşite  ale  Sfinţilor.  Cită  vreme  însă  Biserica  se 
găseşte  în  viaţa  prezentă  ea  este  luptătoare.  Mădularele  ei  sînt  adică  în  stare  de 
luptă  împotriva  păcatului  şi  cu  grija  sfinţirii  lor,  dar  nu  toate  se  sfinţesc  şi  nu 
toate  se  mîntuiesc. 

4.  In  decursul  veacurilor,  din  ziua  de  naştere  a  Bisericii,  Cincizecimea,  creştinii 
au  luptat  cu  fiecare  formă  de  rău,  cu  fiecare  falsificare,  cu  fiecare  duşman  văzut 
şi  nevăzut.  In  lupta  aceasta  în  care  Biserica  a  fost  dascăl  şi  ajutor,  unii  s-au 
arătat  biruitori,  alţii  au  căzut  din  mîntuire,  ca  învinşi.  Fenomenul  acesta,  al 
apariţiei,  cu  fiecare  luptă,  a  biruitorilor  şi  învinşilor,  urmează  întreg  mersul 
istoric  al  Bisericii. 

5.  Şi  astăzi,  în  timpul  de  faţă  şi  locul  concret  al  fiecărei  Biserici  luptătoare 
locale,  lupta  continuă.  Hristos  este  Acelaşi,  harul  este  acelaşi,  oamenii  aceiaşi, 
Satana  acelaşi  şarpe,  altarul  acelaşi,  condiţiile  însă  sînt  diferite,  unele  favorabile, 
altele  nu.  Dileme,  provocări,  încercări,  ispite,  sub  diferite  forme,  n-au  lipsit  din 
fiecare  epocă.  Alegerea  este,  însă,  liberă. 

6.  La  întrebarea:  ce  este  şi  ce  are  de  spus  Ortodoxia  de  azi,  răspunsul  e  de 
la  sine  înţeles:  ceea  ce  a  fost,  şi  ceea  ce  a  spus,  adică  „ceea  ce  întotdeauna,  ceea 
ce  pretutindeni,  ceea  ce  de  către  toţi  s-a  crezut**,  după  definiţia  Cuv.  Vicenţiu  din 
Lerini.  Aceeaşi  Ortodoxie,  cu  măririle  ei  şi  cu  stigmatele  căderilor  fiilor  ei.  Ace¬ 
laşi  Hristos,  Care  are  „vasul  darurilor  nedeşertate'*.  Aceiaşi  învăţătură  a  Domnului, 
a  Apostolilor  şi  a  Părinţilor.  „Propovăduirea  Apostolilor  şi  dogmele  Părinţilor  au 
pecetluit  Bisericii  cerdinţa  cea  una,  iar  ea,  purtînd  haina  ţesută  din  teologia  cea 
de  sus,  taie  cale  dreaptă  şi  măreşte  marea  taină  a  dreptei  cinstiri  a  lui  Dumnezeu 
(eusebeiasy*  (Podobie  la  Duminica  Părinţilor  de  la  Niceea,  325). 

7.  Are  nevoie  astăzi  Ortodoxia  de  preluare  a  unor  elemente  contemporane, 
are  ea  nevoie  să  arunce  din  vechile  „măriri**  şi  să  purceadă  la  oarecari  revizuiri, 
ca  să  poată  vorbi  omului  contemporan?  Aceasta  este  o  întrebare  frecventă.  Dar 
la  ea  există  un  singur  răspuns:  „Gustaţi  şi  vedeţi**.  Creştinismul  este  Hristos  şi 
energiile  Lui  necreate.  Cu  ce  fel  de  organe  cred  în  El  cîţi  II  primesc?  Cu  mărturii 
exterioare,  cu  minuni.  Dar  Hristos  a  zis:  „Fericiţi  cei  ce  n-au  văzut  şi  au  crezut" 
(In.  20,  29).  Cine  sînt  aceştia?  Sînt  „cei  ce  nu  cu  ochii  au  văzut  ci  cu  dorul  inimii 
au  crezut".  Prin  urmare,  atunci  cînd  sufletul  vine  la  împărtăşirea  de  Dumnezeu 
atunci  va  înţelege  că  în  Ortodoxie  sînt  dintru  început  toate,  că  nimic  nu  e  de 
prisos,  nimic  nu  lipseşte,  nimic  nu  are  nevoie  de  reformă  fără  ca  să  o  păgubească. 

8.  Ce  este  însă  ceea  ce  nu  convinge,  nu  numai  pe  cei  ce  nu  cred,  ci  chiar  pe 
„ortodocşii"  înşişi,  că  Ortodoxia  este  şi  astăzi  singura  cale  de  mîntuire,  şi  de 
aceea  nu  atrage?  Răspunsul  a  fost  dat:  pentru  că  nu  a  fost  şi  nu  este  trăită 
autentic.  Pe  cît  se  curâţesc  ochii  sufletului,  pe  atît  văd  şi  lumina  dumnezeiască. 
Şi  pe  cit  se  depărtează  simţirea  sufletului  de  la  poftele  şi  plăcerile  trupeşti  şi  de 
la  voluptăţile  senzuale  lipsite  de  Dumnezeu,  pe  atît  simte  ea  adevărul  Ortodoxiei. 
Ca  să  poată  umple  sufletul  cu  energiile  Duhului  Sfînt,  Orto-doxia  presupune 
Orto-praxia  (ascezei).  Şi  ortopraxia  ortodoxă  este  lucrarea  poruncilor  pînă  în 
ultimele  lor  consecinţe,  pe  baza  Tradiţiei  teologice  şi  duhovniceşti. 

9.  Prezintă  Ortodoxia  astăzi  puncte  slabe?  Da.  Nu  insă,  în  ce  priveşte  con¬ 
stituţia  ei  ontologică,  nu  în  ce  priveşte  sfinţenia  neprihănită  a  Capului  şi  a 
mădularelor  sfinte  ale  Bisericii,  ci  în  ce  priveşte  latura  ei  omenească  neputin¬ 
cioasă.  „Asemănatu-s-a  împărăţia  cerurilor  cu  un  năvod  aruncat  în  mare  şi  care 
adună  tot  felul  de  peşti .. ."  (Mt.  13,  47).  Şi  Biserica  cuprinde  „şi  buni  şi  răi'*. 
Cită  vreme  luptă  pe  pămînt,  ei  vor  coexista  în  Biserică  spre  sminteala  celor  slabi 
în  credinţă,  ca  pradă  uşor  de  exploatat  de  către  cei  răi.  Cei  tari  însă,  adică  cei 
sănătoşi  şi  sfinţi,  nu  se  smintesc  pentru  că,  smeriţi  cum  sînt,  se  văd  pe  ei  înşişi 
ca  „răi44  şi  pe  toţi  ceilalţi  ca  buni.  Desigur,  constată  şi  ei  lucruri  nelalocul  lor, 
dar  se  întristează  şi  iubesc  pe  cei  păcătoşi,  de  vreme  ce  văd  că  între  aceştia  cei 
dintîi  sînt  ei  înşişi. 

10.  Ortodoxia  de  azi  se  prezintă  cu  o  iradiere  redusă  pe  terenul  organelor 
ei  ierarhice,  clericii .  Şi  deşi  fără  ei  nu  există  Biserică,  de  vreme  ce  ei  împărtăşesc 
harul  dumnezeiesc  credincioşilor,  totuşi,  în  raport  cu  sfinţenia  lui  Dumnezeu  pe 
care-L  reprezintă,  creează  un  dezacord  trist.  Şi  pentru  că  niciodată,  în  nici  o 
perioadă  din  viaţa  Ortodoxiei  n-a  existat  o  reprezentare  corespunzătoare,  afară 
de  unităţi  foarte  mici,  astăzi  ea  coboară  descurajant  o  scară  largă.  Iar  influenţa 
negativă  pe  care  nivelul  coborît  al  sfinţeniei  clericilor  o  exercită  asupra  sufle¬ 
telor  slabe,  credincioase  şi  necredincioase,  este  dizolvantă.  Dar  oricît  de  păgubi¬ 
toare  ar  fi  prezenţa  lipsită  de  sfinţenie  a  clerului,  totuşi,  pentru  cei  ce  se  simt 
pe  ei  înşişi  păcătoşi,  ea  nu  formează  o  piedică  în  calea  venirii  şi  primirii  dum¬ 
nezeiescului  har.  Ortodoxia  nu  este  diminuată. 

11.  Astăzi,  ca  şi  întotdeauna,  monahismul  reprezintă  expresia  dinamică  a 
Ortodoxiei.  In  monahism  Ortodoxia  este  reprezentată  mai  autentic,  pentru  că  el 
face  să  apară  mai  energic  sfinţenia  ei.  Ca  emanaţie  creştină  particulară  din  trupul 
Ortodoxiei,  el  are  puteri  sporite  de  eliberare  de  sub  influenţa  „lumii4*,  de  unifi¬ 
care  a  puterilor  împrăştiate  ale  sufletului,  de  curăţire,  luminare  şi  sfinţire,  de 
apropiere  şi  unire  cu  Dumnezeu.  Mulţimea  Sfinţilor  care  au  ieşit  din  rîndurile 
monahismului  şi  scrierile  lor  sublime  în  Duhul  Sfînt,  ca  şi  influenţa  pe  care  ele 
o  exercită  în  formarea  etosului  Bisericii,  dau  măsura  importanţei  lui.  Ortodoxia 
de  azi  se  evidenţiază  prin  monahismul  ei  într-o  oarecare  măsură  înfloritoare  şi 
dă  lupta  prin  spiritualitatea  ei  monahală.  Desigur,  învăţătura  monahismului  despre 
viaţa  şi  teologia  ortodoxă  reprezintă  un  cîştig  al  Bisericii  de  secole  acum.  Dar  în 
viaţa  ei  apar  epoci  de  ascensiune  şi  de  declin,  în  care  nivelul  teologiei  şi  spiritua¬ 
lităţii  cînd  urcă  şi  cînd  coboară,  fără  însă  ca  Ortodoxia  să  fie  vătămată  (în  fiinţa 
sa),  dar  şi  fără  să  strălucească.  Simplu  spus,  poporul  este  fie  în  cîştig  fie  în 
pagubă.  Prin  urmare,  astăzi  Ortodoxia  se  exprimă  mai  autentic  şi  dorinţa  este  ca 
din  interiorul  ei  să  se  arate  şi  alte  staturi  de  Părinţi  spre  slava  lui  Dumnezeu  şi 
mîntuirea  oamenilor.  Dar  ace9t  fapt  presupune  sfinţirea. 

12.  împreună  cu  teologia  Părinţilor  care  e  promovată  de  foarte  puţini  teologi 
cu  smerită  cugetare,  apar  şi  încercări  de  falsificare  (a  ei).  Cu  bune  intenţii  într-o 
oarecare  măsură,  teologi  academici  întreprind  o  interpretare  a  teologiei  ortodoxe, 
rod  al  experienţei  Duhului  Sfînt,  prin  gîndirea  umană  autonomă.  Dar  răul  nu  se 
opreşte  aici.  Prizonieri  ai  unor  instincte  păcătoase,  ai  unor  înclinaţii  (tendinţe) 
erotice,  din  cadrele  erotismului  comun,  au  fost  atraşi  în  formule  antiortodoxe. 
Faptul  neliniştitor  în  această  privinţă  este  că  o  mulţime  de  noi  „ortodocşi44  pri¬ 
mesc  aceste  interpretări,  de  vreme  ce  ele  servesc  atît  de  mult  micile  sentimente 
de  iubire  şi  senzualitate.  Dar  aşa  nu  este  servită  Ortodoxia  astăzi,  oricît  de  elibe¬ 
ratoare  ale  sufletului  de  erotism  ar  apărea  aceste  tendinţe.  In  principiu  ar  fi 
trebuit  clarificată  o  chestiune  de  semantică.  E  vorba  de  terminologia  Ortodoxiei. 
Niciodată  ea  n-a  folosit  pentru  relaţiile  dintre  oameni,  termenul  de  „£ros44,  ci 
termenul  de  „agăpe‘\  Pe  primul  îl  foloseşte,  şi  fireşte  într-un  sens  larg  (nespe¬ 
cific),  cînd  e  vorba  de  relaţiile  creştinului  cu  Dumnezeu.  Referindu-se  la  relaţiile 
păcătoase  dintre  cele  două  sexe,  Părinţii  nu  întrebuinţează  termenul  de  t,agâpe,,t 
şi  mai  ales  de  ttdyserosu  ca  să  sublinieze  calitatea  lui  rea.  Ca  dovadă  citez  o  frază 
memorabilă  a  Avei  Isaac  Şirul:  „Ia  seama  să  nu  primeşti  o  lucrare  a  iubirii  în 
inima  ta,  de  nu  va  lucra  frica  neprihănirii,  ca  să  nu  se  facă  viperă  şi  să  te  mă- 
nînce44.  In  orice  caz,  oricît  s-ar  propune  această  teorie  străină  ca  ortodoxă,  este 
uşor  să  fie  combătută  şi  să  se  descopere  sursa  ei  întinată.  Cei  ce  au  încercat  odată 
calitatea  iubirii  (agape)  dumnezeieşti:  sesizează  fără  dificultate,  după  savoare. 


8* 


116 


MITROPOLIA  ARDEALULUI 


provenienţa  trupească  a  iubirii  omeneşti.  Desigur  Ortodoxia  de  azi  nu  pierde  nimic 
din  curăţia  ei  cu  teoriile  maladive  atît  de  primite  de  cei  ce  n-au  gustat  din 
„erosul**  (dumnezeiesc)  adevărat.  Pur  şi  simplu,  ele  înşeală  pe  ortodocşii  slabi  şi, 
afară  de  faptul  că-i  împing  să  pâcătuiască,  le  barează  calea  spre  „erosul“  dum¬ 
nezeiesc! 

13.  Astăzi,  ca  şi  întotdeauna.  Ortodoxia,  „însemnată  în  Taine**,  oferă  dumne- 
zeieştile  Taine .  începutul  îl  face  Sfîntul  Botez  care  preface  ontologic  sufletul  celui 
botezat,  eliberîndu-1  de  înriuririle  rele  moştenite  ale  Satanei  şi  dăruindu-i  dumne¬ 
zeiescul  har  care  curăţă  „chipul  lui  Dumnezeu**  din  el  şi  întăreşte  „asemănarea** 
lui  „cu  Dumnezeu**  spre  împărăţia  cerurilor  şi  îndumnezeirea  lui.  Ca  mădular  al 
lui  Hristos  devine  părtaş  al  Trupului  şi  Sîngelui  Lui,  fiind  făcut  viu  şi  îndum¬ 
nezeit  în  continuare.  Iar  cînd  în  lupta  cu  puterile  întunericului,  cu  trupul  şi  cu 
lumea,  cade  sub  felurite  păcate  care  desfac  unirea  lui  cu  Hristos,  atunci  are 
drept  „mîngăiere**  Taina  Mărturisirii  şi  Pocăinţei  care  reînnoadă  legăturile  între¬ 
rupte  cu  Dumnezeu. 

14.  Drept  hrană  sufletului  şi  minţii.  Ortodoxia  de  azi  oferă,  afară  de  Taine, 
cultul  ei  îngeresc,  care  iniţiază  şi  întraripează  (sufletele  credincioşilor)  cu  de- 
Dumnezeu-inspirata  Imnologie,  cu  minunata  Muzică  bizantină  şi  cu  Icoanele  bi¬ 
zantine  revărsînd  pace,  care  toate  reprezintă  ecouri  şi  reflexe  ale  experienţei 
duhovniceşti  soborniceşti  a  Bisericii.  Dimpreună  cu  aceste  mijloace  de  „estetică** 
duhovnicesc-pastorală  pentru  zidirea  Bisericii,  harul,  luminarea  şi  plăcerile  duhov¬ 
niceşti  se  împărtăşesc  şi  prin  de-Dumnezeu-insuflatele  Scripturi  şi  scrierile  Sfin¬ 
ţilor,  adevărate  bijuterii  şi  capodopere  ale  Duhului  Sfînt  şi  ale  meşteşugului 
„omenesc**  al  cuvîntului.  Iar  ca  modele  de  viaţă,  luptă,  sfinţire  şi  îndumnezeire  sînt 
propuse  Vieţile  Sfinţilor,  de  toate  felurile  şi  înclinaţiile,  ca  fiecare  să  aleagă  ce 
se  potriveşte  cu  dorinţele  lui. 

15.  Recapitulind  cele  de  mai  sus,  şi  care  alcătuiesc  învăţătura  Bisericii,  repet, 
„urmînd  Sfinţilor  Părinţi*',  că  Ortodoxia  de  azi  este  identică  şi  aidoma  cum  a  fost 
ea  predată  de  Sfinţii  Apostoli  şi  Sfinţii  Părinţi,  „plină  de  har  şi  adevăr**,  şi  cum 
va  rămîne,  „pină  la  sfîrşitul  veacurilor**:  divino-umană  (teandrică),  de-Dumnezeu- 
intemeiată.  Una,  Sfîntă,  Sobornicească  şi  Apostolească,  atotluminată,  atotputer¬ 
nică,  atotfrumoasă,  purtătoare-de-Hristos,  purtătoare-de-Dumnezeu,  purtătoare-de- 
Dhu,  născătoare-de-hristoşi,  născătoare-de-dumnezei,  născătoare-de-duh. 

Numai  în  Ortodoxie  există  mîntuire  veşnică,  îndumnezeire  veşnică  pentru 
oamenii  creaţi  „după  chipul  şi  asemănarea  lui  Dumnezeu**.  în  afara  Ortodoxiei  nu 
există  mîntuire,  ci  pierzanie  şi  întuneric  adînc. 

Fericiţi  cei  care,  cu  harul  lui  Dumnezeu,  au  putut  da  lumina  învierii  ce  ira¬ 
diază  în  Ortodoxie.  Mai  fericiţi  însă,  cei  ce  sînt  luminaţi  de  ea.  Dar  şi  mai  feri¬ 
ciţi,  cei  ce  s-au  făcut  vase  ale  dumnezeieştii  lumini  şi  mărturisesc  cu  întreaga 
Ortodoxie  că  „Iisus  Hristos  ieri  şi  azi  este  Acelaşi  în  veci**.  Mirele  şi  Capul 
Bisericii  —  Ortodoxiei  pe  care  „nici  porţile  iadului  nu  o  vor  birui**  (Mt.  16,  18). 

(„Euthyne**,  decembrie  1986,  reluat  de  „Ortodoxos  Typos“ 
nr.  734,  6  mart.  1987). 


Traducere  şi  prezentare 
de 

Asist,  loan  I.  Ică 


însemnări,  note,  comentarii 


DECLARAŢIA  COMUNA  A  PATRIARHILOR  DIN  ORIENTUL  MIJLOCIU 
ASUPRA  UNITĂŢII  DE  CREDINŢA  INTRE  CHALCEDONIENI 

ŞI  NECHALCEDONIENI  • 


Dăm  slavă  şi  mulţumire  lui  Dumnezeu  Tatăl,  Fiul  şi  Sfîntul  Duh  pentru  bucu¬ 
ria  comuniunii  spirituale  ce  ne-a  fost  dată  de  sus,  îngăduind  întîlnirea  noastră  la 
sfînta  mănăstire  Anba  Bishoi,  în  Egipt,  cu  prilejul  reuniunii  comitetului  executiv 
al  Consiliului  Bisericilor  din  Orientul  Mijlociu  din  16 — 19  noiembrie  1987  la  invitaţia 
Bisericii  noastre  surori,  Biserica  ortodoxă  coptă,  care  n e*<i  primit  cu  bunăvoinţă. 

Este  pentru  prima  dată  că  noi,  întîistătători  ai  Bisericilor  bizantine  şi  orien¬ 
tale  membre  ale  Consiliului  Bisericilor  din  Orientul  Mijlociu  cu  scaunul  nostru  în 
Orientul  Mijlociu,  ne  reunim  pentru  a  reflecta  împreună  asupra  sarcinii  noastre 
comune  în  situaţia  actuală  din  Orientul  Mijlociu. 

Considerlnd  încă  odată  profunda  înrădăcinare  a  unităţii  interioare  de  credinţă 
ce  există  \  între  cele  două  familii  ale  Bisericilor  noastre,  ne  exprimăm  bucuria 
noastră  de  a  vedea  cît  de  mult  am  progresat  în  redescoperirea  de  către  noi  a 
acestei  profunde  unităţi  de  credinţă  în  Domnul  Cel  întrupat  şi  cum  s-a  dezvoltat 
conştiinţa  acestei  unităţi  în  poporul  nostru.  încercările  făcute  de  teologii  celor 
două  familii  ale  noastre  vizînd  depăşirea  neînţelegerilor  moştenite  din  secolele 
trecute  şi  care  ne-au  îndepărtat  unii  de  alţii,  au  ajuns  în  chip  fericit  la  aceeaşi 
concluzie:  în  mod  fundamental  şi  esenţial  noi  am  păstrat  aceeaşi  credinţă  în 
Domnul  nostru  Iisus  Hristos,  în  pofida  formulărilor  ei  diverse  şi  a  controverselor 
ce  au  rezultat  de  aici. 

Felicitîndu-ne  pentru  toate  aceste  eforturi  făcute  la  nivel  internaţional  sau 
regional  şi  concentrîndu-ne  atenţia  mai  cu  seamă  asupra  a  ceea  ce  s-a  făcut  la 
nivel  regional,  adică  asupra  întîlnirilor  de  la  Balamand,  în  Liban,  în  1972,  de  la 
Pendeli,  în  Grecia,  în  1978,  afirmăm  unitatea  noastră  în  adevărata  înţelegere  a 
Persoanei  lui  Iisus  Hristos,  Care,  fiind  Dumnezeu  din  Dumnezeu,  Fiul  Unul-Născut 
al  Tatălui,  s-a  făcut  om  adevărat  şi  a  luat  natura  noastră  deplină  fără  a  pierde, 


*  Pentru  prima  dată  de  la  ruptura  survenită  în  sec.  V  între  Bisericile  locale 
care  n-au  recunoscut  definiţia  dogmatică  asupra  divino-umanităţii  lui  Hristos 
proclamată  la  Sinodul  IV  Ecumenic  de  la  Chalcedon  (451),  şi  celelalte  Biserici 
ortodoxe  rămase  în  comuniune  cu  scaunul  de  Constantinopol  (şi,  pe  vremea  aceea, 
şi  cu  cel  al  Romei),  patru  patriarhii  din  Orientul  Apropiat  şi  aparţinînd  acestor 
două  familii  de  Biserici  au  publicat  la  19  noiembrie  1987  la  mănăstirea  Anba  Bishoî 
(Egipt)  o  declaraţie  de  credinţă  comună  şi  au  cerut  continuarea  dialogului  teologic 
în  vederea  restabilirii  între  ele  a  comuniunii  decpline.  Textul  este  semnat  de  papa 
Shenuda  III,  patriarhul  Bisericii  copte  necalcedoniene,  de  patriarhul  ortodox  Par- 
thenios  III  al  Alexandrieii  de  patriarhul  ortodox  Ignatie  IV  al  Antiohiei  şi  de 
catholicosul  Karekin  II  de  Cilicia  (Liban)  al  Bisericii  armene  nechalcedoniene. 
Deplinul  acord  cu  această  declaraţie  şi  l-a  exprimat  şi  patriarhul  Bisericii  siriene 
nechalcedoniene  a  Antiohiei,  Ignatie  Zakka  Ivas. 

Pregătit  începînd  din  1964  de  patru  consultaţii  teologice  neoficiale,  de  două 
consultaţii  locale  ale  Bisericilor  din  Orientul  Mijlociu  şi  de  două  sesiuni  ale  comi¬ 
siei  pregătitoare  interortodoxe,  dialogul  teologic  oficial  între  Biserica  ortodoxă  şi 
Bisericile  ortodoxe  orientale  nechalcedoniene  (Bisericile  coptă,  etiopiană,  armeană, 
siro-antiohiană  şi  siro-indiană)  a  fost  inaugurat  în  decembrie  1985. 

nici  diminua,  nici  schimba  natura  Sa  divină;  fiind  Dumnezeu  desăvîrşit,  S-a  făcut 
om  desăvîrşit  fără  amestecare  sau  separare. 

In  lumina  acestei  convingeri,  recomandăm  ca  atît  la  nivel  regional  (Orientul 
Mijlociu)  cît  şi  internaţional,  să  fie  continuat  dialogul  oficial  într-un  efort  salutar  în 
vederea  clarificării  împreună  a  credinţei  noastre  comune,  a  aprofundării  şi  elimi¬ 
nării  neînţelegerilor  pe  care  le-am  cunoscut  în  trecut,  pentru  a  se  pregăti  astfel 
calea  spre  restabilirea  comuniunii  noastre  depline. 

îndemnăm  pe  credincioşii  noştri  să  adîncească  mai  mult  încă  conştiinţa  pe 
care  o  au  despre  profunda  comuniune  de  credinţă  ce  există  între  ei  şi  să  se  con¬ 
sidere  fraţi  şi  surori  ce  împărtăşesc  aceeaşi  Evanghelie,  aceeaşi  credinţă  şi  aceeaşi 
misiune  ce  le-a  fost  încredinţată  de  Domnul  nostru  comun.  Mulţumim  lui  Dumne¬ 
zeu  pentru  faptul  că  controversele  şi  rivalităţile  din  trecut  au  făcut  loc  unei  noi 
ere  de  dialog  sincer  şi  deschis  şi  de  fraternitate  comună. 

Ne  rugăm,  de  asemenea,  ca  aceste  timpuri  extrem  de  dificile  şi  critice  pe 
care  le  trăim  în  Orientul  Mijlociu,  să  fie  pentru  fiecare  din  noi  ocazia  de  a  vedea 
mai  limpede  ceea  ce  Domnul  ne  cere  şi  ne  porunceşte:  să  fim  una,  potrivit  voii 
(Ioan  10)  şi  rugăciunii  Sale  (Ioan  17). 

(După  „Service  orthodoxe  de  presse"  nr.  126,  martie  1988) 


Pr.  prof.  Ioan  Ica 


PACEA  LUI  DUMNEZEU  ŞI  PACEA  LUMII 

pe  marginea  celui  de  al  II-lea  Seminar  Internaţional 
„SPRE  O  TEOLOGIE  A  PACII“  ♦ 


Obiectivele  principale  ale  Seminarului  Internaţional  „ Spre  o  teologie  a  păcii “ 
(Towards  a  Theology  of  Peace),  forum  independent  creat  în  anii  1983 — 1984  din 
iniţiativa  comună  a  unui  număr  de  organizaţii  creştine  şi  de  luptă  pentru  pace 
din  Europa,  S.U.A.  şi  lumea  a  treia  —  implicînd  Asociaţia  Internaţională  pentru 
Reconciliere;  Pax  Christi  Internationalis;  Consiliul  inter-bisericesc  pentru  pace 
olandez;  Acţiunea:  Reconciliere,  Pace,  Slujire;  Campania  pentru  Dezarmare  Nu¬ 
cleară;  Dezarmarea  Nucleară  Europeană;  Centrul  Antonio-Valdevieso,  Managua, 
Nicaragua;  cu  sprijinul  şi  a  altor  organizaţii  creştine  pentru  pace  naţionale  şi 
internaţionale  —  şi  coordonat  de  2  preşedinţi:  episcopul  reformat  dr.  Kâroly  Toth 
(Ungaria)  de  la  Conferinţa  Creştină  pentru  Pace  şi  dl.  Stephen  Tunnicliffe  din 
Consiliul  Bisericilor  britanice  (Anglia)  de  la  Campania  pentru  Dezarmare  Nucleară, 
sînt:  a)  de  a  iniţia  şi  dezvolta  un  dialog  adevărat  şi  real  asupra  teologiei  păcii  şi 
relaţiei  ei  cu  dreptatea  implicînd  creştini  din  întreaga  lume;  b)  de  a  descoperi  cum 
teologii  şi  bisericile  din  Est  şi  Vest,  Nord  şi  Sud  pot  sprijini  lupta  pentru  pace  în 
propriile  lor  societăţi  şi  ce  iniţiative  ulterioare  pentru  pace  pot  fi  luate;  şi  c)  de 
a  prezenta  concluziile  dezbaterilor  lui  astfel  încît  ele  să  constituie  o  declaraţie 
pozitivă  şi  practică  accesibilă  tuturor  creştinilor  şi  valabilă  şi  pentru  necreştini. 
In  acest  scop  Seminarul  şi-a  propus  în  general  ca  în  sesiunile  sale  să  discute  în 
plen  şi  pe  grupe  de  lucru  mai  în  concret:  studiile  biblice  referitoare  la  relaţia 
pace-dreptate;  atitudinile  creştine  faţă  de  politicile  de  înarmare  nucleară;  chestiunile 
concrete  puse  de  problemele  realizării  efective  a  păcii  şi  dreptăţii  în  lume,  cu 
referire  specială  la  lumea  a  treia;  şi,  scopul  mărturiei  creştine  referitoare  la  pace 
şi  dreptate. 


*  După  „Standpunkt“.  Evangelische  Monatschrift  (Berlin,  DDR),  nr.  4/1988. 
p.  88 — 91  şi  „Okumenische  Rundschau“  nr.  2/1988,  p.  233 — 235. 

Dacă  lucrările  primului  Seminar  internaţional  (Budapesta,  17 — 22  sept.  1984)  au 
avut  ca  imagine  conducătoare  predilectă  cea  a  creării  punţilor  între  diferitele  orga¬ 
nizaţii  'creştine  interesate  în  lupta  pentru  pace,  imaginea  acestui  de-al  doilea 
Seminar  Internaţional  (14 — 19  dec.  1987)  a  fost  mai  degrabă  cea  a  unei  plăci 
turnante  care  a  oferit  organizaţiilor  de  luptă  pentru  pace,  bisericilor  şi  persoa¬ 
nelor  individuale  a  căror  activitate  se  desfăşoară  pe  linii  separate  şi  diferite,  posi¬ 
bilitatea  de  a  se  întîlni  şi  de  a  forma  o  acţiune  unică  comună,  ca  şi  ocazia  unui 
intens  schimb  de  informaţii,  experienţe  şi  puncte  de  vedere.  „Mesajul  acestui 
seminar  este,  aşa  cum  a  declarat  pastorul  Volkmar  Deile,  dialogul44.  Motivaţia 
specifică  a  celor  circa  140  de  participanţi,  bărbaţi  şi  femei  din  38  de  ţări  şi  8  Bise¬ 
rici  şi  denominaţiuni  creştine  întruniţi  la  Colegiul  Raday,  dintre  care  un  număr 
considerabil  din  lumea  a  treia,  membri  în  diferite  organizaţii  creştine  pentru  pace, 
a  constat  în  esenţă  în  evidenţierea  mai  îndeaproape  a  modului  în  care  pacea  lumii 
depinde  reciproc  şi  se  află  în  intimă  conexiune  şi  întrepătrundere  cu  pacea  lui  Dum¬ 
nezeu.  Iar  punctul  de  greutate  al  discuţiilor  Seminarului  s-a  aflat  în  clarificarea 
relaţiei  dintre  problema  păcii  şi  problematica  dreptăţii. 

In  cuvîntul  său  introductiv,  episcopul  dr.  Kâroly  Toth  a  avertizat  Bisericile 
organizaţiile  creştine  pentru  pace  că  au  tendinţa  de  a  trata  problemele  păcii  şi 
dreptăţii,  „mai  degrabă  din  perspectivă  politică  şi  socială  decît  de  pe  o  poziţie 
teologică  şi  spirituală44,  scopul  Seminarului  fiind  acela  de  a  contribui  la  precizarea 
unei  „teologii  a  păcii44  de  inspiraţie  şi  anvergură  ecumenică.  Ceea  ce  nu  înseamnă, 
desigur,  că  o  teologie  a  păcii  s-ar  putea  limita  la  enunţuri  teologice  abstracte,  des¬ 
prinse  de  problematica  social-politică  concentrată,  teoria  teologică  şi  realitatea 
social-politică  constituind  cei  doi  poli  de  tensiune  ai  dezbaterilor  Seminarului.  Dar 
aşa  cum  teoria  teologică  nu  mai  poate  face  abstracţie  de  realitatea  social-politică, 
practica  social-politică  trebuie  şi  ea,  la  rîndul  ei,  preciată  şi  măsurată  în  lumina 
unei  teorii  clare.  Mai  cu  seamă  că,  aşa  cum  s-a  remarcat  de  către  toţi  partici¬ 
panţii,  complicatele  probleme  globale  ale  prezentului  nu  mai  pot  fi  soluţionate  fără 
schimbarea  la  scară  largă  a  întregii  mentalităţi  şi  atitudini  umane  în  faţa  lumii, 
fără  o  nouă  gîndire  şi  reflexie  teoretică  şi  fără  o  nouă  orientare  moral -etică. 

Cele  trei  referate  principale  au  fost  susţinute  de  prof.  J.  Moltmann  (R.F.G.), 
arhiep.  Kiril  de  Smolensk  (U.R.S.S.)  şi  păr.  Luis  Perez  Aguierre  (Uruguay). 

In  referatul  său  cu  titlul  programatic  „ Dreptatea  creazâ  Pacea14,  cunoscutul 
profesor  de  teologie  şi  ecumenist  reformat  J.  Moltmann  (Tiibingen)  a  subliniat  cu 
insistenţă  că  „pe  calea  păcii44  e  nevoie  de  trei  „demolări  şi  reconstrucţii44  simul¬ 
tane:  a)  „demolarea  forţei,  a  înarmării  şi  a  structurilor  de  forţă,  şi  reconstrucţia 
comunităţii  şi  încrederii  reciproce44;  b)  „demolarea  spolierii  economice  şi  reconstruc¬ 
ţia  unui  sistem  economic  mondial  just44;  c)  „demolarea  lipsei  de  libertate  şi  recon¬ 
strucţia  unei  participări  democratice  a  poporului  la  deciziile  politice'4.  In  ce 
priveşte  motivaţia  teologică  a  acţiunilor  creştine  corespunzătoare  acestor  enun¬ 
ţuri  programatice  în  contextul  social  şi  politic,  „pacea  istorică  este  un  proces 
multiplu  de  anticipare  a  acelei  păci  universale  pe  care  o  va  întîlni  Împărăţia  ce 
vine  de  la  Dumnezeu.  Creştinii  trăiesc  aici  şi  acum  deja  din  pacea  împărăţiei 
care  vine  şi  aduc  după  putinţă  această  pace  în  această  lume  activă  prin  acţiuni 
concrete.  Creştinii  nu  sînt  îndreptaţi  spre  „dincolo44,  cum  susţin  unii,  ci  ei  aduc 
pe  „dincolo44  în  „dincoace44  (das  Jenseits  in  das  Diesseits)44. 

Cel  mai  puternic  ecou  printre  participanţi  l-a  stîrnit,  însă,  referatul  arhi¬ 
episcopului  ortodox  Kiril  de  Smolensk  (U.R.S.S.),  care  a  subliniat  în  spirit  larg 
ortodox  că  rezolvarea  complexului  de  probleme  cu  care  este  confruntată  astăzi 
omenirea,  şi  între  care  problema  păcii  şi  a  dreptăţii  deţin,  fără  îndoială,  locul  cen¬ 
tral,  implică  formarea  unei  „noi  gîndiri44,  şi  unei  noi  mentalităţi  şi  atitudini  morale 
general-umane  în  faţa  lumii  de  azi,  de  o  stringentă  actualitate  fiind  necesitatea 
introducerii  unui  cod  moral  obligatoriu  în  relaţiile  dintre  toate  statele  şi  popoarele 
lumii.  Cauza  cea  mai  profundă  a  marilor  probleme  globale  cu  care  este  astăzi 
confruntată  umanitatea  rezidă,  după  arhiepiscopul  Kiril,  în  desprinderea  practică 
a  ştiinţei,  dreptului  şi  politicii  de  principiile  şi  valorile  etice,  şi  în  larga  răspîn-  . 
dire  în  lumea  contemporană  a  individualismului,  pluralismului  şi  relativismului 
moral.  Supravieţuirea  umanităţii  astăzi  depinde  de  recunoaştere  pe  scară  largă 
a  unui  nou  standard  moral,  ale  cărui  exigenţe  trebuie  formulate  şi  propagate  sub 
genericul  unei  „Noi  ordini  mor  ale -internaţionale44 ,  creştinii  avind,  astfel,  prilejul 

de  a-şi  exprima  împreună  cu  oameni  de  alte  religii  şi  convingeri  îndatorirea  lor 
comună  faţă  de  valorile  morale  eterne  prin  acest  nou  cod  moral  universal.  Nu  ne 
putem  însă,  opri  să  nu  menţionăm  aici  că  formula  de  „nouă  ordine  morală  inter¬ 
naţională4'  pentru  care  milita  arhiep.  Kiril  şi  care  a  apărut  pe  genericul  celei 
de-a  Vl-a  (1986)  Mese  rotunde  anuale  a  lucrătorilor  religioşi  şi  a  experţilor  ştiin¬ 
ţifici  desfăşurate  în  fiecare  an,  începînd  din  1983,  la  Moscova  ca  urmare  a  Confe¬ 
rinţei  Mondiale  a  lucrătorilor  religioşi  pentru  salvarea  darului  sacru  al  vieţii  de 
la  catastrofa  nucleară,  ţinute  tot  aici  în  1982,  a  fost  lansată  în  premieră  la  prima 
Masă  Rotundă  din  1983  de  I.  P.  S.  Dr.  Antonie  Plămădeală,  Mitropolitul  Transilva¬ 
niei,  adevăratul  ei  creator,  într-o  intervenţie  care  a  stîrnit  larg  ecou  şi,  cum  se 
vede,  şi  emuli,  intitulată  chiar  aşa:  „O  nouă  ordine  morală  internaţional ă“  („Tele¬ 
graful  Român4',  nr.  15 — 16/1983). 

O  trecere  de  la  polul  registrului  teoretic-principial,  mai  general  şi  abstract,  al 
primelor  două  referate  principale  spre  polul  concret  al  situaţiei  şi  limbajului  mai 
simplu  şi  mai  elocvent  al  faptelor,  l-a  constituit  emoţionantul  referat  al  păr.  Luis 
Perez  Aguierre  (Uruguay),  care  a  vorbit  în  numele  „teologului44  hispano-american 
„al  eliberării44  Enrique  Dussel  şi  a  copiilor  dezmoşteniţi  ai  Americii  Latine.  El 
a  subliniat  că,  chiar  dacă  faptul  nu  este  sesizat  peste  tot  pe  glob  în  acelaşi  mod 
şi  în  aceeaşi  intensitate,  pacea  este  nemijlocit  legată  de  dreptate.  „A  activa  pentru 
pace  înseamnă  a  activa  pentru  dreptate  ca  fundament  al  păcii.  Adică,  trebuie  să 
luptăm  pentru  edificarea  unui  nou  sistem  economic  mondial  care  să  poarte  de 
grijă  atît  asupra  resurselor  pămîntului  cît  şi  asupra  repartizării  lor  echitabile". 

Mai  ales  reprezentanţii  lumii  a  treia  au  remarcat  procesul  îngrijorător  al 
limitării  problemei  păcii  la  relaţiile  Est-Vest,  cu  excluderea  problemelor  decalaje¬ 
lor  economice  dintre  Nord  şi  Sud,  şi  al  degenerării  ei  adesea  pe  coordonatele 
Est-Vest  la  chestiunea  securităţii  europene  şi  a  destinderii  tensiunii  dintre  cele 
două  alianţe  militare.  Teama  de  un  potenţial  genocid  nuclear  nu  trebuie  să  conducă 
la  deconsiderarea  genocidului  cotidian  ce  are  loc  continuu  în  largi  regiuni  ale  lumii 
a  treia.  Aspectul  militar  al  păcii  nu  trebuie  să  eclipseze  pe  cel  economic  şi  social; 
ele  constituie  dimensiuni  constitutive  ale  fenomenului  păcii  şi  de  aceea  nu  pot  fi 
tratate  ca  mărimi  concurente.  Căci  în  Biblie  pacea  şi  dreptatea  sînt  privite  într-o 
relaţie  strînsă,  indisolubilă.  Desigur,  în  situaţia  mondială  actuală  e  vorba  de  o 
stabili  concret  priorităţile.  Securitatea  şi  destinderea  între  cele  două  blocuri  mili¬ 
tare,  între  Est  şi  Vest,  este  un  important  factor  al  păcii  mondiale.  Dar  în  perspec¬ 
tivă  globală  problema  dreptăţii  depăşeşte  în  dimensiuni  şi  include  problema 
păcii,  căci  în  cele  din  urmă,  aşa  cum  bine  sublinia  şi  prof.  J.  Moltmann  pe  urmele 
capitolului  32  din  cartea  profetului  Isaia  „dreptatea  creează  pacea44. 

Dacă  în  ce  priveşte  aspectele  şi  dimensiunile  generale,  teoretic-principiale, 
ale  păcii  din  perspectivă  creştină  s-a  înregistrat  un  consens  general  şi  unanim, 
aspectele  ei  concrete  şi  contextuale  au  fost,  în  mod  inevitabil  controversate.  De 
aceea  nu  e  de  mirare  că  în  cele  6  grupe  de  lucru  ale  Seminarului  —  în  care  s-a 
discutat  mai  în  detaliu  despre:  uzul  şi  abuzul  Bibliei  şi  Tradiţiei  (în  perspectiva 
păcii  şi  dreptăţii),  dilemele  teoriei  „războiului  just44,  înţelesul  biblic  al  indiviziunii 
dintre  pace  şi  dreptate,  forţă  şi  pacifism  într-o  situaţie  revoluţionară,  funcţia  alian¬ 
ţelor  pentru  unitatea  Bisericilor  şi  unitatea  umanităţii,  funcţia  şi  dezactivarea 
imaginilor  duşmănoase  —  s-a  ajuns  mai  puţin  la  enunţări  de  consens,  cît  la  enun¬ 
ţuri  de  convergenţă.  Ele  arată  că  problemele  reale  se  pun  totuşi  sub  nivelul  enun¬ 
ţurilor  programatice  şi  de  principiu,  şi  anume  în  densitatea  situaţiilor,  exigenţelor 
şi  opţiunilor  concrete,  în  căutarea  de  strategii  concrete  de  promovare  a  păcii  şi 
dreptăţii.  S-a  exprimat,  astfel  acordul  asupra  faptului  că  conceptele  de  „pace44  şi 
„dreptate44  trebuie  înţelese  în  contextul  lor  respectiv,  atît  în  exegeza  textelor 
biblice,  cît  şi  în  interpretarea  situaţiilor  actuale.  S-a  constatat,  de  asemenea,  că 
creştini  din  lumea  a  treia  în  anumite  condiţii  văd  numai  în  luptă  armată  o  spe¬ 
ranţă  de  schimbare  a  situaţiei  social-politice  oprimate.  Desigur,  grupa  de  lucru 
respectivă  n-a  putut  formula  un  principiu  de  etică  creştină  care  să  justifice  în 
general  folosirea  forţei  revoluţionare  în  soluţionarea  unor  asemenea  situaţii.  Ea  a 
evidenţiat  necesitatea  unei  „ teologii  a  unei  ordini  mondiale  juste 44  elaborată  din 
perspectiva  problemei  unei  „ păci  juste“  şi  nu  a  unui  „război  just44,  care  să  permită, 
prin  evidenţierea  intereselor  comune  ale  părţilor  în  conflict,  a  statutului  de 
partener  potenţial  al  adversarilor. 

Prezentarea  lucrărilor  Seminarului  ar  fi  incompletă  dacă  nu  ne-am  referi  şi 
la  activitatea  unei  grupe,  care,  deşi  s-a  plasat  în  marginea  Seminarului  ca  un 
forum  de  schimb  de  opinii  şi  informaţii  libere,  a  găsit  o  audienţă  extraordinară 
la  majoritatea  participanţilor,  ba  chiar  şi  o  predominanţă  în  raport  cu  consultările 
celorlalte  grupe  de  lucru.  E  vorba  de  grupa  JPIC,  al  cărei  scop  era  de  a  conecta 
şi  privi  declaraţiile  Seminarului  din  perspectiva  procesului  „conciliar44  proclamat 
de  Consiliul  Ecumenic  al  Bisericilor  (C.E.B.)  în  1986  sub  egida  temei,  Dreptate, 
Pace  şi  Integritatea  Creaţiei  (Justice,  Peace,  Integrity  of  Creation  —  prese.  JPIC), 
proces  care,  trecînd  prin  stadiile  intermediare  ale  conferinţelor  europene  din  sept 
1988  (Erfurt)  şi  mai  1989  (Basel),  urmează  a  fi  definit  mai  îndeaproape  de  Confe¬ 
rinţa  Mondială  pe  aceeaşi  temă  programată  de  C.E.B.  în  1990  şi  considerată  ca 
principalul  reper  ecumenic  intermediar  între  a  Vl-a  Adunare  Generală  a  C.E.B. 
(Vancouver),  1983)  şi  a  Vil-a,  programată  pentru  1991  la  Canbera  (Australia).  Pro¬ 
cesul  „conciliar**  JPIC  vrea  să  reprezinte  în  esenţă  —  făcînd  abstracţie  de  contro¬ 
versele  teologice  provocate  în  jurul  termenilor  emigui  şi  mai  puţin  fericit  aleşi  din 
punct  de  vedere  ortodox  şi  utilizaţi  în  mediul  ecumenice  de  „conciliu*4,  „conciliar** 
şi  „legămînt44  (Bund)  —  încercarea  de  a  reacţiona  cu  mijloacele  de  expresie  ale 
credinţei  şi  posibilităţile  de  acţiune  ale  Bisericilor  la  toate  nivelele  (universal, 
local)  şi  în  contextele  lor  sociale  diferite,  la  situaţia  de  criză  globală,  socială,  eco¬ 
nomică,  politică,  morală  şi  ecologică,  în  care  se  găseşte  actualmente  umanitatea 
Pentru  Biserici  ea  reprezintă  în  acelaşi  timp  o  provocare  şi  o  şansă.  S-a  subliniat 
faptul  că  temele  securităţii  şi  menţinerii  păcii,  creării  unei  ordini  mondiale  juste 
şi  conservării  biosferei  sînt  in  acelaşi  timp  şi  probleme  de  credinţă.  Spre  a  fi 
efectiv,  acest  proces  „conciliar41  trebuie  să  fie  susţinut,  atît  de  marile  conferinţe 
naţionale  şi  internaţionale  bisericeşti,  cît  mai  ales  la  nivelul  local,  de  comunităţile 
locale,  care,  integrîndu-se  activ  în  acest  proces,  trebuie  să  se  deschidă  şi  să  cuprindă 
întreaga  viaţă  devenind  în  mod  real  o  comunitate  de  viaţă,  angajată  faţă  de  întreagă 
viaţa  umană  sub  toate  aspectele  ei.  Acest  proces  este  chemat  nu  numai  să  producă 
enunţuri  teologice  pe  tema  dreptăţii,  păcii  şi  integrităţii  creaţiei,  ci  să  influenţeze 
configuraţia  socială  a  Bisericilor  în  sensul  unei  mai  largi  deschideri  faţă  de  uma¬ 
nitate,  lume  şi  problemele  ei.  „în  el  va  trebui  să  învăţăm  din  nou  că  toate  efortu¬ 
rile  noastre  pentru  dreptate,  pace  şi  integritate  a  creaţiei  nu  pot  fi  decît  un  răs¬ 
puns  la  deschiderea  lui  Dumnezeu  pentru  noi.  Şi  de  aceea  trebuie  să  învăţăm  şi 
noi  să  fim  deschişi  pentru  ceilalţi . . .“. 

Oricît  de  directoare  sînt  aceste  probleme  şi  orientări  generale  atît  pentru 
teoria  teologică,  cît  şi  pentru  practica  concretă  a  Bisericilor  şi  organizaţiilor  pentru 
pace,  impresia  generală  a  fost,  totuşi,  că,  în  tratarea  lor,  Seminarul  din  Budapesta 
a  rămas  sub  nivelul  necesităţilor  şi  posibilităţilor  actuale  şi  incă  departe  de  ceea  ce 
înţelegea  episcopul  K.  Toth  prin  „lucrare  activfe  pentru  pace4*  şi  anume  departe 
de  a  putea  „descrie  modalitatea  instituţiilor  şi  stnictunftor  păcii  care  pot  instaura 
pacea  şi  relaţii  şi  o  ordine  juste**  Neputînd  realiza  un  consens  larg  în  chestiunile 
tratate,  el  s-a  limitat  la  convergenţe  utile.  A  marcat  rom  degrabă  probleme,  decît 
a  oferit  răspunsuri  şi  soluţii.  N-a  elaborat  o  teologie  unitară  a  păcii,  ci  a  eviden¬ 
ţiat  poziţii  utile  pentru  aceasta  în  diferitele  tradiţii  teolpgice  şi  situaţii  contextuale. 
De  altfel,  obiectivul  lui  a  fost  mai  puţin  o  dispută  academică  în  jurul  funda¬ 
mentului  teologic  al  angajării  creştine  pentru  pace,  cît  un  efort  de  înţelegere 
într-un  consens  minimal  a  diferitelor  tradiţii  creştine  şi  grupări  de  acţiune  pentru 
pace.  Meritul  lui  va  rămîne  acela  de  a  fi  circumscris  o  problematică  complexă  de 
mare  actualitate  şi  de  a  fi  încercat  să  o  situeze  făcînd  dreptate  atît  Evangheliei 
păcii  cît  şi  situaţiei  contextuale,  unde  se  realizează  concret  „pacea  lui  Hristos*4  în 
actualitate.  Răspunsul  la  problema  relaţiei  între  „pacea  lui  Dumnezeu*4  şi  „pacea 
lumii**  a  rămas  doar  un  punct  de  convergenţă  şi  nu  un  consens  unanim  între  Bise¬ 
rici,  ca  unul  ce  implică  elaborarea  şi  acceptarea  unei  teologii  comune  a  păcii,  în 
această  privinţă  ele  fiind  încă  „în  drum  spre  o  teologie  a  păcii44. 


Pr.  prof.  Ioan  I.  Icâ 

BISERICA  ORTODOXĂ  ROMÂNA.  Monografie  —  album,  tipărită 
cu  binecuvîntarea  Prea  Fericitului  Părinte  Teoctist,  Patriarhul  Bisericii 
Ortodoxe  Române,  editura  Institutului  Biblic  şi  de  Misiune  al  Bisericii 
Ortodoxe  Române,  Bucureşti,  1987,  365  p. 

Prin  purtarea  de  grijă  şi  cu  binecuvîntarea  Prea  Fericitului  Părinte  Teoctist. 
Patriarhul  Bisericii  Ortodoxe  Române ,  s-a  publicat  o  amplă  şi  preafrumoasă  „ Mono¬ 
grafie  —  album "  despre  Biserica  noastră  strămoşească.  Acest  tratat  detaliat  şi 
multilateral  despre  Biserica  Ortodoxă  Română  a  fost  alcătuit  de  Înalt  Prea  Sfin¬ 
ţitul  Dr.  Antonie  Plămădeală,  Mitropolitul  Ardealului  (coordonatorul  lucrării),  Prea 
Sfinţitul  Nifon  Ploieşteanul,  Episcop-vicar  patriarhal,  P.  C.  Pr.  Dumitru  Soare. 
Directorul  Institutului  Biblic  şi  de  Misiune  Ortodoxă,  P.  C.  Pr.  Sabin  Verzan. 
consilier  patriarhal,  P.  C.  Pr.  Prof.  Dr.  Mircea  Păcurariu,  P.  C.  Pr.  Prof.  Dr.  Ioan 
Icâ,  P.  C.  Diac.  Conf.  Dr.  Nicu  Moldoveanu  şi  P.  C.  Diac.  Lector  Ioan  Popescu. 

Descrieri  ale  Bisericii  noastre  s-au  mai  făcut  şi  în  trecut.  Amintim  în  acest 
sens  Albumul  tipărit  la  Bucureşti  în  anul  1967  de  către  Institutul  Biblic  şi  de 
Misiune  Ortodoxă,  cu  titlul  „ Biserica  Ortodoxă  Romănău  (225  p.).  In  1968  s-a 
tipărit  o  broşură  cu  acelaşi  titlu:  „ Biserica  Ortodoxă  Română ",  editura  Institutului 
Biblic  şi  de  Misiune  Ortodoxă,  avînd  88  pagini  4-  27  planşe.  In  anul  1979  a  apărut 
o  nouă  monografie  restrînsă  despre  Biserica  noastră,  lucrare  intitulată  „Biserica 
Ortodoxă  Română  în  trecut  şi  astăzi ",  editura  Institutului  Biblic  şi  de  Misiune 
al  B.O.R.,  Bucureşti,  1979,  p.  63.  De  fiecare  dată  s-au  publicat  şi  versiuni  în  limbile: 
franceză,  germană  şi  engleză. 

Monografia-album  publicată  acum  este  cea  mai  bogată  şi  mai  reprezentativă 
descriere  şi  prezentare  a  Bisericii  Ortodoxe  Române. 

Lucrarea  —  judicios  şi  ştiinţific  întocmită  —  este  compartimentată  în  două¬ 
sprezece  capitole. 

Capitolul  I  înfăţişează  un  scurt  istoric  (p.  5 — 64).  Acest  capitol  este 
structurat  în  5  subcapitole.  Autorul  începe  prezentînd  „ Viaţa  creştină  la  daco- 
romaniu  (sec.  II — VI).  Creştinismul  nostru  este  apostolic.  Potrivit  unor  mărturii 
istorice  —  între  care  şi  o  relatare  făcută  de  părintele  istoriei  bisericeşti,  Eusebiu 
din  Cezareea  Palestinei,  precum  şi  după  tradiţia  locală,  pe  teritoriul  Dobrogei  de 
azi,  care  în  secolul  I  aparţinea  de  provincia  romană  Moesia,  a  propovăduit  unul 
dintre  cei  12  Apostoli  ai  Mîntuitorului  Hristos  şi  anume:  Sf.  Andrei.  In  continuare 
sînt  expuse  argumente  puternice  care  subliniază  vechimea  creştinismului  la  români. 
Prin  canonul  28  de  la  Sinodul  IV  ecumenic  s-a  acordat  scaunului  patriarhal  de  la 
Constanfinopol  jurisdicţie  peste  Pont,  Asia,  Tracia  şi  „provinciile  dunărene *.  Deci. 
Biserica  strămoşilor  noştri  a  fost  sub  jurisdicţia  Patriarhiei  de  Constantinopol. 
Deşi  de  origine  latină,  Biserica  românească  cu  credincioşii  ei  a  păstrat  întotdeauna 
legături  canonice,  de  organizare  şi  de  cult  cu  Patriarhia  de  Constantinopol.  „Poporul 
român  este  legat  de  Roma  numai  prin  origine  şi  prin  limba  sa,  dar  prin  credinţă 
a  fost  legat  întotdeauna  numai  de  sud-estul  Europei,  in  speţă  de  Constantinopol , 
deci  de  Ortodoxie**  (p.  14). 

„Biserica  Ortodoxă  Română  în  secolele  VII — XIIU  (p.  14 — 23).  Sînt  enumerate 
o  serie  de  descoperiri  —  biserici  şi  obiecte  creştine  —  care  sînt  nu  numai  probe 

incontestabile  asupra  continuităţii  românilor  ortodocşi  pe  aceste  „plaiuri  mioritice'*, 
ci  ele  constituie  şi  indicii  sigure  pentru  existenţa  unor  episcopi  români. 

„ Biserica  Ortodoxă  Română  în  evul  mediu  (mijlocul  secolului  XIV — XIX)". 

După  ce  sînt  evidenţiate  împrejurările  recunoaşterii  oficiale  a  mitropoliilor 
Ungrovlahiei  (1359)  şi  Moldovei  (1401),  sînt  enumeraţi  o  serie  de  ierarhi  ai  Bisericii 
ortodoxe  din  Transilvania,  începînd  cu  arhiepiscopul  Ghelasie  de  la  Mănăstirea 
Rîmeţ,  din  anul  1377.  La  p.  35  este  înfăţişat,  într-un  frumos  clişeu,  reconstituirea 
vechii  Mitropolii  a  Transilvaniei  cu  biserica  construită  în  Alba  Iulia,  de  Mihai 
Viteazul  în  anul  1597. 

„Biserica  Ortodoxă  Română  între  anii  1821 — 1918"  (perioada  modernă),  p.  46 — 
56:  sînt  prezentaţi  marii  ierarhi  ai  Bisericii  noastre  din  această  perioadă:  Veniamin 
Costachi,  Grigorie  Dascălul,  Andrei  Şaguna  ş.a. 

ttBiserica  Ortodoxă  Română  după  1918 “  (p.  56 — 64). 

După  ce  este  înfăţişată  înfiinţarea  Patriarhiei  Române  în  1925  şi  înfiinţarea 
de  eparhii  noi  (Oradea,  Cluj,  Constanţa,  Maramureş,  Timişoara  şi  o  Episcopie 
misionară  pentru  românii  ortodocşi  din  America),  sînt  consemnaţi  cei  cinci  patriarhi 
ai  Bisericii  Ortodoxe  Române:  Miron  Cristea  (t  1939),  Nicodim  Munteanu  (î  1948), 
Justinian  Marina  (t  1977),  Iustin  Moisescu  (f  1986)  şi  Prea  Fericitul  Patriarh  Teoc- 
tist  Arapaşu,  ales  la  9  noiembrie  1986.  Sînt  enumerate  evenimentele  majore  ce  au 
avut  loc  în  viaţa  bisericească  în  ultimele  patru  decenii:  noua  organizaţie  şi  legis¬ 
laţie  bisericească,  reîntregirea  Bisericii  româneşti  din  Transilvania,  reorganizarea 
învăţâmîntului  teologic,  canonizarea  unor  sfinţi  români  (1955),  reorganizarea  vieţii 
monahale,  publicarea  de  lucrări  teologice  şi  reviste  bisericeşti,  restaurarea  vechilor 
monumente  bisericeşti  şi  construirea  de  biserici  noi,  organizarea  de  comunităţi 
ortodoxe  române  peste  hotare,  aderarea  Bisericii  Ortodoxe  Române  la  activitatea 
Consiliului  Ecumenic  ai  Bisericilor  ş.a. 

Capitolul  II:  „ Organizarea  actuală  a  Bisericii  Ortodoxe  Române"  (p.65 — 
86)  tratează  despre:  Statutele  de  organizare  şi  funcţionare,  organizarea  canonică  şi 
administrativă,  organizarea  centrală,  organizarea  locală  şi  comunităţi  ortodoxe 
române  de  peste  hotare.  Aici  sînt  redate  tablouri  cu  cei  24  de  membri  ai  Sf.  Sinod 
al  Bisericii  Ortodoxe  Române. 

Capitolul  III  despre  „Pregătirea  şi  disciplina  clerului"  (p.  87 — 108)  pre¬ 
zintă:  învăţămîntul  teologic,  cursurile  de  îndrumare  misionară  şi  pastorală  a  cleru¬ 
lui,  conferinţele  preoţeşti  şi  organele  disciplinare. 

In  Capitolul  IV  se  tratează  despre:  „ Publicaţiile  bisericeşti "  (p.  109 — 160). 
Pe  lîngă  Institutul  Biblic  şi  de  Misiune  al  B.O.R.,  care  este  principala  instituţi^  prin 
care  se  realizează  elaborarea,  tipărirea  şi  difuzarea  publicaţiilor  bisericeşti,  fiecare 
eparhie  dispune  de  edituri  prin  care  publică  şi  difuzează  reviste  şi  alte  publicaţii 
bisericeşti.  Sînt  enumerate  principalele  cărţi  ce  s-au  tipărit:  Sf.  Scriptură,  Mica 
Biblie,  Noul  Testament,  Psaltirea,  Ceaslovul,  cărţi  de  slujbă,  aproape  20  de  volume 
din  colecţia  „Părinţi  şi  scriitori  bisericeşti ",  numeroase  colecţii  de  predici,  manuale 
pentru  învăţămîntul  teologic  ş.a.  Publicaţiile  bisericeşti  centrale  şi  mitropolitane 
se  bucură  de  o  largă  apreciere,  ca  şi  lucrările  teologice  şi  de  istorie  bisericească 
ee  se  publică  în  prezent. 

Capitolul  V  se  ocupă  de  „Arta  bisericească  românească"  (p.  161 — 226). 
După  cîteva  generalităţi  este  tratată  arta  bisericească  de  la  noi  în  etape  cronologic 
rînduite:  în  evul  mediu,  în  epoca  modernă  (sec.  XIX)  şi  în  perioada  contemporană 
(1918 — 1985).  Pe  lîngă  textul  prezentat  sînt  expuse  clişee  cu  cele  mai  reprezenta¬ 
tive  obiecte  bisericeşti  de  valoare  deosebită,  apoi  frumoase  picturi,  iconostase  şi 
biserici-  Acest  capitol  tratează  şi  despre:  „ Muzica  bisericească  în  Biserica  Ortodoxă 
Română "  (p.  208—226). 

In  continuare,  Capitolul  VI  se  referă  la  „Viaţa  religioasă  în  parohii" 
(p.  227 — 252).  Aici  sînt  ample  referiri  la  cîţiva  factori  care  contribuie  în  mod  hotă- 
rîtor  la  progresul  moral  şi  duhovnicesc  al  credincioşilor,  pentru  zidirea  sufletească 
şi  anume:  participarea  credincioşilor  la  cultul  divin,  Sfintele  Taine  şi  ierurgiile  şi 
sărbătorile  bisericeşti. 

Capitolul  VII  tratează  despre  „ Viaţa  monahală  în  Biserica  Ortodoxă 
Română “  (p.  253 — 282).  Sînt  redate  mănăstirile  noastre  ca  „locuri  sfinte",  ca  izvoare 
vii  ale  spiritualităţii,  misiunii  şi  mărturisirii  ortodoxe.  Monahismul  românesc  este 

viu  şi  profund  implicat  în  viaţa  şi  activitatea  Bisericii  noastre,  îmbinînd  armonios 
rugăciunea  cu  munca,  studiul  teologic  cu  psalmodierea,  lucrarea  samariteană  cu 
slujirea  liturgică. 

In  Capitolul  VIII  sînt  înfăţişate  „Instituţiile  de  asistenţă  bisericească “ 
(p.  283 — 291):  Casa  de  pensii  şi  ajutoare  a  personalului  B.O.R.,  casele  de  odihnă  şi 
tratament  şi  Fondul  central  misionar. 

Capitolul  IX  se  referă  la  „Biserica  Ortodoxă  Română  în  slujba  propăşirii 
Patriei,  a  apropierii  dintre  oameni  şi  a  păcii  in  lume “  (p.  292 — 307).  Aici  este 
descrisă  lucrarea  diaconică  a  Bisericii  noastre,  participarea  ei  la  activitatea  Fron¬ 
tului  Democraţiei  şi  Unităţii  Socialiste  şi  participarea  slujitorilor  B.O.R.  la  cele 
trei  Adunări  pentru  dezarmare  şi  pace  a  cultelor  din  România. 

In  Capitolul  X  sînt  prezentate  „Relaţiile  ecumenice  interne “  (p.  308 — 320): 
ecumenismul  local  românesc,  consfătuiri  între  conducătorii  şi  slujitorii  cultelor  din 
ţara  noastră  şi  Conferinţele  teologice  interconfesionale. 

In  Capitolul  următor  (XI)  se  prezintă  „Relaţiile  ecumenice  externe “ 
(p.  321 — 346).  Mai  întîi  sînt  tratate  relaţiile  interortodoxe,  apoi  cu  celelalte  Biserici 
creştine,  cu  marile  organizaţii  creştine  internaţionale,  relaţiile  interreligioase  şi 

alte  schimburi  ecumenice. 

Capitolul  final  (XII)  înfăţişează  „Grija  Bisericii  şi  a  Statului  pentru  res¬ 
taurarea,  conservarea  şi  punerea  în  valoare  a  monumentelor  istorice  bisericeşti" 
(p.  347—364). 

• 

Lecturarea  ,, Monografiei  —  album**  pe  care  am  semnialat-o  creează  în  sufletul 

cititorului  o  atmosferă  similară  cu  cea  a  pelerinajelor  sfinte.  Cititorul  condus  de 

realizatorii  acestei  lucrări  devine  un  pelerin  evlavios  in  veacurile  apuse  din  istoria 
noastră  bisericească  şi  se  împărtăşeşte  din  bogăţia  de  har  şi  de  lumină  ce  o 
revarsă  minunatele  noastre  valori  bisericeşti,  culturale  şi  naţionale,  precum  şi 
vrednicii  slujitori  şi  creatori  ai  unor  astfel  de  nestemate. 

Citirea  acestei  Monografii  este  un  periplu  sacru  în  viaţa  de  sfinţenie,  de 

evlavie  şi  de  înţelepciune  a  poporului  nostru  dreptcredincios.  Aici  întîlnim  culmile 
duhovniceşti  şi  peceţile  lăsate  în  timp  prin  urmaşi  şi  prin  realizări  de  valoare 
inestimabilă  de  vrednicii  şi  minunaţii  noştri  înaintaşi. 

Lucrarea  „Biserica  Ortodoxă  Română.  Monografie  —  album “  realizată  în 
excepţionale  condiţii  grafice  înfăţişează,  alături  de  textul  frumos  alcătuit,  cu  clari¬ 
tate  şi  vioiciune,  reuşite  planşe  alb-negru  şi  color  cu  minunatele  noastre  biserici 
şi  mănăstiri  ce  împodobesc,  ca  nişte  mărgăritare  de  mare  preţ,  din  salba  de  neste¬ 
mate  a  Carpaţilor,  întregul  nostru  pămînt  românesc  şi  strămoşesc. 

Pr.  asist.  Nicolae  Dura 


Olimpiu  Matichescu,  ISTORIA  NU  FACE  PAŞI  ÎNAPOI.  Editura 
Cluj-Napoca  1985,  360  p. 

• 

Intitulată  astfel,  cartea  abordează  şi  aprofundează  patru  idei  fundamentale: 

1.  Permanenţa  solidarităţii  românilor  din  Transilvania  cu  istoria  întregului 
popor  român. 

2.  Evoluţia  şi  formele  revizionismului  horthyst  la  adresa  României. 

3.  Dictatul  fascist  de  la  Viena  şi  lupta  poporului  român  împotriva  lui. 

4.  Opinia  publică  internaţională  despre  Dictatul  de  la  Viena. 

a)  Autorul,  Olimpiu  Matichescu,  evidenţiază  o  excepţională  informare  asupra 
Transilvaniei.  Prezentînd  un  impresionant  număr  de  persoane,  de  atitudini  şi  fapte, 
arată  că  Transilvania  este  nu  numai  un  străvechi  teritoriu  românesc,  ci  şi  „inimă 
şi  leagăn4'  al  ţării  numită,  acum  două  mii  de  ani.  Dacia.* 

Istoricul  de  la  Cluj  precizează  că,  la  venirea  triburilor  maghiare  în  Cîmpia 
Panoniei  (anul  900),  precum  şi  în  tot  timpul  expansiunii  acestora  în  Transilvania 
au  găsit,  aici,  organizaţii  statale  româneşti  precis  delimitate.  Chiar  şi  după  venirea 
lor  pe  aceste  teritorii,  ţara  Transilvaniei  rămîne  o  unitate  politică  aparte. 

Unitatea  de  limbă,  de  credinţă,  de  tradiţii,  izvorîte  din  conştiinţa  originii 
etnice  comune  a  românilor,  este  o  realitate  de  mult  lămurită  de  oamenii  de  ştiinţă. 

Deosebit  de  semnificativ  este  faptul  că,  atunci  cînd  o  parte  a  Ungariei  a  fost 
transformată  în  paşalîc  <1540),  iar  cealaltă  a  căzut  sub  stăpînirea  habsburgilor. 
Transilvania  a  devenit,  la  fel  ca  Moldova  şi  Ţara  Românească,  principat  auto¬ 
nom  sub  suzeranitate  turcă.  Alipirea  forţată  a  Transilvaniei  la  Ungaria  a  fost 
realizată  recent,  abia  in  1867,  dată  la  care  conştiinţa  de  neam  a  românilor  tran¬ 
silvăneni  era  activă  în  sensul  transformării  ei  în  conştiinţă  naţională.  Mişcarea 
memorandistă  <1892 — 1894),  a  românilor  din  Transilvania,  este  o  dovadă  convin¬ 
gătoare  a  maturizării  conştiinţei  naţionale  în  direcţia  constituirii  naţiunii  române 
in  unitate  cu  „Ţara  mamă",  România. 

b)  Hotărârea  istorică  de  unire  a  Transilvaniei  cu  România,  adoptată  la  Marea 
Adunare  Naţională  de  la  Alba  Iulia  la  1  decembrie  1918,  încheie  procesul  de  fău¬ 
rire  a  statului  naţional  unitar  român.  In  Unirea  de  la  Alba  Iulia  se  reflecta  o 
istorie  bimilenară,  cu  momente  grele  pentru  poporul  român.  Tratatul  de  pace  de 
la  Trianon  (4  iunie  1920)  n-a  făcut  decît  să  consfinţească,  pe  plan  juridic  inter¬ 
naţional,  o  realitate  istorică  împlinită.  Cu  toate  acestea,  subliniază  autorul  pe 
parcursul  paginilor  cărţii,  întregul  aparat  de  stat  al  Ungariei  horthyste  s-a  an¬ 
trenat  în  acţiunea  de  contestare  a  legitimităţii  tratatului.  Toate  societăţile  profe¬ 
sionale,  politice,  cultural-artistice,  religioase,  învăţămîntul  şcolilor  de  toate  gra¬ 
dele,  literatura  dintre  cele  două  războaie  mondiale,  s-au  angajat  să  denatureze  şi 
să  anuleze  hotărîrile  de  la  Trianon.  Astfel  de  pretenţii  au  avut  menirea  să  tul¬ 
bure  bunele  raporturi  dintre  România  şi  ţările  vecine. 

c)  Aceluiaşi  scop  i-a  fost  subordonat  şi  Dictatul  de  la  Viena,  impus  României 
la  30  august  1940  de  către  Germania  hitleristă  şi  Italia  fascistă.  La  această  dată 
s-a  smuls,  din  trupul  României,  o  suprafaţă  de  42.243  kmp.  şi  2,6  milioane  locui¬ 
tori,  în  majoritate  români. 

Dictatul  a  fost  întîmpinat,  de  poporul  român,  cu  o  reacţie  de  refuz.  Au  avut 
loc  mitinguri  de  protest  cu  participarea  a  zeci  şi  sute  de  mii  de  oameni.  Elemen¬ 
tul  ortodox  din  firea  neamului  nostru  este  implicat  şi  el  în  lupta  împotriva  Dicta¬ 
tului.  Demnă  şi  solidară  cu  masele  populare,  Biserica  strămoşească  din  Ardeal  s-a 
solidarizat,  ca  întotdeauna  în  momentele  grele  ale  istoriei,  cu  lacrimile  amără¬ 
ciunii  şi  cu  năzuinţele  drepte  ale  fiilor  ei.  Memorabilă  rămîne,  în  acest  sens,  argu¬ 
mentarea  prin  care  mitropolitul  Nicolae  Bălan  justifică  neacceptarea  arbitrajului 
de  la  Viena  în  prima  şedinţă  a  Consiliului  de  Coroană:  identitatea  etnică  şi  spi¬ 
rituală,  sentimentul  unităţii  organice  a  tuturor  românilor.  „Unirea  noastră  politică 
şi  naţională  se  bazează  pe  unitatea  de  sînge.  Unitatea  noastră  politică  şi  naţio¬ 
nală  se  bazează  pe  unitatea  de  sînge,  pe  unitatea  de  neam.  Această  unitate  nu 
poate  să  atîrne  de  arbitrajul  nimănui"  (p.  139).  In  aceste  puţine  cuvinte  mitro¬ 
politul  Ardealului  concentrează  o  adevărată  prelegere  de  istorie  pe  care  o  susţine 
cu  un  optimism  vizionar. 

d)  Refuzul  Dictatului  de  la  Viena  de  către  poporul  român  este  luat  în  consi¬ 
derare  de  Convenţia  de  armistiţiu  dintre  România  şi  Naţiunile  Unite  de  la  12 
septembrie  1944  (semnată  la  Moscova).  In  Convenţie  aliaţii  recunosc  nedreptatea 
Dictatului  şi  temeinicia  exigenţelor  României  asupra  Transilvaniei. 

Pentru  evitarea  oricărui  echivoc  în  privinţa  drepturilor  pe  care  poporul 
român  le  are  asupra  Transilvaniei,  acestea  sînt  reconfirmate  de  toate  guvernele 
coaliţiei  antinaziste  în  tratatul  de  pace  din  februarie  1947  (semnat  la  Paris).  In 
articolul  2  al  acestui  tratat  se  precizează:  „Hotărîrile  sentinţei  de  la  Viena  din 
30  august  1940  sînt  declarate  nule  şi  neavenite.  Frontiera  dintre  România  şi  Un¬ 
garia  este  restabilită  prin  articolul  de  faţă  aşa  cum  a  existat  la  1  iaunarie  1938". 
Conferinţa  de  pace  dovedea,  astfel,  că  nici  o  forţă  nu  poate  să  se  impună  în  faţa 
dreptăţii  şi  a  justiţiei  istoriei.  In  pofida  oricăror  adversităţi,  „istoria  purtătoare 
de  progres  şi  civilizaţie  nu  face  paşi  înapoi"  (p.  353). 

* 

Paginile  cărţii  istoricului  Olimpiu  Matichescu  ne  privesc  direct.  Cartea  mijlo¬ 
ceşte  o  mai  deplină  cunoaştere  a  istoriei  Transilvaniei  în  strînsă  interdependenţă 
cu  istoria  întregului  popor  român  în  context  european.  O  recomandăm,  spre  edi¬ 
ficare,  slujitorilor  altarelor  strămoşeşti,  cetăţenilor  români  de  orice  naţionalitate. 

Pr.  Gh.  Răpulea 

Lucia  Apolzan,  CARPAŢII  —  TEZAUR  DE  ISTORIE.  PERENITA¬ 
TEA  AŞEZĂRILOR  PE  ÎNĂLŢIMI,  Bucureşti,  1987,  380  p. 

Cartea  de  care  ne  ocupăm  tratează  despre  unul  din  tipurile  de  sat  românesc, 
satul  cu  gospodării  aşezate  pe  înălţimi.  E  vorba  despre  satele  şi  aşezările  risipite 
pe  înălţimi,  care  vorbesc  despre  legătura  neamului  cu  pâmîntul.  Aceste  sate  nu 
au  cimitire  comune,  fiecare  familie  îşi  îngroapă  morţii  în  cuprinsul  gospodăriei 
sale,  dar  se  vădeşte  unitatea  cu  neamul,  prin  cîntecele  funebre  cunoscute  şi  în 
alte  părţi.  Pădurea  şi  munţii  sînt  alţi  factori  care  leagă  întreolaltă  pe  cei  risipiţi. 

Aceste  sate  risipite  răspund  şi  dorinţei  de  libertate,  de  neatîmare  a  oame¬ 
nilor. 

Satele  cu  casele  izolate  sînt  tipul  de  sat  al  unei  populaţii  libere  şi  autohtone. 

Arheologia  şi  istoria  arată  că  au  existat  în  antichitatea  dacică  satele  risipite. 
Despre  existenţa  dacică  a  aşezărilor  dispersate  pe  înălţimi  avem  dovezi  arheo¬ 
logice. 

Cartea  arată  vechimea  aşezărilor  de  tip  risipit  cu  gospodăriile  lor  agricole, 
relaţiile  social-economice,  în  cadrul  unui  complex  etnic  unitar,  modul  de  viaţă, 
gospodăriile,  despre  sărăcia  oamenilor,  aspecte  ale  culturii  spirituale,  populaţia, 
ocupaţia,  portul  popular,  din  Platforma  Luncanilor,  din  Munţii  Apuseni  şi  din 
zona  Porţilor  de  Fier. 

Au  fost  studiate  aspectele  culturii  spirituale,  reflectate  în  obiceiuri  practice 
şi  simboluri,  legate  de  anul  agricol. 

Elementele  comune  duc  la  unitatea  de  neam  şi  astfel  aşezările  risipite  devin 
un  tezaur  de  istorie  românească. 

Lucrarea  este  rodul  unor  cercetări  de  aproape  cincizeci  de  ani  petrecuţi  tn 
satele  de  pe  Platforma  Arieşului,  în  cele  de  la  Crişuri  şi  în  Platforma  Luncanilor. 
In  cursul  acelor  ani  a  „cercetat  participînd  prin  observaţie  directă  şi  interviuri,  a 
testat  vigoarea  unui  model  particular  de  locuire,  a  unor  comunităţi  rurale,  struc¬ 
tura  lor  socială,  dinamica  internă  a  vieţii  lor  economice  şi  culturale,  motivele 
care  le-au  asigurat  perenitatea  . . .“ 

Rezultatul  constituie  o  preţioasă  contribuţie  la  cunoaşterea  satului  românesc, 
şi  confirmarea  unităţii  neamului  şi  la  dăinuirea  lui  pe  pâmîntul  care  a  fost  de 
totdeauna  al  nostru. 

Autoarea  răspunde  la  întrebări  ca: 

De  ce  au  durat  aşa  de  mult  şi  de  ce  le  întîlnim  şi  azi  ca  nişte  aşezări  unite 
trainic  şi  viguros  întreolaltă,  cu  structura  lor  socială  proprie,  cu  viaţa  economică 
prosperă,  cu  cultura  lor,  cu  idealurile  lor,  care  sînt  şi  ale  celorlalţi  fraţi  de  sînge. 

Cartea  constituie  o  valoroasă  contribuţie  a  vieţii  noastre  pe  aceste  plaiuri, 
fundamentată  arheologic  şi  istoric. 

Calitatea  literară  este,  pe  lîngâ  competenţa  ştiinţifică,  o  caracteristică  „sui 
generis“  a  remarcabilei  autoare. 

N.  Neaga 


Arhid.  prof.  Ioan  Brie,  CÎNTÂRI  LA  SERVICIILE  RELIGIOASE, 
editată  de  Arhiepiscopia  Ortodoxă  Română  a  Vadului,  Feleacului  şi 
Clujului,  Cluj-Napoca,  1987. 

In  literatura  muzicală  bisericească  Prea  Cucernicul  Arhid.  prof.  Ioan  Brie 
este  un  nume  consacrat,  deşi  s-a  scris  relativ  puţin  despre  activitatea  acestui 
neobosit  ostenitor  şi  dascăl  de  muzică  bisericească. 

Pr.  prof.  Ioan  Brie  a  activat  timp  de  peste  40  de  ani  ca  dascăl  de  muzică 
bisericească,  mai  întîi  la  fostul  Institut  Teologic  şi  apoi,  din  1952  pînă  la  1  ianua¬ 
rie  1986  la  actualul  Seminar  Teologic  Ortodox  Român  din  municipiul  Cluj-Napoca. 

Paralel  cu  activitatea  didactică,  la  catedră,  Pr.  prof.  Ioan  Brie  a  desfăşurat 
o  laborioasă  activitate  dirijorală,  fiind  şi  dirijorul  academicului  cor  bisericesc  al 


RECENZII 


127 


Arhiepiscopiei  Clujului  pînă  în  prezent.  In  această  dublă  calitate  de  profesor  şi 
dirijor,  a  elaborat  un  număr  important  de  volume,  ce  cuprind  partituri  muzicale 
bisericeşti  de  o  reală  şi  autentică  valoare.  Vom  prezenta,  pentru  o  informare  cit 
mai  completă,  titlurile  volumelor  apărute  prin  grija  deosebită  de  Pr.  prof.  Ioan 
Brie. 

1.  Răspunsuri  mari  după  diferiţi  autori ,  pentru  cor  mixt,  Cluj,  1971. 

2.  Liturghia  pentru  cor  mixt,  de  A.  Sequens,  Cluj,  1971. 

3.  Liturghia  psaltică  şi  alte  cîntări  religioase  după  diferiţi  autori,  pe  trei 
voci  egale,  pentru  elevii  Seminarului  Teologic  din  Cluj,  Cluj,  1971. 

4.  Culegere  de  50  colinde,  pentru  cor  mixt,  după  diferiţi  autori,  Cluj,  1972. 

5.  Liturghia  pentru  cor  mixt,  de  A.  Bena,  Cluj,  1973. 

6.  Cîntări  la  cununie,  pentru  cor  mixt,  de  Al.  Podoleanu,  Cluj -Napoca,  1974. 

7.  Cîntări  la  înmormîntare,  pentru  cor  bărbătesc,  de  D.  Cunţanu,  Cluj -Na¬ 
poca,  1974. 

8.  Axioane ,  după  diferiţi  autori,  pentru  cor  mixt,  Cluj-Napoca,  1974. 

9.  Răspunsuri  liturgice,  după  diferiţi  autori,  pentru  cor  mixt.  Cluj-Napoca, 

1974. 

10.  Culegere  de  caruri  patriotice  şi  populare,  pe  trei  voci  egale,  pentru  elevii 
Seminarului  Teologic  din  Cluj-Napoca,  ed.  I,  Cluj-Napoca,  1975  şi  ediţia  a  Il-a 
în  1976. 

11.  Liturghia  pentru  cor  mixt,  de  Gh.  Cucu,  Cluj-Napoca,  1977. 

12.  Cîntări  liturgice,  pentru  cor  mixt,  Cluj-Napoca,  1978. 

13.  12  colinde  populare  din  Transilvania,  pentru  cor  mixt,  Cluj-Napoca,  1979. 

14.  Cîntări  la  cununie  şi  cîntări  funebre ,  pe  trei  voci  egale,  pentru  elevii 
Seminarului  Teologic  din  Cluj-Napoca,  Cluj,  1979. 

15.  73  colinde,  pe  trei  voci  egale,  pentru  elevii  Seminarului  Teologic,  Cluj- 
Napoca,  1980,  ediţia  I  şi  ediţia  a  Il-a  în  1983. 

16.  Cîntârile  Sf.  Liturghii,  de  Gavriil  Muzicescu,  pentru  cor  mixt,  Cluj- 
Napoca,  1982. 

17.  Cîntările  Sf.  Liturghii  şi  alte  cîntări  religioase ,  pe  trei  voci  egale,  după 
diferiţi  autori,  pentru  elevii  Seminarului  Teologic  din  Cluj-Napoca,  1980. 

18.  Cîntările  Sf.  Liturghii ,  de  Dimitrie  Cunţanu,  armonizate  pentru  cor  mixt, 
Cluj-Napoca,  1986. 

Ultima  lucrare  apărută  este  „Cîntări  la  serviciile  religioase1*.  Volumul  se 
defineşte  ca  o  culegere  inedită  de  cîntări  bisericeşti,  aranjate  cu  pricepere  şi 
experienţă  didactică,  în  scopul  elaborării  unui  evantai  cît  mai  complet  de  parti¬ 
turi,  absolut  necesare  elevilor  seminarişti  în  pregătirea  şi  formarea  lor  ca  buni 
cunoscători  şi  autentici  interpreţi  ai  muzicii  noastre  bisericeşti. 

Meritul  cu  totul  deosebit  al  autorului  constă  în  felul  cum  a  selectat,  aranjat 
şi  prezentat  materialul  muzical.  însuşi  titlul  reclamă  o  lucrare  completă  şi  ma¬ 
sivă  totodată,  întrucît  în  paginile  volumului  găsim  cîntări  la  Sfînta  Liturghie,  la 
vecernie,  la  litie,  la  acatiste,  la  pavecerniţa  mare,  la  deniile  din  Postul  Mare,  la 
cununie,  la  înmormîntare,  pricesne  şi  cîntări  la  cateheze,  precum  şi  un  important 
număr  de  colinde.  Autorul  arată  în  prefaţă  că  scopul  elaborării  acestei  cărţi  este 
de  „a  pune  la  îndemîna  elevilor  seminarişti,  studenţilor  în  teologie,  preoţilor, 
cîntăreţilor  şi  credincioşilor  o  colecţie  de  cîntări  bisericeşti  tradiţionale  şi  de  co¬ 
linde,  de  inspiraţie  folclorică  religioasă,  pentru  o  mai  bună  cunoaştere  a  muzicii 
bisericeşti  tradiţionale,  spre  a  le  fi  de  folos  în  practica  cîntării  în  comun4*. 

Lucrarea  are  trei  părţi:  Partea  l-a :  „Cîntările  Sf.  Liturghii  şi  alte  cîntări 
religioase*1,  pe  trei  voci  egale,  după  melodiile  bisericeşti  tradiţionale  în  eparhiile 
din  Mitropolia  Ardealului.  Menţionăm  că  este  vorba  de  cîntările  Sf.  Liturghii  după 
binecunoscutul  Dimitrie  Cunţanu,  melodii  cu  o  reală  încărcătură  emoţională,  sim¬ 
ple,  uşor  de  asimilat,  cu  posibilităţi  remarcabile  în  a  crea  o  atmosferă  adecvată 
de  rugăciune.  Armonizarea  imnelor  este  simplă,  intenţionat  lucrată  aşa  pentru  a 
nu  ridica  probleme  în  interpretare.  întreaga  Sf.  Liturghie  păstrează  o  ţinută  artis¬ 
tică  elevată,  îmbinîndu-se  în  mod  fericit  armonizarea  clasică  cu  cea  „bisericească1*, 
în  care  discursul  melodic  principal  nu  este  întru  nimic  afectat  de  încărcătura 
armonică.  Aceeaşi  tehnică  respiră  şi  în  armonizarea  pricesnelor  şi  a  celorlalte  cîn¬ 
tări  religioase,  care  întregesc  partea  întîi  a  volumului. 

Este  binecunoscut  faptul  că  pricesnele  (chinonicele)  au  un  loc  deosebit  in 
cadrul  Sf.  Liturghii,  mai  cu  seamă  în  tradiţia  liturgică  din  Transilvania.  Datorită 
acestui  lucru  acest  gen  de  cîntări  bisericeşti  de  inspiraţie  folclorică  religioasă  s-a 
dezvoltat  constant  în  această  parte  de  ţară.  Nu  este  deci  de  mirare  că  pricesnele 
sînt  atit  de  mult  îndrăgite  sufletului  credincioşilor  ardeleni  ortodocşi  şi  prin  ur¬ 
mare  nu  puteau  lipsi  din  paginile  acestei  cărţi. 

Partea  a  ll-a  cuprinde  cîntări  la  serviciile  divine  de  seara  şi  dimineaţa,  pe 
o  singură  voce.  Pentru  prima  dată  apar  înfrăţite  într-un  volum  cîntări  reprezen¬ 
tative  psaltice  împreunate  cu  alte  cîntări  tradiţionale  din  Transilvania.  Reţinem 
din  partea  a  Il-a  publicarea  inedită  a  Binecuvîntărilor  învierii  din  cadrul  slujbei 
utreniei  într-o  reuşită  aplicare  practică  a  glasului  V  irmologic,  după  D.  Cunţanu. 
Cîntăriîe  la  serviciile  divine  de  dimineaţa  sînt  întregite  cu  troparele  sărbătorilor 
împărăteşti,  împărate  ceresc  în  două  variante,  psaltică  şi  D.  Cunţanu,  ambele  în 
tonalitatea  cromatică  a  glasului  VI,  împăratul  cerurilor,  glas  VIII,  într-o  izbutită 
creaţie  a  autorului  popularizată  în  întreaga  Eparhie  a  Clujului,  Iubi-te-voi  Doamne 
şi  alte  cîntări.  Urmează  o  serie  de  pricesne  duminicale  şi  cîntări  calofonice,  toate 
la  o  singură  voce.  Şi  aici  se  reliefează  contribuţia  autorului,  care  a  inclus  cîntări 
din  toate  provinciile  româneşti:  stihira  „De  Tine  Doamne",  de  la  vecernia  glasului 
VI,  Fraţii  împreună,  de  Gheorghe  Şoima,  Ochiul  inimii,  de  A.  Bena  şi  după  o 
melodie  din  Banat,  Acestea  zice  Domnul,  de  Sabin  Drâgoi,  Pe  Tine  Dumnezeule, 
glas  VIII,  de  la  Te-Deum,  Mare  este  puterea  crucii,  podobie  glas  III,  Nădejdea 
creştinilor,  de  I.  Popescu  Pasărea,  Taina  creştinătăţii,  etc. 

Urmează  cîntări  la  Liturghia  Sf.  Grigorie  Dialogul  şi  a  Sf.  Vasile  cel  Mare 
după  D.  Cunţanu,  cîntări  la  slujba  cununiei  şi  a  înmormîntării,  toate  pe  o  singură 
voce. 

Partea  a  IlI-a  cuprinde  o  culegere  de  colinde,  pe  o  singură  voce,  majoritatea 
luate  din  colecţia  autorului  şi  care  „fac  parte  din  bogatul  şi  valorosul  tezaur  fol¬ 
cloric  şi  de  inspiraţie  creştină,  produs  al  spiritualităţii  ortodoxe  româneşti". 
Potrivit  afirmaţiei  autorului,  colindele  „prin  frumuseţea  şi  diversitatea  melodiilor, 
prin  conţinutul  evocator  de  trăire  creştină  ortodoxă  şi  românească,  prin  forma 
literară  şi  de  expresie  elevată,  de  o  deosebită  plasticitate,  sînt  adevărate  sinteze 
ale  simţirii  noastre  de  neam,  limbă  şi  credinţă". 

Colecţia  cuprinde  un  număr  de  84  colinde,  dintre  care  26  sînt  din  colecţia 
autorului.  Celelalte  sînt  luate  din  următorii  autori:  Gheorghe  Breazu,  T.  Bredi- 
ceanu,  Gh.  Cucu,  Sabin  Drăgoi,  D.  G.  Kiriac,  T.  Lugoj  an,  N.  Lungu,  Emil  Monţea, 
T.  Popovici,  Gh.  Şoima,  N.  Ursu  şi  alţii. 

Acesta  este  cuprinsul  volumului  „Cîntări  la  serviciile  religioase",  întocmit 
de  Prea  Cucernicul  Arhid.  prof.  Ioan  Brie.  In  „Cuvînt  înainte"  I.  P.  S.  Teofil  Heri- 
neanu  concluziona:  „Nădăjduim  că  lucrarea  apărută  sub  îngrijirea  pr.  prof.  Ioan 
Brie  va  fi  la  îndemînă  pentru  cultivarea  şi  practicarea  cîntării  în  comun,  şi  de 
asemenea,  de  un  real  folos  pentru  cunoaşterea  şi  promovarea  muzicii  noastre 
bisericeşti  tradiţionale".  Şi  noi  avem  aceeaşi  convingere,  că  lucrarea  de  faţă  va 
trezi  interes  din  partea  iubitorilor  şi  doritorilor  de  frumos  şi  că  va  deschide  noi 
căi  de  comunicare  între  creştinii  de  pe  întregul  cuprinsul  ţării  noastre,  mai  cu 
seamă,  între  elevii  seminarişti  şi  studenţii  teologi.  Lor,  în  primul  rînd,  le  recoman¬ 
dăm  cu  multă  căldură  această  colecţie  de  cîntări,  nădăjduim  că  ei  sînt  principalii 
factori  autorizaţi  şi  special  pregătiţi  în  a  valorifica  şi  populariza  bogatul  material 
muzical  cuprins  aici. 

Prin  darul  ce  ni  l-a  oferit  şi  de  această  dată,  sîntem  recunoscători  Pr.  prof. 
Ioan  Brie  şi-l  asigurăm  de  întreaga  noastră  admiraţie  şi  dragoste,  dorind  ca  şi  pe 
mai  departe  colecţia  cîntărilor  bisericeşti  să  fie  împodobită  şi  îmbogăţită  cu  nod  şi 
valoroase  volume. 


Pr.  prof.  Vasile  Stanciu 

